
„Ideea că un concept general este o însușire co- 
mună a instanțelor sale particulare este legată 
de alte idei primitive, prea simple, despre 
structura limbajului. Ea este comparabilă cu 
ideea că însușirile sunt ingrediente ale lucru- 
rilor care au acele însușiri; de exemplu, că fru- 
musețea este un ingredient al tuturor lucrurilor 
frumoase tot așa cum alcoolul este un ingre- 
dient al berii și vinului...“ 


LUDWIG WITTGENSTEIN 


„Spiritul pus în mișcare devine posibilitate 
nelimitată de a determina. E] poate lua forme 
particulare — și ce este filosofia decât forma 
particulară pe care o ia spiritul? —, dar nu ca- 
pătă o determinare prin aceasta, ci rămâne mai 
departe activ și productiv, dincolo de orice 
constrângeri, exceptând pe cele ale cadrului în 
care se pune.“ 


CONSTANTIN NOICA 


Dedic această carte memoriei filosofului 
Constantin Noica, care ar fi preferat cul- 
tului idolatric de astăzi încercări modeste de 
a-l întelege, cu regretul de a nu-i putea 
asculta replicile blânde dar neşovăitoare. 


CUVÂNT ÎNAINTE 


Mesajul textelor reunite în acest volum este univoc: există 
moduri diferite, sub multe aspecte incomparabile sau incompa- 
tibile, de a concepe si de a practica ES veritabile forme de 
viață filosofică. Autorii ce propun sau invocă o identitate mo- 
Done a filosofiei statuează, de fapt, standardele de excelență 
ale unei forme de viață filosofică drept criterii universale ale 
gândirii autentice. Pentru ei, configuraţiile ce populează univer- 
sul ideilor vor fi astfel ierarhizate. Unele vor fi socotite drept pe 
deplin reprezentative, altele, dimpotrivă, periferice din punct de 
vedere filosofic. De îndată ce acceptăm însă că nu există stan- 
darde generale de evaluare comparativă a marilor genuri ale filo- 
sofiei va trebui să admitem că judecăţi de valoare pertinente 
sunt posibile numai în cadrul unei anumite forme de viață şi nu 
peste granițele ce despart forme de viață filosofică. În mod fi- 
resc, acele particularități ce conferă profil unei culturi se vor ex- 
prima într-o receptivitate mai mare sau mai mică, la limită prin 
lipsă de receptivitate, față de genuri filosofice consacrate. 

În cultura românească judecătorii şi prețuitorii în materie 
filosofică au fost şi rămân oamenii de cultură, personalitățile re- 
prezentative ale lumii literelor și artelor. Elita literară şi artistică 
constituie acel juriu ce orientează în mare măsură perceperea fi- 
losofiei de către publicul cult. Preferinţele culturale în recepţia 
valorilor filosofice sunt, desigur, normale și inevitabile. Mai 
problematică este acea translație prin care preferința se trans- 
formă în judecată de valoare. Ea riscă să devină astfel prejudecată 
culturală. Studiile de față sunt unite prin intenția de a identifica, 
prezenta și discuta unele din acele prejudecăți culturale care 
modelează și structurează la noi perceperea semnificației și va- 
lorii filosofice a marilor tipuri de gândire, construcție și reflecţie 

ideatică cu circulaţie în lumea de azi. Autorul ar fi foarte mul- 
tumit dacă ele ar fi în măsură să stimuleze reflecția şi discuția 
asupra multor lucruri socotite adesea de la sine înţelese. 

n redactări iniţiale și parțiale, unele din aceste studii au 
reprezentat conferinţe și comunicări publice. Au fost reluate, în 
versiuni ușor revizuite, părți din unele texte deja publicate : 
Două culturi, „Academica“, an. II, mai 1992, Filosofie critică 
şi construcție metafizică, „Revista de filosofie“, nr. 5, 1993, 
Kant în cultura filosofică românească, „Revista de filoso- 
fie“, nr. 6, 1994, Metafizică a cunoaşterii şi sistem metafizic 
la Lucian Blaga, „Revista de filosofie“, nr. 5—6, 1995, Cultură 
filosofică şi gândire filosofică, „Revista de filosofie“, nr. 1, 
1997, Între gândul propriu şi sistem, „Revista de filosofie“, 
nr. 4, 1997. 


noiembrie 1997 
MIRCEA FLONTA 

STILURI DE FILOSOFARE ȘI TRADIŢII 
FILOSOFICE 


Expunerea sistematică a unei discipline științifice începe 
cu determinarea conceptului ei. La întrebarea „Ce este me- 


canica?“ tratatele de specialitate răspund printr-o definiție. 
Iar definiția reprezintă de obicei, în asemenea cazuri, o încer- 
care de a determina cât mai exact obiectul şi metoda discipli- 
nei în cauză. Cei avizaţi ar putea D de acord că o asemenea 
definiție nu este pe deplin satisfăcătoare, că ea s-ar cere 
completată și precizată. Însăși posibilitatea și utilitatea unei 
determinări cât mai strânse a unui concept precum cel al unei 
anumite discipline științifice, care să ia eventual forma unei 
definiții, nu va fi însă pusă la îndoială. Supoziţia că este legi- 
tim să formulăm aceeași întrebare și că ar trebui să așteptăm 
un răspuns de același tip cu referire la știință în genere este 
deja problematică. Unii filosofi au propus, cum se știe, un 
criteriu de delimitare a cunoașterii științifice. Reacţiile critice 
pe care le-au suscitat asemenea propuneri par să sugereze că 
ar trebui să renunțăm la întrebări de tipul „ce este x?“ pentru 
concepte de un asemenea nivel de generalitate, de vreme ce 
nu avem bune motive pentru a crede că ele ar putea primi 
până la urmă un răspuns cât de cât satisfăcător. Încă mai 
himerică ne apare speranța de a obține un răspuns de acest 
tip la o întrebare ca „Ce este arta?“. Dacă comparăm un gen 
de artă cu altul, deosebirile ne sar în ochi, în timp ce apro- 
pieri cât de vagi devin greu de stabilit. Cine s-ar mai încu- 
meta astăzi să încerce o caracterizare a artei în genere și să o 
statueze drept criteriu al autenticității unei plăsmuiri a minții 

omenești ce pretinde a fi artistică? Şi chiar dacă coborâm de 
la gen la specie, de la artă să zicem la muzică, dificultăţile 
unei determinări univoce a conceptului nu devin conside- 
rabil mai mici. 

Diversitatea filosofiilor mi se pare a fi comparabilă cu 
cea a artelor. Atitudinea multor filosofi față de această diver- 
sitate se deosebeşte însă în mod semnificativ de cea a artiș- 
tilor. Artistul (spre deosebire de estetician care este, nu rare- 
ori, o persoană cu ambiţii filosofice) nu pare să pună preț pe 
întrebarea ce este arta în genere sau ce este acea specie de artă 
căreia îi sunt integrate într-un mod oarecum convențional 
producţiile sale. Muzicianul, bunăoară, nu va socoti demnă 
de atenţie o întrebare de tipul „Ce este muzica?“. Căci el nu 
crede că oamenii calificați vor determina calitatea operelor 
lui de a fi „muzicale“ prin raportare la o normă, la un criteriu 
universal al muzicalităţii. El știe că universul muzical este, 
pentru a spune așa, „un univers în expansiune“ și că orice în- 
cercare de a fixa conceptul muzicii ar fi nu numai nerealistă, 
ci ar putea fi chiar păgubitoare în măsura în care ar echivala 
cu încercarea de a fixa o dată pentru totdeauna granițele unui 
univers în expansiune. 

Spre deosebire de creatorii de artă, cei mai mulți dintre 
cei socotiți în mod obișnuit drept mari filosofi au încercat 
să-şi legitimeze opera și să-i sublinieze excelența sugerând 
sau afirmând explicit necesitatea de a distinge între diversi- 
tatea de fapt şi unitatea de drept sau identitatea fundamentală 
a gândirii SE Admutänd că există reprezentări foarte 
diferite despre țelurile filosofiei şi despre căile pe care ar pu- 
tea fi ele atinse, ei erau totuși înclinați să creadă că filosofia 
autentică este una. Convingerea lor tacită sau declarată părea 
să fie că varietatea modurilor de a concepe și de a practica 
filosofia, diversitatea stilurilor de filosofare nu ar reprezenta 
mai mult decât un fapt contingent și, prin urmare, trecător. 
Opere majore, care au instituit tradiții filosofice viguroase și 
durabile, sunt dominate de o intenţie programatică, intenția 
de a fixa o dată pentru totdeauna țelurile pe care trebuie să le 
urmărească și căile pe care trebuie să le urmeze adevărata 

filosofie sau filosofia cea adevărată. (Expresii cu circulație ca 
filosofie mare, filosofie majoră sau filosofie prin exce- 
lență sunt adesea solidare cu un asemenea gând.) Supoziția ce 
susține această intenţie ar putea fi formulată schematic și sim- 
plificator astfel: diversitatea stilurilor de filosofare este reală 
dar nu și legitimă; această diversitate va putea fi, în cele din 
urmă, suprimată prin străduințe mereu reînnoite de a mic- 
şora distanța ce separă opera filosofică, ca realitate și realizare 
imperfectă, de o reprezentare ideală, de conceptul filosofiei. 
Aceasta este o perspectivă ce s-a bucurat și se bucură 
până astăzi de audiență în multe medii culturale și în cercuri 
intelectuale cu cea mai bună reputație. Nu greşesc probabil 
dacă afirm că în lumea noastră artistică și literară supoziţia 
că există o măsură universală a excelentei filosofice a fost și 
este larg împărtășită. Există un consens tacit ce susține repre- 
zentarea că opera unui Blaga sau Noica sunt din acest punct 
de vedere exemplare și trebuie socotite drept modele ale ge- 
nului. Mulţi tineri de astăzi care au interes pentru filosofie 
sau se consacră chiar studiului filosofiei nu par dispuși să 
facă vreo concesie în această privință. În ochii lor, varietatea 
stilistică a literaturii noastre filosofice ar fi mai degrabă o 
mărturie a neputinței, a lipsei harului ce se cere pentru a te 
apropia de modele, decât expresia unei diversități autentice și 
legitime în universul cuprinzător al gândirii filosofice. Se 
lasă să se înțeleagă că oamenii ce se consacră profesional filo- 
sofiei fără a fi înzestrați cu mari daruri cum sunt imaginația 
creatoare și îndrăzneala gândului ar încerca să se consoleze 
sau să se justifice pretinzând că fac cercetare filosofică. Invo- 
carea diversităţii stilurilor de filosofare nu ar fi astfel, până la 
urmă, decât un subterfugiu. Cei ce subliniază că există felu- 
rite standarde de excelență ar încerca să se amăgească sau să-și 
ascundă puținătatea realizărilor. Ei nu ar avea curajul să pri- 
vească realitatea în față. Îmi amintesc o convorbire cu un 
distins intelectual interesat de filosofie, cu ocazia unui mic 
simpozion consacrat lui Wittgenstein în 1989, când s-au îm- 
plinit o sută de ani de la nașterea filosofului. Interlocutorul 
meu a reacționat deosebit de surprins la sugestia că Ludwig 

Wittgenstein ar putea D situat, din punctul de vedere al va- 
lorii și însemnătății operei sale, pe același plan cu Henri 
Bergson. Fondul unui dezacord de felul celui ce a survenit în 
discuţia noastră ar putea fi caracterizat în felul următor: unul 
dintre interlocutori pornea de la presupoziția că autorii 
amintiți sunt reprezentativi pentru două stiluri distincte de 
filosofare ce încorporează criterii de excelență esențial dife- 
rite ; celălalt socotea drept ceva de la sine înțeles că există 
standarde universale ale excelentei filosofice, adoptându-le în 
mod spontan pe cele ale unei tradiţii pe care o ilustrează foar- 
te bine opera lui Bergson. Și era surprins că o persoană de- 
spre care presupusese că are o anumită înțelegere pentru 
filosofie îl poate pune pe Wittgenstein pe aceeași treaptă cu 
Bergson. Fără îndoială că asemenea reflecții mintale pot fi 
întâlnite nu numai la noi. În diferite medii filosofice, la soli- 
citarea de a numi gânditori reprezentativi ai secolului, răs- 
punsurile primite ar putea fi cu totul diferite! 

Împotriva unui punct de vedere destul de familiar și 
popular, voi încerca să argumentez că diversitatea modurilor 
de a concepe și de a practica filosofia este reală. Această argu- 
mentare va fi desfășurată după cum urmează : voi schița, mai 
întâi, marile contururi ale concepției tradiționale asupra iden- 
tității filosofiei, o concepţie consacrată încă de filosofia clasică 
greacă; voi semnala în treacăt unele dintre reflecțiile şi expe- 
riențele care au subminat prestigiul acestei concepții. Pe acest 
fundal, îmi propun să caracterizez, desigur extrem de sumar și 
schematic, profilul câtorva stiluri de filosofare care s-au dez- 
voltat ca reacții alternative față de recunoașterea eșecului pro- 
iectului metafizicii tradiționale. Încercarea de a scoate în evi- 
den originalitatea și specificitatea ireductibilă a câtorva mari 
paradigme ale gândirii filosofice ce s-au constituit drept tot 
atâtea proiecte de reformă a filosofiei sau alternative la idealul 
clasic al cunoașterii filosofice va fi condusă de o dublă inten- 
ție: pe de o parte, de a pune în discuţie o reprezentare curentă 
privitoare la identitatea monolitică a filosofiei și la existența 
unor criterii universale ale excelentei filosofice ; pe de altă par- 
te, de a explica, totodată, vitalitatea acestei reprezentări. 

Tradiţia metafizicii clasice a fost instituită o dată cu sta- 
tornicirea distincţiilor dintre lumea sensibilă si lumea inteligi- 


bilă sau suprasensibilă, dintre multiplicitate şi unitate, dintre 
opinie si ştiinţă (doxa șI epistémé). Filosofia a fost conce- 
putá drept o cunoastere prin rațiune a lumii suprasensibile, 
adică drept stiinta Tn sebral rer mar Malt al Cuvântului. Cu: 
noașterea științifică era gândită ca descoperire a unei realități 
preconstituite. Calea ce duce la știință era, prin urmare, calea 
eliberării părții intelectuale, raționale, presupuse superioare a 
ființei noastre, de robia aparențelor pe care le generează par- 
tea ei sensibilă. Este calea pe care ne-o indică, bunăoară, para- 
bola platoniciană a peşterii. Cunoaşterea filosofică sau meta- 
fizică era concepută drept cunoașterea supremă. Acest atribut 
i-ar fi conferit, mai întâi de demnitatea superioară a obiec- 
tului ei, lumea suprasensibilă, lumea esențelor pure, accesi- 
bilă doar rațiunii despărțite de simțuri. În al doilea rând, cu- 
noașterea supremă nu ar fi doar contemplare dezinteresată a 
adevărului. Cuprinderea cu mintea a ceea ce este absolut, 
etern și necondiționat va însemna, totodată, instituirea și 
consacrarea prin autoritatea rațiunii a valorilor ce oferă în- 
drumarea ultimă a vieții. În acest sens, filosofia ar constitui 
sinteza ultimă a cunoașterii cu înțelepciunea. 

Concepţia clasică asupra filosofiei nu a fost multă vreme 
obiectul vreunei contestări demne de luat în seamă, dacă 
facem abstracţie de scepticismul care nu promitea nimic, cum 
va spune Kant. Și chiar după amenințătoarele întâmpinări la 
adresa metafizicii tradiționale pe care le-au reprezentat em- 
pirismul modern și cu deosebire criticismul kantian, motivele 
ei de bază sunt afirmate din nou, cu multă îndrăzneală, în 
impunătoarea construcție sistematică pe care a ridicat-o 
„La fel ca odinioară (Aristotel, hutorul Enciclopediei 
ştiinţelor filosofice va caracteriza metafizica sau ceea ce el 
numește uneori „filosofie speculativă pură“ drept „cunoaștere 


științifică a adevărului“. Obiectul cunoasterii metafizice este 
pentru Hegel concretul, ca totalitatea determinărilor concep- 


tuale pure, facultatea ei rațiunea, caracterizată în opoziție cu 


intelectul, iar metoda prin care se accede la cunoașterea 

supremă metoda dialectică. În opoziție cu autorul Criticii 
rațiunii pure, Hegel nu va socoti străduințele metafizice ale 
marilor gânditori ai trecutului drept zadarnice, lovite de 
nulitate. Dimpotrivă, istoria gândirii filosofice i se va înfățișa 
ca o înaintare lentă dar continuă spre cunoașterea absolutului. 
În cuvintele lui Hegel : „Ceea ce ne înfățișează istoria filo- 
sofiei este șirul spiritelor nobile, galeria eroilor rațiunii ce 
gândește, care, datorită forței acestei rațiuni, au pătruns în 
esența lucrurilor, a naturii și a spiritului, în esența lui Dum- 
nezeu, câștigând pentru noi, prin munca lor, tezaurul cel mai 
de preţ, comoara cunoașterii raționale“l. Şi mai departe : 
„Principiile sunt păstrate, și cea mai nouă filosofie este rezul- 
tatul tuturor principiilor precedente. Astfel nici o filosofie nu 
a fost infirmată. Ceea ce a fost infirmat nu este principiul 
cutărei filosofii, ci numai faptul că cutare principiu este ulti- 
mul, este determinatie absolută“2. Încheierea nu putea fi decât 
aceea că există o singură știință filosofică și că orice gând 
filosofic autentic al trecutului este un element constitutiv al 
acestei științe. 

Supoziţia că o cunoaștere științifică a absolutului, gân- 
dită în acest fel, este în genere cu putință, nu este, până la 
urmă, mai mult decât o credință pe care o poți avea, o poți 
eventual transmite altora dar nu o poți sprijini pe temeiuri 
cu valoare obiectivă, temeiuri ce se impun tuturor celor avi- 
zap şi interesați în cunoașterea adevărului. Hegel, la fel ca și 
alți gânditori care socotesc neproblematică posibilitatea me- 
tafizicii, înțeleasă ca știință a absolutului, nu au răspuns nici- 
odată provocărilor filosofiei critice a cunoașterii, ale cărei ana- 
lize conduc la concluzia că o cunoaștere cu valabilitate obiec- 
tivă a absolutului nu este în principiu posibilă. Argumen- 
tărilor laborioase ale lui Kant, ce converg spre încheierea că 
orice cunoaștere cu valabilitate obiectivă este doar relativă, 
Hegel nu le-a opus decât afirmații de tipul celor ce încheie 


1 G.W. Fr. Hegel, Prelegeri de istorie a filosofiei, vol. 1, trad. 
D.D.Roșca, Editura Academiei, Bucureşti, 1963, p. 13. 
2 Ibidem, p. 43. 

Cuvântul înainte al prelegerilor sale de istorie a filosofiei, 
inaugurate la Heidelberg în 18 octombrie 1816 : „Despre mă- 
reția și puterea spiritului său nu-și poate face omul o idee 
destul de mare, iar având această credință, nu există nimic 
atât de tare și de rezistent încât spiritul omului să fie inca- 
pabil să-l deschidă. Esenţa universului, la început ascunsă și 
închisă, nu are nici o forță care ar putea opune rezistență cu- 
rajului cunoașterii. Această esență trebuie să se descopere în 
faţa cunoașterii, să-și desfășoare bogăția şi adâncimea înaintea 
ochilor acesteia şi să i le dea ei spre a se bucura de ele“3. În 
acest punct, despărțirea dintre situări filosofice bazate pe cre- 
dințe și pe argumente se profilează deja cu deplină claritate. 
Gânditorii deschizători de noi orizonturi care au recu- 
noscut și acceptat imposibilitatea realizării visului metafizicii 
tradiționale — cunoașterea esenței universului și întemeierea 
deplină și definitivă a valorilor prin rațiunea speculativă — 
dar au rămas fideli convingerii că filosofia este știința supre- 
mă, vor propune în mod firesc proiecte de reformă a meta- 
fizicii. Nucleul acestor proiecte îl reprezintă redefinirea obi- 
ectului și metodei metafizicii, ca disciplină științifică. 
Printre încercările cele mai reprezentative de reabilitare 
a filosofiei ca știință, ce vor fi întreprinse pe această cale, pot 
fi socotite criticčismul kantian și fenomenologia lui Husserl. 
Dincolo de deosebiri, desigur esențiale (Husserl se raportează 
surprinzător de puţin la Kant), ele se apropie totuși prin 
câteva opțiuni fundamentale : filosofia este considerată o cu- 
noaștere ce are un obiect propriu, aparte, rațiunea pură sau 
conştiinţa pură, ego-ul pur, un obiect principal inaccesibil èx- 
GE EEN 
tere a priori, suprasensibilă, independentă de experiență, opu- 
să celei pe care ne-o oferă științele deoarece ea vifează doar 
forma şi nu conținuturile pe care le organizează forma: dem- 
nitatea superioară a filosofiei în raport cu celelalte științe 
decurge din împrejurarea că obiectul ei este nu numai neem- 
piric și în acest sens pur, dar și transcendental, filosoful, 


3 G. W. Fr. Hegel, Op. cit., p. 7. 

spre deosebire de cercetătorul din științele factuale, se inte- 
resează de formele sau structurile constitutive cunoașterii, 
gândirii și conștiinței în genere, metoda filosofiei, metoda 
analizei transcendentale a lui Kant, respectiv metoda trans- 
cendental-fenomenologică a lui Husserl, ar fi singura 
adecvată naturii obiectului propriu al filosofiei; prin apli- 
carea acestei metode ia naștere o cunoaștere specific filoso- 
fică. Cunoașterea transcendentală este, în termenii lui Kant, 
o cunoaștere „care se ocupă în genere nu cu obiecte, ci cu 
modul nostru de cunoaștere a obiectelor, întrucât acesta este 
posibil a priori“f. Locul a ceea ce and numeşte metafizică 
dogmatică, o pretinsă cunoaștere despre suflet ca substanță, 
lume ca întreg și despre principiul suprem a tot ceea ce există, 
este luat acum de filosofia transcendentală, concepută drept 
cercetare a tuturor formelor a priori care fac posibil cunoaş- 
terea prin experiență — intuițiile pure ale sensibilităţii și 
conceptele pure ale întelectului — precum și a ideilor rațiunii 
ce oferă orientare cunoașterii bazate pe experiență. Altfel 
spus, în locul vechii metafizici pășește critica ratiunii pure 
ce se înfăptuieşte prin aplicarea metodei analizei transcen- 
dentale. Această critică va fi caracterizată de Kant drept meta- 
fizica autentică. Fenomenologia lui Husserl propune o re- 
“formă incá mai radicală a filosofiei, o determinare cu totul 
nouă a obiectului și metodei ei. Spre deosebire de științele 
empirice și formale, cercetarea filosofică tinde să descopere, 
prin elaborarea și aplicarea unei metode adecvate — metoda 
fenomenologică —, elementele originare ale conştiintei ce 
alcătuiesc orizontul ultim în care se mișcă gândirea și viața 
conștientă, ca totalitate de acte intenționale determinate. Ca 
şi metoda analizei transcendentale a lui Kant, metoda feno- 
menologică vizează să deschidă cunoașterii accesul spre o 
lume a formelor pure, mijlocind ceea ce Husserl va numi in- 
tuiția esențelor (Wesenschau). Fenomenologia se inte- 
grează, în acest sens, în tradiția filosofiei transcendentale 


4 Immanuel Kant, Critica rațiunii pure, trad. N. Bagdasar, E. 
Moisuc, Editura Ştiinţifică, București, 1969, p. 59. 

inaugurate de Kant și continuate în idealismul german. 
Punctul de plecare al oricărei filosofii transcendentale va fi 
acela că rațiunea pură sau conștiința pură sunt entități de 
natură esenţial diferită în raport cu obiectele lumii accesibile 
experienței. Spre deosebire însă de filosofia critică a 
cunoașterii care se construiește pornind de la postulatul 
lucrului în sine și nu se rupe astfel de situarea naturală a 
omului, pentru fenomenologie conștiința pură închide ori- 
zontul lumii. Din această perspectivă, fenomenologia ni se 
înfățișează ca o formă mai radicală a idealismului transcen- 
dental. Reducerea obiectualițății la constiinta originară, pură 
este tocmai ceea ce atat be caracteriza drept reductie 
transcendental-fenomeRsiogică. Reducţia, așa cum o con- 
cepe Husserl, deschide drumul spre ceea ce el desemnează ca 
fiind „viața mea pură, cu toate trăirile ei pure ale conștiinței 
şi cu toate obiectele ei intenționale pure, universul fenome- 
nelor în sensul special și lărgit al fenomenologiei“?. Înțeleasă 
în acest fel, fenomenologia este nu numai știință riguroasă, 
cum se va exprima Husserl; ea își propune în mod programa- 
tic să realizeze țelul de totdeauna al filosofiei teoretice, și anu- 
me întemeierea absolută a științei. Chiar dacă această țintă 
nu va fi atinsă, ea rămâne „un scop ideal“6. La Kant, ca și la 
Husserl, autori exemplari pentru tradiţia filosofiei transcen- 
dentale, cunoașterea pură, o cunoaștere cuprinsă în ceea ce 
cel din urmă numește științe eidetice, este independentă de 
cunoașterea prin experiență a faptelor. Dimpotrivă, cunoaș- 
terea faptelor depinde de forme și structuri ce constituie obi- 
ectul -cunoașterii pure. În acest sens, cunoașterea transcen- 
dentală este știința supremă și absolută. Ea caută adevăruri 
„care să rămână valabile o dată pentru totdeauna și pentru 
oricine“7. Să observăm, în treacăt, că și opera unui autor cum 
este R.G. Collingwood, care va caracteriza filosofia drept o 
„analiză a presupoziţiilor ultime“, se integrează filosofiei 


5 Edmund Husserl, Meditaţii carteziene, trad. A. Crăiuţu, Editura 
Humanitas, București, 1994, p. 51. 

6 Ibidem, p. 41. 

7 Ibidem, p. 42. 


19 


transcendentale, în sensul cel mai cuprinzător al acestei 
expresii. 

Filosofia transcendentală reprezintă, așadar, un stil dis- 
tinct de filosofare și o tradiţie filosofică perenă. Ea conservă 
idealul clasic al cunoașterii filosofice întrucât concepe filo- 
sofia drept știința prin excelență. Potrivit conceptului ei, 
filosofia trebuie să fie „cunoaștere pură și absolută“, sublinia 
cu insistență Husserl. Totodată, filosofia transcendentală 
marchează o ruptură clară cu tradiția metafizică exemplară 
pentru modelul ontologic al filosofării, deoarece instituie ca 
obiect al filosofiei nu realitatea transcendent, ci formele 
constitutive pure ale rațiunii și conștiinței în genere, desem- 
nate de la Kant încoace prin atributul transcendental. Din- 
colo de asemenea deosebiri profunde, filosofia transcenden- 
tală va putea fi socotită sub anumite aspecte drept succesoare 
legitimă a metafizicii clasice : filosofia este o știință cu un 
obiect propriu și o metodă specifică, adecvată obiectului ei; 
filosofia se delimitează clar de științele factuale în măsura în 
care obiectul ei îl constituie esențe pure și nu fapte accesibile 
experienței; totodată, filosofia posedă o demnitate superi- 
oară, care o ridică și deasupra științelor formale, în măsura în 
care ea reprezintă o cercetare a elementelor constitutive ori- 
ginare ale cunoașterii și eu-lui în genere; și tocmai supoziţia 
că orizontul ce constituie obiectul cercetării filosofice este un 
orizont ultim, ireductibil, relevă acea pretenţie absolutistă ce 
apropie filosofia transcendentală de metafizica tradițională. 
n lumina acestor consideraţii s-ar putea susține că filosofia 
critică a cunoașterii a lui Kant și fenomenologia, cel puțin 
așa cum a conceput-o Husserl, nu sunt îndreptate împotriva 
concepției clasice despre filosofie ca știință fundamentală. 
Mai degrabă ele încearcă să o reabiliteze, să-i ofere un nou 
temei și o nouă legitimare. 

S-ar impune încă o precizare. Prin tradiția transcen- 
dentală filosofia capătă două din atributele fundamentale 
BEE genere. Mai întâi, ca orice cercetare, cer- 
cetarea filosofică este propresiune nesfârșită, operă veșnic 
neîncheiată a generaţiilor succesive de cercetători, a căror 


20 


rezultate se corelează și se cumulează. Apoi, cercetarea filo- 
sofică, ca orice cercetare, nu va fi afirmare orgolioasă a unei 
personalități creatoare, singulare, ci teren de întâlnire si cola- 
borare a tuturor oamenilor calificați ce urmăresc obiective 
comune și aplică metode adecvate înfăptuirii obiectivelor 
cercetării. Există aici, ca şi în orice cercetare, inițiatori, fon- 
datori şi continuatori. Este demn de menționat că atât Kant, 
cât și Husserl s-au pronunțat fără echivoc în acest sens. Ast- 
fel, autorul Criticii rațiunii pure își exprima speranța că 
bărbaţi pătrunzători îi vor continua opera, mergând înainte 
pe drumul pe care l-a deschis. Husserl credea că metoda 
fenomenologică ar putea oferi pentru prima dată terenul pe 
care se poate înfăptui colaborarea și solidaritatea autentică a 
tuturor celor ce cercetează în filosofie, o colaborare bazată pe 
o metodă împărtășită în comun și pe rezultate obiectiv 
valabile, obținute prin aplicarea ei, adică „rezultate purificate 
printr-o critică reciprocă și care să reziste oricărei alte cri- 
tici“8. În acest sens, Husserl s-a văzut pe sine și pe cei apro- 
piați idealului cunoașterii filosofice pe care a încercat să-l 
formuleze drept „începători în filosofie“. 

Într-o itie absolută cu proiectul meţafizicii clasice 
se situează stiluri de filosofare ce ar putea fi caracterizate, 
într-o formulare negativă, prin refuzul principial al sugestiei 
că filosofia poate si trebuie să fie stiință. Supoziția de bază 


care le apropie este aceea că analiza, construcția sau reflecția 
filosofică nu pot şi nu sunt chemate să aducă vreo contri- 
buţie la extinderea sau la adâncirea unei cunoașteri ce ar pre- 
tinde o valabilitate obiectivă st, prin urmare, universală. Din- 
colo de această opțiune, ce le delimitează net, ca stiluri de 
filosofare, de o tradiţie venerabilă, drumurile se despart. Ter- 
menii constructie, analiză şi reflectie vor fi utilizați, în 
cele ce urmează, pentru a desemna trei feluri de a vedea na- 
tura și obiectivele gândirii filosofice, trei moduri de a con- 
cepe și de a practica filosofia, trei tradiţii filosofice distincte. 


8 Edmund Husserl, Op. cit., p. 35. 


Prima dintre ele și-a căpătat programul în metafilosofia 
istorismului german, inițiat acum mai mult de un secol de 
către Bic Dilthey fi alți teoreticieni ai științelor spiri- 
tului (Geisteswissenschaften). In confruntare cu idealul 
clasic al cunoașterii filosofice — filosofia ca episteme — și cu 
proiectele de reconstrucţie a filosofiei prime ca filosofie 
transcendentală, istorismul a promovat punctul de vedere că 
orice construcție teoretică sistematică, ce vizează existența ca 
întreg și își propune să ofere răspunsuri la întrebări privitoare 
la esenta și sensul existenței, va constitui în mod inevitabil o 
viziune subiectivă, ea nu va putea fi cunoaştere în sensul 
propriu, restrictiv al cuvântului, adică un sistem de enunțuri 
cu valoare obiectivă. Pretenţia filosofilor de a fi descoperit 
adevăruri universal valabile şi de a fi creat stiință în sensul 
cel mai înalt al cuvântului, pe de o parte, și opoziția ireconci- 
liabilă dintre sistemele pe care le propun, pe de altă parte, nu 
pot fi în nici un fel armonizate. Istorismul reia astfel un mo- 
tiv al tradiției sceptice. Cunoașterea cu valoare obiectivă este 
cunoașterea ce forțează consensul tuturor celor avizaţi şi de 
bună credință. Or, o construcție cu ambitii totalizatoare nu 
constituie cunoaştere în acest sens al termenului, singurul 
care ar putea fi asociat cu pretenții de științificitate în era 
modernă. Prin natura obiectivelor pe care și le propun , sis- 
temele filosofice nu sunt în măsură să ne ofere descoperiri, 
adică descrieri adecvate a ceea ce preexistă descrierii. Ele con- 
stituie, dimpotrivă, inventii, viziuni sau reprezentări, plăs- 
mu) subiective în aceeași măsură ca și operele de artă. Fap- 
tul că elementele de bază ale construcției sunt concepte, și nu 
imagini, nu ar trebui să ne înșele în această privință. Aidoma 
valorii operei de artă, valoarea unei construcţii filosofice nu 
ar trebui și nu ar putea să fie apreciată prin raportare la ceva 
exterior ei. Un sistem filosofic va trebui, desigur, să facă posi- 
bilă integrarea fără contradicție a unor date relevante ale ex- 
perienței comune și științifice și să posede de asemenea o 
solidă osatură argumentativă. Ca și cerințele consistenţei in- 
terne, cerințele acordului cu datele experienţei comune și ști- 
ințifice sunt însă condiții minime, necesare și nu suficiente 

ale construcţiei filosofice. Un sistem metafizic se impune aten- 
tiei și câştigă prestigiu prin capacitatea de a corela armonios 
totalitatea experiențelor în termenii unor concepte și prin- 
cipii cât mai îndepărtate de punctul de vedere al gândirii co- 
mune. Asemenea atribute ale verticalității și profunzimii per- 
spectivei relevă și exprimă geniul metafizic al creatorului 
unui sistem filosofic demn de atenţie. Așa stând lucrurile, di- 
versitatea sistemelor metafizice va fi, principial vorbind, neli- 
mitată. Acestea ar fi în egală măsură îndreptățite, deoarece nu 
pot fi judecate și nici nu trebuie judecate din punctul de ve- 
dere al relației lor cu o realitate preconstituită. Fiind creații, 
în sensul strict al cuvântului, sistemele filosofice se impun 
prin caracteristici arhitectonice, cum ar fi adâncimea, armo- 
nia lăuntrică si grandoarea viziunii pe care o propun. 
Gândită drept Welt-und Lebensanschauung (viziune 
despre lume și viată), Hlosofia de sistem se va situa la anti- 
podul filosofiei înțeleasă şi practicată ca cercetare. Răfuiala 
lui Husserl cu ceea ce el numește Weltanschauungsphi- 
losophie este extrem de semnificativă în această privință. În 
textul său programatic, Filosofia ca stiință riguroasă, 
Husserl observă că creatorii de sisteme filosofice încearcă să 
ofere „răspunsul cel mai elevat posibil la enigmele vieţii și ale 
lumii“ propunându-şi „o clarificare satisfăcătoare... a deza- 
cordurilor teoretice, axiologice și practice ale vieţii pe care 
experienţa, înțelepciunea, simpla intuire a lumii și a vieții pot 
să le depășească numai în mod cu totul imperfect“?. Cre- 
atorul unui nou sistem filosofic va avea pretenția că ceea ce 
propune el este în măsură să înfăptuiască într-o măsură mai 
mare asemenea obiective sau cel puţin la fel de bine ca și 
sistemele filosofice în circulație. Husserl va sublinia opoziția 
dintre proiectul filosofiei ştiinţifice și ceea ce el califică drept 
Weltanschauungsphilosophie. Orice Weltanschauungs- 
philosophie exprimă o epocă istorică, culturală, precum și 
înclinațiile ireductibile ale unei personalităţi creatoare ; 


? Edmund Husserl, Filosofia ca știință riguroasă, trad. Al. Boboc, 
Editura Paidea, Bucuresti, 1994, p. 59. 

filosofia științifică este, dimpotrivă, atemporală. Ştiinţa este 
impersonală; ea nu poate fi niciodată opera unui singur 
individ. Sistemul filosofic, ca şi orice creație artistică, răsare, 
dimpotrivă, cu contururi definitive în mintea unui geniu 
creator, aidoma Minervei din capul lui Jupiter. 

La noi acest stil de filosofare, construcția de sistem in- 
spirată de reprezentarea despre creaţie a artistului, a fost ilus- 
trat în mod exemplar de reflecțiile metafilosofice și de siste- 
mul filosofic al er e, Blaga, năzuința spre sis- 
tem, care îi apare drept întruchiparea excelentei filosofice, se 
exprimă într-o formă aș zice pură. Blaga integrează tot ceea 
ce scrie în forme canonice — trilogiile. Testamentul său edito- 
rial, redactat în anul 1959, este o mărturisire edificatoare din 
acest punct de vedere!0. Pentru Blaga, construcțiile metafizice 
sunt încercări inevitabil subiective, personale de a releva mis- 
terul existenței, încercări ce poartă pecetea stilistică a culturii 
ce a modelat mintea gânditorului. Relevarea este contrarul 
oglindirii. Obiectul relevării este misterul, înțeles ca negati- 
vitate totală, ca privație completă de determinări pozitive. 
Altfel spus, construcția metafizică nu ar avea un obiect dat pe 
care l-ar putea oglindi mai mult sau mai puțin adecvat și pe 
EE EE REH 
transcendente nu reprezintă de fapt altceva decât o încercare 
de întemeiere a imposibilității principiale a realizării idealu- 
lui clasic al cunoașterii metafizice. Orizontul creației metafi- 
zice este netărmurit în sensul că în metafizică, ca și în artă, 
creația va fi permanent posibilă. Câte genii metafizice tot atâ- 
tea sisteme metafizice. Puterea de atracție a acestui model de 
filosofare pare să fi rămas neatinsă în cultura românească de 
la Lucian Blaga și Constantin Noica până în zilele noastre. 

Că impersonalitatea „adevărurilor“ propuse de marile 
sisteme filosofice este înșelătoare, că sub eșafodajul argumen- 
10 Vezi L. Blaga, Opere, vol.8, Editura Minerva, Bucureşti, 1983, 
pp. 57—58. Citez câteva propoziţii din acest document ` „Cincisprezece vo- 
lume alcătuiesc “sistemul” meu filosofic pe care-l socot încheiat... Sistemul 


are o structură trilogială. Dorinţa mea este ca toate aceste lucrări să apară 
în patru tomuri împărțite astfel...“ 

tativ pot fi dezvăluite până la urmă prejudecăţi, înclinații și 
idiosincrasii ce conturează profilul unei puternice individua- 
lități, este teza pe care o susține Andrei Cornea în incitanta 
sa carte Platon. Filosofie şi cenzură. Cartea îşi propune să 
arate, cu referire la opera lui Platon, că discursul filosofic în- 
cearcă să acopere opțiuni și credințe pronunțat personale prin- 
tr-o argumentație ce își propune să le confere aparența unei 
valabilități obiective. Problema celui ce elaborează un discurs 
filosofic este de a impune altora tema și viziunea lui proprie, 
pretinzând totuși „că a dedus-o și a descoperit-o rațional și 
în limitele plauzibilității din premise unanim acceptate“ 11, 
Un stil de gândire ce contrastează puternic, din multe 
puncte de vedere, cu cel ce se exprimă în construcția siste- 
melor filosofice este püluLanalitic.|Se pare că totul desparte 
aceste stiluri de gândire. Nu este de mirare că în medii intelec- 
tuale și culturale în care construcția sistemelor, ca manifes- 
tare liberă a genului creator, se bucură de prestigiu și autori- 
tate, stilul analitic de filosofare se loveşte de o totală neîntele- 
gere. Sunt două lumi, două culturi filosofice ce nu comunică 
una cu alta. Viaţa noastră filosofică ilustrează astăzi foarte 
bine această observație. Tineri interesați de filosofie, care ci- 
tesc literatura recentă, asistă la cursuri și seminarii de filoso- 
fie, vor fi surprinși să descopere printre autorii de cărți şi pro- 
fesorii de filosofie cu o anumită reputație persoane cu anga- 
jamente și structuri mintale profund diferite. Ei vor putea fi 
nu numai surprinşi, ci și derutați în măsura în care le va fi 
greu să identifice în literatura pe care o invocă aceștia, în sti- 
lul lor de gândire, în criteriile lor tacite sau declarate de exce- 


11 Andrei Cornea, Platon. Filosofie şi cenzură, Editura Humanitas, 
Bucureşti, 1995, p. 22. „Într-o asemenea perspectivă, dacă omul poate fi 
numit cu temei o “fiinţă raţională” aceasta nu se poate datora faptului că el, 
cu ajutorul raţiunii, ar descoperi o realitate extrinsecă sau un adevăr 
“obiectiv”, “dat”, ci doar faptului că el stie, într-o măsură mai mare sau mai 
mică, să-și justifice cu ajutorul rațiunii presupoziţiile sale preraționa- 
le sau iraționale, indiferent dacă acestea sunt individuale sau colective.“ Și 
mai departe : „Ea, rațiunea, inventează instrumente și, de asemenea, teorii 
care validează ceea ce iubeam, ceea ce credeam sau ceea ce speram, fără ca în 
fapt să descopere o ‘realitate’ obiectivă si imuabilă“ (Op. cit., pp. 19—20). 

lență, elemente, fie și minime, de apropiere sau de conver- 
gență. Este de înțeles că mulți dintre ei vor decide până la 
urmă că doar cei care ilustrează una din orientările și tendin- 
tele ce por fi clar percepute — cea metafizică și meditativ-re- 
flexivă, pe de o parte, cea analitică, pe de altă parte — repre- 
zintă filosofia autentică și merită, prin urmare, să fie citiți 
şi ascultați. Ar putea fi, desigur, menționate câteva nume. Lu- 
crul nu mi se pare însă necesar, căci ele se ivesc de îndată, în 
mintea celor cât de cât familiarizați cu publicistica filosofică 
şi cu viața filosofică universitară a ultimilor ani. 

Trebuie observat din capul locului că ceea ce se numește 
în mod curent filosofie analitică nu este câtuși de puțin un 
mediu omogen. Sunt integrate de obicei orientării analitice, 
demersuri și cercetări reprezentative pentru feluri în unele 
privințe diferite de a înțelege și de a practica filosofia. Nu pu- 
tini autori cu contribuții recunoscute și apreciate în mediul 
filosofiei analitice, ca şi istorici ai filosofiei analitice, nu vor 
ezita, bunăoară, să califice filosofia târzie a lui Wittgenstein ca 
nereprezentativă pentru stilul analitic de filosofare sau chiar 
ca străină acestui stil. Înclin mai degrabă să cred că trebuie 
distinse câteva mari varietăți și orientări ale analizei filoso- 
fice. Una dintre ele estefeconstrucția logică, lo orientare con- 
sacrată de empirisul logic și bine ilustrată în scrierile lui Ru- 
dolf Carnap, Patrick Suppes, Wolfgang Stegmiiler sau Jaakko 
Hintikka. O alta este Goeres ca SE lingvistică) sau 
filosofia limbajului comun (ordinary language philoso- 
phy), aşa cum ne-o înfățișează opera unor autori britanici ca 
George E. Moore, Gilbert Ryle, John L. Austin și Peter F. 
Strawson. Mai apropiată de aceasta din urmă, și totuși dis- 
tinctă, este filosofia târzie al lui Wittgenstein, pe care am pu- 
tea-o caracteriza, potrivit intenţiei sale fundamentale, drept 
exercițiu imaginativ și critic al gândirii menit să realizeze 
ceva de felul unei terapii mintale. Ceea ce le apropie pe 
toate sunt unele „asemănări de familie“, precum și delimi- 
tarea lor netă de alte stiluri de filosofare, printre care se nu- 
mără cele pe care am încercat să le caracterizez. 

Pentru Ludwig Wittgenstein, ca și pentru George Moore 


sau Gilbert Ryle, filosofia nu este teorie, cunoaste ă- 
loare universală sal constructie liberă a spiritului, ci o acti- 
vitate ale cărei rezultate mai importante sunt o sumă de cla- 
rificări privitoare la natura limbajului și a gândirii, a proble- 
melor caracterizate îndeobşte drept filosofice. "Telul 
principal al activității filosofice pare să fie eliberarea minții 
noastre de tirania unor deprinderi de gândire profund 
înrădăcinate și de fascinația pe care o pot exercita asupra ei 
configurații intelectuale cu intenții totalizatoare, favorizate 
de asemenea deprinderi de gândire. Filosofii care ilustrează 
cel mai bine stilul analitic de filosofare nu par preocupați să 
descopere sau să inventeze ceva, cu alte cuvinte să producă 
idei noi, ci să ajungă la o mai bună înțelegere a unor lucruri 
familiare înlăturând „ceața mintală“ pe care o generează ac- 
ceptarea necritică a unor automatisme și înclinații spontane 
ale gândirii comune și științifice. Scoaterea la iveală a unor 
asemenea automatisme și înclinații nesupravegheate se reali- 
zează îndeosebi prin exercitarea imaginației conceptuale, ce 
devine acum principala resursă a filosofului. 

Filosofia este concepută şi practicată în tradiția analitică 
ca cercetare. Aceasta este una din trăsăturile ce apropie, astăzi, 
tradiția analitică de cea fenomenologică și de filosofia de 
orientare transcendentală în genere. Persoane ce dețin o com- 
petență specială se angajează în formularea și rezolvarea unor 
probleme ce se bucură de o recunoaștere generală în cercul 
cunoscătorilor. Contribuțiile lor vor fi validate prin discuţie 
critică, o discuţie ce devine posibilă datorită unui consens 
tacit ce ia naștere, în primul rând, printr-o raportare comună 
la unele realizări ale genului apreciate drept exemplare. Este 
vorba însă de o cercetare de un tip cu totul special. Este 
cercetarea ce nu vizează obținerea unor cunoașteri despre uni- 
vers sau despre presupoziţiile ultime ale cunoașterii și gân- 
dirii, ci o mai bună înțelegere a aspectelor conceptuale ale 
funcționării limbajului implicat în toate activitățile noastre 
intelectuale. Problemele filosofice nu ar fi uneori decât per- 
plexităti și încurcături, rezultate dintr-o înțelegere greșită a 

funcționării limbajului. Clarificările, care sunt cele mai de 
seamă rezultate ale cercetării filosofice, pot contribui la dizol- 
varea sau la rezolvarea unor asemenea probleme. Confuzii con- 
ceptuale generate de neînțelegerea logicii limbajului nostru 
pot surveni însă oricând. Și nu există precautii care ne-ar pu- 
tea pune la adăpost de asemenea confuzii. Analiza și clarificarea 
filosofică este, așadar, o activitate perenă, veșnic neîncheiată. 

Dintre stilurile de filosofare ce s-au conturat îndeosebi 
prin delimitare față de înțelegerea filosofiei ca o știință a ab- 
solutului sau ca analiză transcendentală, cel mai ușor de ca- 
racterizat pare a fi acela care ar putea fi desemnat prin ex- 
presia [reflecţie liberăjExponentii cei mai reprezentativi ai 
acestui stil filosofic sunt naturi pronunţat antiteoretice, pu- 
tin atrase atât de mirajul construcţiilor sistematice cu ambiţii 
totalizatoare, cât și de promisiunile de clarificare ale analizei. 
Sunt caractere puternice, deosebit de independente, cu o acu- 
tă sensibilitate morală și estetică, care își iau substanta reflec- 
Hei lor din trăiri și experiențe nemijlocite și își formulează 
ideile fără asistența unei erudiții pretențioase sau a unor me- 
tode și demersuri speciale. Radicalitatea interogației asupra 
sensurilor ultime în meditaţia asupra condiției umane și în 
critica culturii, precum și exploatarea cu strălucire a resur- 
selor metaforei, alegoriei și aforismului conferă discursului 
lor o putere de antrenare în același timp intelectuală și afec- 


tivă. Maestrii genului sunt Blaise Pascal, Sören Kirkegaard, 


Friedrich Nietzsche, mai recent un Ortega y Gasset, Albert 
Camus sau Emil Cioran. Accentele pe care e conțin mărtu- 
the Se şi îngroaşă chiar asemenea contu- 
ruri distinctive. Demne de atenţie devin doar distincţiile 
conceptuale și culturale nemijlocit angajate existențial. Orice 
coerență ideatică şi orice sistem de gândire sunt creații arti- 
ficiale de vreme ce existenţa trăită este un univers al incoe- 
renței și al contradicției mult mai apt să fie explorat cu mij- 
loacele pe care le oferă, paradoxal, aporia și parabola. Un 
gânditor se afirmă în primul rând printr-un stil propriu, in- 
confundabil. Ceea ce dezavuează Cioran cu deosebire în căr- 
tile sale de tinerețe, scrise în limba română, este atunci lipsa 

preocupării pentru stil. Doar stilul, expresia cea mai clară a 
forței și independenței unei personalități, conferă relief re- 
flecţiei existenţiale. Cioran o va spune cu franchetea lui atât 
de caracteristică : „Peste tot este vorba numai de intensitatea 
experienţei. Nu există noutate în materie de viziune a vieții... 
“Filosofie originală” nu poate să facă decât cineva care con- 
struiește pornind de la știință, de acolo de unde apare ceva 
nou. O asemenea filosofie este, desigur, originală dar în ace- 
lași timp nu reprezintă nici un interes. Luaţi-l și pe Heidegger. 
În definitiv, ce a scris el despre moarte și toate celelalte, tra- 
dus în limbaj curent, n-are nici o originalitate. Numai că el a 
formulat altcumva decât au făcut-o ceilalți. Nou e până la 
urmă timbrul, tonul, nota, ceea ce fiecare aduce pornind de 
la intensitatea experienței sale“ 12. 
Ca si filosofia analitică, filosofia ca reflectie liberă este 
prin excelență antiteoretică și anticonstructivă. Dincolo de re- 
fuzul comun al sistemului, al intenției totalizatoare sau în- 
terneietoare în sensuri absolutiste ale acestor cuvinte, nimic 
nu le mai apropie. O cercetare conceptuală minuțioasă, reali- 
zată prin diferite modalități de analiză a limbajului, reprezintă 
sub aspect stilistic antipodul reflecției directe și spontane, a 
unei reflecții ce antrenează în aceeaşi măsură mintea şi inima, 
gândirea şi sensibilitatea celui ce o produce și o receptează. 

Această încercare de a schița contururi ale câtorva stiluri 
și tradiții filosofice ne conduce spre câteva concluzii de in- 
teres pentru o mai bună înțelegere a unor reacții și tensiuni 
caracteristice momentului nostru cultural actual. 

Întrebarea „Ce este filosofia?“ — o întrebare ce stă ca 
titlu al multor articole și capitole introductive ale cursurilor 
şi manualelor — nu poate primi răspuns decât î nei 
anumite tradiţii filosofice. Diversitatea stilurilor de filoso- 
fare și a tradițiilor filosofice pare să fie una ireductibilă. Nici 
considerații de principiu, nici experiențele de până acum nu 
ne oferă vreun punct de sprijin pentru supoziţia că această 


12 Gabriel Liiceanu, Apocalipsa după Cioran, Editura Humanitas, 
Bucuresti, 1995, p. 81. 

diversitate ar putea fi suprimată prin descoperirea sau inven- 
tarea filosofiei majore, autentice, adevărate. Asemenea ex- 
primări nu primesc un sens deplin decât în cadrul unei 
tradiții filosofice. Căci numai în acest cadru pot fi identi- 
ficate criterii clare, lipsite de echivoc ale excelentei filosofice. 
(Ele nici nu sunt, poate, criterii în măsura în care ceea ce 
orientează judecata sunt mai degrabă experiențe împărtășite 
în comun care au o importantă componentă tacită.) Nu 
există, aşadar, criterii universale ale excelentei filosofice. În- 
cercările de a reuni și chiar de a contopi într-o singură for- 
mulă valori distincte ale unor mari tradiţii filosofice — bu- 
năoară cele ale filosofiei de sistem și ale reflecției libere — pot 
fi apreciate drept expresii majore ale eclectismului. Totodată, 
tendința de a considera toate configurațiile majore ale gân- 
dirii filosofice din punctul de vedere al criteriilor de exce- 
lenţă ale unei anumite tradiţii filosofice este o tendință spon- 
tană ce poate fi cu greu reprimată. 

Dacă suntem întrebaţi, totuși, ce justificare ar mai exista 
pentru utilizarea expresiei filosofie — căci la întrebarea ce 
anume desemnează cuvântul nu putem răspunde indicând 
ceva determinant — vom răspunde că ea stă pentru ceva ce 
poate fi delimitat doar negativ, în sensul că nu este nici şti- 
ință factuală sau formală, nici gândire comună, nici artă. 
Altfel spus, vom răspunde în felul în care s-ar putea reacționa 
la întrebarea „Ce este arta?“. Nu filosofia ar putea fi caracteri- 
zată ca o unitate în diversitate, ci doar marile tradiţii filoso- 
fice. Un dialog, o discuţie cu argumente, are puţine șanse să 
se înfiripe pentru liniile ce despart mari tradiții filosofice. 
Premisele unui dialog autentic sunt create de asumarea în co- 
mun de către participanți a acelor angajamente, preponde- 
rent tacite, ce marchează apartenenţa lor la o anumită tradiție 
filosofică. O mare tradiţie filosofică va putea fi caracterizată 
drept o secvenţă de forme ce se aseamănă și se deosebesc între 
ele sub aspecte determinante. O analogie potrivită ar fi o 
genealogie. Unele fire ce leagă formele succesive ale secvenței 
se rup, altele continuă. Tot ceea ce leagă între ele, până la ur- 
mă, mari tradiţii filosofice, cum sunt cele pe care am încercat 

să le înfățișez, pare să De nu mai mult decât o origine co- 
mună în configurații proteice, ce conțin în germene motivele 
lor caracteristice, într-o stare de indistincție originară. 
Suntem obișnuiți să ni se vorbească despre filosofie în 
general. Mulţi o fac cu naivitate, fără conștiința presupoziţi- 
ilor acestui fel de a vorbi, fără să-și asume, așadar, aceste pre- 
supoziții. Sunt cei ce cred că filosofia este ceea ce au cunoscut 
ei sub numele de filosofie. Fără îndoială că oamenii care re- 
flectează asupra naturii sau identității filosofiei nu aparțin aces- 
tei categorii. Întrebându-se ce este filosofia, ei presupun to- 
tuși că va putea fi găsit un răspuns cât de cât univoc la această 
întrebare. Altfel spus, ei sunt convinși că dacă ne luăm anu- 
mite precauții și stabilim anumite restricții va deveni posibilă 
o precizare dusă destul de departe a conceptului filosofiei. 
Demersul lor pare să fie susținut şi condus de acea supoziţie 
esențialistă ce ar putea fi exprimată în termenii platonicieni 
spunând că ceva este filosofie în măsura în care participă mai 
mult sau mai puţin la ideea de filosofie. Din această perspec- 
tivă, diversitatea istorică a filosofiilor sub aspect stilistic, ca 
și diversitatea criteriilor de excelență pe care le implică orice 
mare tradiţie filosofică nu ar fi decât consecința distanțării 
de un presupus „nucleu paradigmatic“, de acele configurații 
ce ar ilustra în mod exemplar conceptul filosofiei. Supoziția 
pare să fie aceea că există criterii universale, supraparadigma- 
tice ale excelentei filosofice, criterii ce ar rămâne invariante 
în trecerea de la o tradiţie filosofică la alta. Delimitarea mea 
față de această supoziţie ar putea fi sugerată, într-o formulare 
metaforică, spunând că filosofia nu pare să fie o așezare cu o 
singură piață centrală, ci mai degrabă una mai complexă în 
care cartiere cu o configurație distinctă se concentrează în ju- 
rul mai multor piețe ce sunt, toate, la fel de centrale. 
Diversitatea stilurilor de filosofare este și ea expresia re- 
surselor creatoare a geniului omenesc. Creația este imprevi- 
zibilă. Orizontul gândirii filosofice este, așadar, veșnic des- 
chis. Apariția unei noi tradiţii filosofice este, de regulă, forma 
de exprimare și totodată consecința unei mutații culturale 
semnificative. lar receptivitatea pentru un stil de filosofare 

este favorizată de spiritul unei culturi. Cultura românească 
modernă pare să fi prețuit și încurajat îndeosebi reflecția exis- 
tențială, liberă în raport cu constrângerile, resimţite adesea 
drept excesive, ale sistemului, rigorii conceptuale şi analizei. 
De aici și marea apropiere dintre filosofie și literatură, poziția 
puțin obișnuită în alte medii culturale pe care au câștigat-o la 
noi și continuă să o dețină eseiștii, istoricii și criticii literari 
şi ai artei ca arbitri abilitaţi să releve și să consacre meritul 
filosofic. Aceasta mi se pare că este, până astăzi, starea de 
fapt. Ne putem, desigur, întreba care ar fi totuși atitudinea 
cea mai recomandabilă atâta vreme cât apreciem diversitatea 
tradiţiilor filosofice drept o realitate fundamentală a marii 
culturi universale. Pentru cei ce își asumă în mod consecvent 
vocaţia deschiderii răspunsul nu poate să fie decât unul sin- 
gur : acceptarea și încurajarea pluralismului filosofic. 

AMBITIA SISTEMULUI 


Anii din urmă ne-au adus noi confirmări ale unei con- 
statări mai vechi, cea privitoare la atracţia și seducția pe care 
o exercită gândirea filosofică asupra minţilor tinere. Nu am 
în vedere, desigur, spirite veleitare, refractare oricărei disci- 
pline mintale, înclinate să privească filosofia, ca și literatura 
de altfel, drept o lume a libertăţilor nelimitate ce nu sunt 
ținute în cumpănă de nici un fel de constrângeri. Mă gândesc 
mai degrabă la spirite atrase de teorie, grăbite însă să se ridice 
în orizontul principiilor, prea nerăbdătoare pentru a putea 
trăi cel puţin o vreme împăcate în particularitatea proble- 
melor științifice sau de a urma mersul tatonator și precaut al 
gândirii cercetătoare spre concluzii de mai mare anvergură. 
Tinta care le fascinează este universalul. Nu însă universalul 
ca o vagă reprezentare despre absolut, despre o transcendență 
ce plutește deasupra lucrurilor, situațiilor, evenimentelor și 
experiențelor particulare, ci universalul ce conferă articulații, 
structură, coerență și ordine diversității concretului într-un 
orizont al gândirii presupus a fi ultimul. Adică, în acel ori- 
zont ce cuprinde, integrează și unifică diversitatea nu numai 
reală, ci si posibilă, oferind o reprezentare cu o putere de cu- 
prindere deplină, o reprezentare asupra întregului. Într-o 
asemenea înțelegere a țelului ei, năzuința filosofică își va găsi 
împlinirea în construcția unui sistem. În sistemul filosofic 
lumea faptelor, a experiențelor omenești și a creațiilor cul- 
turii în nesfârșita lor varietate, va fi subordonată unui nu- 
cleu ideatic de concepte și principii ce sunt în măsură să le in- 
vestească cu o semnificație cu totul nouă, până atunci 

nebănuită. Prin sistemul filosofic aparenta eterogenitate a 
faptelor și evenimentelor vietii si istoriei este suprimată. 
Peste toate particularitățile, sistemul aruncă o plasă concep- 
tuală ale cărei fire conduc toate spre nucleul său ideatic, ridi- 
cându-le astfel în orizontul unei ultime, supreme coerente. 
Reflecția asupra universalului va apărea din această perspec- 
tivă doar drept primul început al gândirii filosofice, iar anali- 
zele şi clarificările conceptuale nu vor fi socotite mai mult 
decât unele din instrumentele ei specifice. Abia sistemul va fi 
privit drept împlinirea deplină și încoronarea aspiraţiei filo- 
sofice. Aceasta este convingerea care i-a însuflețit pe toți au- 
torii de sisteme filosofice demne de a fi luate în seamă. Pen- 
tru ei, filosofia în deplina ei dezvoltare, filosofia mare, ia în 
mod necesar forma sistemului; ea trebuie să fie construcție 
sistematică sau nu va mai fi deloc. 

O asemenea reprezentare asupra excelentei filosofice do- 
mină în mod clar începuturile culturii filosofice românești. 
Ea pare să fi fost însușită și acceptată, de multe ori în mod 
tacit, atât de universitari, cât și de gânditori animați de inten- 
tii constructive. Semnele unei asemenea viziuni și stări de 
spirit pot fi întâlnite pretutindeni. Titu Maiorescu, persona- 
litate culturală de mare autoritate și totodată profesor de filo- 
sofie, acorda în cursurile sale o evidentă preferință gândito- 
rilor sistematici : Kant, Schopenhauer, Comte sau Spencer. 
El credea că studiul operelor unor autori cum sunt cei pe care 
i-am amintit ar putea oferi tineretului dornic să pătrundă în 
lumea ideilor imaginea cea mai adecvată asupra naturii și 
țelurilor filosofiei în genere. Se poate afirma că această îndru- 
mare a lui Maiorescu a lăsat urme statornice în mentalitatea 
culturală românească. Prestigiul sistemului pare să fi devenit 
o formă mentală, o componentă a subconștientului colectiv 
de vreme ce năzuințele filosofice majore vor lua generații 
de-a rândul înfățișarea unor proiecte cu caracter sistematic. 
Să-l amintim doar pe Vasile Conta, în generația lui Maio- 
rescu, și pe Constantin Rădulescu-Motru în cea a elevilor 
întemeietorilor Junimii. Această observaţie poate căpăta însă 
relief și consistență prin examinarea acelor construcții 

sistematice ce constituie opera sau încoronarea operei a trei 
figuri de prim plan ale culturii filosofice românești : Lucian 
Blaga, Constantin Noica și Mircea Florian. Contribuţia lor la 
conturarea profilului filosofului în conștiința noastră cultă 
va putea fi socotită, fără teamă de a exagera, drept una hotă- 
râtoare. Deosebirile profunde de formatie și profil intelec- 
tual, în opțiuni, aversiuni și preferințe, precum și diferenţele 
notabile dintre modelele care îi inspiră și reprezentările de 
excelență care-i susțin în străduințele lor constructive sunt de 
natură să scoată și mai bine în evidenţă ambiția sistematică 
ce îi apropie. Este o aspirație ce semnalează prezența unei 
forme mentale în cel mai înalt grad caracteristice pentru o 
atmosferă și o mentalitate c'slturală aparte. 

Voi încerca, în cele ce urmează, să schițez contururile 
unei reprezentări asupra excelenţei filosofice vie până astăzi 
în cultura românească prin raportare la încercările sistema- 
tice ale acestor trei autori. Accentul va cădea îndeosebi pe 
analiza supozitiilor ce sustin aceste proiecte, a particularită- 
ților ce conferă un profil distinct fiecăruia dintre ele, precum 
și a evidențţierii unora din dificultățile pe care le întâmpină, 
îndeosebi din punctul de vedere al cerințelor coerenței inter- 
ne. Ordinea aleasă — Blaga, Noica, Florian — nu este una bio- 
grafică și nici a datelor de apariție a lucrărilor reprezentative. 
(Mircea Florian este cel mai vârst dintre cei trei dar opera 
lui sistematică postumă, EVEI ha, structură a lumii, a 
devenit accesibilă publicului după Devenirea întru ființă a 
lui Constantin Noica.) În adoptarea acestei ordini am fost 
condus de consideraţii ce vor reieși cu claritate din dezvol- 
tările ce urmează. Pentru început mi se pare utilă o singură 
observaţie cu caracter preliminar. Opera lui Lucian Blaga 
ilustrează în mod exemplar elanul și entuziasmul creatorului 
de sistem, chiar și dincolo de granițele filosofiei româneşti. 
Prin această particularitate a ei, filosofia blagiană oferă un 
fundal și totodată o normă pentru evaluarea altor construcții 
filosofice sistematice în spaţiul culturii noastre. Pentru Noica, Blaga 
este un filosof autentic, aproape un model. Filosofia lui Blaga, 
va afirma Noica, este cu adevărat filosofie ; altfel spus, 

într-un limbaj hegelian, ea realizează conceptul filosofiei. În 
ochii lui Florian, sistemul lui Blaga este, dimpotrivă, antimo- 
delul, antiteza imaginii sale despre ceea ce trebuie să repre- 
zinte și să ofere o construcție filosofică sistematică. Nu poate 
să nu atragă atenţia preocuparea constantă a ultimului de a se 
delimita de modul de a concepe și de a practica filosofia a 
autorului Trilogiilor, o preocupare pe care o regăsim până și 
în scurta prefață pentru lucrarea sa postumă. Aluzia este cu 
totul transparentă1?. Fie şi numai faptul că sistemul lui Blaga 
va fi perceput de Noica drept una din puținele realizări exem- 
plare ale conceptului său despre filosofia mare şi socotit de 
Florian drept prototip al lipsei de autenticitate invită la re- 
flecție şi poate susține efortul de a desprinde, contura și eva- 
lua comparativ reprezentările de excelență ale acestor figuri 
de prim plan ale culturii filosofice românești, în elementele 
lor semnificative de convergență și divergență. 


METAFIZICĂ A CUNOAȘTERII ȘI 
SISTEM METAFIZIC LA LUCIAN BLAGA 


Metafilosofia lui Blaga, aşa cum a fost ea dezvoltată în- 
deosebi în Despre conștiința filosofică, schiţează suficient de 
clar o reprezentare despre natura și condiţia construcției filoso- 
fice. Această reprezentare capătă contur îndeosebi prin raportare 
şi delimitare fată de idealul clasic al cunoașterii metafizice. 


13 „Suntem la antipodul celor care se prevalează de false originalități 
pe care le întâlneşti la fiecare pas, suntem la antipodul celor care trâmbi- 
țează ca descoperiri: “spiritul este o activitate creatoare, lumea e plină de 
mistere păzite de Marea santinelă anonimă, omul reprezintă adevărata exis- 
tentă’ în care se amestecă şi mult Neant etc. Aceste noutăţi nu sunt numai 
vechi rechizite — ceea ce nu este în mod necesar un viciu — ci sunt erori ne- 
contenit reînviate pentru valoarea lor de stimul sau de consolaţie“ (Mircea 
Florian, Recesivitatea ca structură a lumii, Editura Eminescu, Bucu- 
rest, 1983, p. 44.) 

În dezvoltările ce urmează, îmi propun, mai întâi, să 
desprind câteva din elementele definitorii ale acestei repre- 
zentări și să evidențiez înrădăcinarea ei într-o mișcare mai 
largă de idei a epocii, în al doilea rând, să examinez teoria 
metafizică a cunoașterii a lui Blaga în una din ipostazele ei 
posibile, ca tentativă de argumentare a imposibilității unei 
metafizici științifice, iar în al treilea rând, să problematizez 
posibilitatea acestei teorii de a constitui baza unei argu- 
mentări constrângătoare ținând seama tocmai de calitatea ei de 
teorie metafizică. 

In concepția clasică, platonic-aristotelică, pe care se spri- 
jină o îndelungată tradiție a filosofiei occidentale, metafizica 
era considerată știință, și anume știința prin excelență. De la 
Aristotel la Hegel, nici un gânditor care s- eh: 
Hegel a reluat, de fapt, formularea aristotelică potrivit căreia 
filosofia reprezintă cunoașterea științifică a adevărului. În 
ochii lui Hegel propriul sistem reprezenta însuși adevărul. 
(Nici un filosof nu s-a încumetat să afirme ceea ce a afirmat 
autorul Logicii în faţa studenților săi : „Domnilor, pot spune 
deci: eu nu numai că rostesc adevărul, eu sunt adevărul“.) A 
existat, totodată, un acord cu privire la temeiurile caracterizării 
metafizicii drept știința prin excelență. Rangul unei științe este 
dat de demnitatea şi însemnătatea obiectului ei. Ştiinţa al cărei 
obiect este principiul existenţei, va fi știința cea mai înaltă, 
știința supremă. Căci numai principiul există, într-un sens 
înalt sau strict al cuvântului, el reprezintă ființa pură. Știința 
despre ființa pură, ca realitate permanentă și neschimbătoare, 
o cunoaștere adecvată și deplină a temeiului existenței, a cărei 
posibilitate a fost acceptată drept neproblematică de-a lungul 
secolelor de creatorii marilor sisteme metafizice, va fi, prin 


natura obiectului ei, știința supremă. În tradiția scolaştică, 


într-o epocă în care orice cunoaștere teoretică era desemnată 
încă prin cuvântul filosofie, metafizica va fi numită filosofie 

rimă. Până şi Kant, care a întreprins o critică sistematică a 
posibilităţii de a dobândi o cunoaștere despre realitate prin ra- 
Dune pură, adică independent de experiență, nu contesta că 

metafizica este regina științelor. Doar că el a gândit și a edificat 
metafizica nu ca o știință despre principiile existenței, ca teorie 
a fiinţei pure, ci ca filosofie transcendentală. 

Teoria cunoașterii a lui Blaga, cu deosebire ceea ce el nu- 
meşte teoria metafizică a cunoaşterii, adică o teorie a cu- 
noașterii bazată pe supoziții de ordin metafizic, aşa cum a 
fost fixată ea în Cenzura transcendentă, poate fi privită și 
drept o argumentare a imposibilității metafizicii ca știință, ca 
o cunoaștere cu valoare obiectivă şi valabilitate universală 
asupra principiilor existenței. Dezvoltarea pe care o dă acestei 
teme, îl apropie pe Blaga de marele curent al istorismului, 
unul din cele mai influente curente din filosofia de limbă 
germană de la sfârşitul secolului trecut și începutul secolului 
nostru. O asemenea observaţie se cuvine să fie susținută. 
Aceasta cu atât mai mult cu cât o exegeză relativ întinsă a 
operei filosofice a gânditorului din Lancrăm nu a înregistrat 
până acum încercări mai stăruitoare de a-i cerceta sursele și 
punctele de plecare în motive dominante ale filosofiei euro- 
pene, în primul rând germane, din anii formării sale. 

Wilhelm Dilthey, teoreticianul istorismului, a caracte- 
rizat marile sisteme metafizice ca tot atâtea i retări ale 
me SIE UITATE e Doar pecetea spiritului tim- 
pului, locului şi personalita tii celor care le-au creat. Filosofia 


nu este din această perspectivă ştiinţă, ci viziune despre lume 
CODEC Patrie) SIStEele metafizice se apropie de şti- 
intă în măsura în care sunt constructii teoretice ale căror ele- 
mente constitutive au o natură conceptuală. Ca și reprezen- 
tările religioase sau operele de artă nemuritoare ele sunt însă 
încercări întreprinse, este adevărat cu alte mijloace, de a 
răspunde întrebărilor ultime cu privire la natura existenţei și 
sensul vieții. Departe de a putea pretinde o valabilitate obiec- 
tivă și universală, o construcție metafizică exprimă o anu- 
mită situare faţă de existență şi formulează o anumită dezle- 
gare a „enigmei vieții“ ce nu poate fi înțeleasă decât în relaţia 
ei cu forme istorice de viaţă și cu particularități ireductibile 
ale unei puternice individualități creatoare. Dilthey denunță 
insistent pretențiile sistemelor metafizice de a dezvălui adevă- 

ruri obiective, impersonale și anistorice, așadar, absolute. El 
le consideră, dimpotrivă, ca „manifestări ale vieții“ profund 
impregnate de contingența, finitudinea și vremelnicia lumii 
istorice în care au răsărit. Cunoscutului teoretician al şti- 
ințelor spiritului istoria„metafizicii tradiționale i se înfățișa 
ca o suită de încercări veșnic reînnoite de a înfăptui năzuințe 
ireconciliabile. Marile sisteme metafizice își propun, pe de o 
parte, să ne ofere ceea ce nu poate fi accesibil cunoaşterii, în- 
tr-un sens mai strict al termenului, și, pe de altă parte, pre- 
tind să reprezinte știință, cunoaștere cu valabilitate obiectivă, 
universală. O construcţie de idei se intitulează metafizică 
numai în măsura în care aspiră să cuprindă toate corelațiile 
existente și să le unifice printr-un principiu. Dacă admitem 
însă că acest obiectiv este, în genere, realizabil, atunci va tre- 
bui să recunoaștem că nu poate exista decât un singur adevăr 
metafizic. Inițiativa metafizică este susținută, așadar, de aspi- 
rația de a atinge un rezultat definitiv, cu semnificație univer- 
sală şi atemporală. Pentru gânditorii însuflețiți de această 
năzuință diversitatea sistemelor metafizice, departe de a fi ac- 
ceptată ca o stare firească, va reprezenta doar o indicație că 
obiectivul urmărit nu a fost încă atins. Altfel spus, diversi- 
tatea sistemelor metafizice va fi privită ca o stare de fapt ce 
trebuie suprimată prin înfăptuirea proiectului cunoașterii 
metafizice. Dilthey utilizează termenul metafizică pentru a 
desemna tocmai acest proiect antinomic al atingerii absolu- 
tului în relativ, a atemporalului în istorie. „Numai dacă ea 
(filosofia — n.m. M.F.) caută o cunoaștere obiectivă a core- 
lației universale, prin desprinderea celei din urmă din viața 
istorică în care este dată, o numesc metafizică“!4. O aseme- 
nea desprindere a construcției metafizice de viața istorică nu 
este însă, în fapt, posibilă. 

Orice sistem metafizic reprezintă cel mult o perspectivă 
asupra corelației universale și nu corelație însăși. Corelația 


14 Wilhelm Dilthey, Weltanschauungslehre. Abhandlungen zur 
Philosophie der Philosophie. Gesammelte Schriften, Bd. VIII, 4, un- 
veränderte Auflage, B.G. Teubner, Stuttgart, Vandenhoeck & Ruprecht, 
Göttingen, 1968, p. 68. 

universală, absolutul, nu poate fi obiect al cunoașterii cu va- 
loare obiectivă. O cunoaștere obiectivă, cum este cea a ştiin- 
telor, nu are ca obiect absolutul, ci relativul, condiționatul. 
Despre absolut, despre acea corelaţie universală a cărei desco- 
perire ne-ar oferi un răspuns deplin și definitiv la întrebarea 
privitoare la enigma lumii putem avea doar reprezentări. În- 
țeleasă drept cunoaștere cu valoare obiectivă şi, prin urmare, 
cu valabilitate universală a absolutului, metafizica va fi pen- 
tru Dilthey o întreprindere lipsită de perspective. Nu atât 
consideraţii de ordin principial, cum sunt cele dezvoltate în 
critica kantiană a cunoașterii, cât faptele istorice, ce ne arată 
că nici o metafizică nu s-a putut impune definitiv, susțin, 
pentru Dilthey, concluzia că sistemele filosofice nu sunt în 
măsură să satisfacă condiţiile cunoașterii obiective. Filosoful 
german va caracteriza în mod sugestiv metafizica drept „o ciu- 
dată ființă duală“ (merkwiirdiges Doppelwesen). „Năzuinţa 
ei este să reprezinte dezlegarea enigmei lumii și a vieţii, iar 
forma ei este valabilitatea universală. Cu o față ea se întoarce 
spre religie și poezie și cu cealaltă spre științele particulare. Ea 
nu este nici știință, în sensul științelor particulare, și nici artă 
sau religie. Presupunerea sub care apare este că ar exista un 
punct în enigma vieţii care ar fi accesibil gândirii riguroase. 
Dacă el există, cum au socotit Aristotel, Spinoza, Hegel, 
Schopenhauer, atunci filosofia este mai mult decât oricare 
religie și oricare artă şi de asemenea mai mult decât științele 
particulare“ 15. Ceea ce Dilthey numește enigma vieţii, se ex- 
primă în întrebări ca: „De unde vin?“, „Pentru ce sunt aici?“ 
„Ce voi deveni?“ Răspunsuri la aceste întrebări caută însă nu 
numai filosoful, ci și geniul poetic sau profetul. Numai că 
metafizicianul crede că se poate răspunde la aceste întrebări 
printr-o cunoaștere cu valabilitate universală. Spre deosebire 


de disciplinele stiintifice, sistemele metafizice, va observa 
Dilthey, nu pot fi caracterizate prin obiect sau metodă. Ele 


Wilhelm Dilthey, Gesammelte Schriften, Bd. V, B.G. Teuber, Stuttgart, 
Vandenboeck & Ruprecht, Găttingen, 1968, p. 401. 

sunt, ca și științele particulare, produsul gândirii conceptuale, 
condusă însă de cu totul altă intenție decât cea proprie ști- 
ințelor, o intenție care le apropie de religie și artă, intenția de 
a dezvălui unitatea și sensul ultim al existenței, de a dezlega 
enigma lumii și a vieţii. 

Oare constatarea că marii creatori de sisteme filosofice 
nu şi-au putut atinge și nu își pot atinge țelul de a dezlega 
enigma lumii si a vieții pe temeiul unei cunoașteri cu valabi- 
litate universală poate îndreptăți concluzia că ceea ce au reali- 
zat ei este în mică măsură semnificativ sau chiar lipsit de va- 
loare? Dilthey nu crede acest lucru. Cu privire la unitatea și 
sensul întregului care este lumea și existența omenească nu 
pot exista decât perspective inevitabil relative și limitate, 
plăsmuite de puternice minţi creatoare, modelate de o anu- 
mită ambianţă și de o experiență a vieţii, condiționate la rân- 
dul lor de o diversitate de coordonate istorice și locale. Siste- 
mele filosofice scapă peceţii impuse de personalitatea celor 
care le-au edificat, de particularitățile timpului și locului în 
care au luat naștere tot așa de puțin ca și operele geniului 
artistic și religios!6. Principalul învățământ ce poate fi des- 
prins din istoria metafizicii, în particular din metoda lui 
Hegel, crede Dilthey, este cel al imposibilității de a cuprinde 
totalitatea în concepte, de a construi o știință a absolutului. 
Sistemele metafizice sunt doar încercări de a reprezenta exis- 
tenţa ca totalitate în principiul ei, încercări inevitabil cen- 
trate pe și filtrate de perspectivele și presupoziţiile ireduc- 
tibile pe care și le asumă creatorii acestora. Dilthey va scrie că 
tot așa cum orice mare poezie dezvăluie o trăsătură a vieții, 
viața cum nu a fost ea văzută până atunci, și deși nu avem o 
cuprindere de ansamblu a vieţii în nici o operă de artă, cu 
ajutorul tuturor ne apropiem de această cuprindere, tot „ast- 
fel în concepțiile despre lume exemplare ale filosofiei ne în- 


16 În manuscrisele lui Dilthey, publicate postum, întâlnim următoa- 
rea însemnare semnificativă : „Vreau să devedesc că sistemele filosofice, la 
fel ca şi religiile și operele de artă, coniin o concepție despre viaţă și lume 
ce nu este întemeiată în gândirea conceptuală, ci în viata persoanelor care 
le-au produs“ (W.Dilthey, Welranscbauungslebre, p. 30). 

tâmpină o lume așa cum ne apare ea atunti când o persona- 
litate filosofică puternică subordonează celelalte modalități 
de a ne raporta la ea uneia anume și subordonează celelalte 
categorii celor ce sunt cuprinse în această modalitate“17. 
Sistemele de gândire nu se contrazic, așadar, decât prin ceea 
ce afirmă sau neagă în mod absolut. Valoarea lor constă 
tocmai în puterea de cuprindere, armonia și forța de sugestie 
a unei anumite perspective asupra a ceea ce nu poate fi sur- 
prins pe deplin într-o formulă conceptuală, oricare ar fi 
aceasta. Fiecare din perspectivele asupra absolutului, ce se 
disting prin asemenea atribute de excelență, se susține doar în 
cadrul presupozițiilor asumate în mod declarat sau tacit de 
mintea care le-a produs. „Oricare este în acest sens adevărată. 
Oricare este însă unilaterală. Ne este interzis să vedem aceste 
laturi împreună. Lumina pură a adevărului o putem zări nu- 
mai în raze diferit refractate“18. 

În atmosfera generală pe care a creat-o istorismul școlii 
lui Dilthey, Oswald Spengler a relativizat într-un mod și mai 
radical semnificaţia construcțiilor metafizice. Pentru autorul 
Declinului Occidentului aceste construcţii nu sunt mai mult 
decât expresii simptomatice ale spiritului ce domină o anu- 
mită vârstă a unei culturi istorice. Citez aici doar două pasaje 
concludente în acest sens : „Nu există filosofie în genere; fie- 
care cultură o are pe a sa proprie; ea este o parte a expresiei ei 
simbolice totale şi constituite, cu interogațiile şi metodele de 
gândire ce îi sunt proprii, o ornamentaţie spirituală ce se află 
în strânsă înrudire cu cele ale arhitecturii și artelor frumoase. 
Infinit mai importante decât răspunsurile sunt întrebările, și 
anume în ceea ce priveşte alegerea lor și forma lor lăuntrică, 
căci felul aparte în care stă un macrocosmos în fața ochiului 
înțelegător al omului unei anumite culturi configurează di- 
nainte întreaga necesitate și felul de a fi al întrebării“!?. Şi 
mai departe : „Filosofii nu au libertatea să-și aleagă materia 


17 Das Wesen der Philosophie, Op. cit., p. 406. 

18 Wilhelm Dilthey, Weltanschauungslehre, p. 229. 

19 Oswald Spengler, Der Untergang des Abendlandes, Bd. 1, 
Deutscher Taschenbuch Verlag, Miinchen, 1972, p. 467. 

despre care tratează și tot atât de puțin are filosofia întotdea- 
una și pretutindeni aceeași materie. Nu există întrebări eterne; 
există doar întrebări ce sunt resimtite și puse dinăuntrul unei 
anumite existente. ‘Tot ce este trecător reprezintă doar o 
parabolă” — acest lucru este valabil și pentru orice filosofie 
autentică, ca expresie spirituală a acestei existente, ca realizare 
a unor posibilități spirituale într-o lume a formelor constitu- 
ite din concepte, judecăți și construcţii ale gândirii reunite îm- 
preună în acea apariţie vie care este creatorul ei“20. Cum s-ar 
putea contesta oare că schimbarea de perspectivă pe care a 
adus-o istorismul german, o linie de gândire ce se afla în ma- 
ximă expansiune în anii tinereţii lui Blaga, a modelat în mod 
decisiv gândirea filosofului și a constituit cadrul general în care 
s-a format concepția lui personală asupra filosofiei și a culturii 
în genere? Blaga nu obișnuia să-și menționeze lecturile care 
l-au influențat și să amintească autorii cărora le era îndatorat. 
Se poate presupune că o cercetare a surselor cu mare circulație 
în epocă ar putea conduce și la alte constatări interesante. 
Pentru autorul Trilogiei cunoaşterii, filosofia, în rând 
cu celelalte forme majore ale culturii, nu este descoperire, 
luare la cunoștință despre o realitate preconstituită, ci creaţie, 
invenţie, plăsmuire, construcție a unor ființe istorice. Marile 
sisteme metafizice, ca și operele de artă autentică, au toate o 
valoare relativă şi nici unul una absolută. Căci un sistem 
metafizic nu este decât o î are de a cuprinde în concepte 
Zem pro pusă dea STEE CE este ESA 
S Fiinţă istorică şi o individualitate ireductibilă. Dacă metafi- 
zica, înțeleasă astfel, nu este o știință ale cărei rezultate ar pu- 
tea pretinde o valabilitate universală, urmează că diversitatea 
sistemelor metafizice va fi, cel puţin în principiu, nelimitată. 
O considerare a constrângerilor pe care trebuie să le satisfacă 
un sistem metafizic pentru a fi luat în seamă ne va îngădui să 
înțelegem mai bine această supoziție. Blaga menționează 
două condiţii minimale ale construcției metafizice și alte exi- 
gențe ce ne permit să apreciem calitatea sau excelența unei 


20 Oswald Spengler, Der Untergang des Abendlandes, pp. 471-472. 

asemenea construcții. Prima condiție minimală este acordul 
sistemului cu datele experienței?l. Una si aceeași experiență 
va putea fi încadrată intr-o multitudine de construcții meta- 
fizice. Dar oricare dintre cele recunoscute drept valabile va 
trebui să poată fi armonizată în mod firesc, fără ajustări for- 
tate, cu datele experienţei disponibile. A doua condiție mini- 
mală, de neocolit, pe care trebuie să o satisfacă orice con- 
strucție metafizică pentru a putea fi acceptată este cea a con- 
sistenţei interne. Aceste două condiţii, acordul cu datele expe- 
rienței și consistenţa internă sunt, din punctul de vedere al 
lui Blaga, condiţii necesare, dar nu suficiente. Ceea ce în- 
seamnă satisfacerea lor nu ajunge pentru a recomanda aten- 
Dei un sistem metafizic. Blaga consideră că excelența unui 
sistem de gândire trebuie apreciată, mai întâi, prin raportare 
la caracteristici intrinseci ale ideilor pe care le propune, 
caracteristici pe care le desemnează metaforic prin atributele 
„înălțimii“ si „adâncimii“. O construcţie metafizică se im- 
pune în primul rând prin „îndrăzneala“ ei , o însușire ce se 
exprimă într-o distanțare cât mai hotărâtă de punctul de 
vedere al experienței și gândirii comune, prin ceea ce Blaga 
numește „verticalitate“, opusă „platului“ și „orizontalului“. 
Rod al unei viguroase imaginaţii conceptuale, un sistem me- 
tafizic se afirmă prin capacitatea sa de a arunca o perspectivă 
cu totul nouă asupra experiențelor noastre, de a le corela și 
unifica într-un orizont cât mai îndepărtat de cel al ideilor 

21 Comparând rolul experienţei în metafizică și în știință, Blaga con- 
chide : „Totusi o viziune metafizică e şi ea susceptibilă de a fi răsturnată 
prin puterea experienţei. Lucrul trebuie spus răspicat, pentru ca să nu se 
creadă că metafizicianul e cu totul scutit de controlul faptului empiric. 
Când experienţa nu permite să fie încadrată de o viziune metafizică, vizi- 
unea însăși e caducă, și nu experienţa... O construcţie metafizică trebuie să 
aibă un conținut de așa natură încât să îmbrăţiseze, să înghită, fără fric- 
tiuni deformatoare, experiența. Experienţa decide în metafizică mai vârtos 
în sens negativ. Sub unghiul experienței putem judeca o viziune metafizică 
numai cu un ‘nv’, dar niciodată cu un categoric ‘da’... O viziune metafizică 
nu va fi niciodată confirmată în sens pozitiv prin experiență“. (Lucian 


Blaga, Cenzura tra nscendentă, în Opere, vol. 8, Editura Minerva, Bucu- 
rest, 1983, pp. 440-441.) 

tamiliare. Există și alte indicii ale excelentei unei construcții 
metafizice. Asemenea indicii pot fi desprinse considerând 
atât aprecierile lui Blaga asupra unor mari sisteme metafizice 
ale trecutului, cât și caracteristicile construcțiilor sistematice 
propuse de autorul Trilogiilor. Unul dintre aceste indicii ar 
fi coerenţa lăuntrică a construcției, calitatea componentelor 
ei centrale — distincţii conceptuale și teze — de a se susține 
reciproc, convergenţa lor spre un punct central ce constituie 
nucleul sistemului. Un alt indiciu este amploarea, armonia și 
frumuseţea arhitecturii conceptuale, caracteristici ilustrate 
exemplar de construcțiile metafizice cele mai reprezentative 
ale idealismului german. 

Pentru înțelegerea spațiului de mișcare a facultăților 
imaginative în creația metafizică, o importanţă hotărâtoare o 
are înțelegerea punctului de vedere al lui Blaga cu privire la 
sensul și finalitatea gândirii metafizice. Orice metafizică vi- 
zează, crede filosoful român, să ofere o reprezentare asupra 
realități! transcendente_în măsură să încadreze experiența 
r a OER a 
are Tasă pentru Blaga mai ales determinări negative. Meta- 
fizica se raportează la ceva ce nu poate deveni în principiu 
obiect al cunoașterii, la ceea ce este incognoscibil și indeter- 
minabil. Acest ceva ce transcede experiența și este inaccesibil 
cunoașterii va fi desemnat prin termenul aa CA 
În cuvintele lui Blaga este acel ceva ce nu este susceptibil de 
o „cunoaștere pozitiv- -adecvată” dar poate fi „revelat“, se 
„arată“. „Revelația“, „arătarea“ " misterului22 este însă tocmai 
opusul cunoașterii. Blaga este categoric în această privință. 
„Nu există — scrie el — revelații adecvate... De fapt nici un 
mister existenţial nu trece pragul cunoașterii, rămânând ceea 
ce este. În realitate, nu există decât revelații disimulatoarez3. 
A revela este, așadar, contrariul lui a oglindi. Revelaţii sunt 


22 „Cuvântul ‘revelatie’ nu are în filosofia noastră nici o legătură cu 
semnificaţia teologică a unei inspiraţii divine. “Revelarea” are un sens strict 
uman, și de ordine firească, adică sensul de “arătare!, de “punere în lumina 
conștiinței“ (Cenzura transcendentă, în Op. cit, p. 454). 

23 Ibidem. 

creaţii în sens absolut în măsura în care ele nu dezvăluie ceva 
pozitiv, nu prezintă o corespondență în ceea ce privește con- 
ținutul cu ceea ce vizează, adică cu transcendentul, cu abso- 
lutul. Blaga nu vorbește de „cunoaștere metafizică“, de cele 
mai multe ori nici cel puţin de „concepție metafizică“, ci de 
„viziune metafizică“. Uneori el nu ezită să folosească chiar și 
cuvântul „vedenie“. Se subliniază astfel deosebirea dintre 
ceea ce „ne arată“, „ne relevă“ o constructie metafizică şi exis- 
tenta transcendentă ca atare. Or, dacă elementele constitutive 
ale unei construcții metafizice nu întrețin o relație în vreun 
fel determinabilă cu absolutul înseamnă că ele nu vor putea 
fi judecate în raport cu ceea ce este sau ar putea fi „realul în 
sine“, adică din punctul de vedere al „adecvării“ lor. Singura 
posibilitate de a evalua o construcție metafizică, de a aprecia 
Calitatea ei este considerarea caracteristicilor ei intrinseci: 
verticalitate, coerență lăuntrică, putere de sugestie, frumusețe 
arhitectonică. Blaga sublinia stăruitor că sistemele metafizice 
nu vor putea fi judecate și evaluate decât din asemenea per- 
spective. lată un pasaj în care acest punct de vedere este afir- 
mat în mod magistral : ,„Metafizicianul este autorul unei 
lumi. Un filosof care nu ține să devină autorul unei lumi își 
suspendă vocația; el poate fi orice, chiar un gânditor genial 
câteodată, dar rămâne un adept al neîmplinirii. Lumea unui 
metafizician este în primul rând o lume a sa: datorită adân- 
cimii si măreției viziunii, datorită argumentării și, câteodată, 
datorită sugestiei proprii cuvântului ce știe să-l aleagă, meta- 
fizicianul are însă posibilitatea de a-și impune și altor mu- 
ritori lumea sa. Desigur că o viziune metafizică nu este nici- 
odată ceva definitiv, adică o izbândă ce face de prisos orice 
altă încercare. O viziune metafizică reprezintă un moment 
istoric, ceea ce înseamnă că într-un fel caducitatea ține chiar 
de condiţiile și structura ei... Urmează să ne însușim, cu alte 
cuvinte, acea particulară sensibilitate care cântărește o vizi- 
une metafizică după profunzimea și armonia interioară a ve- 
deniilor ce ni se propun. Repetăm: când este vorba despre ju- 
decarea unei concepţii metafizice se cere mai presus de orice 
punerea în exercițiu a unei critici imanente, generoase prin 

definiție. Într-o asemenea bătălie de lumini, vremelnicia de 
care este stigmatizată orice concepţie metafizică dobândeşte 
o întătişare de fatalitate inerentă chiar și celor mai evidente 
reușite ale spiritului uman“24. 

Blaga crede că există reprezentări de excelență, valori 
după care se conduce judecata celui ce apreciază sistemele 
metafizice, aşa cum există valori după care se conduce jude- 
cata artistică. Nu există însă criterii situate deasupra tendin- 
telor a înclinațiilor caracteristice spiritului unei epoci isto- 
rice precum și a celor ce țin de structura personalităţii celui 
ce judecă și, în acest sens, nu există argumente constrângă- 
toare pentru sau împotriva unui sistem metafizic. Fără îndo- 
ială că un spirit exersat metafizic va distinge ușor creațiile 
sistematice geniale de plăsmuiri imaginative mai pedestre ce 
împărtășesc cu primele năzuinţe de a oferi o reprezentare glo- 
bală asupra „arhitecturii existenței“ și nu pot fi supuse unui 
control concludent al experienței comune sau științifice. Pre- 
ferințele pentru una sau alta din creațiile majore ale geniului 
metafizic vor depinde însă de o orientare spirituală cu un 
pronunțat caracter personal. Construcții metafizice esenţial 
diferite, ireconciliabile, vor putea fi apărate și criticate tot 
atât de bine de spiritele exersate fără ca lipsa consensului să 
poată arunca o îndoială asupra calificării sau integrității ce- 
lor ce judecă. Puţine discursuri cu privire la natura și finalita- 
tea demersului metafizic par să impună atât de puține rigori 
şi restricții iniţiativelor spiritului creator și evaluării rezulta- 
telor acestor inițiative. Regimul operei metafizice, așa cum se 
configurează el în reflecțiile metafilosofice ale lui Blaga, este 
cu totul analog celui al operei de artă. Creația este orientată 
ȘI, în acest sens, limitată în orizontul ei de spiritul timpului, 
al locului, de aptitudinile și predispoziţiile autorului, iar eva- 
luarea și critica operei în aceeaşi măsură de factori personali, 
contingenti și istorici. Dincolo de rigorile conceptului și ale 
argumentării, pe care Blaga este dispus de altfel să le atenueze 


24 Lucian Blaga, Despre conștiința filosofică, Editura Facla, Timi- 
soara, 1974, pp. 32—33. 

şi să le relativizeze?5, libertatea de miscare a spiritului în cre- 
ația metafizică este întru totul comparabilă cu cea de care se 
bucură artistul. Rareori pare să fi fost gândită și practicată 
metafizica într-un fel ce o distanțează atât de clar de rigorile 
cunoașterii obiective. 

Ceea ce apropie aceste considerații asupra condiției me- 
tafizicui de relativismul școlii istorice germane sare în ochi. 
Proiectul unei metafizici științifice nu este mai mult decât o 
iluzie, este adevărat una durabilă, stăruitoare, dar totusi doar 
o iluzie. Sistemele metafizice demne de luat în seamă sunt re- 
prezentări totalizatoare grandioase asupra transcendentului 
sau absolutului. Distanţându-se în egală măsură de situarea 
dogmatică tradițională față de metafizică, de programul me- 
tafizicii ştiinţifice, şi de atitudinea nihilistă față de metafi- 
zică, Blaga se integrează într-o mișcare de idei ce a marcat în- 
deosebi momentul cotiturii dintre ultimile două secole. În 
spiritul relativismului istoric, el va pune la îndoială posibili- 
tatea Ca un sistem metafizic să câştige valabilitatea generală și 
să forteze consensul tuturor celor calificaţi. Totodată, Blaga 
va sublinia semnificatia culturală ȘI spirituală majoră a pro- 
ducţiilor geniului metafizic într-o netă și polemică distanțare 
față de poziţiile empirismului și pozitivismului radical. Ca și 
la Dilthey, la Blaga respingerea programului metafizicii 
ştiinţifice nu poate fi disociată de efortul de a legitima pe 
alte baze metafizica și de a apăra în acest fel dreptul ei la exis- 
tentă. Argumente de principiu și o îndelungată experiență 
istorică ne conduc la concluzia că în metafizică faptele obi- 
ective nu pot decide în același fel în care decid în cazul ipo- 
tezelor științifice particulare și că nu suntem, pe de altă parte, 
în posesia unei facultăți privilegiate de cunoaștere a absolu- 
tului de tipul intuiției intelectuale sau iraționale, mistice. 

Dincolo de apropieri izbitoare suntem datori să punem 
în lumină însă și deosebirile. Pentru Dilthey, relativitatea ori- 

25 „O afirmaţie metafizică se sprijineste de altfel întotdeauna numai 


pe o argumentare aproximativă şi nici nu poate să ridice o altă pretenţie“. 
(Despre conștiința filosofică, p. 34.) 

cărei construcții metafizice decurge, așa cum s-a arătat mai 
sus, din imposibilitatea de a cuprinde prin concepte existența 
ca totalitate în limitele pe care le impun cadrele unei culturi 
istorice, precum și din ansamblul elementelor ce configu- 
rează profilul spiritual al unei individualităţi creatoare26. La 
Blaga, dimpotrivă, conștiința caracterului iluzoriu al 
proiectului metafizicii ştiinţifice pare să se sprijine pe 
raţiuni sistematice. Perspectiva relativistă asupra metafizicii 
ni se înfățișează drept o consecinţă a teoriei sale metafizice a 
cunoaşterii. Contururile mari ale acestei teorii, ce se reco- 
mandă drept cel mai important rezultat al Trilogiei cunoas- 
terii, vor fi schiţate în Cenzura transcendentă. 

Obiectivul teoriei este să ofere o nouă explicaţie a eşe- 
cului proiectului metafizicii ştiinţifice, altfel spus a imposi- 
bilității unei cunoașteri a absolutului într-un sens pe care 
Blaga îl califică drept sensul propriu al cuvântului cunoaș- 
tere, adică redare pe deplin adecvată și completă a obiectului. 
În opoziţie cu explicaţiile date de alți filosofi acestei impo- 
sibilități prin limite ale subiectivității umane, Blaga propune 
o explicație de mare anvergură metafizică, adică o explicație 
formulată în termenii unor presupoziții despre natura ultimă 
a existenței. Centrul realității transcendente sau „factorul me- 
tafizic central“ este desempat de Blaga prin termenul Marele 
Anonim. Deşi subliniază zădărnicia încercării de a carac- 
teriza acest „factor“ prin atribute, Blaga îl consideră într-un 
mod cvasiantropomorfic și îl caracterizează prin țeluri, in- 
tenții și capacitatea nelimitată de a le realiza?7. Ca „mister 


26 Individualitatea, împrejurările, națiunea, epoca — scrie Dilthey — 
dau naştere la filosofi, ca şi la poeţi, unui număr nedeterminat de nuanţe 
ale ideilor despre lume. Căci posibilităţile de afectare a structurii vieţii 
noastre sufletești de către lume sunt nelimitate, iar mijloacele gândirii, de 
asemenea, în continuă schimbare potrivit stării spiritului științific“. (Das 
Wesen der Philosophie, în Op. cit., p. 401.) 

27 Vezi L. Blaga, Cenzura transcendentă, în Op. cit, p. 452. Fără 
îndoială că supoziţiile antropomorfice sunt riscante în metafizică. Se știe 
că marea tradiţie a gândirii speculative s-a desprins de tradiția gândirii reli- 
gioase refuzând să acorde atribute antropomorfice principiilor sau princi- 
piului suprem ce susțin o explicaţie a existenţei. 

existențial central“, Marele Anonim se apără pe sine și apără 
„misterele existențiale derivate“ de o „cunoaștere pozitiv-a- 
decvată“ din partea oricui altcuiva în afară de sine însuși. În 
vederea realizării acestei intenţii, Marele Anonim instituie 
ceea ce Blaga numeşte cenzură transcendenta’. Astfel sin- 
gurele determinări atribuite Marelui Anonim sunt cea de a 
reprezenta un mister și cea de a poseda intenția și puterea de 
a refuza altora dezvăluirea deplină a misterelor utilizând în 
acest scop cenzura transcendentă. Cenzura transcendentă ca 
„act atemporal și veşnic prezent al Marelui Anonim“2? îm- 
piedică constituirea unor reprezentări adecvate asupra obiec- 
telor, cunoașterea lor în sensul propriu al cuvântului său, 
cum spune uneori Blaga, „cunoașterea în sens absolut“. Da- 
torită acţiunii cenzurii transcendente toate străduințele omu- 
lui de a obține o cunoaștere pe deplin adecvată a transcen- 
dentului, adică acele stăruințe pentru care stă mărturie o 
tradiție de milenii a gândirii metafizice, sunt condamnate să 
esueze în mod sistematic. „Nu există revelații adecvate. În 
această concepţie “revelație” e un concept pur teoretic. De fapt 
nici un mister existențial nu trece pragul cunoașterii rămâ- 
nând ceea ce este. Pragul cunoașterii este un prag fermecat, 
care transformă pe orice oaspete care-l calcă. În realitate nu 
există decât revelații disimulatoare. Un mister existenţial, 
descoperindu-se sau relevându-se cunoașterii individuate, e 
disimulat prin însăşi structura întipărită cunoașterii indivi- 
duate potrivit intentiilor inerente cenzurii transcendente... 
Modurile de cunoaștere sunt, în ființa lor, croite fie pe cala- 
podul disimulării prin cenzură transcendentă, fie pe calapo- 
dul arătării misterului ca “mister”, chip îngăduit de aceeași 
cenzură transcendentă. Alternativa este categorică și exclude 
a treia posibilitate... Arătarea sau revelarea unui mister 


28 Această expresie este oarecum improprie şi poate de aceea deruta. 
Transcendentul nu este, desigur, un atribut al cenzurii, ci desemnează 
obiectul a cărui cunoaștere este menită să o zădărnicească. O expresie mai 
adecvată, lipsită, ce-i drept, de eleganţă și forță sugestivă ar fi cenzură a 
cunoașterii transcendentului. Cenzura transcendentă, în Op. cit. 

29 Ibidem, p. 453. 

existenţial, atunci când are loc, e întotdeauna revelare cen- 
zurată. Cenzurată prin însăși structura aparatului cognitiv, 
destinat receptării misterului existențial“30. Şi mai jos : „Prin 
cenzura transcendentă nu sunt oprite anumite cunoașteri, la 
care s-ar putea totuși ajunge. Prin cenzura transcendentă e 
oprită însăși cunoașterea deplină, pozitivă, nedisimulatoare. 
Omul n-are posibilitate să treacă peste această opreliște, fi- 
indcă ea e înscrisă în ființa și structura sa“3l. 

Teoria cenzurii transcendente ni se înfăţişează, astfel, ca 
o explicație a imposibilității principale a realizării unui ideal 
filosofic clasic, idealul cunoașterii metafizice32. Dintre toate 
modelele posibile ale cunoașterii, cenzura transcendentă în- 
găduie doar realizarea a ceea ce Blaga numeşte „,cvasi-cunoaş- 
tere“ și o combinaţie dintre aceasta și ceea ce el desemnează 
prin expresia „cunoaștere-negativ“. Cvasi-cunoașterea este un 
echivalent al cunoașterii în sensul propriu al cuvântului în 
măsura în care satisface nevoile orientării în viața practică, ca 
și când produsele ei ar fi reprezentări pe deplin adecvate ale 
obiectului. În acest sens, cvasi-cunoașterea imită „ceea ce 
prin definiție trebuie să fie cunoașterea“ și va putea fi soco- 
tită de spiritele naive, necritice, drept cunoaștere. „Diagona- 
litatea cvasi-cunoașterii consistă în aceea că prin mijloace su- 
biective, adică prin structuri cenzoriale, se realizează indirect, 
cel puțin, un aparat care ține loc de “cunoaștere obiectivă'“33, 
Cunoașterea-negativ este caracterizată drept acea cunoaștere 
ce aspiră să prindă în mod adecvat realități transcendente, 
altfel spus să pătrundă misterele existențiale și în acest fel să 
le anuleze ca mistere dar eșuează sistematic în această intenţie 


30 Cenzura transcendentă, pp. 454-455. 

31 Idem, p. 486. 

32 „Concepţia noastră despre cenzură transcendentă contrazice mai 
ales concepția neoplatonică-creștină despre “revelaţie” înțeleasă ca arătare 
nealterată, ca descoperire pură a unei transcendențe. Dar tot așa concepția 
noastră contrazice și alte doctrine din filosofia antică și modernă, adânc 
pătrunse de concepția că o arătare pură a misterului existențial e posi- 
bilă“. (Ibidem, p. 455.) 

33 Ibidem, p. 522. 

a ei datorită acțiunii cenzurii transcendente. Ea va reprezen- 
ta, așadar, cunoașterea ca semn negativ, opusă unei ipotetice 
cunoașteri cu semn pozitiv, acea cunoaștere prin care miste- 
rele existențiale nu ar mai fi apărate, ci dezvăluite în mod 
adecvat, cunoașterea la care au visat dintotdeauna metafizi- 
cienii3%. Dacă cenzura transcendentă face ca din toate mode- 
lele posibile ale cunoașterii să poată fi realizate doar cvasi-cu- 
noașterea și cunoaşterea-negativ, înseamnă că instituirea și 
acțiunea acestei cenzuri exprimă două intenții fundamentale : 
pe de o parte, înzestrarea ființei omenești cu o orientare adec- 
vată în satisfacerea nevoilor vieţii practice, pe de altă parte, 
refuzul de a i se acorda o cunoaștere „pozitiv adecvată“ a ab- 
solutului. „E clar: Marele Anonim pune o consecvență și un 
sistem atât în măsurile de apărare a misterelor existențiale, 
cât și în grația pe care o acordă individuaţiunii. Când Marele 
Anonim îngăduie o cunoaștere în principiu nelimitată, el se 
îngrijește s-o cenzureze ; când îngăduie o cunoaștere pozi- 
tiv-adecvată, el se îngrijește s-o limiteze“35. Corolarul 
acestor afirmaţii este că o cunoaștere pozitiv adecvată a 
absolutului reprezintă un atribut rezervat exclusiv Marelui 
Anonim. Se pune în mod firesc întrebarea de ce o astfel de 
cunoaștere, spre care au năzuit dintotdeauna metafizicienii, 
va fi refuzată omului prin instituirea cenzurii transcendente. 
Altfel spus, ne vom întreba care sunt rațiunile ultime ale 
instituirii acestei cenzuri. O teorie metafizică a cunoaşterii 
nu va putea ocoli o asemenea întrebare. Dimpotrivă, răs- 
punsul ce se dă va putea fi calificat drept încoronarea unei 
asemenea teorii. Blaga socotește că o teorie metafizică a 
cunoașterii trebuie să ne spună nu numai care este natura și 
care sunt limitele acelei „cunoașteri“ ce ne este îngăduită, ci 
și care este până la urmă rostul acesteia. 


34 „La metafizicieni cu nume aureolat de istorie, găsim adesea nu 
numai setea arzătoare de a vedea existenţa așa cum o vede Dumnezeu, ci și 
credința nemărturisită că omul are posibilitatea de a vedea lucrurile prin 
lentila de cleștar a ochiului divin“ (Cenzura transcendentă, p. 472). 

35 Ibidem, p. 529-530. 

Într-un univers în care există finalitate — universul lui 
Blaga este neîndoielnic un asemenea univers — o reprezentare 
asupra rostului limitării cunoașterii hărăzite omului nu va 
putea fi despărțită de un anumit fel de a înțelege sensul exis- 
tenței sale. Dacă Marele Anonim îi refuză o cunoaștere pozi- 
tiv-adecvată absolutului prin instituirea cenzurii transcenden- 
te, explicația cea mai plauzibilă a acestui refuz ar fi aceea că o 
asemenea cunoaștere ar reprezenta o primejdie pentru echi- 
librul existenței în ansamblu. Autorul Cenzurii transcen- 
dente întrevede această primejdie sub trei aspecte : mai întâi, 
cunoașterea absolutului ar instaura repausul contemplării și 
ar suprima căutarea creatoare, în al doilea rând, ea ar repre- 
zenta o primejdie pentru obiectul cunoașterii, care ar putea fi 
creat și distrus după plac, și, în sfârșit, în al treilea rând, ar 
reprezenta o primejdie pentru Marele Anonim care ar înceta 
să mai fie centrul existenței. Aceste trei rațiuni ale instituirii 
cenzurii transcendente nu se exclud, ci se completează reci- 
proc3€. Cenzura transcendentă exprimă, aşadar, grija Marelui 
Anonim pentru asigurarea echilibrului existenței. În acest 
sens cenzura transcendentă va fi caracterizată ca având „un 
caracter totalitar și preventiv“37. Însăși iluzia atât de persis- 
tentă că mintea omului ar putea atinge o cunoaștere pe deplin 
adecvată a absolutului, o iluzie ce susține idealul clasic al 
cunoașterii metafizice, va fi caracterizată de Blaga drept o 
„Supraasigurare“ a cenzurii transcendente. O înclinație căreia 
greu i se poate rezista, înclinația de a socoti ceea ce sunt în 
fapt revelații disimulatoare drept visata cunoaștere a absolu- 
tului, precum și pacea, multumirea pe care o generează o ase- 
menea convingere, vor fi cea mai bună apărare a misterelor și 
în acest fel a echilibrului existenței38. Subliniind tensiunea 
între aspiraţia irezistibilă spre absolut înrădăcinată în mintea 
omenească și zădărnicirea sistematică a împlinirii acestei aspi- 
rații prin cenzura transcendentă, Blaga se va întreba și asupra 


3 Vezi Op. cit., p. 483-484. 
37 Ibidem, p. 488. 
38 Ibidem, p. 489. 

rațiunii ei, a finalităţii ultime a acestei tensiuni, și va con- 
chide, în încheierea lucrării sale, că răspunsul este dincolo de 
posibilitățile noastre de întelegere”, O asemenea reținere pare 
oarecum surprinzătoare din partea autorului unei teorii ce 
propune fără sfială răspunsuri la întrebări ce privesc rosturile 
ultime. Mai mult, ea nu pare pe deplin consecventă cu logica 
de ansamblu a teoriei. Să presupunem, bunăoară, că în- 
crederea în posibilitatea înfăptuirii idealului clasic al cunoas- 
terii nu ar fi atât de puternică și de rezistentă la decepții cum 
s-a dovedit a fi ea în realitate. Care ar fi consecința? Fără 
îndoială scăderea sau chiar dispariția motivării pentru noi 
construcții metafizice. Să presupunem, pe de altă parte, că 
cenzura transcendentă nu ar exista și că, prin urmare, năzu- 
ința de cunoaștere a absolutului ar putea fi împlinită. Care ar 
fi consecința? Noi construcţii metafizice ar deveni lipsite de 
sens. Permanenta efortului metafizic, ca expresie exemplară a 
vocației creatoare a omului, implică permanenta tensiunii în- 
tre năzuința de cunoaștere a absolutului și imposibilitatea de 
a o împlini pe deplin. Rostul tensiunii pe care o semnalează 
Blaga pare astfel clar : întreținerea și stimularea creației meta- 
fizice, prezența motivaţiei pentru continua reluare a construc- 
tiei metafizice. Ultimul cuvânt al Cenzurii transcendente 
este de altfel acela că destinul omenesc se împlinește numai 
într-un sistem în care „creația e permanent posibilă“40. Într-o 
lume orânduită pentru a întreține și a stimula creația va fi 
greu să nu recunoaștem în tensiunea amintită un resort cu 
totul adecvat pentru potențarea existenței omenești. 

Blaga revine în mod repetat asupra precizării că teoria 
cunoașterii dezvoltată în Cenzura transcendentă repre- 
zintă o teorie metafizică. În opoziție cu o teorie analitică a 
cunoașterii, ea nu constituie doar o cercetare asupra naturii, 
structurii și evoluției cunoașterii, ci și o încercare de a deter- 
mina sensul și rostul ultim al cunoașterii?i. Postulatele ei — 


39 Vezi Op. cit, p. 542—543. 

40 Ibidem, p. 544. 

a „O viziune metafizică despre sensul cunoașterii nu se obține decât 
prin silința incoruptibilă de a depăși rezultatele analizei. O viziune metafizică 

Marele Anonim, cenzura transcendentă, finalitățile pe care le 
urmărește și le finalizează Marele Anonim prin instituirea 
cenzurii transcendente — vizează absolutul. Recunoașterea și 
afirmarea explicită a caracterului metafizic al acestei teorii 
atrag după sine, drept consecință, necesitatea de a judeca 
teoria în rând cu orice altă teorie metafizică, deci cu aceeași 
măsură. Despre teoria metafizică a cunoașterii, ca și despre 
orice teorie metafizică, se va putea, așadar, spune, în termenii 
lui Blaga, că ea se integrează în mister și potențează misterul 
existenței. Teoria nu poate oferi, prin urmare, o cunoaștere 
pozitiv-adecvată. De fapt, o asemenea cunoaștere este pentru 
Blaga doar un model ideal, posibil al cunoașterii. Rezultă că 
teoria cenzurii transcendente nu va putea fi caracterizată 
drept o întemeiere a concepției lui Blaga despre natura și 
condiţia întreprinderii metafizice. Aidoma oricărei teorii me- 
tafizice, ea va trebui socotită drept o perspectivă şi nu va 
putea asigura un punct de vedere asupra identității metafi- 
zicii. Încercând să răspundă întrebării dacă și cum este 
posibilă metafizica în calitate de știință, Kant a formulat o 
teorie a cunoașterii pe care a socotit-o drept liberă de orice fel 
de presupoziții metafizice dogmatice și, prin urmare, aptă să 
pretindă o valabilitate universală. În acest sens, autorul Cri- 
HCH rațiunii pure a considerat răspunsul său la întrebarea 
dacă și cum este posibilă metafizica în calitate de știință drept 
asigurat. O asemenea relație de întemeiere, într-un sens tare 
al termenului, nu va putea fi stabilită între teoria cunoașterii 
a lui Blaga și concepția lui asupra metafizicii. Şi aceasta din 
simplul motiv că această teorie este ea însăși o teorie meta- 
fizică. În opoziție cu statutul teoriei cunoașterii în filosofii 
de orientare criticistă, teoria cunoașterii a lui Blaga nu poate 
pretinde statutul de filosofie primă, un statut pe care și-l 
arogă acele teorii ce își propun să formuleze condiţii și cri- 
terii universal valabile ale întemeierii. Regimul teoriei cu- 


despre tâlcul cunoașterii nu se degajează din simpla deșurubare şi descom- 
punere a cunoașterii. Ea poate fi numai rodul unei ochiri riscate dincolo 
de tot ce poate da râvna analitică“ (Cenzura transcendentă, p. 447). 

noaşterii nu va fi diferit de cel al oricărei teorii metafizice. O 
asemenea teorie a cunoașterii nu va putea judeca metafizica 
dintr-o perspectivă superioară si în acest sens nu va putea 
asigura un punct de vedere asupra identității metafizicii. Tot 
ce-și propune și poate înfăptui teoria cenzurii transcendente 
este să sprijine distanțarea de idealul clasic al cunoașterii 
metafizice și să favorizeze afirmarea unei noi reprezentări 
despre condiţia, sensul și finalitatea construcţiei metafizice. 
Care sunt totuși rațiunile ce pot motiva acceptarea unei 
teorii metafizice a cunoașterii, cum este cea propusă de Blaga? 
Fără îndoială, că ele sunt acele rațiuni ce pot susține aderenţa 
la orice teorie metafizică; teoria va putea fi acceptată dacă sa- 
tisface anumite condiții minimale și întruneşte anumite ca- 
racteristici lăuntrice de excelență. Se mai impune însă o pre- 
cizare a cărei însemnătate ar putea fi cu greu subapreciată. În 
calitatea ei de perspectivă, de viziune asupra absolutului, o 
teorie metafizică nu se va susține numai prin satisfacerea unor 
condiții minimale de consistență și acord cu faptele experien- 
tei, precum și a unor exigențe de excelență, ci și prin conside- 
rarea consecințelor pe care le implică. Aceste consecințe pot 
fi judecate din punctul de vedere al măsurii în care se armoni- 
zează cu acele opțiuni privitoare la sensul vieţii ce exprimă 
identitatea unei colectivități și culturi istorice, precum și con- 
ştiinţa de sine a unei personalități creatoare. Această condiție 
supremă de coerență subliniază relativitatea construcției me- 
tafizice, înrădăcinarea ei istorică şi locală, calitatea ei de a ex- 
prima capacitățile, aptitudinile și preferințele spiritului crea- 
tor de cultură. Pentru Blaga, ceea ce vorbește până la urmă în 
favoarea teoriei cenzurii transcendente este însuşirea acesteia 
de a se armoniza cu opţiuni valorice ireductibile ce nu pot 
pretinde o recunoaștere generală. Este vorba în acest caz de 
opțiuni care dezvăluie înclinații ce ar putea fi mai degrabă su- 
gerate decât desemnate, numindu-le luciferice. Avem în ve- 
dere primatul demiurgului în raport cu veracitatea, al creației 
față de morală. Timpul, istoria sunt singurele în măsură să 
judece asemenea opțiuni. Verdictul lor, precum și atracția pe 

care o pot exercita anumite caracteristici lăuntrice ale unei 
plăsmuiri identice cum sunt simetria, frumusețea arhitecto- 
nică, forța de sugestie sau coerenţa, vor decide, în cele din 
urmă, asupra perenității unei construcții metafizice. 
Contururile acelei reprezentări despre metafizică care 
inspiră și legitimează totodată opera filosofică a lui Lucian 
Blaga se desprind astfel cu destulă claritate. Sistemele meta- 
fizice nu au reprezentat, nu reprezintă și nu pot să reprezinte 
stiință în sens de cunoastere obiectivă, impersonală și uni- 
versal valabilă. Limitele ştiinţei teoretice sunt limitele în care 
constructiile ei se află sub controlul experienței. Transcen- 
dentul nu este și nu poate fi obiect al cunoasterii științifice. 
În opoziție cu Som tradițional al cunoașterii metafizice se 
profilează un nou ideal, idealul constructiei metafizice. Ope- 
ra metafizicianului nu poate oferi cunoașterea universal vala- 
bilă, ci doar o reprezentare asupra absolutului. Sistemele me- 
tafizice pe care le reține istoria sunt tot atâtea interpretări ale 
absolutului cu mijloace conceptuale, în regimul rigorilor 
gândirii teoretice. Diversitatea construcțiilor metafizice este 
în principiu nelimitată, ca şi cea a formelor vieții și a creați- 
ilor artistice. Fiecare metafizică de care trebuie să se ţină 
seama are probleme care sunt numai ale ei, un mod aparte de 
a întreba, o reţea de concepte, de distincţii și corelaţii concep- 
tuale prin care se edifică, pe terenul unor cunoștințe și expe- 
riențe comune, o lume aparte. Câte genii metafizice tot atâ- 
tea sisteme metafizice. Sistemele metafizice nu se opun unele 
altora în sensul că ele se anulează reciproc. Ele nu sunt depă- 
site în înţelesul pe care îl dă Hegel cuvântului. În istoria gân- 
dirii metafizice nu există nici cumulare, nici integrare a ve- 
chiului în nou, nici progres. Marile construcţii metafizice 
sunt universuri închise și degt suficiente. Ele stau unele 
alături de celelalte, ca și marile opere de artă. În opoziție cu 
impersonalitatea creaţiilor științifice, care se impun în mod 
constrângător tuturor acelor competenți, prin orice sistem 
metafizic demn de atenţie ne vorbește o epocă culturală, spi- 
ritul unei anumite comunități si se afirmă individualitatea 

unei gândiri și sensibilități omenești în ceea ce ele au unic și 
irepetabil. Metafizica ilustrează, așadar, la fel de bine ca și 
arta, ceea ce opune creația conformităţii, ca redare sau oglin- 
dire, invenţia descoperirii, subiectivitatea, ca afirmare a indi- 
vidualității, impersonalității. Constantin Noica a știut să dea 
relief acestei teme în stilul său colocvial inimitabil. Iată doar 
o mostră : „M-a întrebat de curând cineva de ce, făcând filo- 
sofie, am orgoliul gândului propriu. De ce nu îmi e de-ajuns 
Platon sau Hegel. Vreau să-ți spun și ție ce i-am răspuns. În 
general, orice om trăiește prin delegație: social, delegi un pre- 
şedinte să se ocupe de ființa ta colectivă. Sau îl delegi pe Hei- 
senberg să-ți spună cum stau lucrurile în fizică... Nu-ţi tră- 
iești absolutul privat (subl. mea — M.F.) prin delegație. Or, 
dacă fac filosofie, nu vreau s-o fac prin delegaţie. Nu vreau 
să-l deleg pe Hegel să-mi spună cum stau lucrurile în filoso- 
fie. Dacă nu ajungi la asta, nu poți pretinde că faci filo- 
sofie“42. A califica o construcție filosofică demnă de atenție 
drept ceva ce exprimă un „absolut privat“ nu înseamnă decât 
a spune că ea reprezintă creație în sensul absolut al cuvân- 
tului. Acest fel de a vedea și de a face filosofie, care a primit 
o expresie aș zice clasică în opera lui Blaga, a făcut epocă în 
cultura românească, o cultură care a fost și este dominată pâ- 
nă astăzi de scriitori. Un istoric și critic literar cu o reputaţie 
unică nota într-o carte de căpătâi a mai multor generații de 
intelectuali români : „Lucian Blaga e cel dintâi care a încercat 
să ridice un sistem filosofic integral, cu ziduri, cu “cupolă” și 
să dea acestei filosofii o aplicare la realitățile naționale. Meri- 
tul este în afară de orice discuție. Oricât de nedumeriți s-ar 
uita profesorii de filosofie universitară, adevărata gândire ro- 
mânească se inaugurează aici... Este adevărat că orice sistem 
impune în definitiv prin imaginaţie, însă poezia metafizicia- 
nului aparține sentimentului logic“%. Puterea de atracție a 


42 Vezi Gabriel Liiceanu, Jurnalul de la Păltiniș, Editura Huma- 
nitas, București, 1991, p. 113. 

43G, Călinescu, Istoria literaturii române de la origini până în prezent, 
ediţia a II-a, revizuită și adăugită, Editura Minerva, București, 1982, p. 951. 

modelului propus de opera filosofică a lui Blaga rămâne vie 
și intactă până în zilele noastre. Nici prestigiul eseisticii filo- 
sofice, nici marea autoritate a școlilor criticiste și analitice 
occidentale nu au putut-o zdruncina. 


CONSTANTIN NOICA: ONTOLOGIA 
ÎNTRE GÂNDUL PROPRIU ȘI SISTEM 


Spre deosebire de Lucian Blaga, Constantin Noica nu a 
formulat o metafilosofie și a enunțat doar ocazional și frag- 
mentar consideraţii asupra unor condiţii de excelență ale crea- 
tiei filosofice. Poziţia lui a fost în unele privințe apropiată de 
cea a lui Blaga, un autor pe care îl admira fără rețineri și ca fi- 
losof%. Schematizând, aceste apropieri ar putea fi fixate astfel: 
filosofia își găsește împlinirea în sistem ; „filosofia mare“ va fi 
o construcţie conceptuală sistematică; sistemul filosofic nu dez- 
văluie o realitate transcendentă, nu pătrunde o ordine ascunsă 
preconstituită, și constituie o reprezentare personală a crea- 
torului său asupra sensului ultim al întregului care este lumea. 

Filosofia speculativă, aşa cum a înțeles-o Noica, este on- 
tologie, gândirea asupra ființei. Fiinţa este tema centrală, dacă 
nu cumvă tema unică a filosofiei speculative. Ea este în orice 
caz tema ei de început. Noica va sublinia adesea contrastul 
dintre ceea ce el califică drept filosofie mare, autentică — 
gândirea ființei — și filosofia critică ca cercetare a condiți- 
ilor cunoașterii și ale științei sau filosofia inductivă, ca 


44 Merită citite textele lui Noica despre Blaga, strânse recent sub titlul 
Introducerea la filosofia lui Blaga, pentru a înţelege cât de sus s-au 
putut ridica valurile entuziasmului lui Noica la o vârstă când avea o 
conștiință deplină a semnificației propriei sale filosofii: „A văzut lumea, a 
străvăzut lumea și ne-a dat miracolul acesta care este sistemul său filosofic. 
Putem spune liniștiți astăzi că secolul XIX culminează prin Eminescu, 
secolul XX prin Lucian Blaga“ (C. Noica, Simple introduceri la bună- 
tatea timpului nostru, Editura Humanitas, București, 1992, p. 172). 

sinteză a celor mai generale concluzii ce pot fi desprinse din 
cunoașterea științifică a lumii și a omului. Tinta strădaniilor 
lui Noica pare să fie reabilitarea filosofiei speculative, al cărei 
ultim exponent de seamă i se pare a fi fost Hegel, împotriva 
tendințelor dominante în gândirea secolului XX. O reabili- 
tare a filosofiei speculative însemna din punctul său de ve- 
dere regăsirea unicei rațiuni de a exista a filosofiei, a iden- 
tității ei ireductibile. Ființa este tema ce rămâne rezervată 
gândirii pure în sensul că este principial inaccesibilă gândirii 
comune și cunoașterii științifice. De ce nu a fost înteles și 
acceptat întotdeauna acest punct de vedere, îndeosebi în 
filosofia modernă? Noica lasă să se înțeleagă că motivul a 
ceea ce el socoteşte a fi o mare şi fatală neînțelegere este că 
ființa a fost gândită adeşea de metafizicieni drept obiect și, 
DEE al ter- 
menului. O dată ce metafizica pășește pe acest făgaș, onto- 
logia în înţelesul ei originar, autentic, se pierde, crede Noica. 
Reabilitarea filosofiei speculative nu va fi cu putință decât 
printr-o regândire a ființei și, prin aceasta, și a ontologiei. 
Un motiv al gândirii lui Noica, pe care îl regăsim ca 
temă centrală și în metafilosofia lui Blaga, va fi, așadar, deli- 
mitarea față de metafizica clasică, de ontologia tradițională. 
Ontologia tradițională s-a înțeles pe sine drept o cunoaștere 
cu valoare obiectivă a ființei, înțeleasă ca existență transcen- 
dentă, eternă, neschimbătoare, incoruptibilă, situată altun- 
deva, adică dincolo de cele reale, de fenomen. Gândind în 
acest spirit, filosofii au dublat lumea fenomenelor, imper- 
fectă, mundană, cu o lume perfectă, supramundană. Conce- 
pând ființa drept ființă perfectă, ei au afirmat demnitatea 
acesteia, contestând, totodată, diversitatea realului. În măsura 
în carea gândit ființa ca transcendență, ca exterioară și opusă 
concretului, „ontologia trecută“ a proclamat lipsa de ființă 
sau des-fiinţarea celor reale, a lucrurilor, ființelor și crea- 
țiilor culturii. Gândită în acest fel, ființa a putut apărea ca 
obiect al cunoașterii, al științei supreme, al științei științelor, 
tot așa cum fenomenele sunt obiecte ale cunoașterii comune 
şi ale științei în sensul curent al termenului. Ceea ce Noica 
descrie drept o proiectare a principiilor ontologice din real 

în sublim“5 are drept corolar necesar conceperea ființei ca 
existență și ordine preconstituită ce constituie obiectul cu- 
noașterii contemplative sau pure și înțelegerea ontologiei ca 
știință supremă. Potrivit conceptului clasic al științei, onto- 
logia va fi gândită drept sforțare de dezvăluire, printr-o 
facultate privilegiată a spiritului, a unui obiect preconstituit, 
drept scoatere la iveală și descrierea a ceva care a fost până 
atunci ascuns, necunoscut. Critica kantiană a metafizicii tra- 
diționale este, de fapt, o critică a acestei ontologii a ființei 
absolute. Ea este o critică legitimă în măsura în care ființa va 
fi înțeleasă ca obiect al cunoașterii, un obiect care are, desi- 
gur, o demnitate aparte, datorită naturii sale sublime, inteli- 
gibile, dar este totuși, până la urmă, obiect aidoma 
obiectelor cercetării științifice. Or, atâta vreme cât ontologia 
își concepe obiectul drept fiinţă perfectă, absolută și pretinde 
că reprezintă o cunoaștere a acestui obiect, ea va trebui să-și 
susțină pretențiile. În acest sens, demersul kantian, cercetarea 
critică a posibilității metafizicii ca știință, poate să fie pentru 
Noica unul perfect îndreptățit. Într-adevăr, autorul Criticii 
rațiunii pure caută răspunsul la întrebarea dacă și cum este 
posibilă metafizica, ca știință, din perspectiva pretenţiei pe 
care și-au asumat-o marii metafizicieni de până atunci, 
aproape fără excepție, pretenţia că prin natura obiectului ei și 
a facultăților de cunoaștere pe care le pune la lucru metafizica 
reprezintă știința prin excelență. „Prin simplul fapt că presu- 
pune, instituie ori inferează o ființă absolută, ea (metafizica 
sau ontologia clasică — n.m., M.F.) pune în mijloc mai de- 


45 „Încă de la Presocratici se poate urmări trecerea aceasta de la prin- 
cipii ontologice în real la principii ontologice în sublim. Apa lui Thales, 
aerul, focul puteau fi sacre, ele nu erau însă sublime, ca fiinţa lui Parme- 
nide, numărul lui Pitagora sau, mai târziu, Ideea de bine a lui Platon (nu 
şi Ideile), Mişcătorul nemișcat al lui Aristotel, până la Unul lui Plotin... 
Părea că nu se poate defel căuta fiinţa în lucruri, care n-o revendică pentru 
ele, dar nu se poate căuta nici în simbolurile, structurile și legile științei, 
care nu redau ființa, ci doar aspectul cognitiv al realităţilor. Atunci nu s-a 
mai făcut ontologie, sau, când s-a făcut, ființa a fost mai departe proiectată 
în absolut“ (C. Noica, Devenirea întru ființă, Editura Ştiinţifică și Enci- 
clopedică, București, 1981, p. 174). 

grabă o problematică a cunoaşterii ori a accesului la ființă 
decât problematica ființei“46. Această observație merită toată 
atenţia. Căci ea indică în mod clar că delimitarea lui Noica 
de ceea ce numește „ontologia trecută“ sau „ontologia ființei 
perfecte“ se face cu totul în alt plan decât cel al examinării 
critice a limitelor facultăților noastre de cunoaștere. Ceea ce 
devine acum obiect al discuţiei și problematizării nu este 
dacă și cum pot fi susținute pretenţiile ontologiei la o cu- 
noaştere cu valoare obiectivă, ci un mod de a gândi ființa ce 
conferă sens unor asemenea pretenții. Și anume, gândirea 
ființei ca deosebită de cele reale, pe care avem a o căuta din- 
colo și deasupra acestora. Confruntarea cu această perspec- 
tivă, înfruntarea ei, delimitarea continuă față de ea poate fi 
socotită una din temele centrale ale filosofiei lui Noica. 
Autorul Devenir? întru ființă nu obosește să revină și să 
insiste asupra ideji că ființa nu poate fi despărțită de lucruri, 
că fiecare lucru este Punct im campul ființei. Două dintre 
primele capitole ale Tratatului de ontologie exprimă deose- 
bit de net acest gând. Titlurile lor sunt: Ființa însă nu este, 
fără ultimul dintre lucrurile ce sunt; Aceasta înseamnă că fi- 
inta nu poate fi căutată altundeva. Momentul decisiv al des- 
părțirii de „ontologia trecută“ îl reprezintă pentru Noica 
înțelegerea că ființa nu este altundeva, adică în „alt undeva“, 
nu este, așadar, o a doua lume, separată de lumea în care tră- 
im. Altfel spus, desprinderea survine o dată cu delimitarea de 
„ontologia lumilor scindate“. „Problema ființei — va spune 
Noica — nu este de-a fi altundeva, este în fond de a fi altfel“47. 

Este o altă aserțiune asupra căreia se cuvine să ne oprim. 
Acest „a fi altfel“ pare să semnifice cel puţin două lucruri. 
Primul dintre ele este că ființa nu constituie un mediu exte- 
rior în_raport cu toate ce sunt reale. Căci deși nici un lucru 
PIECH cele ce sunt reale nu sunt 
străine de ființă. Noica va stărui asupra calificării actului de 
a despărți ființa de real drept cel mai nefilosofic act al gân- 
dirii. Este ceea ce îi imputa el în primul rând lui Aristotel 


46 Devenirea întru fiinţă, pp. 190-191 
47 Ibidem, p. 178. 

„fiul de medic“, adică fiul unuia din casta celor a căror mun- 
că constă în primul rând în a tăia, a separa și a despărți. 
Această despărțire a ființei de real este echivalentă, în jude- 
cata foarte severă a lui Noica, cu o coborâre din filosofie în 
simțul comun, în acel mod de a gândi ce are „tendinţa să se- 
pare acolo unde nu poate uni“%8. A gândi filosofic înseamnă 
dimpotrivă a urmări pretutindeni mersul de la „mediul exte- 
rior“ la „mediul interior“, „interiorizarea exteriorului, mo- 
dul cum ființa pătrunde în toate cutele realității și a face din 
acest mers o temă“47. Noica a recunoscut și a semnalat nu o 
dată în această temă inspirația autentic platoniciană și hege- 
liană a gândirii sale. Într-o formulare concisă, ce servește de 
asemenea drept titlu de capitol al Tratatului de ontologie: 
„Se poate deci spune : singura ființă nu este, tot restul are 
parte de ființă“50. „A fi altfel“ mai semnifică și altceva, și 
anume ceva ce mi se pare hotărâtor pentru o apropiere de 
înțelegerea noiciană a filosofiei: ființa nu este doar întot- 
deauna în lucruri și nu „alt-undeva“, dincolo de lucruri sau 
deasupra lucrurilor, dar ea nu este propriu-zis obiect, ceva ce 
poate deveni, prin urmare, obiect al cunoașterii, în sensul pe 
care îl conferă termenului gândirea comună, știința modernă, 
precum și acea tradiție ontologică pe care Noica înclină să o 
socotească caducă. Fiinţa nu este în viziunea lui Noica nici 
substanță, nici relație, nici idealitate pură, exterioară conști- 
inţei filosofice. Nu există și nu poate exista o știință a fiintei. 
Căci „ființa ca ființă“ nu are ca atare existență, ci doar „în- 
trupare posibilă“. „În măsura în care reprezintă mai mult 
decât virtualitate, ființa este acel ceva ce se manifestă pretu- 
tindeni în ceea ce „se distribuie fără să se împartă (dividă) 51. 
Suntem conduși astfel spre concluzia că ontologia nu este 
pentru Noica pur și simplu cunoaștere despre ceva, deoarece 


48 Devenirea întru ființă, p. 188. 

4 Ibidem, p. 340. 

50 Ibidem, p. 185. În anul apariției Devenirii întru ființă, Noica 
remarcă în treacăt, într-o scrisoare, cu privire la ceea ce numea „ontologia 
mea“: „Tabla de materii de la vol. II vă spune aproape totul despre ea“. 

51 Vezi îndeosebi remarcile concluzive de la p. 390. 

ea nu caută și nu găsește o ordine preconstituită, ci, dimpo- 
trivă, conferă întelesul sau sensul lucrurilor, îmbogățind 
astfel lumea. Filosoful care propune o ontologie nu pretinde 
să dezvăluie ceva ce subzistă independent de actul luării la cu- 
noștință, ci propune ceva. Dacă am formula cu o claritate ce 
ar putea fi nelalocul ei sau riscantă într-o asemenea materie 
și într-o încercare de a prezenta vederile unui autor cum este 
Noica, am spune: conștiința filosofică nu captează pur și 
simplu ceva preexistent, ci conferă sensul lucrurilor, adică le 
înființează. 

O indicație cu privire la distincția dintre o filosofie ce 
descoperă, dezvăluie, captează şi una ce propune, insti- 
tuie, în-fiinţează ne-o poate oferi și reformularea pe care o 
dă Noica distincției hegeliene_ dintre intelect ( Verstand) și 
ratiune (Vernunft. Pentru Noica știința este Tezultatul 
muncii intelectului, pe când filosofia speculativă, filosofia 
autentică este opera rațiunii. „Intelect — rațiune. Intelectul 
caută să dea cunostinte, rațiunea dă înțelesuri. Primul se 
oprește (cu grecii, de ex.) și se sperie Ţantinomii, infinit) de 
irațional; al doilea integrează iraționalulS2. Rațiunea nu este 
gândire impersonală, așa cum este intelectul. Ea reprezintă 
gândirea centrată, orientată spre ființă. Distincția dintre filo- 
sofie şi cunoaştere va fi, astfel, trasată cu toată claritatea. Prin 
cunoaștere aflăm cum sunt lucrurile și de ce sunt ele așa și nu 
altfel. Cu alte cuvinte, cunoașterea descrie și explică ceva ce 
preexistă cunoașterii, ceva ce are o subzistență și o constituție 
ce sunt independente de actul luării la cunoștință. Idealul 
cunoașterii este, aşadar, realizarea unei conformităţi cât mai 
depline cu obiectul ei, atingerea acelei obiectivități ce implică 
neutralitate axiologică și impersonalitate, a ceea ce Noica va 
numi „ethosul neutralității“. Conștiinţa filosofică, ca exerci- 
tiu al rațiunii, vine după experiența vieții, după cunoaștere în 
genere și știință. Ea nu reprezintă, așa cum s-a crezut și s-a 
afirmat adesea, o încoronare a științei — știința supremă — ci 


52 C. Noica, Jurnal de idei, Editura Humanitas, București, 1990, 
p. 386. 

ieşirea deplină din orizontul cunoașterii. „Știința îți dă cu- 
noaștere, filosofia, înțelesuri “53. În unul din sensurile pe care 
le conferă Noica distincției dintre intelect și rațiune, jnte- 
lectul descoperă, în timp ce rațiunea postulează. Acela se 
gândește de sine stătător și se ridică prin exercitarea rațiunii 
la o conștiință filosofică, adică nu vrea „să trăiască prin 
delegație în materie speculativă“, postulează o ordine și dă 
astfel noi înțelesuri tuturor faptelor ce constituie obiect de 
cunoaștere, le integrează rațiunii, le raționalizează pentru a 
spune așa, și propune în acest fel o interpretare a întregului 
care este lumea, experiența umană și cultura. Câte mari filo- 
sofii speculative, tot atâtea conștiințe filosofice. Conștiinţe 
filosofice diferite vor conferi, desigur, sensuri sau înțelesuri 
deosebite întregului. O anume conștiință filosofică nu se va 
impune unor minți structurate de linii de forță diferite, așa 
cum se vor putea impune rezultatele unei cercetări tuturor 
celor pregătiți să le reproducă. Viaţa speculativă a unui spirit 
va fi viaţa într-o configurație de sensuri ultime pe care și-o 
construiește singur, fie în una pe care o adoptă, deoarece răs- 
punde cel mai bine acelor predispoziții și înclinații ce-i pre- 
figurează destinul ca ființă capabilă să se ridice în orizontul 
gândirii pure. Și dacă filosofia nu este cunoaşterea în sensul 
comun al cuvântului, adică în conformitate cu un obiect pre- 
existent și preconstituit, atunci în filosofie nu vor putea 
exista, aşa cum există în știință, rezultate cu semnificație 
obiectivă, adică rezultate ce se impun în mod constrângător 
tuturor celor competenți și interesaţi, înainte de toate, în cu- 
noaşterea adevărului. Noica își va asuma fără echivoc această 
consecință a afirmării caracterului orientat, postulativ și li- 
ber-constructiv al rațiunii. El va insista asupra delimitării 
condiţiei intelectuale a sistemelor filosofice, în calitatea lor 
de construcţii ale rațiunii, ale gândirii speculative, prin ra- 
portare la impersonalitatea cunoștințelor științifice. Și o va 
afirma apăsat în Introducerea Tratatului de ontologie, re- 
cunoscând că în filosofie, aşa cum o înțelege el, lucrurile tre- 


53 C, Noica, Jurnal de idei, p. 207. 

buie luate mereu de la început: „Calea rațiunii matematice 
este una pentru orice ființă rațională și de aceea se poate 
numi cale regală , iar aceeași rațiune de cunoaștere este calea 
regală și în orice știință. În schimb, căile rațiunii filosofice 
sunt, în comparaţie cu această cale, simple poteci, greu croite 
de fiecare, când nu sunt căi ce se înfundă, „Holzwege“, cum 
spunea Heidegger. Capătul de drum este totuși unul singur: 
ființa5€. Prin raportare la obiectivitatea rezultatelor gândirii 
științifice, Noica va trebui să admită că ceea ce ne propun 
marile spirite speculative nu sunt până la urmă decât „plăs- 
muiri“, aşa cum sunt și creațiile geniului artistic. Căci ase- 
menea spirite pot pretinde pentru operele lor tot atât de 
puțin o valabilitate universală cât o pot pretinde artiștii. 
Filosoful speculativ, ca și artistul, speră că opera lui va găsi 
un ecou în cât mai multe spirite, că va putea câștiga interesul 
și adeziunea contemporanilor, și chiar a posterității. Dar nici 
unul, nici celălalt nu vor merge atât de departe încât să cali- 
fice un spirit drept strâmb, rău, inapt sau lipsit în genere de 
sensibilitatea speculativă ori artistică doar pentru că el nu s-a 
deschis deplin creației lor, nu și-a însușit-o drept normă, 
drept sistem esențial de referință. A recunoaște și a accepta 
toate acestea nu înseamnă, până la urmă, decât a recunoaște 
și a accepta deosebirea nu întotdeauna abruptă și totuși de 
multe ori incontestabilă dintre descoperire şi creație. Din 
această perspectivă Noica va semnala, ba chiar va sublinia, 
apropierea dintre filosofia speculativă și marea artă : „Com- 
paraţia cu artele spune filosofiei mai puțin pe linia frumo- 
sului ; undeva e exterioară. Dar pe linia creativității, filosofia 
întâlneşte în adânc arta, este chiar una cu ea într-un sens. În 
orice caz, pentru actul ei creator nu cere o paradigmă mai 
bună decât arta“55. Convergența unor asemenea considerații 
cu cele ale lui Blaga cu privire la natura personală și, în acest 
sens, subiectivă a unei construcții filosofice sare în ochi. 


54 C, Noica, Devenirea întru fiinţă, p. 170. 
55 Poveste cu doi necunoscuţi: Constantin Noica — Ion Ianosi, 
în “Apostrof, an. VII, nr. 1-2, 1996, Cluj, p. 20. 


66 


Blaga și Noica vor putea spune împreună: câte genii specu- 
lative, tot atâtea mari sisteme filosofice. Se cuvine a fi sem- 
nalată totuși o deosebire ce reprezintă, cred, mai mult decât o 
simplă nuanță. În timp ce Blaga priveşte sistemele filosofice 
ca Weltanschauung-uri, adică drept universuri închise și 
sieşi suficiente, ce stau unele alături de celelalte, la fel ca și 
operele de artă reprezentative pentru epoci și stiluri distincte, 
Noica pare tentat să creadă că există totuși o anumită con- 
vergență în străduințele și înfăptuirile marilor spirite specu- 
lative. El lasă să se înțeleagă că o nouă construcţie ontologică 
merită atenţie dacă și numai dacă reia, pune într-o lumină 
nouă și integrează într-un orizont mai cuprinzător gânduri 
ale unor mari minți speculative ale trecutului. Voi spune că, 
în ciuda unor rezerve ocazionale, Noica nu pare să fi socotit 
speculațiile sale drept exerciții cu semnificație mai mult 
locală, într-o „cultură mică“. Mai degrabă, el lasă impresia că 
a văzut în propriile sale încercări un pas înainte într-o di- 
recție pe care o indică opera unor titani ai gândirii. Referirile 
sale repetate la Platon și Hegel și în genere maniera de a se 
raporta la marea tradiţie filosofică în Încercarea asupra fi- 
losofiei tradiționale spun mult în această privință. Pe linia 
gândului propriu, Noica a încercat, chiar dacă nu într-un 
mod sistematic și consecvent, să refacă un mare lanţ al gân- 
dirii despre ființă. Referirile sale la doisprezece mari filosofi, 
la patru sau două minți înalt speculative, ar putea fi consi- 
derate și din acest punct de vedere. 

Am semnalat în treacăt că valorizarea sistemului, ca 
semn distinctiv al excelentei filosofice, reprezintă o tradiție 
în cultura românească modernă. Nu va surprinde, desigur, că 
spirite sobre, liniare, aproape obsesiv înclinate spre delimi- 
tări, disocieri, clarificări conceptuale și argumentaţie, ba 
chiar pedant metodice, au cultivat sistemul ca formă de viață 
filosofică. Căci recunoscându-și posibilitățile limitate de a 
exploata resursele sugestive ale limbajului, ele au bune teme- 
iuri să creadă că nu vor trebui să sacrifice nimic esenţial su- 
punându-se rigorilor pe care le implică gândirea în sistem. 
Cu totul altfel stau însă lucrurile în cazul acelor minţi rare ce 

reunesc Oo certă vocație speculativă cu o extraordinară înzes- 
trare pentru scris. Blaga a fost un poet autentic iar Noica, 
chiar dacă nu a scris literatură, ni se înfățișează drept un 
adevărat vrăjitor al limbii, un mare scriitor, în sensul literal 
al cuvântului. Stilul său este unic, inimitabil și a făcut pe bună 
dreptate carieră în literele românești. (Lucru invederat de 
altfel de eșecul celor ce au încercat să-l imite.) Nici cei ce au 
mai puțină simpatie, și chiar mai puțină consideraţie pentru 
Noica nu vor contesta calitatea cu totul aparte a scrisului său, 
forța de iradiere și capacitatea de a subjuga minţile pe care 
acest scris l-a conferit ideilor sale. Unii dintre aceştia s-au 
întrebat, nu fără o doză de malițiozitate, ce ar mai rămâne 
din Noica-gânditorul fără fluiditatea, capacitatea de antre- 
nare și forța sugestivă excepțională a scrisului său56. Nu ar fi 
fost oare mai în mersul firesc al lucrurilor dacă personalități 
cum au fost Blaga și Noica, dând curs interesului lor pentru 
„întrebările ultime“, ar fi ales o altă formă de viață filosofică, 
reflectia existențială aşa cum a făcut un alt mare „scriitor“, 
Emil Cioran? De unde adeziunea lor de neclintit pentru gân- 
direa în sistem? La asemenea întrebări nu se poate răspunde 
decât făcând presupuneri pe care nu avem cum să le contro- 
Dm și să le asigurăm. Blaga și Noica au fost oameni formați 
la școala culturii germane. La răscrucea secolelor, prestigiul 


56 lată o singură mărturie, ce capătă relief și graţie severității neobiş- 
nuite a judecății formulate aici asupra filosofului Noica: „La receptarea 
mai largă și la succesul lui Noica n-a contribuit poate atât de mult maniera 
lui mai distinsă și mai subtilă de a flata instinctele tribale, cât eleganta sti- 
lului. O cursivitate și o limpezime extraordinară dau iluzia transparenţei, 
impresia că ideile exprimate sunt clare... Scrisul frumos e un atuu imbata- 
bil în acel cerc de cultură, uitându-se că în gândirea filosofică sau eseistică 
“frumosul! nu poate fi conceput în afara categoriilor de “coerență”, “adevăr”, 
sau măcar afirmaţie netă, convergentă cu restul. După părerea mea, Noica 
aduce în cultura română exact ce n-ar trebui sau contrariul a ceea ce ar 
trebui. Ce i-ar face bine acesteia ar fi îndemnul și exemplul aplicării mo- 
deste, cu seriozitate, asupra lucrurilor spiritului — fără frumosisme, obscu- 
rantisme şi genialitate incongruentă, cu mult praf în ochi“. (Mariana 
Sora către Gabriel Liiceanu, în Epistolar, Editura Cartea Românească, 
București, 1987, p. 240.) 

sistemului atinsese în filosofia de limbă germană o înălțime 
greu de depăsit. Era epoca neokantienilor și a școlii istorice a 
lui Dilthey, o orientare inspirată și de reflecțiile metafilo- 
sofice ale bătrânului Schopenhauer. Reprezentarea domi- 
nantă în epocă era că o manipulare cu un minimum de acu- 
rateţe a conceptelor și ideilor filosofice este posibilă numai 
în sistem. Delimitările conceptuale, arhitectonica ideilor și 
rigoarea argumentării erau larg recunoscute drept valorile ce 
disting gândirea filosofică de acele „viziuni despre lume“ pe 
care ni le oferă religiile și artele. Or, împlinirea exigențelor pe 
care le implică acceptarea unor asemenea standarde, socotite 
universale, ale excelentei filosofice, nu părea posibilă în afara 
sistemului. Este puţin probabil ca Blaga și Noica să fi reușit 
vreodată să se desprindă pe deplin de asemenea reprezentări 
de care au fost profund impregnați în ambianța filosofică a 
anilor lor de formare. Un temperament artistic prin exce- 
lență cum a fost Blaga pare să fi fost atras de sistem, între 
altele, datorită prestigiului pe care îl avea în ochii săi con- 
sideraţii estetice, de simetrie. Sistemul îi apărea nu numai 
drept singura formă adecvată unui conținut pur conceptual, 
ci și drept proba supremă a unei capacități ținute la mare 
cinste, aceea de a turna un asemenea conținut în forme ri- 
guros simetrice. Noica pare să fi fost mai puţin impresionat 
de asemenea modele ale virtuozităţii filosofice. Raţionalist, 
ca și Blaga, el s-a raportat, cel puțin în anii maturității sale 
filosofice, cu o anumită moderație și spirit al nuanțelor la 
acele rigori ale clarificării conceptuale și ale stringenței argu- 
mentative ce erau la mare preț în cultura filosofică a anilor 
tinereţii sale. Poate că în această direcţie înrâurirea incontes- 
tabilă dar niciodată discutată și clarificată a profesorului său 
favorit, Nae lonescu”, ar fi putut avea un efect relaxant. Un 
lucru pare să fie totuşi clar. În adeziunea lui Noica la gân- 


57 Să recunoaștem că lui Noica i-ar fi fost greu să se exprime explicit 
şi limpede în această privință, cel puţin după instaurarea regimului comu- 
nist în România. Căci într-un asemenea efort de clarificare implicaţiile 
culturale, ideologice și chiar politice ale ataşamentului său pentru prote- 
sorul Nae Ionescu nu ar fi putut fi ocolite. 

direa în sistem, consideraţiile privitoare la arhitectonica exte- 
rioară a construcţiei speculative nu au jucat niciodată vreun 
rol. Preocupări constructive conduse de imperative de sime- 
trie dădeau pentru Noica mai degrabă sensul „rău“ al ideii 
sistemului. În ontologie, aşa cum a conceput-o el, sistemul 
nu este ceva de dorit, un model de închidere, coerență și si- 
metrie arhitectonică spre care trebuie să tindem, ci o prezență 
de neocolit. Reflecţii de ordin principial, precum și conside- 
rații istorice l-au condus pe Noica la concluzia că o ontologie 
demnă de luat în seamă se construiește întotdeauna pornind 
de la un gând nou. Elaborarea și desfășurarea sistematică a 
acestui gând va lua în mod necesar forma sistemului. Ratiu- 
nea acestui fapt este simplă. Așa cum am văzut, ontologia 
autentică nu este pentru Noica rezultatul unui efort de a 
pătrunde cu mintea o realitate transcendentă preconstituită. 
Căci de vreme ce cuprinderea și epuizarea unui întreg, gândit. 
ca pură exterioritate, nu va putea fi în nici un fel garantată, 
sistemul rămâne ceva artificial. Cu totul alta este situaţia 
dacă gândirea ontologică nu urmărește să dezvăluie pur și 
simplu ceva preexistent, ci conferă noi sensuri realului, îm- 
bogățindu-l în acest fel. Aceste sensuri nu vor putea fi, prin 
natura lucrurilor, parțiale, fragmentare, eterogene. Tema unei 
ontologii ce merită acest nume va fi un gând cu privire la 
înțelesul sau sensul întregului. Elaborarea sau desfășurarea 
acestui gând nu este posibilă decât într-un singur fel, și anu- 
me prin introducerea unor concepte, distincții sau corelaţii 
conceptuale de natură să îngăduie punerea tuturor faptelor, 
experiențelor și creaţiilor culturii, a realului și posibilului sub 
semnul acestui gând. Şi tocmai articularea coerentă a tuturor 
acestor elemente constituie sistemul. Tema se afirmă și se 
impune prin sistem în sensul că osatura conceptuală a siste- 
mului face posibilă propagarea ei în toate zonele existenței, 
suprimarea acelei eterogenități și complementarități a sensu- 
rilor ce a susținut și susține conflictul concepțiilor despre 
lume și al ideologiilor, învăluirea și cuprinderea diversității a 
tot ceea ce există sau poate fi gândit în genere în lumina unui 
singur gând. Numai prin elaborarea temei în sistem se veri- 

fică vocaţia ontologică a acesteia, capacitatea ei de a reuni di- 
versitatea realului și posibilului, de a cuprinde cu adevărat 
întregul. În acest sens, sistemul reprezintă pentru Noica sin- 
gura formă de existență posibilă a gândirii speculative. El 
înseamnă nu numai depășirea diviziunii existenței în zone 
distincte, ce ar putea deveni obiectul unor „ontologii regio- 
nale“, ci și suprimarea diviziunii filosofiei în discipline dis- 
tincte. Cu referire la sistem, în sensul „bun“ al cuvântului, 
Noica nota, că filosofia mare, ontologia în sensul pe care-l 
dădea termenului, „pune în joc o unică mare temă de început 
— o unitate sintetică, vom spune, adică una obținută prin 
‘unificare — ce se desface în părți ce n-a fost compusă nici- 
odată și care susțin întregul edificiu“58. Caracterul exclusivist 
al acestei viziuni asupra filosofiei se cuvine a fi subliniat cu 
insistență. Noica ar spune că mulți oameni instruiți, cu o 
anumită independenţă de spirit și cu interes pentru idei gene- 
rale, filosofează. Alţii, nu puțini la număr astăzi, se îndeletni- 
cesc, de cele mai multe ori profesional, cu cercetarea filoso- 
fică. Filosofi, în sensul strict al cuvântului, ar fi însă puţini. 
Un om devine filosof când are o idee unică, adică atunci 
când intră în posesia temei sale. Tema este începutul filoso- 
Dei, iar sistemul împlinirea ei. Filosofiile majore vor fi, așa- 
dar, toate sisteme. Cum am amintit deja, Noica, spre deo- 
sebire de Blaga, nu a dat și o metafilosofie. Multe din 
observațiile și exprimările sale răzlețe și ocazionale sprijină 
însă presupunerea că tocmai sistemul era în ochii lui nota 
definitorie a „filosofiei mari“, notă ce-i fixează identitatea 
conferindu-i calitatea de expresie supremă a spiritului și de 
încoronare a unei culturi. În felul în care gândea asupra iden- 
tității filosofiei, Noica pare să fi stat în umbra lui Hegel. Arta 
ar fi limitată, deoarece nu se poate ridica la concept. ar limi- 
tarea fatală, de nedepășit a științei, ar consta îrftapacitatea ei 
de a ne oferi un înțeles, un sens al întregului. Este ceea ce Noica 
va exprima adesea spunând că știința constituie un câștig 
doar pe linia exactității, exactitate ce riscă însă să rămână 


58 Simple introduceri..., p. 168. 

goală, deoarece nu atinge „adevărul“. Filosofia, ca și arta, este 
îndreptată spre concret, dar interesul ei se concentrează asu- 
pra a ceea ce este general sau universal în concret. Poziţia 
privilegiată a filosofiei în câmpul culturii ar ti dată, prin ur- 
mare, tocmai de sistem. Sistemul înseamnă cuprinderea şi 
dominarea întregului prin concepte. El realizează, așadar, 
ceea ce arta, știința, celelalte configurații ale culturii nu pot 
în principiu să înfăptuiască. Asemenea consideraţii ar putea 
arunca o anumită lumină asupra unor observaţii ale lui 
Noica, cum ar fi aceasta : „Se spune: un sistem înseamnă a 
vedea totul prin ochelari colorați. Aș spune: înseamnă a ve- 
dea totul prin ochelari, pur și simplu. Adică a vedea mai 
bine“5?. Artei sistemul îi rămâne străin, deoarece ea nu lu- 
crează cu concepte. Știința năzuiește spre sistemicitate, dar 
nu poate atinge sistemul. În ştiinţe nu ar putea fi scrise, prin 
urmare, adevărate tratate. Numai creatorii de sisteme pot 
produce tratate în sensul deplin al cuvântului. Noica nu va 
ezita să dea celei de a doua încercări ale sale în ontologie, cea 
pe care a publicat-o drept al doilea volum al Devenirii întru 
ființă, titlul Tratat de ontologie. 

Tema ontologiei lui Noica este devenirea întru ființă. 
Pare util să distingem în dezvoltările pe care Te găsim în tex- 
tele sale pe acelea care țintesc să deslușeacă tema de cele care 
urmăresc să o elaboreze și să o desfășoare într-un sistem. Voi 
începe cu primele și mă voi referi în continuare la cele din 
urmă, fără pretenţia de a propune o prezentare și analiză cât 
de cât sistematică a ontologiei lui Noica. Intenţia mea este 
una mai modestă, și anume aceea de a scoate în evidență in- 
spirația de bază și unele particularități ale unui stil de gândire 
ce se lasă greu prins în formule, precum și de a semnala o 
tensiune semnificativă între ambiția sistemului, pe de o 
parte, și dificultățile de a integra într-o structură sistematică 
o gândire cu orientarea și intenţiile ce sunt caracteristice gân- 
dirii lui Noica, pe de altă parte. 


59 C. Noica, Jurnal de idei, p. 349. 

Devenirea ca atare, devenirea „pură și simplă“, ește înțe- 
leasă de Noica drept prefacere si pluralitate fără de sfârșit 2 
E E e nici o orientare, A gândi devenirea „pură ṣi simp 
se exprimă el, înseamnă a gândi o lume de prefaceri EE 
de o cauzalitate oarbă. Devenirea, atâta timp cât ea este prefa- 
cere fără orientare, înseamnă pierdere a ceea ce a fost și pro- 
ducere a noutăţii, adică istorie în înțelesul obişnuit al cuvân- 
tului. Prototipul istoriei, ca suită nesfârșită de prefaceri fără 
orientare, este pentru Noica concepția neodarwinistă a evolu- 
tiei, așa cum se înfățișează ea, bunăoară, în mult discutata 
carte a lui Jacques Monod, Le hazard et la nécessité. Din 
această perspectivă, apariţia vieții pe planeta noastră a fost un 
hazard, iar evoluţia vieții, aşa cum a avut ea loc până astăzi, 
inclusiv apariția omului, reprezintă o succesiune de eveni- 
mente întâmplătoare, în sensul că este produsul unei varia- 
bilități oarbe, pur contingente, și a selecției variațiilor în 
raport cu caracterul lor adaptativ, determinat de caracte- 
risticile accidentale ale ambianţei. În devenire ca atare, prefa- 
cerile, ca tranziții de la anumite secvente la altele, reprezintă 
actualizarea unor posibilități dintr-un spectru larg de posi- 
bilităti. O diferență mică, uneori chiar foarte mică, în con- 
dițiile inițiale, va determina transformarea în realitate a unei 
anumite posibilități din spectrul cuprinzător al prefacerilor 
obiectiv posibile. Astfel încât viața ar fi putut foarte bine să 
nu apară pe planeta noastră, iar evoluția ei să se desfășoare în 
direcții cu totul diferite de cele în care s-a desfășurat de fapt. 
În acest sens, devenirea ca atare, devenirea neorientată, 
reprezintă produsul cauzalităţii oarbe. Ea poate fi 
caracterizată drept o negare a fiintei. Fiinţa ontologiei lui 
Noica nu este ceva ce există pur si simplu, adică ceva neutru 
din punct de vedere valoric. Noica o gândește, așa cum au 
gândit-o grecii, adică ca principiul binelui, al ordinii, ca ceea 
ce este străin de gol și de lipsă și își este sieși suficient. Pagini 
ce pot fi socotite decisive din primul volum al Devenirii 
întru fiintă dezvoltă această temă. Noica socotea că pasul 
hotărâtor pe care l-au făcut grecii spre o filosofie speculativă 
autentică este acela de a fi conterit opozitiei dintre bine și rău 

o semnificaţie ontologică. Fiinţa este binele, neființa sau 
golul, lipsa sunt răul. În tradiția de gândire față de care an- 
gajează Noica ontologia, o tradiţie ce reprezintă în mod clar 
antiteza gândirii moderne, „în orice opoziţie de termeni unul 
este “mai bun” decât celălalt, de orice fel ar fi opoziția, fizică, 
geometrică, etică, metafizică, ba chiar logică. Cu alte exem- 
ple: caldul are ca opus recele, dar este mai bun decât el, 
uscatul e mai bun decât umedul, plinul decât golul, starea pe 
loc decât mişcarea, curbul este mai bun decât ascutitul, mă- 
surabilul decât nemăsurabilul, justul decât injustul (fireşte), 
iar ființa decât nefiinta, firește iarăși. Dar ca să existe și pe 
plan logic o preferință, aceasta nu mai e firesc pentru un 
modern — care vede logica doar ca un exercițiu formal — ci 
un adevărat scandal. Totuși, iată, pentru greci identicul e mai 
bun decât contradictoriul! Este destul să privim tabloul 
acesta, alcătuit ca schiță numai, spre a vedea de la început de 
ce ține preferința, unde anume apare ea ca evidentă: în planul 
“moral”, în planul adică unde “mai bun” este la el acasă, și în 
planul metafizic, adică în opoziția dintre ființă și neființă“60. 
Orice dialectică, așadar și dialectica ontologică este una a 
Binelui și a Răului. Tradiţia de gândire pe care o evocă Noica 
suprimă, prin urmare, opoziția dintre judecata de valoare și 
judecata de existență sau de constatare. Căci „faptul că un 
termen este mai bun înseamnă că este mai angajat în ființă. 
Prin urmare, judecata de valoare aici ar fi tocmai una de 
existentă. În speță, ar fi o judecată de constatare a unui plus 
sau minus de existență. Nu se poate deci vorbi de o apreciere, 


60 C. Noica, Devenirea întru ființă, p. 105. Acestui pasaj îi cores- 
punde unul dintr-o scriere mai timpurie a lui Noica, Interpretarea la 
dialogul platonician Lysis. El începe cu observaţia : „Pentru cugetul grec 
lumea era orientată ; avea un sens ascendent. Grecii nu sunt imparţiali, 
indiferenți şi nu există neutralitate la ei. În orice contradicţie de termeni 
se poate surprinde, la greci, o preferință pentru unul din ei“. Pentru 
ca apoi Noica să precizeze: „Identicul se opune contradictoriului pentru că 
are mai multă fiinţă; deci contradicția fundamentală ar fi între ființă și 
neființă. Dar plinătatea de ființă înseamnă la greci bine, și astfel revenim 
la rău și bine“. (Platon, Lysis, Editura Humanitas, 1996, pp. 72-73.) 

căci aprecierea rezidă tocmai în constatare“. Gândirea opo- 
ziției dintre bine și rău în acest fel, ca o opoziție cu semni- 
ficație ontologică, atrage după sine o altă consecință, și anu- 
me că nu este cu putință ca binele și răul să stea în echilibru, 
în cumpănă. Binele trebuie în mod necesar să precumpă- 
nească asupra răului. Dacă nefiinta este corelatul ontologic al 
răului urmează că răul nu poate să fie absolut, deoarece o 
lume în care răul este absolut ar înceta să mai existe, să fie. 
„Lumea atârnă mai mult de partea binelui, ea nu poate fi 
iremediabil rea. Poate fi oricât de rea, și este în fapt nespus de 
rea (conștiința tragică de ce altceva ar ține?), dar nu e 
irevocabil rea. Există undeva un drept de apel către bine. Iar 
o dată gândit, binele poate fi gândit până la capăt, și cum- 
păna cade. Binele devine “cel spre care năzuiește tot ce este 
(Plotin, 1, 8, 2). Iar deosebirea supremă dintre bine și rău, e 
că primul poate fi conceput izolat — desprins, dezlegat, 
“absolut” — pe când celălalt nu. El este prins cu necesitate în 
lanțurile binelui, întocmai unui sclav, cum spune Plotin, 
legat în lanțuri de aur“. Și mai departe: „Răul nu poate fi rău 
absolut, nefiinta nu poate fi, nici ea, neființă, absolută. Iar 
rațiunea nu are de arbitrat între rău și bine, respectiv între 
neființă și ființă, ci vede ceea ce este așa cum este: ca atârnând 
mai mult spre bine și ca preferând permanent ființa“62. Su- 
primarea neutralității axiologice a gândirii ontologice, rup- 
tura hotărâtă cu spiritul filosofiei moderne și efortul de a 


6l Devenirea întru ființă, pp. 106-107. Iată formularea aceleiași 
idei în Interpretarea la Lysis. „Pentru ei (pentru greci — n.m., M.F.), nu 
aspectul moral are întâietate în ordinea binelui și a răului; nu judecata de 
apreciere — e bine aşa, nu e bine așa — ci judecata de existență: este sau nu 
este. Răul desființează lucrurile, le scoate din forma lor, din rostul lor. 
Când devin informe, lucrurile încetează să fie, în timp ce cu cât au formă 
mai definită, cu atât sunt mai mult“. (Op. cit., p. 59.) 

62 Ibidem, pp. 107-108. Într-un alt pasaj, Noica se exprimă astfel: 
„Fireşte “în jurul oricărei fiinţe este o imensitate de neființe!, cum spune 
Platon; adică orice lucru este ceva și nu este o mulțime de alte lucruri. Dar 
aici e vorba de neființare, nu de neființă, iar 'Sofistul” lui Platon a arătat că 
doar în acest înțeles poate fi acceptată, împotriva “părintelui” Parmenide, 
nefiinţa“. (Ibidem, p. 115.) 

reînvia o veche tradiție de gândire, pe care spiritul dominant 
al vremii noastre tinde să o socotească apusă pentru tot- 
deauna, pot fi apreciate drept opțiunea hotărâtoare a lui 
Noica. Ea semnifică instituirea rațiunii — gândirea orientată 
spre ființă, opusă intelectului, gândirea neutră, neorientată 
— altfel spus, redefinirea distincției hegeliene dintre rațiune și 
intelect$3. Rațiunea — gândirea orientată — reprezintă 
afirmarea ființei, a binelui. Neființa, răul, nu există decât 
raportată la ființă, la bine, în relație cu ființa. Dialectica 
autentică, susține Noica, refuză confruntarea imparțială a 
termenilor contradictorii afirmând pretutindeni orientarea, 
adică primatul ființei în raport cu nefiinta. Filosofia ființei, 
ontologia, ar subzista numai prin afirmarea rațiunii. Accep- 
tarea „ethosului neutralității“ îi apărea lui Noica drept o 
cădere din filosofie în nefilosofie$?. Devenirii ca atare, deve- 
nirii „pură și simplă“, devenirii în regimul gândirii neorien- 
tate ce se raportează neutru la ființă și neființă, devenirii 
caracterizate drept „o curgere fără a ști, ba chiar interzicând 
a se ști încotro se desfășoară lucrurile“, devenirii drept o 
„oarbă și absolută desfășurare a relativului“65, Noica îi opune 
devenirea întru ființă. A afirma devenirea întru ființă în- 
seamnă a respinge „spiritul contradicției bilaterale“ care opu- 
ne ființa neființei în același fel în care opune nefiinta ființei, 
a recunoaște că nefiinta nu poate și nu trebuie să fie gândită 
decât prin raportare la ființă. Înseamnă a recunoaște, cum va 
spune Noica, că lumea este „ontologic orientată“, orientată 
spre ființă, spre bine, că ea are „oroare de rău“. 

Dificultățile de a preciza gândul devenirii întru ființă țin 
de prepoziţia întru căreia Noica îi conferă o semnificație filo- 
sofică majoră. Întru nu semnifică pur și simplu în ci, Şi în și 


EE 


6 Noica caracterizează însemnătatea instituirii unui concept al 
ratiunii astfel: „Nu există cu adevărat filosofie a ființei dacă ea nu duce la 
altă înţelegere a raţiunii. Măsura pentru înțelegerea problemei fiinţei 
ne pare a sta tocmai în regândirea conceptului de rațiune...“ (Deve- 
nirea întru fiinţă, p. 104.) 

64 Ibidem. p. 110. 

65 Ibidem, p. 109. 

înspre. Dacă este întru ființă, devenirea este în același timp 
înăuntrul fiintei și spre ființă. Spirit cu pronunțată propen- 
siune dialectică, Noica acceptă cu dragă inimă și fără reținere, 
că exprimarea unui gând speculativ va conduce la o criză a 
logicii obișnuite. Intru ar avea tocmai această virtute dialectică 
de a „ține laolaltă sensuri contradictorii“. Dacă devenirea este 
întru ființă, înseamnă că ea stă deopotrivă în ființă și se 
mişcă spre ființă. Într-o formulare șocantă din punctul de ve- 
dere al simțului comun, Noica va caracteriza devenirea întru 
ființă drept „o căutare în sânul a ceva dinainte găsit“86. Este 
aceasta oare o metaforă al cărei sens se pierde atunci când în- 
cercăm să-l redăm în termeni conceptuali sau, pur și simplu, 
un sofism, cum înclină să creadă chiar unii din cei ce au multă 
simpatie și admirație pentru Noica? Câte ceva vorbește și 
pentru o presupunere și pentru cealaltă. Căci Noica oscilează 
nu o dată între concept și metaforă și nu are oroarea față de 
sofisme caracteristică multor filosofi ce nu acceptă să trăiască 
decât într-un mediu aseptic din punct de vedere logic. Şi totuși 
amândouă supozițiile sunt prea facile, prea confortabile. 
Noica însuși lasă să se întrevadă în ce fel gândul său nu sfi- 
dează exigente elementare ale coerenței discursului. Tot ce este 
real, tocmai fiindcă este, participă într-o măsură cât de mică la 
ființă, altfel spus, nu este neființă, rău absolutt), Devenirea nu 
este, prin urmare, doar spre ființă, căci pentru cele ce devin 
ființă nu va fi ceva pe de-a-ntregul străin și exterior. Totodată, 
devenirea nu este doar în ființă, înăuntrul ei. Căci, în acest caz, 


6 Vezi îndeosebi capitolul intitulat Întru în Cuvânt împreună de- 
spre rostirea filosofică românească, Editura Humanitas, București, 1996, 
pp. 31-40. 

67 Noica se exprimă cel mai clar în această privință în aceeași Inter- 
pretare. „Atunci nu există lucruri rele? Ba există și lucruri rele și oameni răi. 
Dar, în sens absolut, un lucru rău nu mai e “lucru”, iar în sens relativ răul se 
adaugă accidental și devine mai mult sau mai puțin rău. Afirmația că fä- 
cându-l rău, îl “privează” de dorința și năzuința binelui echivalează cu supri- 
marea, în acel lucru, a năzuinței elementare de a fi, căci fără năzuința spre 
bine nu estenici un lucru pentru antic... Lumea e lume în măsura în care nu 
e iremediabil rea. Lucrurile lumii sunt înrudite cu binele, nu însă și cu răul, 
așa s-ar putea rezuma viziunea filosofică de aici“. (Op. cit., pp. 86-87.) 

ea nu ar mai fi mișcare. Devenirea întru fiintă este si o miscare 


către mai multă fiintă, către mai mult bine și, în acest sens, 
către împlinire. Căutarea ființei, mișcarea spre ființă, se face 
însă înăuntrul ființei. Dacă înțelegem lucrurile în acest fel va 
trebui să fim de acord că exprimarea lui Blaise Pascal, insistent 
invocată în textele lui Noica: „Nu m-ai căuta dacă nu m-ai fi 
găsit“ nu este, cum ar putea părea la prima, vedere, doar un joc 
de cuvinte ce acoperă sub mantia sugestivității o simplă, o 
banală contradicție în termeni. Ea poartă cu sine un gând, 
gândul căutării întru ceva. Desigur că în orizontul gândirii 
comune nu are sens să spui că ești în căutarea unui lucru pe 
care l-ai găsit deja. Gândirea speculativă, gândirea ca exercițiu 
al rațiunii, aşa cum a înțeles-o și a practicat-o Noica, pe urmele 
lui Platon și Hegel, nu poate și nu trebuie să rămână, însă, 
crede el, în lanțurile constrângerilor rigide ale intelectului. 
Căci aceste constrângeri amenință să strivească o „făptură atât 
de vie“ cum este particula întru$8. Intelectul gândește doar lu- 
cruri de felul bunurilor materiale, ce se distribuie împărțin- 
du-se. Sunt realități localizate și localizabile ce există doar în 
mod punctual. Rațiunea, în schimb, ne deschide accesul spre 
ceea ce se distribuie fără să se împartă și poate exista, prin 
urmare, în toate, pretutindeni. Rațiunea gândește, așadar, ceea 
ce are subzistență fără consistență. Devenirea întru ființă — 
obiect al rațiunii — este mișcare înspre ființă, o mișcare ce are 
loc însă în câmpul ființei. Opusul acestei mișcări este ceea ce 
gândește în mod curent intelectul modern, mișcarea de la ceva 
cu totul străin de ființă, de la ceva ce este pur și simplu negarea 
fiintei, de la neființă, înspre ființă. Ca mișcare în câmpul fi- 
intei, devenirea întru ființă este mișcare în cerc. Cercul nu de- 
semnează, în sens strict geometric, simpla revenire la punctul 
de plecare, o mișcare ce nu sporește și nu îmbogățește, ci o 
mișcare spre o sporită ființă, ce are loc însă înăuntrul ființei. 
Este vorba, așadar, de cerc într-un sens special al termenului. 
Ca orice gând speculativ, gândul devenirii întru ființă nu se va 
situa, crede Noica, în spațiul semantic închis, punctual al 


6 Vezi Cuvânt împreună despre rostirea filosofică românească, p. 37. 

definitiilor și precizărilor conceptuale, ci în spațiul semantic 
deschis pe care-l sugerează metafora câmpului. Este ceea ce 
Noica va încerca să precizeze prin termeni ca inerentă sau in- 
tricaţie. Fiinţa este inherentă sau intricată în tot ceea ce 
devine. Devenirea întru ființă va putea fi reprezentată, așadar, 
„Si ca o desfășurare de accidente înăuntrul unei substanțe, a 
unei permanențe“6. Din această perspectivă se susține meta- 
fora cercului. Devenirea nu este doar mișcare, înaintare spre 
ființă, ci este mişcare înăuntrul ființei. Mișcare în sânul fi- 
inţei, ea este însă, totodată, mișcare orientată spre ființă. În 
devenirea întru ființă unul din termeni, devenirea, este orien- 
tat spre celălalt, fiinta. Este ceea ce Noica a perceput, din per- 
spectiva temei sale, drept lecţia cea mare a filosofiei grecești”. 
Inchisă în ființă, devenirea se deschide, în același timp, spre 
ființă. Fiinţa este tot timpul prezentă dar devenirea întru ființă 
este mișcare nemărginită, nelimitată. Noica va vorbi încă în 
Interpretarea la Lysis despre „călătoria interminabilă“ spre 
fiinta lucrurilor, o călătorie „de la ceva în care lucrurile nu 
trebuie să cadă, către ceva unde nu pot să ajungă pe deplin“7l. 

Dintr-un noian de formulări și reformulări, de multe ori 
accentuat metaforice, alteori criptice, uneori derutante, cel 
puțin aparent sofistice/2, marea temă a ontologiei lui Noica — 


6? Vezi C. Noica, Devenirea întru ființă, p. 42. 

70 Este, bineînţeles, felul în care îi înțelege Noica pe greci, în primul 
rând pe Platon. În Jurnalul de la Păltiniş (pp. 114-115), reține atenţia 
observaţia fugitivă a lui Noica că interpretarea pe care a dat-o dialogului 
Lysis reprezintă modul său de a-l citi pe Platon, adică o lectură care aruncă 
asupra textului clasic lumina gândului propriu. „Povestindu-l“ pe Platon, 
Noica își prezintă, de fapt, propria sa temă. „Platon se situează, cum am 
văzut în cursul interpretării, între eleatism și heracliteism, cu o preferință 
pentru primul. Să fie în această aşezare — pe care noi astăzi am răsturnat-o, 
căci îl preferăm pe Heraclit — o simplă preferinţă subiectivă? Ni se pare că 
e mult, și e lecţia cea mare a filosofiei grecești“ (Platon, Lysis, p. 127). 

7! Op. cit., p. 100. 

72 Putem admite că rațiunea dialectică depășeste orizontul logicei 
elementare dar nu că ar putea să suprime pur și simplu exercițiul celei din 
urmă. În lipsa anumitor nuanțări și precizări unele formulări ale lui Noica 
pot crea, totuși, această impresie: „Fiinţa este cea care intră în devenire și 
tot ea e capătul de drum al acesteia. Ceva nu poate deveni decât pentru 

devenirea întru ființă — se configurează cu destulă claritate. 
Ne rămâne să vedem cum se elaborează și se desfășoară această 
temă în direcția sistemului. Acest lucru trebuie arătat, și anu- 
me dintr-un motiv simplu: deși crede că ontologia, „filosofia 
mare“ este întotdeauna sistem, construcția lui Noica nu este 
una exterior sistematică cum este, de pildă, cea a lui Blaga, 
care urmează, cum am văzut, modelul marilor sisteme filoso- 
fice germane. Constructor de sistem, în sensul strict al cuvân- 
tului, Blaga era înzestrat cu imaginație conceptual-metafizică. 
El a introdus o întreagă baterie de concepte, ce se articulează 
formând o grilă menită să organizeze, să integreze și să unifice 
marea diversitate a faptelor și experiențelor, să le ridice astfel 
în orizontul absolutului, conferindu-le noi semnificații. Din 
acest punct de vedere, Trilogia cunoaşterii, bunăoară, poate 
fi socotită o bună ilustrare a proiectului filosofiei sistematice. 
S-ar putea spune că filosofia lui Noica năzuiește spre sistem 
fără să fie, totuși, sistematică în acest sens. Sistemul dezvoltat 
în Devenirea Întru ființă reprezintă mai degrabă o suită de 
modulații ale unei idei sau teme unice. Același laitmotiv cu- 
noaște mai multe variații. Altfel spus, tema capătă proiecții în 
care se oglindește și care o oglindesc. Noica însuși înclină să 
vadă în ceea ce am numit modulaţii sau proiecții ale temei sale 
polarități ce operează în toate domeniile realului, desfășurând 
semnificația „înfășurată“ în tema sa. Cea mai importantă 
indicație în acest sens o oferă o însemnare de jurnal din 
23 martie 1980: „Ce aduc? Devenirea întru devenire și deve- 
nirea întru ființă. Limitația care limitează și limitația care nu 
limitează. A fi în — a fi întru. Modelul I-D-G (indivi- 
dual-determinaţii-general) cu anastrofie. Contradicția unila- 
terală. Sinele și sinea (cuprinderea celui ce te cuprinde). 
Distribuirea fără împărțire. Mai ales: mediul extern, devenit 
mediu intern. A fi (ca ins, lume, situație), a fi pentru spirit. De 


că este şi nu poate deveni decât ceea ce este. Werde was du bist“ 
(subl. mele, M.F.). (Devenirea întru ființă, p. 14.) Noica se apropie, 
uneori în mod periculos, de acea radicalitate dialectică ce amenință orice 
coerență, căreia Novalis i-a dat glas în cuvintele : „A nimici principiul 
contradicţiei este poate sarcina supremă a logicii superioare“. 

la forme degradate, cucerire, dominație, prin forme de viață, 
asimilare până la integrarea spiritului. De la reducere în 
cunoaștere la integrare. De la pierderea în Marele Tot la in- 
trarea în condiția Totului... Ideea platoniciană, spiritul obiec- 
tiv — mediul exterior trecut în mediu interior. Este asta doar 
condiţia spiritului? Susţin că este a ființei“75. Este aceasta o 
indicație cu privire la structura sistemului de gândire a lui 
Noica? S-ar putea spune că aceste idei constituie un sistem în 
măsura în care fiecare dintre ele primește un sens mai deplin 
prin raportare la celelalte. Ideile sau gândurile pe care le înșiră 
Noica în această însemnare vor pierde mult din semnificația 
lor fără o raportare la devenirea întru ființă. Pe de altă parte, 
ele pot fi socotite drept tot atâtea prelungiri și dezvoltări ale 
temei devenirii întru ființă căreia îi întregesc înțelesul. Este 
ceea ce intenționez să arăt, pe scurt, în cele ce urmează. 
Distincția dintre „limitaţie care limitează și limitație ce 
nu limitează“ trimite direct la „a fi întru“ și luminează dis- 
tincţia dintre „a fi în“ și „a fi întru“. Fiinţa din lucruri repre- 
zintă întotdeauna o limitaţie, dar ea este o limitaţie ce nu 
limitează”4. În lumina celor de mai sus, această distincție nu 
pretinde, prin urmare, o discuţie specială. În schimb modelul 
I-D-G relevă și ilustrează, probabil cel mai bine, felul în care 
şi-a realizat Noica ambiția sistematică. Prin introducerea mo- 
delului ontologic Noica a oferit decuparea cea mai netă — una 
poate prea netă dacă ținem seama de stilul general al gândirii 
sale — a ideii sale despre ființă. Noica caracterizează ființa 


73 C. Noica, Jurnal de idei, pp. 284—285. 

74 „Există limitaţii ce limitează și limitaţii ce nu limitează. Dogma 
sau “adevărurile absolute” sunt în fond limitaţii ce limitează. Adevărurile 
deschise, deci relative ale cunoașterii de astăzi sunt limitaţii ce nu limi- 
tează... Condiţia morală învinge răul, care întotdeauna a fost înțeles ca limi- 
Dote, și pune în loc binele, ca limitaţie ce nu limitează. Toată cultura omu- 
lui tinde să transforme limitaţiile ce limitează într-unele ce nu limitează“. 
(C. Noica, Devenirea întru ființă, p. 232.) Momentele ființei, treptele fiin- 
tei sunt toate limitaţii ce nu limitează. „Se numesc nevoi ale omului limi- 
taţiile ce limitează, iar libertăţile cele ce nu limitează. Munca îi apare omu- 
lui drept blestem când e săvârșită exclusiv sub prima ipostază; îi devine 
binefacere și sens de viață când se înfăptuieşte sub a doua“ (Ibidem, p. 243). 

drept „o bună întâlnire dintre determinaţiile individualului 
și cele ale generalului“, adică dintre determinaţiile contin- 
gente ale realului și determinații care sunt cele ale idealității. 
Ființa se exprimă tot mai depiin prin acele determinări a tot 
ceea ce există în care realitatea și idealitatea se întâlnesc şi 
tind să coincidă. Din această perspectivă nu se va mai putea 
spune, împreună cu Hegel, că tot ce este real este și rațional. 
Realul devine rațional pe măsură ce determinațiile realității și 
ale idealității încetează să se opună unele altora, să se nege 
reciproc și să se apropie tot mai mult, până la punctul în care 
se contopesc. Tocmai aceasta este devenirea întru ființă, deve- 
nirea prin care se afirmă ființa. Căci tot ce e real și totodată 
rațional este”. Se înțelege acum de la sine că ființa se va 
afirma îndeosebi prin om, prin ridicarea acestuia la cultură și 
la creaţia de cultură. Afirmarea ființei înseamnă conversiune 
(anastrofie) a determinaţiilor contingente ale realului în dè- 
terminații generale, determinații ale idealității. Modelul on- 
tologic sau modelul ființei, ca expresie a conversiunii depline 
a determinațţiilor realului în determinații ale idealității, repre- 
zintă o normă ce ne îngăduie să evaluăm ceea ce Noica nu- 
mește „slăbiciunea ontologică a realului“76. Ontologia nu este 
doar o încercare de a gândi fiinţa ; ea ne poate oferi, totodată, 
un etalon pentru determinarea modalităţilor şi gradelor de 
neîmplinire a fiinţei în lume. În acest sens, Noica va califica 
ontologia drept o medicina entis. Abaterile de la normă 
sunt pentru el specii ale „precarității ontologice“ a realului. 
Pe de altă parte, conștiința neîmplinirilor pe care le exprimă 
aceste abateri poate genera ceea ce Noica numește stimuli 
ontologici, declanșatori ai efortului de ascensiune ontolo- 
gică. Nu este greu de observat că în demersul noician de 
articulare a temei devenirii întru fiinţă tocmai modelul onto- 
logic va fi momentul ce deschide perspectiva unor elaborări 
şi analize strict sistematice. „Abaterile de la model sunt soli- 
citările ontologice ale realului. Dacă se pot identifica aceste 
solicitări — așa cum ni se pare că îngăduie tabloul celor trei 


75 Vezi Devenirea întru fiinţă, p. 257. 
76 Ibidem, p. 264. 

termeni puși în joc de ființă — atunci în jungla prefacerilor 
realului va apărea un început de ordine. O adevărată medi- 
cina mundi nu poate deveni ontologia, chiar dacă trebuie să 
accepte abateri și “maladii”; dar ea poate fi arta de a determina 
care sunt carenţele ontologice ale realului și de a le fixa prin 
denumire“77. Şi mai departe : „În fapt, deci, lumea este mai 
mult în abatere decât în ordine. Însă departe de a trebui să se 
îndrepte compensatoriu către o ființă desăvârșită, ontologia 
e datoare să exploreze nedesăvârșirea reală, căutându-i înțele- 
surile. Ea este o Theodicee care, în loc să încerce de a da 
socoteală de felul în care o divinitate bună a făcut o lume rea, 
trebuie să vadă cum răul, respectiv cerințele lumii, fac cu pu- 
tință afirmarea unei ființe bune şi sunt, într-un fel, bunătatea 
ei. Căci fiinţa însănătoșește realul, nu-l condamnă“78. Dar 
dacă norma ideală pe care o oferă modelul ontologic face cu 
putință identificarea „,carențelor realului“, atunci determinarea 
ŞI caracterizarea acestor carenţe va primi, în mod firesc, o des- 
făşurare riguros sistematică. Căci prin raportare la modelul 
ontologic fiecare dintre ele nu va fi altceva decât un dezechi- 
libru, consecința unui exces sau a unei lipse. Vor rezulta șase 
carențe sau precarități, ce reprezintă tot atâtea puncte de 
plecare ale unui efort de deschidere spre ființă, de afirmare a 
fiinţei ce vor deschide tot atâtea căi de devenire a realului, ca 
devenire întru ființă. Noica le numește criza generalului, 
criza individualului, criza determinanților, suspendarea 
determinațiilor, suspendarea individualului și suspendarea 
generalului. Urmărite în viața spiritului aceste crize vor 
contura „șase maladii ale spiritului contemporan“. Cartea cu 
acelaşi nume, care le descrie și le analizează într-un veritabil 
exercițiu de medicine entis, poate fi socotită drept produsul 
prin excelență sistematic al modelului ontologic noician7?. 
Noica și-a dorit, se pare, să ridice și alte regiuni ale ontologiei 


77 Devenirea întru ființă, p. 265. 

78 Ibidem, p. 266. 

7? Cuvântul înainte al cărţii, care a apărut în 1978 la Editura Uni- 
vers, semnalează de altfel că ea a luat naștere „în marginea unei lucrări de- 
spre ființă“. 


83 


sale la acest nivel de sistemicitate. Așa s-ar putea înțelege 
reacția sa caracteristică față de intenţiile unora din cei ce erau 
apropiați de a-i discuta în mod sistematic ideile, integrân- 
du-le în marea tradiție filosofică. Cum se stie, Noica nu a 
încurajat asemenea intenții repetând, chiar și în ultimii săi 
ani, că nu și-a spus încă ultimul cuvânt. Merită oricum să fie 
subliniat că în una din însemnările jurnalului său, el va releva 
virtuțile sistemului tocmai cu referire la ceea ce oferă mo- 
delul ontologic în identificarea și clasificarea precarităților 
realului, în particular a maladiilor spiritului. „Sistemul? 
Monotonia unei scheme ce redă polifonia realului. Un detec- 
tor de varietate în cenușiul realului. (Cele șase...)“80 

Dacă vom accepta supoziţia că Noica ar fi dorit să-și 
aducă întreg acel mănunchi de idei ce desfășoară tema deve- 
nirii întru ființă la nivelul de elaborare sistematică pe care a 
reușit să-l atingă prin punerea la lucru a modelului său onto- 
logic, atunci ar trebui să conchidem că filosofia lui a rămas în 
mare măsură neîncheiată. Să considerăm din această perspec- 
tivă și celelalte gânduri menționate în însemnarea de jurnal 
din martie 1980. Contradicția unilaterală nu este decât expre- 
sia concentrată a orientării gândirii spre ființă. Gândirea con- 
tradicției unilaterale — rațiunea — este opusă gândirii neorien- 
tate, neutre, intelectului. Schema contradicţiei unilaterale, în 
formularea pe care i-a dat-o Noica, nu este până la urmă 
decât o desfăşurare a temei devenirii întru ființă: termenul cel 
slab — devenirea — contrazice termenul tare — ființa —, în 
timp ce termenul tare nu îl contrazice, ci îl integrează pe cel 
slab8l. Nici sinele şi sinea nu pot fi caracterizate drept un 
pas în direcția articulării sistematice a ontologiei lui Noica. 
Sinele desem ă în vocabularul filosofic al lui Noica ridi- 
carea eului subiectiv la spiritul obiectiv, adică devenirea întru 
ființă a constiintei omului. Corelativul sinelui, sinea simbo- 
LS tres ner întrupate, a ființei din lucruri spre 


rațiunea înțelegătoare și, totodată, limitele tuturor străda- 


80 C. Noica, Jurnal de idei, p. 347. 
8l Vezi C. Noica, Devenirea întru ființă, p. 94. 

niilor spiritului ce tintesc dezvăluirea pozitivă și deplină a 
ființei. Consecința acestei dialectici a deschiderii și retragerii 
ființei în fața spiritului este că în orizontul gândirii specu- 
lative orice răspuns va ridica noi întrebări. Devenirea întru 
ființă a raţiunii, rațiune ce este ea însăși conștiința devenirii 
întru ființă, va fi, așadar, nesfârșită. Rațiunea înțelegătoare 
este întotdeauna în mers și niciodată la capătul drumului. 
Noica socotea că orice plăsmuire speculativă de autentică 
valoare va fi o închidere ce se deschide8? și era înclinat să 
creadă că cel ce și-a pus gândirea sub semnul devenirii întru 
ființă își găsește împlinirea în veșnică căutare, mântuit de 
nostalgia răspunsurilor ultime. Acesta este un motiv ce pune 
în evidență deosebit de limpede inspirația clasică, socrati- 
co-platonică, adesea mărturisită a filosofului lui Noica. „Dar 
de ce ne scapă Ideea mereu? Pentru că numai așa putem fi în 
condiția înțelepciunii, a căutării, a lui Tao. Dacă Platon ar fi 
găsit undeva Ideea, totul ar fi îngheţat. Fluiditatea, sensul 
acesta al lui Tao, al căii, e totul. Această “ad-urmecare este 
cultura însăși. Altminteri, nici un răspuns nu este bun, dacă 
închide problema. Totul este ca Ideea să se afle mereu în fața 
ta. Dacă rămâne în urma ta, obținem doar o tehnică în nu- 
mele unei idei. Însă tot ce e bun în viață poartă în sine infi- 
nitul“83, Sinele și sinea par astfel să fie mai degrabă simboluri 
ale unor gânduri decât concepte susceptibile să aducă o 
contribuție la articularea sistemului. Ajungem, în sfârșit, la 
ultimul din gândurile pe care le menționează Noica atunci 
când aminteşte schematic ceea ce crede că a adus el nou în 
speculația filosofică: mediul exterior, devenit mediu intern. 
Aşa cum indică și însemnarea din jurnal, Noica tindea să-i 
confere acestui gând o poziţie privilegiată. Trecerea mediului 
extern în mediul intern îi apărea drept un moment esenţial în 
efortul de a fixa mesajul filosofiei sale. Pentru Noica toate 
elementele și aspectele realității, chiar și cele mai brute, umile 


82 „Orice sistem de filosofie e o închidere ce rămâne închisă. Doar 
două (Platon și Hegel) sunt închideri ce se deschid. De aceea, doar cu ei 
înțeleg restuf“. (Devenirea întru ființă, p. 301.) 

83 Jurnalul de la Păltiniș, p. 142. 

și neînsemnate, sunt în sensul că deși reprezintă un gol al 
fiinţei nu sunt pe deplin străine de ființă. Fiinţa este peste tot, 
ea ne înconjoară din toate părțile, pătrunde întreaga noastră 
ambianță. Trecerea mediului extern în mediu intern semni- 
fică în primul rând ridicarea de la fiinta biologică ca „asimi- 
lare“ a mediului extern, la viața spiritului, orientată spre fi- 
mp, câștigul și îmbogățirea în ordinea lui a fi pe care o aduce 
cu sine cultura. Noica evocă acest gând vorbind de aspirația 
celui ce a fost trezit la viața spiritului de a cuprinde cât mai 
deplin întreaga ambianţă în care el însuși este cuprins ` na- 
tura, comunitatea în care trăiește, limba și cultura care îl mo- 
delează. Împlinirea acestei aspirații ce susține creația de cul- 
tură înseamnă sporirea ființei realului și astfel îmbogățirea 
lumii. Este ceea ce Noica va descrie în însemnarea citată mai 
sus drept drumul „de la pierderea în Marele Tot la intrarea în 
condiţia Totului“. 

Limitaţia ce nu limitează, închiderea ce se deschide, a fi 
întru, sinele şi sinea sau trecerea mediului extern în mediul 
intern sunt mai degrabă „concepte-metaforă decât concepte 
în sensul strict al termenului. Ce va spune, bunăoară, Noica 
despre deschiderea realului către ființă, ca o deschidere ce im- 
plică închiderea? lată câteva formulări caracteristice : „Des- 
chiderea către ființă nu poate avea loc fără o închidere, așa 
cum realul nu intră într-o bună expansiune fără o concen- 
trație sau omul într-o bună dăruire și depășire de sine fără a 
se fi centrat în jurul unui nucleu spiritual“84. „Dar nu rela- 
tia dintre închidere și deschidere este acum în joc, ci unitatea 
lor: tocmai închiderea este cea care se deschide, ca închidere 
şi rămânând închidere... Ceva intră într-un orizont și nu mai 
iese din el ; dar cu orizontul său cu tot se deschide mai de- 
parte. Când omul primitiv și-a făcut o locuință, el n-a mai 
‘ieșit din ea; dar cu locuință cu tot și prin ea el s-a deschis 
către așezări sătești, către aşezări orășenești, şi astfel către fi- 
ința istoriei“85-86, „Situaţia ontologică privilegiată, respectiv 


84 C. Noica, Devenirea întru ființă, p. 195. 
85-86 Ibidem, pp. 196-197. 

una care făgăduiește să deschidă calea către ființa lucrurilor, 
este pulsația. Am mai spus: la început a fost deschiderea. 
Acum vom putea spune: a fost închiderea ce se deschide, sau 
mai bine: a fost pulsația. Ritmurile cosmice, bioritmurile, ca 
și ritmurile spiritului pot apărea acum, ca tot atâtea pulsații 
fundamentale în real“8. Ar fi, desigur, o mărginire de neier- 
tat, semn al unei totale „închideri“, dacă am vedea în ase- 
menea formulări simple jocuri de cuvinte, o expresie a lipsei 
probității și responsabilității intelectuale. Este însă greu să ne 
sustragem impresiei că ele reprezintă exprimări sugestive ale 
unor intuiţii ce își caută abia sedimentarea și cristalizarea 
conceptuală. Relativa indeterminare a gândurilor pe care o 
dezvăluie asemenea formulări face ca mânuirea lor intersu- 
biectivă să fie dificilă, dacă nu de-a dreptul imposibilă. Sun- 
tem încă departe de sistem, de acea plasă sau grilă concep- 
tuală ce prescrie trasee univoce tuturor celor ce doresc să 
urmărească și să verifice relațiile complexe de coordonare și 
de subordonare dintre concepte și enunțuri. Cititorul intere- 
sat de gândirea lui Noica va constata, nu fără surprindere, că 
multe pasaje dintr-o scriere intitulată cu premeditare Tratat 
de ontologie nu depășesc totuși vagul, indeterminarea con- 
ceptuală a unor replici improvizate dintr-o conversație sau a 
unei notații sugestive care este un gând în embrion88. Fără să 
aibă tentatia considerațiilor metafilosofice, Noica admitea, și 


87 C. Noica, Devenirea întru ființă, p. 198. 

88 Ce deosebire există, într-adevăr, între o replică spontană cum ar fi: 
„Spuneam ieri că ideile nu sunt în afara noastră, ‘dincolo’. La care Andrei 
îmi spune: “Atunci sunt în noi, Ei bine, nu sunt în noi. “Atunci unde sunt? 
o să întrebaţi. Vă răspund: Ideile lui Platon nu sunt nicăieri; sunt acolo un- 
de le găsești. lar acolo unde le găsești, le găsești mereu ca un rest“ (/urna- 
lul de la Păltinis, p. 101) şi formulări din Tratat, ca acestea: „Dacă fiinţa 
nu e altundeva, ci doar altfel, propria istorie a ontologiei sugerează că ea 
este deopotrivă o formă de substanţialitate și una de funcţionalitate, fără 
o consistenţă substanţială dar și fără o disparență funcţională; că așadar 
ar putea fi de ordinul unui mediu învăluitor pentru realităţi, trecut în- 
tr-un mediu interior al lor. Ea ar putea fi acel altceva faţă de care toate lu- 
crurile sunt în abatere, dar fără de care ele nu sunt“? (Devenirea întru fi- 
ință, p. 181.) 

chiar sublinia, bunäoarä arunc când releva excelența specu- 
lativă a construcţiei lui Blaga, că un sistem filosofic trebuie 
să satisfacă condiții minime ale acordului cu faptele expe- 
rienței și ale coerenței interne. Va fi greu de stabilit însă dacă 
și în ce măsură propria sa ontologie satisface asemenea exi- 
gențe. La nivelul de indeterminare la care rămâne un gând 
cum este cel al „închiderii ce se deschide“, el pare să fie con- 
firmat de fapte ale oricărui domeniu al experienței”. Şi to- 
tuși este greu să vorbim de confirmare atâta timp cât acest 
gând nu este ridicat la concept și nu atinge, prin urmare, acel 
nivel de configurare și decupare care ne-ar îngădui să-i găsim 
infirmări sau contraexemple. Sau, referindu-ne la cerința 
coerenței interne ne este de asemenea greu să stabilim dacă 
Noica utilizează cuvântul progres mai mult sau mai puțin 
fortuit sau îl introduce, dimpotrivă, cu o intenție sistematică. 
Într-un pasaj din partea finală a Tratatului autorul afirmă 
textual că progresul către ființă reprezintă progresul pur și 
simplu și adaugă : „În sensul ei adânc, formularea “progres 
către ființă! este tautologică. Orice progres este unul către un 
plus de ființă și poate că ontologia singură este în măsură să 
dea un înțeles plin expresiei de ‘progres’, care în sens obişnuit 
nu are o determinare sigură: Progres către ce? Întru ei Şi 
Noica vorbește mai departe de progres în natura moartă și în 
natura vie, de progres științific, moral, civilizatoriu, ca tot 
atâtea trepte de afirmare a fiinţei. Totul pare să indice, aici, că 
suntem în fața unei încercări de fixare sistematică a concep- 
tului. Pe de altă parte, constatăm că Noica refuză să acorde 
timpului acea demnitate filosofică cu care a fost el învestit de 
gândirea modernă. Toate formele de afirmare umană, ca afir- 
mare a ființei, îi apar drept „revolta lui Zeus împotriva lui 
Cronos“. Nu este oare tocmai Noica gânditorul ale cărei 
scrieri și conversații abundă în variații pe tema : „Trei lucruri 


89 Merită citită din această perspectivă veritabila cascadă de fapte 
pe care le invocă Noica drept ilustrări ale ideii în Devenirea întru 
fiintă, p. 205. 

%0 Ibidem, p. 361. 

ne pot lăsa indiferenți: politica (Pythagora!), istoria și timpul. 
Tot ce e bun, tot ce e cultură iese din timp“?!. Putem însă 
vorbi de progres, în speță de progres în natura moartă și vie, 
de progres științific, moral și civilizatoriu, în afara timpului? 
Asemenea exemple sugerează că o încercare metodică de a 
examina ontologia lui Noica din punctul de vedere al unor 
cerințe larg acceptate de coerență ar putea să fie nu numai 
pedantă dar și lipsită de perspectivă. Astfel de considerații ar 
fi însă prost înțelese dacă am vedea în ele o încercare de a 
dezvălui vanitatea unor pretenții pe care și le asumă autorul 


Devenirii întru ființă. Noica recunostea că ontologia sa, în 


dezvoltarea pe care a primit-o în textele pe care le cuprinde 
cartea cu acest titlu, nu satisface asemenea cerințe. Sistemul, 
ca încoronarea sau deplina împlinire a speculaţiei, este în 
ochii lui adevărul plus exactitatea. Ţelul suprem în speculația 
ontologică nu va putea fi, așadar, decât unul singur: adevărul 
cu exactitate cu tot. Or, Noica nu ezită să afirme, tocmai în 
anul publicării cărții sale (1981): „Şi tocmai aici e drama 
mea: că nu am obținut și exactitatea. De asta nu mă poate lua 
Carnap în serios: pentru că am adevăr fără exactitate“92. Nu 
putem decât să admirăm curajul lui de a denunța contrastul 
dintre aspirație și realitate, un contrast ce pare să fi scăpat 
multora dintre admiratorii săi. Noica nu a încetat însă să 
spere că va putea face pasul decisiv, adică va obţine în cele din 
urmă sistemul așa cum îl visa. Chiar și în ultimii săi ani, el 
nu obosea să reamintească celor ce-i vedeau filosofia drept 
un lucru gata făcut că nu și-a spus încă ultimul cuvânt! Cu 
greu ne-am putea închipui o lege mai aspră decât cea pe care 
și-a impus-o sieși și deopotrivă tuturor autorilor ce pot intra 
în discuţie dacă adoptăm reprezentarea sa maximalistă asu- 
pra excelentei filosofice. Pe de o parte, Noica a susținut în 
mod consecvent și inflexibil că unica temă de început a filo- 
sofiei, „atunci când este filosofie“, e ființa?’ iar, pe de altă 


91 C, Noica, Jurnal de idei, p. 273. 
% Jurnalul de la Păltiniș, p. 217. 
93 Vezi C. Noica, Devenirea întru ființă, p. 170. 

parte, a nutrit credință tot atât de nestrămutată că filosofia se 
împlinește abia la nivelul conceptului și, prin urmare, a sis- 
temului”?. De la înălțimea acestui ideal, Noica i-a judecat pe 
filosofi cu o asprime ce este contrabalansată doar de seve- 
ritatea cu care judeca propriile sale încercări în universul 
speculației. Nu trebuie să vedem de aceea nimic teribilist în 
remarcile sale iconoclaste, cum ar fi observaţia ce revine 
adesea, că un Cioran, mai mult, un Nietzsche ar fi rămas la 
nivelul aforismului, al reflecției subiective, nereușind să se 
ridice până la treapta conceptului, acea treaptă pe care ar 
începe abia adevărata filosofie. Deviza lui Noica pare să fi 
fost : „Aut Caesar, aut nihil“. Puţini par să fi apreciat și să 
aprecieze cât de nemăsurată a fost până la urmă ambiția lui: 
gândirea riguroasă și sistematică a ființei. 

Ne putem, desigur, întreba dacă un asemenea tel poate fi 
în genere atins, dacă el nu reușește obiective ce stau unul în 
calea celuilalt. În fapt, el nu a fost atins de nimeni până as- 
tăzi. Platon nua construit un sistem, iar intenţia lui Hegel nu 
pare să fi fost gândirea fiintei, ci cunoasterea absolutului. S-ar 
putea, fără îndoială, argumenta că telul pe care și-l propunea 
Noica nu poate fi în principiu atins. În încheiere, aș dori însă 
să arăt doar că proiectul articulării strict sistematice a temei 
ontologiei sale nu pare să fie unul realist și că ceea ce am 
putea percepe drept mesajul filosofiei lui Noica poate foarte 
bine să fie transmis ca adevăr fără exactitate. 

Inspirația și orientarea fundamentală a filosofiei lui 
Noica par să fie date de opțiunea sa antimodernă pentru gân- 
direa ce năzuieşte spre ființă, pe care o va opune programatic, 
începând cu Încercarea asupra filosofiei tradiționale, 
gândirii neorientate, ce se raportează neutru la bine și la rău, 
la ființă și neființă. Este opoziția dintre gândirea inaugurată 
printr-o opțiune, gândirea ce judecă apoi în lumina acestei 
opțiuni — Noica o numește rațiune — și gândirea ce încearcă 
să se sustragă oricărei angajări prealabile sau să se elibereze de 

9% Distincția dintre nivelul judecății, al raționamentului și al concep- 


tului, o distincţie asupra căreia insista adesea Noica, este revelatoare din 
acest punct de vedere. 

orice angajare prealabilă a să întemeieze apoi orice opțiune 
printr-o judecată formulată în mediul deplinei neutralități 
axiologice, în mediul intelectului. Or, sistemele filosofice cele 
mai reprezentative par să fie construcţii ale intelectului ridi- 
cate pe terenul logicii pe care a consacrat-o modernitatea, lo- 
gica contradicției bipolare, o logică ce îngăduie și chiar afirmă 
opoziţiile ființă-neființă, bine-rău, adevăr-fals, ca dualități 
polare. Mai mult, sistemele filosofice, acele configurații spre 
care nu au năzuit și nu vor năzui nicicând culturile dominate 
de o gândire orientată spre ființă (Sau spre neființă), ne apar 
ca cea mai pregnantă expresie a invaziei în spațiul speculației 
a unei logici ce a triumfat deja în gândirea comună și în cea 
ştiinţifică. Inchiderea caracteristică sistemului nu a putut fi de 
altfel obținută decât cu preţul aderenţei ferme la o logică a 
contradicției bipolare. O probează chiar și construcția hege- 
liană în măsura în care aspiră la sistemicitate și obține siste- 
micitatea. A o caracteriza, aşa cum face Noica, drept o „închi- 
dere ce se deschide“ poate părea sugestiv. La o examinare mai 
atentă se constată însă că cerința deschiderii intră în coliziune 
cu valorile coerenței și ale sistemicității, valorii, desigur, 
relative, dar totuși fundamentale ale raționalității moderne. 
S-ar părea, așadar, că atâta vreme cât rămâne fidel opțiunii 
sale fundamentale, Noica va trebui să-și modereze aspirația 
spre „exactitate“. Puţine din liniile pe care le-a scris exprimă 
atât de net și de cuprinzător crezul său filosofic cum o fac cele 
ce urmează: „Rațiunea dualismelor este, fără îndoială, perfect 
‘logică’. Dar tocmai în măsura în care nu e decât logică (în 
sensul restrâns al cuvântului), ea încetează să fie filosofică, 
încetează să obțină coincidența particularului cu universalul. 
In acest sens vom putea spune fără șovăire acum că filosofia e 
posibilă doar ca o ieşire din logic, adică din bipolaritate, şi ca 
o intrare în dialectică, adică în contradicții unilaterale. Filo- 
sofia nu are sens prin logică; are doar de la dialectică 
înainte“95. Or, dacă filosofia va trebui să fie dialectică în 
acest sens, adică să iasă din bipolaritate, atunci cu greu va pu- 


%5 C, Noica, Devenirea întru fiinţă, p. 112. 

tea aspira ea la acea exactitate pe care o pretinde sistemul în 
sensul strict al termenului. Mai mult, căutarea cu orice preț a 
exactității, înțeleasă în acest fel, ar fi echivalentă cu supunerea 
gândului filosofic constrângerilor logicii intelectului, ceea ce 
Noica resimțea drept o „fidelitate joasă“. 

Se cuvine a fi subliniat că Noica nu s-a vrut un moralist, 
ci s-a văzut pe sine drept un împătimit al speculației pure ce nu 
vizează decât un spor de înțelegere. Despre ontologia sa el s-a 
exprimat cel mai bine atunci când a spus că este o „structură 
înțelegătoare“. O structură înțelegătoare din care se revarsă 
însă un învăluitor mesaj existenţial. Reducând lucrurile la ex- 
presia lor cea mai simplă, ontologia lui Noica ne apare ca un 
neîncetat și patetic protest împotriva ființei sacralizate a „on- 
tologiei trecute“, a ființei situate dincolo de real, în mediul 
transcendenței, și drept o continuă invocare a ființei întrupate, 
a ființei ca general al individualului?6. Or, dacă nici o realitate 
concretă nu este cu adevărat ființa dar nimic din lumea reală 
nu este, pe de altă parte, cu totul străin de ființă, atunci onto- 
logia, departe de a pretinde să reprezinte o cunoaștere a struc- 
turii ființei ca atare sau o reprezentare subiectivă, personală 
asupra naturii ultime a existenței, va fi un permanent îndemn 
spre căutarea ființei jos „în cele mai umile situații ale materiei 
şi omului“ și o îndrumare spre înțelegerea sensului și dem- 
nității supreme a existenţei ca devenire întru ființă. Concepută 
și practicată în acest fel, ontologia devine „o judecată asupra 
celor ce sunt“. Ea ne ajută să determine ce este gol, carență, eșec 
de ființă în tot ce ne înconjoară și ceea ce poate conduce la 
împlinire. Ajutându-ne să vedem ce este bolnav și sănătos în 
lume, gândirea speculativă ne va oferi nu numai înțelesurile 
supreme, ci și orientarea fundamentală. Devenirea omului ca 
devenire întru ființă este afirmarea năzuinței spre ceea ce ar 
trebui să-i aparţină și nu-i aparține, a năzuinţei spre sinele său 
mai cuprinzător, spre plinătatea ființei. „Filosofia arătând cine 


7% „Aduc reabilitarea individualului. Asta nu inseamnă a efemerului, 
deci a intervalului oricât de mic, ci a individului cu măsura lui. “Clipa cea 
repede’, la scara şi măsura omului, trebuie să aibă sens... Cărţile mele sunt 
protestul împotriva tiraniei generalului“ (Jurnal de idei, p. 291). 

este om, dă o șansă celor ce nu sunt de a deveni“. Discreţia 
apelului etic al acestei viziuni îi accentuează intensitatea și forța 
de antrenare. Sensul vieții este totuna cu sensul Totului. Căci 
speculația ultimă nu țintește să ne ofere o reprezentare asupra 
articulaţiilor secrete ale lumii, adică să ne spună cum este 
ființa, ci pur și simplu să ne spună ce este ființa. A vorbi 
despre ființă în acest din urmă sens înseamnă a oferi în mod 
nemijlocit o înțelegere a sensului existenței omenești și, tot- 
odată, o orientare vieții. Mai mult nici nu s-ar putea cere filo- 
sofiei atâta vreme cât dorim să-i conservăm deplina autono- 
mie, o autonomie în care Noica a crezut și pentru care s-a 
angajat în tot ce a spus și a scris încă din anii tinereții. Presu- 
punând că sistemul ar fi totuşi posibil în regimul gândirii 
orientate, ne putem îndoi că el ar reprezenta o valoare majoră 
pentru cei ce împărtășesc acea înțelegere a filosofiei pe care o 
transmiteau scrierile și învățătura orală a lui Noica. Căci dacă 
un acces spre înțelegere și orientare într-un orizont ultim este 
în genere posibil pe calea pe care a urmat-o el, ce ar mai putea 
fi sistemul — amplă construcție ideatică supusă unor severe ce- 
rințe de simetrie ale arhitectonicii conceptuale — altceva decât 
expresia tendinței orgolioase a insului de a se afirma pe sine în 
fața lumii. Admirația fără rezerve a lui Noica pentru o con- 
strucție sistematică cum este cea a lui Blaga poate, aşadar, sur- 


prinde. Ambiţia lui Blaga a fost de a ridica o impozantă ba- 
zilică a gândirii, iar ceea ce oferă în cele din urmă Noica este 
doar o cupă deschisă spre cer. Persistă, prin urmare, o nedu- 
merle dece șia CORE El he ărat şi exactitate? Sau altfel : a 


reflectat Noica îndeajuns asupra prețului ce trebuie plătit pen- 
tru a obține exactitatea? 


97 Jurnalul de la Păltiniş, p. 227. Întrebat cu privire la consecințele 
practice ale modului în care gândea relaţia dintre idei și concret, Noica a 
răspuns: „Responsabilitatea. Totul în lumea de astăzi ne scutește de respon- 
sabilitatea... Or, dacă devenim conștienți că ideea este doar prin aproxi- 
mările ei, atunci ne vom strădui s-o realizăm cât mai bine, vom deveni res- 
ponsabili de destinul nostru, care constă în a realiza o idee“ (Vasile Dem. 
Zamfirescu, În căutarea sinelui, Editura Cartea Românească, Bucuresti, 
1994, p. 180). 

MIRCEA FLORIAN: PRIN ENCICLOPEDISM 
FILOSOFIC SPRE SCHEMA LUMII 


Dacă filosofia lui Lucian Blaga este una de inspirație ro- 
mantică, iar cea a lui Constantin Noica se situează într-o tra- 
diție în bună măsură părăsită, cea a gândirii orientate spre fi- 
ință, apoi despre filosofia lui Mi Florian s-ar putea spune 
că este de sorginte aristotelică. O asemenea evaluare are calita- 
tea de a aduce în centrul atenţiei o particularitate remarcabilă 
a punctului de vedere al lui Florian. Şi anume, că filosofia 
este, prin natura obiectului ei, știință, știința cea mai înaltă, 
ştiinţa supremă. Stiinta supremă în tradiția inaugurată de 
către Aristotel a fost desemnată prin expresia filosofie primă. 
Pentru Aristotel obiectul filosofiei prime este ființă ca fiind, 
ființa întrucât este, cu alte cuvinte cercetarea principiilor 
ființei în genere. Filosofia se ridică deasupra celorlalte științe 
teoretice și se recomandă drept știința fundamentală tocmai 
prin natura obiectului ei?8. Florian pare să-și fi însușit un 
mod de a gândi identitatea filosofiei ce se situează în tradiția 
aristotelică prin profesorul său, germanul Johannes Rehmke. 
Rehmke a definit filosofia ca știință fundamentală (Grund- 
wissenschaft). Punctul de vedere pe care l-a promovat el era 
că filosofia, în calitatea ei de ştiinţă fundamentală, are ca 
obiect determinările cele mai generale ale datului. Dacă în 
elaborarea propriei sale încercări de sinteză filosofică Florian 


9% Aristotel scrie că obiectul filosofiei prime, ca știința cea mai înaltă, 
„va fi de a trata despre Fiinţă ca fiind, totodată în esenţa sa, cât și despre 
atributele ce-i revin în calitate de ființă“ (Metafizica, traducere de Ștefan 
Bezdechi, Editura Academiei, București, 1965, p. 210). Într-un alt pasaj 
ideea este formulată mai explicit: „Tot așa se întâmplă și cu știința referi- 
toare la Fiinţă. Într-adevăr, studiul accidentelor Fiinţei ca fiind și al con- 
trarietăţilor cuprinse în ea, în calitatea ei de fiinţă cade în sarcina filosofiei, 
iar nu a altei științe. Cât despre fizică, am putea să-i atribuim studiul fiinţei 
nu întrucât fiinţează, ci mai degrabă numai în măsura în care fiinţa par- 
ticipă la mișcare. Cât priveşte dialectica şi sofistica, ele se ocupă de acci- 
dentele fiinţelor, nu cu ființele în calitatea lor de fiinte, nici de ființa în 
sine, întrucât ființează (Ibidem, pp. 342-343). 

nu va urma liniile mari ale ontologiei moniste a lui Rehmke, 
concepția sa asupra obiectului filosofiei și a naturii proble- 
melor filosofice va putea fi caracterizată drept o reluare a celei 
a profesorului său. Florian se va singulariza în mediul filoso- 
fic românesc susținând că filosofia este știința sau disciplina 
fundamentală ce urmăreste determinarea sistematică a 
„generalitătilor supreme“, adică a determinărilor datului în 
genere”. Ca reprezentare” sistematică asupra determinărilor 
datului în genere sau asupra „structurii universale a datului“, 
filosofia se delimitează clar de cunoașterea științifică a lumii 
care poate oferi doar o ordonare și explicare a informaţiilor 
metodic dobândite și verificate cu privire la marea diversitate 
de determinări particulare ale realului. „Trebuie să admitem 
două feluri de concepte generale. Sunt concepte universale, 
care, fiind neapărat postulate sau presupuse de științele 
speciale, sunt de ordin strict filosofic (individualitate, uni- 
versalitate, realitate, cauzalitate, finit, infinit, timp, spațiu etc., 
etc.); sunt și alte concepte universale care au ieșit din opera de 
investigație a științelor pozitive (gravitația, constituția elec- 
trică a materiei, entropia)“1%. Conceptele filosofice sunt con- 
cepte nu numai universale, ci și fundamentale ale gândirii și 
cunoașterii în genere, deoarece ele preced în ordine logică con- 
ceptele științelor și le întemeiază într-un orizont mai cuprin- 
zător decât cel al cunoașterii științifice. „Să luăm ideea de 
spaţiu. “Spaţiul în genere este un concept strict filosofic, dar 
există pentru fizică, psihologie, sociologie, un spațiu fizic 
(euclidian sau noneuclidian), psihic (reprezentat subiectiv), 
social (reprezentat colectiv). Am putea oare vorbi de spații 
particulare dacă n-am ști dinainte ce este spațiul în ge- 
nere?“101. Calitatea filosofiei de a fi știință fundamentală va fi 
pusă în evidență tocmai prin asemenea considerații asupra 
naturii specifice a conceptelor filosofice și a relației lor cu 


9 Pentru Florian, „datul“ desemnează tot ceea ce ființează. Realul, 
idealul sau irealul fiinţează Toate stinta, prin urmare, în sfera datului. 

Ti M. Florian, Reconstrucţie filosofică, Editura Casa Şcoalelor, 
București, 1944, p. 391. 

101 Ibidem, p. 392. 

conceptele celorlalte științe. Florian opune în mod constant 
punctul său de vedere asupra filosofiei ca știință fundamen- 
tală celui al metafizicii tradiționale, punctului de vedere po- 
trivit căruia ceea ce conferă filosofiei o demnitate supremă 
este calitatea ei de cunoaștere a unei realități suprasensibile, 
inteligibile, transcendente în raport cu lumea accesibilă expe- 
rienței. El va relua cu insistență ideea că filosofia se intere- 
sează numai de ceea ce este „dat“, și nu de o presupusă lume 
a esențelor pure, situată dincolo de „dat“. Obiectul propriu al 
filosofiei îl constituie determinările universale ale datului, de- 
terminările datului ca dat. Florian afirmă că „ordinea meta- 
fizică este concretul, ne stă la îndemână fără nici un văl, ea e 
constituită din notele universale ce se află în toate expe- 
riențele noastre, de faptele generice, purtate de oricine cu 
sine“102. Concepută în acest fel, filosofia nu va fi produsul 
exercitării unei facultăți de cunoaștere privilegiate, în măsură 
să pătrundă o ordine inteligibilă, situată dincolo de tot ceea ce 
este dat. Pe de altă parte, filosofia nu-şi va putea obține con- 
ceptele și teoremele prin generalizarea conceptelor și teoriilor 
ştiinţifice, deoarece acestea din urmă nu ne spun nimic despre 
determinările datului ca dat, despre determinările „faptelor 
generice“. Ştiinţa fundamentală nu se va putea constitui ca o 
prelungire a celor mai generale rezultate ale cunoașterii științi- 
fice, ea nu va oferi cunoaştere în sensul mai restrictiv pe 
care-l primește termenul în matematică sau în științele fac- 
tuale, deoarece cunoașterea, în acest sens, vizează doar deter- 
minări particulare și, prin urmare, parțiale ale datului. Florian 
caracterizează filosofia drept o știință autonomă, o știință ce 
va utiliza cunoștințe științifice doar pentru a „ilustra“ teze ce 
sunt formulate printr-o analiză conceptuală sui-generis, o 
analiză ce se mișcă pe alt plan decât cel al cercetării determi- 
nărilor concrete ori a celor cantitative sau structural-formale 
ale datului. Din această perspectivă, filosofia şi știința s-ar 
putea întâlni doar în încercările de a desprinde concluzii de 
cel mai înalt nivel de generalitate din datele cunoașterii 


102 M. Florian, Reconstrucţie filosofică, pp. 390-391. 

științifice. Fără îndoială că oamenii de știință întreprind 
adesea analize conceptuale subordonate intereselor cercetării. 
Dar de câte ori ei formulează ceea ce Florian numește „gene- 
ralități supreme“, ei se ridică în orizontul filosofiei și vor 
trebui judecați ca filosofi. Oricât ar crește gradul de abstracție 
şi generalitate al științelor formale și factuale, filosofia, ca 
ştiinţă fundamentală, rămâne net distinctă prin caracterul cu 
totul aparte al intereselor, obiectivelor și demersurilor ei. For- 
mulări deosebit de categorice arată cât de angajat este Florian 
față de acest punct de vedere. „Știința specială se slujește de 
generalitatea filosofiei ca de un auxiliar, interesul său fiind 
specializat şi tot așa, filosofia utilizează științele numai pen- 
tru ilustrarea propozițiilor ei, deoarece interesul filosofiei e 
atras de prea largul generalităților supreme. Filosofia este pen- 
tru știință (Și știința pentru filosofie) numai un mijloc ; sco- 
pul atât al științei, cât şi al filosofiei se află în ele înșile nu în 
afară, în domenii eterogene. Fiecare e stăpână în casa ei“105, 
Dacă atribuim însă filosofiei calitatea de știință, mai 
mult, dacă calificăm filosofia drept știință fundamentală, nu 
vom fi conduși oare la concluzia că teoriile filosofice pretind 
o valoare obiectivă, în aceeași măsură ca și teoriile științifice? 
Şi nu se situează oare o asemenea pretenţie într-un contrast 
brutal cu starea de fapt, cu realitatea istorică, cu lipsa adesea 
deplânsă a unui consens semnificativ între filosofi, cu inter- 
minabilele dispute dintre ei asupra aspectelor celor mai ele- 
mentare ale chestiunilor care-i preocupă? Florian nu crede că 
asemenea întrebări ar putea deveni stânjenitoare. Căci, mai 
întâi, atunci când se afirmă că filosofia este ştiinţă, se are în 
vedere, înainte de toate, caracterul metodic al demersurilor și 
Caracterul sistematic al rezultatelor la care au ajuns toţi au- 
torii care ar fi adus contribuţii demne de luat în seamă în 
acest domeniu, și nu acceptarea universală a acestor rezultate. 
Atributul de stiință fundamentală i-l c ră filosofiei 


natura specifică a conceptelor şi problemelor ei. Faptul” că 
filosofii nu își pot asigura elaborările nici prin demonstrație, 
103 M. Florian, Reconstrucţie filosofică, p. 83. 

nici prin confruntarea directă sau indirectă a ideilor cu fap- 
tele ce se impun în mod constrângător tuturor celor com- 
petenți și interesați în cunoașterea adevărului, exprimă toc- 
mai particularitățile distinctive ale problematicii filosofice. 
În prefața lucrării sale postume, Florian își previne cititorul 
că în filosofie rămâne loc întotdeauna pentru puncte de 
vedere incompatibile și deosebiri de vederi ireconciliabile, 
chiar și atunci când se înfruntă minți puternice și interesate 
în cunoașterea adevărului. „Nu cred că discuţia are menirea 
de a convinge pe cel care a îmbrățișat o concepție opusă. Așa 
ceva este utopie“104. Se recunoaște așadar că cele mai de 
seamă rezultate ale filosofiei vor fi schematizări ce se sustin 
cu argumente care nu sunt constrângătoare. Și cu toate aces- 
tea, am greşi, crede Florian, dacă am socoti istoria filosofiei 
drept o batere a pasului pe loc, o veșnică întoarcere la punctul 
de plecare. Chiar dacă nu progresează în felul științelor 
factuale sau formale, care dispun de modalități de control al 
ipotezelor și enunțurilor lor ce forțează în mare măsură con- 
sensul celor avizaţi, gândirea filosofică înregistrează totuși 
achiziții perene. Este vorba înainte de toate de argumente 
critice ce impun cu timpul concluzia că anumite căi sunt 
închise iar anumite teze sunt de nesusținut. Noile propuneri 
constructive pornesc tocmai de la asemenea rezultate larg ac- 
ceptate ale gândirii critice. Cu multe tatonări și reveniri 
impuse de natura problemelor sale, cursul principal al marii 
tradiții filosofice ar marca totuși o apropiere treptată și con- 
tinuă de adevăr. Căci se poate învăța din erorile predece- 
sorilor și se poate profita de clarificările pe care le-au adus ei, 
se poate clădi pe un teren tot mai bine consolidat. În acest 
sens ar fi greu să se conteste existența unor contribuții auten- 
tice la progresul gândirii filosofice, să se nege orice element 
de continuitate în străduințele celor ce s-au concentrat cu 
înzestrare și probitate asupra „generalităților supreme“. Con- 
vingerea lui Florian a fost că cei mai de seamă filosofi par- 
ticipă la o operă comună. În câmpul de preocupări pe care-l 


104 Recesivitatea ca structură a lumii, vol. I, p. 43. 

cultivă ei nu este posibilă, în ciuda unor impresii de primă 
instanță, stagnarea deplină, și nici nu este loc pentru o ori- 
ginalitate absolută. „Există în filosofie un eclectism minor, 
care compromite, și un eclectism obligatoriu, care onorează. 
Acest din urmă eclectism este sinonim cu oglinda cu multe 
fețe a gândirii obiective, oneste1%5.“ Toţi marii gânditori s-au 
sprijinit într-un fel pe opera predecesorilor și au dus-o mai 
departe, cel puțin în anumite privințe. Dintr-o asemenea 
perspectivă condiția filosofiei ne apare mai apropiată de cea 
a științelor pozitive decât de cea a creațiilor artistice, ca 
plăsmuiri libere ale spiritului. Viziunea lui Florian asupra 
filosofiei poate fi apreciată ca diametral opusă celei pe care a 
promovat-o în cultura românească Blaga. 

Avănd ca obiect studiul determinărilor universale și fun- 
damentale ale datului, filosofia reprezenta pentru Florian 
analiză categorială. Ea i se înfățișa drept un efort veșnic reîn- 
noit de rafinare ŞI precizare a categoriilor și de determinare a 
relațiilor dintre ele în vederea elaborării unei reprezentări de- 
spre „structura universală a datului“. Examenul critic al ma- 
rilor etape ale tradiţiei filosofice precum și al confruntărilor 
mai noi între mari poziții și orientări filosofice l-au condus 
pe Florian spre două opțiuni ce constituie premise și puncte 
de sprijin ale propriei sale încercări de sinteză filosofică. Pri- 
ma opțiune, pe care am putea-o numi dualistă, este că 
„structura universală a datului“ este exprimată de categorii 
polare a căror opoziție nu poate fi suprimată și depășită 
printr-o sinteză dialectică, așa cum a fost gândită aceasta de 
Hegel1%. Raportul dintre categoriile polare este unul de con- 
trarietate, nu de contradicție. Termenii cuplurilor categoriale 
sunt pozitivi iñ sensul că nici unul nu poate fi obținut prin 
negarea celuilalt și antitetici în sensul că opoziţia lor este 
ireductibilă. A doua opțiune constă în afirmarea punctului 
de vedere că „structura lumii“ nu se exprimă într-o singură 


105 Recesivitatea ca structură a lumii, vol. 1, p. 44. 

106 Florian apreciază că una din scăderile dialecticii o constituie toc- 
mai ideea unificării termenilor opuși într-un al treilea termen, desemnat prin 
expresia sinteză. (Vezi Recesivitatea ca structură a lumii, vol. II, p. 427). 

dualitate, cum susțin dualiștii radicali, ci într-o multitudine 
de dualități. Fiecare din cuplurile categoriale relevă doar un 
aspect al structurii universale a datului. Progresul filosofiei, 
ca ştiinţă fundamentală, așa cum se configurează el din per- 
spectiva unui examen critic al evoluţiei ei istorice, nu ar sta 
atât în reducerea unor dihotonii conceptuale, considerate 
până atunci drept fundamentale, la altele, chiar dacă și ase- 
menea rezultate au fost obținute uneori de filosofi şi nu pot 
fi excluse nici în viitor, cât în proliferarea acestor dihotomii, 
în elaborarea unor noi distincţii categoriale ce dau o articu- 
lare tot mai complexă reprezentării noastre asupra structurii 
lumii. Categoriile dispuse în perechi de opoziții polare, în 
calitate de elemente constitutive ale oricărei asemenea repre- 
zentări sau sinteze filosofice, constituie genul în sensul aris- 
totelic al termenului, ceea ce înseamnă că ele nu pot fi sub- 
ordonate unele altora și nu pot fi reduse unele la celelalte107. 
Putem ce-i drept distinge cupluri categoriale ce exprimă opo- 
ziții date originar în structura datului, cum sunt individual - 
general, multiplu - unu, conţinut - formă, de altele în care 
unul din termenii opoziției trece din virtual în real în anu- 
mite condiţii, cum ar fi cazul în cuplul materie - spirit. 

Cel angajat față de acest mod de a concepe filosofia și 
față de opțiunile pe care le-am menționat va putea avea o re- 
prezentare mai modestă și una mai ambițioasă despre țelurile 
activității filosofice. Potrivit primeia dintre ele, munca filoso- 
fică va consta în analize parțiale consacrate cuplurilor catego- 
riale statornicite de tradiția filosofică, iar rezultatele acestei 
munci vor reprezenta contribuții filosofice, fie critice, fie con- 
structive. Este, de fapt, ceea ce oferă nu puţine din scrierile lui 
Florian. Potrivit reprezentării mai ambitioase, ținta vizată va 
fi o sinteză filosofică cuprinzătoare, un sistem. Ce este siste- 
mul din această perspectivă și în ce fel se poate ajunge de la 


107 „Așa, de pildă, materia și forma se deosebesc prin gen. Același e 


cazul cu tot ce intră în diferitele categorii ale Fiinţei. Căci dintre lucrurile 
existente unele înseamnă o substanță, altele o calitate, iar altele celelalte din- 
tre categoriile specificate mai înainte. Dar acestea nu se pot nici contopi 
unele în altele, nici reduce la una din ele“ (Aristotel, Metafizica, p. 202). 

asemenea contribuţii parțiale la marea sinteză, la sistem? 
Opera târzie, postumă, a lui Mircea Florian ne indică o ase- 
menea cale: sistemul se constituie de îndată ce poate fi pusă în 
evidență o caracteristică universală a relației dintre elementele 
tuturor cuplurilor categoriale, altfel spus de îndată ce toate 
datts ge Teren e tonstituie aceste cupluri vor fi re- 
duse la una și aceeași schemă. Caracterizând această relație, 
Florian afirmă mai întâi că ea este o relație asimetrică (el folo- 
sește de obicei cuvintele „disimetrie“, asimetrie“). Cuplurile 
categoriale nu sunt antiteze sau antinomii clasice în care ter- 
menit an putee Aa Ameta Sat distmerria at o E au putere egală. Asimetria sau distmerria au O formă 
particulară, cea a antitezei recesive. În ce constă antiteza rece- 
sivă sau recesivitatea, conceptul-cheie în caracterizarea struc- 
turii lume în opera postumă a lui Florian? Într-o formulare 
succintă, o relație dintre termenii cuplurilor categoriale este 
recesivă dacă are următoarele două caracteristici: a) primul 
din termenii cuplului este dominant în sensul unei anterio- 
rități de ordin Tie d ontologic in tapot er cel de-al doilea, 
care este termenul secundar, subordonat in ra imul; 
b) al doilea termen, termenul numit recesiy, marchează o dată 
cu afi ea să un m voOlutiv, o îmbogățire, o înălțare 
în fiecare dinte dererminările particulare ale datului În textul 
lucrării lui Florian pot fi întâlnite mutte caracterizări ale an- 
titezei recesive ce lasă toate într-o anumită măsură de dorit 
din punctul de vedere al clarității. Iată doar câteva: „Cuvântul 
recesiv (recidere — a veni pe urmă) relevă existența unor 
dualisme în care raportul factorilor nu este de conlucrare, ci 
de subordonare în sensul cel mai obiectiv al acestui termen. 
Un factor este dominant, primar, celălalt este recesiv, secun- 
dar. Raportul dintre ei este în general ireversibil, fără a exclude 
principial reversibilitatea în condiţii pe care le vom cunoaşte. 
Deci dualitatea recesivă nu presupune termeni de putere egală 
(isostenici), și de valoare egală (izotimici), ci unul din ter- 
meni prevalează asupra celuilalt... Există un termen “mai tare’ 
decât altul, însă termenul “recesiv' nu are semnificație “mai 


slabă”. Factorul recesiv, deși este subordonat, are o semnifi- 
Cație existențială mai înaltă, de exemplu materia domină 


101 


spiritul, care este recesiv, dar spiritul are o semnificație majoră 
și tot așa la celelalte dualisme...“ Afirmând că dualitatea rece- 
sivă „exprimă o structură generală a existenței, a cunoașterii și 
a valorii“, Florian adaugă: : „Spre deosebire de vechiul dua- 
lism, care admitea un singur dualism, sau un dualism domi- 
nant, noul dualism — în accepţia cu totul aparte a acestui 
cuvânt — constată existența mai multor dualisme recesive, 
între care însă nici unul nu este dominant și celelalte recesive. 
Consemnăm că recesivitatea nu înseamnă că al doilea termen 
este redus din primul, ca și cum finitul ar fi derivat din infinit 
sau infinitul din finit, multiplul din unul și unul din mul- 
tiplu. Este înlăturată orice încercare de ‘reducere monistă sau 
armonistă“108. Într-un alt loc se spune: „Recesivitatea nu în- 
seamnă inferioritate, devalorizare, ci dimpotrivă, recesivul 
este un propulsator, o forță motrice a elementului dominant... 
Pretutindeni superiorul plătește treapta sa înaltă prin carac- 
terul de precaritate, de dependență față de inferior“1%. Şi, în 
sfârșit, „o ultimă lămurire, care avea dreptul să fie prima“ cu 
privire la natura polarităţii recesive: „Polul dominant nu este 
polul privilegiat, care conține secretul celuilalt pol, devenit 
astfel o simplă modificare, o ipostază, o treaptă descendentă a 
primului. Nu există un pol privilegiat, chiar dacă unul ar 
putea fi considerat, sub presiunea exigenței moniste, ca o dife- 
renţiere, ca o manifestare târzie a celuilalt, a celui dominant. 
Polul recesiv are sau poate avea o ‘valoare superioară, o sem- 
nificație mai înaltă și nu este exclus, în anumite împrejurări, 
care variază cu fiecare dualitate, ca el să se instaleze, printr-un 
salt ultim, printr-o răsturnare apocaliptică, în poziția domi- 
nantă“110. Este inutil să se mai sublinieze că afirmația potri- 
vit căreia relația dintre termenii tuturor cuplurilor categoriale 
are acele caracteristici pe care le fixează conceptul dualității 
recesive este o afirmaţie foarte tare. Ceea ce se susține este că 
din punctul de vedere al caracteristicilor ei structurale, așa 


108 Recesivitatea ca structură a lumii, vol. I, p. 55. 
109 Idem, p. 293. 
110 Ibidem, vol. Il, p. 434. 

cum apar ele în relațiile dintre categoriile filosofice polare, 
lumea este pe deplin ordonată, iar ordinea ei se exprimă într-o 
schemă universală. Structura lumii, aşa cum o descrie sinteza 
filosofică elaborată de Florian, evocă prin validitatea 
universală atribuită schemei ei — antiteza sau dualitatea rece- 
sivă — o lume rezultată din acțiunea ordonatoare a unui demi- 
urg. Credinţa în prezența unei scheme ordonatoare ce struc- 
turează uniform relațiile dintre determinările universale și 
fundamentale ale datului pe care le exprimă categoriile filoso- 
fice, ca și încrederea în capacitatea rațiunii omenești de a pă- 
trunde și dezvălui această schemă, ne duce cu gândul, aproape 
involuntar, la credința raționaliștilor secolelor trecute în inte- 
lgibilitatea lumii. Căci dincolo de anumite rezerve și nuan- 
țări, asupra cărora vom reveni, Florian nu va ezita să afirme 
în Concluziile voluminoasei sale lucrări: „Putem spune doar 
că în experiența noastră este pretutindeni (sublinierea mea, 
M.F.) prezentă o structură sui-generis care pare înrudită cu 
contrarietatea, deși se constituie ca o specie nouă — opoziția 
recesivă. Termenii polari sunt uniți fără să fie identici sau 
cuprinși într-o sinteză, sunt relaționați fără să existe o esență 
comună, iar relația lor este aceea dintre polul dominant și 
polul recesiv“111. Poate oare să primească afirmarea existenței 
unei structuri unitare a lumii o întemeiere constrângătoare? 
Fără îndoială că nu. Nici Florian nu crede în această 
posibilitate. Când susține că dualitatea recesivă este prezentă 
„Pretutindeni“ în experiența noastră, el dă expresie, de fapt, 
credinței sale raționaliste în inteligibilitate i, O credință 
ce c supoziţia nemărturisită pe care se construiește 
BEE EE 
EE EE ce 
împărtășesc o asemenea credință. Unul ipotetic oponent scep- 
tic, care și-ar exprima îndoiala față de supoziţia că lumea este 
pe deplin ordonată la nivelul structurii ei fundamentale, ce se 
exprimă în raporturile dintre determinări de supremă gene- 
ralitate, Florian, și toți cei ce gândesc ca el, i-ar răspunde, 


111 Recesivitatea ca structură a lumii, vol. Il, p. 426. 

poate, că o lume ce nu are asemenea caracteristici nu îl va 
interesa pe filosoful însuflețit de năzuințe sistematice. Altfel 
spus, cei ce nu împărtășesc o asemenea supoziție nu participă 
la forma de viață care este filosofia sistematică. Ei nu ar putea 
însă refuza altora dreptul de a-și asuma acele supoziții de o ex- 
tremă cutezanță pe care s-au sprijinit ceea ce ei vor recunoaște 
drept mari inițiative filosofice. 

Filosofii care adoptă asemenea supoziţii vor fi angajați 
în căutarea a ceea ce am putea numi „formula universului“, 
adică a unei scheme a relației dintre determinări de supremă 
generalitate cu valabilitate universală. Pe ce căi ar putea fi 
însă atins un asemenea obiectiv? Calea pe care o sugerează 
Florian este una pe care am putea-o numi „inductivă“. Sche- 
ma dualității recesive a căpătat contur în mintea sa pornind 
de la examenul unei probleme filosofice determinate. Florian 
mărturisește că el a acordat o atenţie deosebită problematicii 
relației dintre materie și conștiință, pe care o caracterizează, 
într-un spirit care a dominat mai degrabă în filosofia seco- 
lului al XIX-lea, drept problema centrală a filosofiei. Găsind 
nesatisfăcătoare toate soluţiile consacrate acestei probleme, el 
a formulat o ipoteză alternativă, și anume caracterizarea rela- 
tiei dintre materie și spirit în termenii a ceea ce a numit mai 
târziu dualitate sau antiteză recesivă: materia este factor do- 
minant, prevalent, spiritul este factor subordonat; factorul 
dominant este primar, factorul recesiv este secundar; factorul 
subordonat are însă o semnificație existențială mai înaltă, o 
valoare superioară, astfel încât afirmarea lui marchează o 
evoluţie ascendentă, o îmbogăţire și înălțare a lumii. Concep- 
tul sau ideea dualității receptive pare să se fi ivit astfel, ca 
soluție alternativă, la capătul unor încercări stăruitoare de a 
găsi o soluție multumitoare problemei filosofice a raportului 
dintre materie și spirit, socotită problemă filosofică centrală. 
Acesta a fost, fără îndoială, un rezultat încurajator. O dată 
convins de superioritatea propriei sale soluţii!!2, Florian a 


112 „Deci materia și spiritul sunt eterogene și simultan solidare; to- 
tuși spiritul are o funcţie recesivă, iar materia funcţia dominantă. Dualis- 

putut fi tentat să aplice schema astfel dobândită la cercetarea 
relației dintre termenii altor cupluri categoriale, cum ar fi no- 
utate - repetiție sau materie - formă. Un asemenea pas nu va 
trebui să ne surprindă. Tentaţia de a extinde o formulă teore- 
tică, care a reușit să explice și să sistematizeze cu succes un 
domeniu semnificativ al experiențelor noastre, este aproape 
irezistibilă. Oare un sociolog sau un antropolog care a ima- 
ginat un nou principiu teoretic ce reușește să organizeze și să 
unifice o diversitate de date privitoare la relațiile economice 
și sociale, instituțiile și formele de viaţă ale unei comunități 
sociale, așa cum nu au reușit alte teorii, nu va fi tentat să vadă 
dacă principiul său nu funcționează la fel de bine dincolo de 
limitele domeniului de fapte în care el pare să fie bine 
confirmat? Demersul acesta este unul cu totul firesc. Bineîn- 
teles că ipoteticul nostru teoretician nu va nutri speranțe exa- 
gerate. El va fi gata să accepte că există realități ce nu pot fi 
integrate formulei sale. Ambiţia lui teoretică va fi ținută în 
frâu de verdictul faptelor, cel puțin atâta timp cât va rămâne 
atașat spiritului științific. Alta pare să fie situația filosofului 
cu orientarea și opțiunile lui Mircea Florian. Obiectul siste- 
matizării teoretice nu este aici un domeniu particular. de 
fapte, ci datul, adică realitatea, idealitatea și chiar simpla po- 
sibilitate. Presupunând că filosoful va susține că și formula 
pe care o propune el este sub controlul faptelor, ceea ce 
Florian face cu destulă insistență, un verdict cât de cât clar și 
net al faptelor ar fi în acest caz greu de așteptat. Autorul nos- 


mul tradițional până în momentul de față ignorează raportul recesiv între 
materie și spirit. Dacă prin materialism se înțelege o teorie care afirmă că 
materia este primordială și dominantă, iar spiritul este secundar și recesiv, 
concepţia noastră nu este străină de materialism, firește de un materialism 
care respectă ierarhia reală a faptelor. Spiritul este un factor precar, dispa- 
rent, mânat de slăbiciuni și contradicții interioare, victimă a imensității și 
masivităţii materiale. Dar recesivitatea nu degradează funcţia spiritului în 
lume : spiritul are un rol cosmic superior, acela de a da imensității mate- 
riale conștiință de sine și de a dirija după anumite scopuri conștiente. Mai 
mult chiar, spiritul recesiv se poate întoarce asupra materiei pentru a do- 
mina și redistribui prin munca dirijată conştient“. (Recesivitatea ca 
structură a lumii, vol. I, p. 455.) 

tru spune nu o dată despre concepția pe care o avansează că 
este cea „potrivită faptelor“. Dar care dintre filosofii care au 
propus o formulă categorială cu valabilitatea universală nu a 
gândit și nu a vorbit în același fel? (Că Hegel ar fi spus o dată, 
răspunzând obiecţiei că faptele nu ar fi de acord cu schemele 
sale dialectice, „Cu atât mai rău pentru fapte“ este, probabil, 
o legendă.) Adevărata problemă este dacă filosoful posedă 
acea doză de scepticism, de moderație intelectuală, care îi în- 
găduie să reziste ispitei gândului că acea formulă ce pare să 
funcționeze bine în cazul unei anumite probleme filosofice, 
cel puţin în raport cu formulele încercate până atunci, ar pu- 
tea fi o formulă cu valabilitate universală. Stabilind că sche- 
ma dualității receptive, care s-a conturat la capătul încercă- 
rilor sale de a găsi o soluție multumitoare problemei relației 
dintre materie și spirit, poate fi aplicată cu succes și proble- 
mei relației dintre noutate și repetiție, Florian s-ar fi putut 
opri, desigur, aici, dacă ar fi fost un asemenea spirit mai scep- 
tic și mai rezervat. Voluminosul său manuscris, publicat pos- 
tum doar datorită constrângerilor politico-ideologice ce au 
marcat anii sfârșitului vieţii autorului, relevă că în sufletul 
profesorului, care se făcuse cunoscut prin studii conștiin- 
cioase consacrate unor teme bine delimitate, a fost treaz și 
activ demonul care este ambiția sistemului. O dată pornit 
să-și verifice formula prin aplicarea ei la alte cupluri catego- 
riale, el nu s-a mai putut opri. Proiectul s-a dezvoltat printr-o 
autodinamică irezistibilă. Doar finitudinea vieții și a energiei 
intelectuale îl vor mai putea limita. Cartea supune cercetării 
nu mai puțin de patruzeci de cupluri categoriale, de la multi- 
plu - unu, individual - general, parte - totalitate, până la deter- 
minism - libertate, individ - societate, conducător - intelec- 
tual. Florian caută confirmări ale schemei dualității recesive 
chiar dincolo de antiteze categoriale consacrate de tradiția filo- 
sofică și crede că le găsește. Tema lui devine sistem într-un 
sens deosebit de tare al cuvântului. Relaţia dintre termenii 
unor cupluri categoriale care au reținut atenția filosofilor din 
toate epocile, ca și a altora mai puțin remarcate și discutate, 

se supune uneia și aceleiași scheme — dualitatea recesivă. În 
acest sens, dualitatea recesivă reprezintă structura lumii. 
Pretenția nu este, firește, mică. Un gânditor situat destul 
de periferic față de marile centre ale culturii filosofice univer- 
sale pretinde că a găsit o soluție nouă, ce pune într-o altă lu- 
mină cvasitotalitatea problemelor filosofice. Pretenţia este cu 
atât mai mare cu cât Florian, în contrast cu Blaga, va pretinde 
că ceea ce propune nu este o invenție liberă, ci mai degrabă o 
descoperire. FI nu intentioneaza d Înalte Propra H Dë 
alături de lumile altor constructori de mari sisteme metafi- 
zice, ci să dezvolte o sistematizare originală a datului ce ar 
trebui acceptată sau cel puțin examinată cu atenţie de toate 
spiritele oneste drept un pas înainte spre aproximarea adevă- 
rului. Nici măcar experiența îndelungată a eșecului preten- 
țiilor exclusiviste de acest fel ce brăzdează istoria gândirii fi- 
losofice nu pare să fi putut modera elanul autorului: „Dua- 
litatea recesivă — scrie el — exprimă structura profundă a rea- 
litătii, structură pe cât de fundamentală, pe atât de ignorată 
în semnificația ei universală și principială“113. Afirmarea 
unei noi și mari descoperiri filosofice, poate unică în felul ei, 
nu pare să fi fost ținută în cumpănă decât de recunoașterea 
că argumentele care o susțin nu sunt și nu pot să fie con- 
strângătoare, așa cum nu pot fi argumentele în filosofie în ge- 
neral, de acceptarea posibilității ca datul să nu se conformeze 
în toate cazurile schemei!!4 și de avertismentul inițial că 
sistemul nu este complet închis, deoarece „nu toate noțiunile 


113 Recesivitatea ca structură a lumii, vol. I, p. 84. 

114 Ibidem, vol. I, pp. 75-76. Se lasă să se înțeleagă, nu o dată, că res- 
pectul faptelor nu tolerează rigiditatea deplină a unei scheme pentru care 
vom găsi pretutindeni confirmări depline: „Dualismul optimism - pesi- 
mism are un epilog ce se răsfrânge asupra ideii recesivităţii. Printre celelalte 
dualisme, acesta se definește prin particularitatea de a recunoaște polului 
recesiv, pesimismului, posibilitatea unei creșteri care amenință, ca și viziu- 
nea religioasă, de a răsturna raportul recesiv, deci de a așeza în funcţie do- 
minantă pesimismul, trăirea durerii și a înjosirii omului și a vieţii“. ([bi- 
dem, vol. II, p. 165). Pe de altă parte, se subliniază însă că o răsturnare a 
raportului recesiv, deci o înmlădiere a schemei aproape până la anulare, ră- 
mâne o posibilitate excepţională. 

filosofice au fost trecute prin sita de recesivitate, iar noțiunile 
examinate nu s-au bucurat de o dezvoltare pe care noi am fi 
dorit-o mai amplă, cel puțin uneori“!!5, Dincolo însă de 
toate rezervările și nuanțările, încrederea în posibilitatea de a 
subsuma datul, în toată întinderea și bogăția lui, formulei 
recesivității rămâne neclintită. Autorul nu ezită să o afirme 
deja în Prefață: „Gândul meu a fost o filosofie care sacrifică 
realitatea cât mai puţin în favoarea “sistemului”. Dar și sacri- 
ficarea radicală a sistemului în favoarea realității nu este po- 
sibilă și nici de dorit“ 116. 

Cu totul aparte este însă demersul pe care l-a ales Florian 
pentru înfăptuirea ambițiosului său proiect. S-ar putea spune 
că acest demers exprimă viziunea lui pronunțat evolutivă 
asupra dezvoltării gândirii filosofice, o viziune inspirată de 
credința că se poate progresa spre o reprezentare categorială 
tot mai adecvată a structurii lumii prin examenul critic al tu- 
turor soluțiilor propuse, prin descoperirea și înlăturarea trep- 
tată a erorilor și integrarea elementelor viabile în noi for- 
mule. Din această perspectivă, drumul spre adevăr trece prin 
enciclopedismul filosofic. Evaluarea minuțioasă a celor mai 
reprezentative puncte de vedere apare drept principala resursă 
ce susține căutarea unei noi soluții. Cum procedează, de fapt, 
Florian în capitolele succesive ce acoperă cea mai mare parte 
din întinderea cărții sale, capitole consacrate fiecare unei pe- 
rechi de categorii filosofice polare? EI prezintă, mai întâi, prin- 
cipalele poziţii, sistematizate din unghiul de vedere al sche- 
mei dualității recesive, adică punctele de vedere ce afirmă ca- 
racterul dominant al tezei, respectiv al antitezei, sau suprimă, 
cu intenție monistă, unul din polii opoziţiei. În acest prim 
pas al demersului său, autorul va face risipă de erudiție, rapor- 
tându-se nu numai la operele autorilor așezați deja în „gale- 
ria eroilor gândirii“, ci și la o imensă literatură secundară, cu 
deosebire de limba germană, în cea mai mare parte produsă 


115 Recesivitatea ca structură a lumii, vol. 1, p. 41. Aceasta este, 
firește, o imperfecţiune. Ambiţia a fost însă de a „gândi până la capăt și de 
a îmbrăţișa datul în toată întinderea lui“. 

11€ Ibidem, p. 43. 


108 


la sfârșitul secolului trecut și începutul secolului nostru. În- 
tr-un al doilea pas, aceste puncte de vedere sunt evaluate din 
perspectiva presupus superioară pe care o oferă schema duali- 
tății recesive. Bilanțul acestei evaluări este exprimat în jude- 
căți și aprecieri de acest fel: „Kant plătește un mare tribut pre- 
judecății tradiționale că forma este superioară materiei“. 
„Eroarea primordială a “neopozitivismului' rezidă în profun- 
dul, în iremediabilul său nominalism, adică în falsa concep- 
tie tradițională: experiența se reduce la ‘trăiri individuale“. 
„Preferința, în raționalitate, a unităţii, identității și genera- 
lității este păcatul originar al raționamentului tradițional.“ 
Capitolele consacrate celor patruzeci de cupluri categoriale, 
capitole ce reprezintă tot atâtea încercări de a argumenta uni- 
versalitatea schemei dualității recesive, urmează în linii mari 
același plan: a) mai întâi ceea ce autorul numește „operația 
liniară de curăţire a terenului, de denunțare a echivocurilor și 
confuziilor...“117; b) o caracterizare preliminară a termenilor 
cuplului categorial; c) respingerea tezei moniste, adică argu- 
mentarea eterogeneității și ireductibilităţii celor doi termeni 
unul la celălalt; d) respingerea dualismului radical, care situ- 
ează pe același plan și conferă aceeași putere celor doi ter- 
meni; e) critica acelor poziţii filosofice care inversează relația 
dintre factorul dominant și factorul recesiv; f) în sfârșit, argu- 
mentarea mai mult sau mai puțin sistematică a valabilității 
schemei dualității recesive. Monotonia demersului este depli- 
nă. Sistemul se desfășoară printr-o continuă multiplicare a 
unuia și aceluiași demers. Pe parcurs sunt prezentate și exa- 
minate critic o mare varietate de puncte de vedere. Ne găsim 
în fața unei veritabile enciclopedii filosofice centrate pe ana- 
liza conceptuală, categorială. Alegerea autorilor și a puncte- 
lor de vedere invocate este, firește, strict subordonată argu- 
mentării tezei recesivității. Intenția dominantă nu este una 
evaluativ-critică, ci una constructivă. Cu toate acestea, am- 
ploarea dezvoltărilor istorico-filosofice contrastează cu ca- 
racterul sumar și schematic al pasajelor sistematic-argumen- 


117 Recesivitatea ca structură a lumii, vol. II, p. 29. 

tative. Autorul se străduiește să acumuleze argumentele în fa- 
voarea propriului punct de vedere nu atât prin dezvoltarea lui 
pozitivă, cât prin evidenţierea inconsistenței soluțiilor alter- 
native. Nu numai atenţia acordată confruntării cu poziţiile 
multor autori de rangul al doilea, dar și faptul că teoriile 
unor filosofi cu interese și perspective sensibil diferite sunt 
prezentate drept contribuţii la una și aceeași discuție, gene- 
rează un sentiment de inconfort intelectual pe care îl evocă 
oarecum eufemistic vocabula „tristețea erudiției “. 


Intenții sistematice domină, așadar, gândirea filosofică a 
lui Lucian Blaga, Constantin Noica și Mircea Florian. Și to- 
tuși cât de diferite sunt formulele în care se afirmă ele în 
opera acestor trei autori, a cărei influență și forță modela- 
toare se fac simţite până astăzi! Prin sistemul său, Blaga se 
raportează la alte construcții metafizice așa cum se rapor- 
tează capodoperele artistice unele la celelalte. Autorul Trilo- 
giilor este, pentru a spune așa, singur printre filosofi. Onto- 
logia lui Noica urmărește, dimpotrivă, să reînnoade un mare 
lanţ, să reînvie tradiţia clasică a gândirii orientate, delimitân- 
du-se de o mare parte din moștenirea filosofică a erei 
moderne și veștejind secolul XX drept un secol steril, un secol 
fără idei. Filosoful de la Păltiniș este aproape de Platon, așa 
cum îl înțelege el, și foarte departe de cei mai mulți dintre 
contemporanii săi. La antipodul lui Noica, Florian dezvoltă 
o sinteză filosofică personală la capătul unui proces de ane- 
voioasă cernere critică a contribuţiilor unui număr impresio- 
nant de autori, cu deosebire moderni și contemporani, la 
descifrarea în termeni categoriali a structurii lumii. Propriul 
său edificiu se înalță pe un teren saturat de depuneri în stra- 
turi succesive a unei mari varietăți de încercări de recon- 
strucție sistematică a principalelor articulaţii ale existenței. 
Sinteza filosofică se hrănește în primul rând din discuție, 
evaluare critică și confruntare cu puncte de vedere consacrate 

de tradiţie. Este ceea ce Florian va numi, într-un mod oare- 
cum derutant, „eclectism superior“. 

Fascinaţia pe care o exercită filosofia lui Blaga ṣi într-o 
măsură şi mai mare filosofia lui Noica, fiecare în felul ei, în 
cercurile largi ale intelectualității literar-artistice românești, 
nu pare să slăbească. Și totuși cât de insolite apar ele în 
peisajul filosofic contemporan! Cei ce așteaptă ivirea unui 
nou Blaga seamănă oarecum cu cei ce se întreabă încă de ce 
nu se mai compun astăzi simfonii ca cele care au făcut gloria 
muzicii secolelor trecute. Iar admiratorii lui Noica nu par să 
fie conștienți de radicalitatea poziției sale, o poziție ce im- 
plică detașarea netă de curentul dominant al gândirii mo- 
derne. Cât despre Florian, sinteza lui filosofică de mare 
anvergură ar putea găsi prețuitori chiar printre cei care au 
beneficiat de o pregătire istorico-filosofică sistematică. Dar 
cine va dori și se va încumeta să-l urmeze să încerce să-i 
continue opera? 

DOUĂ CULTURI FILOSOFICE 


Frumuseţea formelor pe care le produce natura, mâna 
sau mintea omului ni se poate dezvălui în două modalități 
foarte diferite, în măsura în care le receptăm în realitatea lor 
sensibilă sau le descriem în termeni abstracți. Transpuse în re- 
gistrul ideilor, formele sensibile capătă o semnificație simbo- 
lică. Încercarea lui Lucian Blaga de a interpreta o mare varie- 
tate de asemenea forme drept expresii simbolice ale unor do- 
minante stilistice adânc înrădăcinate în subconștientul co- 
munităților omenești poate fi socotită exemplară din acest 
punct de vedere. Frumusețea, armonia sau simetria ni se vor 
înfățișa într-o cu totul altă lumină atunci când vor fi descrise 
prin forme abstracte. Autorul aproape uitat astăzi care este 
Matila Ghyka a scris multe pagini consacrate caracterizării 
matematice, în termeni numerici și cu deosebire geometrici, 
a proporţiei și armoniei formelor ce impresionează o sensibi- 
litate artistică spontană sau exersată. Îndeosebi interesul pen- 
tru analiza structurală a operei a cunoscut o extindere și dez- 
voltare semnificativă în ultimele decenii. Relativ mai recent, 
un distins matematician a surprins oameni din mediile noas- 
tre literare publicând o „poetică matematică“118, Cartea lui 
întreprinde o descriere a limbajului poetic îndeosebi prin 
structuri ale teoriei mulțimilor, algebrei și topologiei, spriji- 
nindu-se pe o modelare structurală prealabilă, de natură 
prematematică, a unor forme poetice. Autorul subliniază că 


118 Vezi Solomon Marcus, Poetica matematică, Editura Academiei, 
Bucureşti, 1970. 

modelele matematice, fie ele cantitative sau calitative, ne per- 
mit să punem în evidență diferite caracteristici structurale ale 
unei forme poetice. Considerate separat, fiecare din aceste ca- 
racteristici nu sunt specifice limbajului poetic, dar toate îm- 
preună fac posibilă o reprezentare formală tot mai adecvată a 
identității limbajului poetic, adică a caracteristicilor structu- 
rale ce îl disting de alte limbaje artistice, cum este limbajul 
muzical, pe de o parte, sau de limbajul comun și limbajul ști- 
ințific, pe de altă parte. Cercetătorii ce cultivă asemenea preo- 
cupări nu obosesc să repete că reacția iritată a unor persona- 
lități literare față de orice proiecte de acest fel decurge dintr-o 
înțelegere greșită a ceea ce-și propun. Descrierea structurală a 
formelor nu interferează cu percepția lor sensibilă. O poetică 
matematică nu va afecta în nici un fel sensibilitatea creato- 
rului și cititorului de poezie, nici nu va pune în discuție legi- 
timitatea și relevanța analizei textului poetic cu mijloacele 
folosite în mod curent de criticul literar. Cu atât mai puțin 
ar putea analizele formale să sugereze reforma sau suspenda- 
rea formelor cunoscute de analiză a limbajului artistic. Ceea 
ce se pretinde este că dincolo de proporțiile, armoniile și si- 
metriile ce sunt direct accesibile cititorului avizat de poezie și 
criticului de literatură există o ordine ascunsă, ordine ce poa- 
te fi explorată doar cu instrumentele de analiză structurală pe 
care le furnizează gândirea matematică. O asemenea analiză 
este în măsură să dezvăluie sensuri cu totul noi, nefamiliare 
ale frumuseţii, să schițeze un nou chip al acesteia, frumusețea 
ca realitate ideatică, pur formală și nu sensibilă. 

Deosebirea dintre aceste două perspective, una concretă 
și alta abstractă, va putea fi regăsită și în câmpul unor preo- 
cupări intelectuale mai bine delimitate, cum sunt cele de na- 
tură științifică. Newton sau Kant au privit natura cu alți ochi 
decât Pascal și Goethe. Idealul de inteligibilitate al celor dintâi 
a fost cel al descrierii geometrice și mecanice. Cei din urmă 
au crezut, dimpotrivă, că a ne opri aici, a ne declara mulțu- 
mun cu o asemenea descriere, ar însemna o gravă, o inaccep- 
tabilă renunțare ; renunțarea la ceea ce ei socotesc că este în- 
țelegere autentică. Pentru omul de știință exactă, ca om de 

știință exactă, frumusețea lumii naturale și a creațiilor sensi- 
bile ale omului va sta, în cele din urmă, în caracteristicile 
formale de simetrie ale structurilor și ale ecuațiilor care le de- 
scriu. Spiritelor care au ilustrat în diferite epoci ceea ce am 
putea numi idealul umanist al inteligibilității o asemenea 
percepție a sensului lucrurilor le va apărea cel mult ca o 
treaptă. Aspiraţia lor spre înțelegere nu-și va putea găsi împli- 
nirea decât în arhetipuri calitative, ideale, dar, totodată, con- 
crete. Doar acestora le vor putea ei recunoaște o semnificație 
spirituală autentică. Gânditorului cu înclinații bergsoniene, 
bunăoară, structurile abstracte îi vor apărea oarbe și brutale. 
O lume pusă sub semnul lor va fi pentru el una a incoerenței 
și a haosului. Durata pură, singura în care se regăsește și se ex- 
primă spiritul, nu va obosi el să repete, este prin natura ei re- 
fractară unei descrieri în termeni de relații formale. 

Ceea ce desparte în cele din urmă cultura umanistă și 
cultura științifică modernă sunt, astfel, idealuri de intelgibi- 
Titate distincte. Ele dau contur unei tensiuni mai vechi a spi- 
ritului și a minții, a sensibilităţii și a intelectului, o tensiune 
ce devine însă tot mai pregnantă o dată cu specializarea și 
tehnicizarea cercetării. Nu este, așadar, de mirare că acel nu- 
cleu problematic pe care-l desemnează expresia „două cul- 
turi“ s-a impus abia în ultima vreme ca temă de discuție. Cu 
aproape patru decenii în urmă, în 1959, un cunoscut autor 
englez, Charles Percy Snow, a ținut la Cambridge o confe- 
rință intitulată Cele două culturi și revoluția stiintifică. 
Un text pe această temă a fost publicat de Snow în acel an, 
inaugurând o discuţie deosebit de vie și de însuflețită. Pentru 
mulți intelectuali români acest lucru poate apărea drept sur- 
prinzător. Căci textul lui Snow este o engleză plată, fără ritm 
lăuntric, lipsită cu totul de efecte surprinzătoare și de strălu- 
cire stilistică. Marele său potenţial provocator, cel puțin în 
lumea intelectuală de limbă engleză, pare să i-l fi conferit în 
primul rând împrejurarea că punea în discuţie o problema- 
tică pe care mulți oameni cultivați o resimţiseră într-un mod 
mai mult obscur sau o discutaseră doar sub diferitele ei as- 
pecte parțiale. Este semnificativ că textul lui Snow nu s-a 

bucurat de o atenție deosebită în România, chiar dacă la noi 
înstrăinarea dintre ceea ce el numește „două culturi“ pare să 
fie mult mai pronunțată decât oriunde în lumea anglo-sa- 
xonă, așa cum s-a putut vedea mai clar îndeosebi o dată cu 
câștigarea deplinei libertăți de expresie, după decembrie 1989. 
Snow a interpretat reacțiile prompte și adesea vehemente 
ale cititorilor săi drept un indiciu că ideea contrastului dintre 
cele două culturi nu este una nouă, originală. Căci luările de 
poziție față de ideile cu adevărat originale, observa el, întâr- 
zie. Or, mulți intelectuali de seamă ai vremii noastre au re- 
simţit și resimt cu acuitate înstrăinarea crescândă a celor 
două culturi, lipsa de înțelegere pentru cealaltă a unor spirite 
reprezentative pentru una dintre ele, ca un simptom semnifi- 
cativ al unei crize spirituale. Snow era recomandat ca analist 
a ceea ce mulți înclină să califice drept o sciziune ce submi- 
nează spiritualitatea occidentală modernă. El avea o formație 
matematică și fizică, practicase cercetarea și era, totodată, un 
romancier apreciat, un cunoscut eseist și om politic. Ca unul 
ce a trăit în amândouă culturile și a întreținut o comunicare 
strânsă cu spirite creatoare care le-au ilustrat la un nivel înalt, 
el dispunea de experiențele cerute pentru a da o descriere pro- 
vocatoare acestei ipostaze majore a crizei culturii. 
Intelectualii din zilele noastre se situează în una dintre 
cele două culturi mai întâi prin idiosincrasii, prin aversiunile 
lor. Pentru unii dintre ei, cu deosebire pentru erudiţii ce stu- 
diază cultura antică, medievală sau începuturile culturii mo- 
derne, pentru istoricii artei, literaturii și filosofiei, cultura uma- 
nistă reprezintă de fapt unica cultură. Sunt oamenii ce con- 
testă semnificația culturală, spirituală a cunoașterii științifi- 
ce. La cealaltă extremă se vor situa cei ce cred că toate întrebă- 
rile pe care și le poate pune omul, toate nevoile lui de orien- 
tare, vor putea primi răspuns și satisfacție exclusiv prin exerci- 
tarea unei gândiri conduse de spiritul raționalității științifice. 
Snow a acuzat în primul rând indiferența, dacă nu dis- 
prețul intelectualităţii literare și artistice, pentru gândirea ști- 
ințifică. Diagnosticul lui era că această atitudine este în pri- 
mul rând răspunzătoare pentru ceea ce caracteriza drept o 

prăpastie de neînțelegere, antipatie sau chiar dușmănie reci- 
procă între „două culturi“. Unii autori cu formaţie științifică 
care s-au aplecat asupra diferitelor aspecte ale fenomenului 
analizat de cel care a consacrat expresia „două culturi“ pre- 
feră să acuze doar indiferența reciprocă și lipsa unei comuni- 
cări semnificative, dar cad de acord că o mare răspundere 
pentru această înstrăinare revine incapacității intelectualității 
umaniste de a percepe semnificația culturală a științei. Din- 
colo însă de deosebiri de păreri și controverse cu privire la re- 
partizarea răspunderilor se impun, mai întâi, câteva constatări. 

Făcând abstracţie de obișnuințe și ticuri mintale, de au- 
tomulțumirea superficială a celor ce pot accepta că cele două 
culturi stau și vor sta pur și simplu una alături de cealaltă, 
mândre de independența lor și convinse că nu pot câștiga ni- 
mic esenţial prin contactul lor, însăși existența a două culturi 
relativ închise, între care nu există o comunicare semnifica- 
tivă, va trebui recunoscută astăzi drept o realitate. Să ne în- 
trebăm: Va putea un student în filologie, drept sau filosofie 
să răspundă obiecţiilor care au fost formulate în secolele XVI 
şi XVII față de ideea mișcării pământului? Va putea găsi el o 
replică la argumentele formulate de unul din interlocutorii 
Dialogurilor despre cele două sisteme ale lumii ale lui 
Galilei în favoarea tezei imobilității Pământului, bunăoară la 
aceasta: „Același lucru este confirmat, în sfârșit, de argumen- 
tul corpurilor grele, care, căzând de sus în jos, se deplasează 
pe verticală până la suprafața Pământului și, în același mod, 
proiectilele lansate pe verticală în sus cad tot pe verticală, 
chiar dacă sunt trase la înălțimi foarte mari; argumente în 
mod necesar concludente, întrucât, potrivit lor, mişcarea se 
face spre centrul Pământului, care fiind imobil le așteaptă ȘI 
le primește“. Şi mai departe: „În afară de faptul că mai există 
experienţa atât de potrivită a pietrei lăsată să cadă din vârful 
catargului unei corăbii, și care, atunci când corabia stă pe loc, 
cade la piciorul catargului, dar, dacă corabia se deplasează, ea 
cade cu atât mai departe de acel loc, cu cât a înaintat corabia 
în timpul căderii pietrel...“. Să ne întrebăm, pe de altă parte: 
Vor putea oare mulți profesori de matematică sau fizică să 

înfățișeze țelurile urmărite prin instrucția științifică pe care o 
propun acelor elevi care nu vor utiliza niciodată în viața lor 
profesională cunoștințe din aceste domenii? Altfel spus: Vor 
putea ei justifica necesitatea integrării științei exacte în ceea ce 
numim formarea intelectuală sau cultura generală a omului 
modern? Și dacă răspunsul la asemenea întrebări va fi unul 
negativ ar fi firesc să ne întrebăm: au acești oameni ca și mulți 
alții dintre semenii noștri mai cultivați conștiința sau fie nu- 
mai sentimentul vag al unei lipse, al unui gol? Este de presu- 
pus că un asemenea sentiment nu a ocolit pe cei mai sensibili 
și pătrunzători tineri formați într-o ambianţă culturală tradi- 
tional umanistă sau, dimpotrivă, sever raționalistă, de inspi- 
ratie științifică. El ar putea fi declanșatorul unei crize și, în 
acest fel, punctul de plecare al sforțării fericite îndreptate spre 
recâștigarea armoniei facultăților, a unității orizontului spiri- 
tual sau, cel puțin, spre depășirea acelei arogante mulțumiri 
de sine, care inspiră și susține orice imperialism cultural. 
Doresc, în cele ce urmează, să atrag atenţia asupra unor 
stereotipuri de gândire și reacții de apărare tipice ce nu favori- 
zează astăzi o asemenea îmbucurătoare evoluție. O am ban 
culturală distinctă este întreținută la noi, mai mult decât în 
alte părți, de publicaţii de cultură, cu deosebire de cele de te- 
orie, istorie şi critică a artei și literaturii. Este ambianța în 
care cultul valorilor umaniste tradiționale este de nedespărțit 
de o raportare constant polemică la universul raționalității 
științifice și tehnice. Problematică este în acest caz nu poziția 
reticentă față de cealaltă lume, lumea științei, ci imaginea de- 
spre această lume a multor personalități reprezentative pen- 
tru cultura umanistă. lată doar câteva din motivele ce do- 
mină această imagine, apte să convingă mulți tineri cu in- 
tense preocupări spirituale că nu ar avea nimic esenţial de 
câștigat apropiindu-se de științe și că nu au pierdut nimic 
dacă au neglijat instrucţia științifică. Cunoașterea științifică, 
ni se sugerează, este o activitate ce țintește, în primul rând, 
anticiparea și stăpânirea practică a lucrurilor. Contribuţia ști- 
inței la înțelegerea lumii și a propriei noastre ființe nu numai 
că nu este, astăzi, esențială, dar va rămâne întotdeauna ne- 

semnificativă. Imaginea cercetătorului, așa cum este schițată 
în literatura umanistă de critica științei, nu se deosebește în 
mod esenţial de cea a tehnicianului sau omului de acțiune în 
genere. Această imagine nu poate stârni în nici un caz sim- 
patie. Dacă umanistul este vizualizat într-o atitudine medita- 
tivă sau visătoare, cercetătorul ne este înfățișat mânuind apa- 
rate sau calculând, absorbit de activităţi ce par, în cel mai 
bun caz, reci și practice. Se lasă să se înțeleagă că cercetarea 
este o activitate ce se exercită, aplicând metode și tehnici 
standardizate, că succesul ei atârnă în mică măsură de forța 
personalităţii, de imaginaţie și de caracter. Constatarea că 
cercetarea științifică tinde să se specializeze și să se tehnici- 
zeze tot mai mult naște mari temeri. O restrângere crescândă 
a orizontului gândirii științifice ar fi consecința nu numai 
firească dar și inevitabilă a specializării cercetării. Odată cu 
aceasta, cunoașterea științifică ar tinde să-și piardă tot mai 
mult semnificația spirituală. Știința modernă ar fi astfel în- 
tr-o măsură tot mai mică aptă să intre în dialog cu marea tra- 
diție a culturii umaniste. Știința zilelor noastre, mai mult 
decât cea din trecut, ar fi liberă faţă de valori, neutră în ra- 
port cu opțiuni filosofice și, prin urmare, lipsită de conditio- 
nări istorice şi culturale. Cunoașterea științifică nu se schim- 
bă, așa cum se întâmplă cu tot ce este viu, ci doar progresează. 
Iar progresul cumulativ nu este numai ceva puțin atrăgător 
din punct de vedere omenesc. El este, în esență, străin cultu- 
rii. Umanistul zilelor noastre s-ar putea, așadar, dezinteresa 
fără nici o pierdere de știință. Căci aceasta ar fi în măsură să 
remodeleze, de multe ori în rău, doar viața materială, practică 
a oamenilor. Ea nu ar putea, prin natura și țelurile ei, să adu- 
că o contribuție semnificativă la o mai bună înțelegere a în- 
tregului, a sensurilor şi valorilor ce orientează existența omu- 
lui. Întrebat nu de mult care ar fi deosebirile semnificative 
dintre oamenii de știință și artiști, un scriitor român de as- 
tăzi, unul dintre cei de seamă, răspundea exagerând intențio- 
nat: „Ce-i desparte? Rezultatul: unii fac numai rău, alții nu- 
mai bine“. 

Fără îndoială că acesta este un punct de vedere extremist, 
judecata unilaterală a celor ce iau în seamă doar utilizarea 
distructivă ce a fost dată, este dată și poate fi dată unor rezul- 
tate ale cercetării științifice. Elita a ceea ce românii numesc 
„oameni de cultură“ pare înclinată să socotească munca ști- 
ințifică drept o activitate onorabilă, demnă de respect. Şi cu 
greu le-am putea atribui multor oameni de cultură români 
reprezentativi lipsa de luciditate a celor ce par să fi uitat că 
multe lucruri de la sine înțelese în reprezentarea noastră cu 
privire la o viață ce merită să fie trăită le datorăm până la 
urmă unor tehnici și practici de care nu ne-am fi putut bu- 
cura în lipsa științei moderne. Sunt lucruri peste care nu 
poate trece nici un om care trăiește într-o lume impregnată 
de facilități și avantaje ce sunt în ultimă instanță roade ale 
științei moderne, și cu atât mai puțin un intelectual de înalt 
rang, oricât de puternic ar resimți el regretul pierderii părților 
bune ale trecutului. Acesta nu va ezita să dea dreptate celor ce 
ne arată cealaltă față a medaliei, bunăoară în termenii în care 
denunța un sociolog american nostalgia „vremurilor fru- 
moase de altădată“: „Nici un om cu mintea întreagă nu și-ar 
fi dorit să trăiască într-o epocă trecută, în afara situației în 
care ar fi știut că s-ar naște într-o familie bogată, că s-ar fi bu- 
curat de o sănătate excepțional de stabilă și că ar fi putut în- 
frunta cu o liniște stoică moartea majorităţii copiilor săi“. 

Valoarea instrumentală a cunoașterii științifice nu va fi, 
așadar, contestată, ci, dimpotrivă, de cele mai multe ori insis- 
tent subliniată. Un larg consens există însă în rândurile inte- 
lectualilor români de astăzi cu preocupări literare, artistice și 
adesea chiar filosofice în ceea ce privește contestarea relevan- 
tei culturale a gândirii științifice. Starea de spirit latentă în 
aceste medii ar putea fi exprimată astfel: „Cel ce nu l-a citit 
pe Homer, Platon, Dante, Shakespeare sau Goethe este lipsit 
de cultură, celui pe deplin ignorant în știință îi lipsesc unele 
cunoștințe“. Altfel spus, ignorarea unui mare scriitor este 
semn de incultură, a unui om de știință de cel mai înalt rang, 
nu. Poți să fii astăzi un om complet ignorând știința mo- 
dernă, tot așa cum puteai să fii în vremurile în care ea nu 

exista. Aceasta este o credință ce dă seama de lipsa de reținere 
a nu puțini oameni de cultură din prima linie de la noi în a-și 
recunoaște fără rețineri lipsa celei mai elementare pregătiri 
științifice. Ei nu par să o socotească o insuficiență esențială, 
adică una ce ar putea aduce atingere demnităţii lor supreme, 
aceea de a se număra printre cei ce păstrează și sporesc como- 
rile spiritului. La capătul unei polemici recente, un foarte 
cunoscut scriitor și publicist admitea că pregătirea lui în fi- 
zică „este nulă“. Felul acesta de a vorbi mi se pare simpto- 
matic. El aduce aminte de cei ce recunosc cu dragă inimă că 
nu au o memorie prea bună dar ar fi mai greu de convins că 
într-un caz sau altul judecata lor nu a fost bine întemeiată. O 
exprimare și mai semnificativă este cea a unui om al literelor 
de talia lui Alexandru Paleologu care mărturisea că față de 
lumea științei are „un imens respect — întemeiat pe o imensă 
ignoranță“. Şi adaugă : „Ignoranța, în special, naște respec- 
tul“119. Să examinăm puțin această formulare aparent para- 
doxală. Din punct de vedere psihologic este total plauzibil să 
admiri ceea ce nu îți este la îndemână sau îţi este foarte greu 
accesibil. Așa admira omul normal geniul sau cel puțin înzes- 
trat pentru o anumită activitate pe cel care o exercită cu virtu- 
ozitate. A spune însă că prețuiești ceea ce este totuși pe mă- 
sura puterilor omului de rând fără a te strădui câtuși de puţin 
să-ți depășești insuficiența nu pare să fie tocmai o expresie a 
respectului. Este considerația pentru o formă de viață de care 
preferi să rămâi străin una autentică? Umilința celui ce elo- 
giază în acest fel pare, cel puţin la prima vedere, suspectă. 
Asemenea atitudini ar putea fi înțelese mai bine drept 
raportări ce sunt consecința unui anumit mod de a delimita 
sfera culturii în ansamblul creațiilor minţii omenești. Potri- 
vit lui artele, miturile, religiile și filosofiile constituie cultura, 
pe când știința ca întreg, ca realitate presupus monolitică, ar 
fi exterioară ei, ar fi cealaltă lume, „celălalt tărâm“. Este de 


119 AL Paleologu, Lucrurile cu adevărat importante — frag- 
mente dintr-o discuţie cu publicul în Cartea interferențelor, Editura 
Ştiinţifică și Enciclopedică, București, 1985, p. 178. 

aceea ușor de înțeles că personalități reprezentative ale cul- 
turii umaniste, la noi poate mai mult decât în alte părți, au 
tendința de a-i privi cu condescendență pe oamenii de știință 
care nu i-au citit pe marii scriitori și filosofi și de a judeca cu 
altă măsură deplina lor înstrăinare de lumea raționalității ști- 
ințifice. Căci ei sunt convinși că o asemenea înstrăinare nu ar 
fi compromițătoare din punct de vedere cultural. Este o im- 
presie problematică, cel puțin dintr-un singur motiv. Orice 
om ce gândește se sprijină, adesea fără să-și dea seama, pe o 
seamă de reprezentări spontane asupra lumii în care trăim, 
iar oamenii de cultură nu fac excepție. Or, știința teoretică, 
în dezvoltarea ei istorică, nu este, până la urmă, decât o con- 
tinuă critică și revizuire a acelei imagini a lumii, a gândirii 
comune ce constituie cel mai vechi și profund înrădăcinat 
Weltbild. Cum ne-ar putea lăsa atunci indiferenți cel puțin 
evenimentele științifice ce prefac din temelii imaginea noas- 
tră asupra lumii? Există oare astăzi vreun intelectual care nu 
ştie și nu acceptă că Pământul se mișcă, că el este rotund și 
nu plat? Întrebarea este pe ce temei crede el toate acestea. Răs- 
punsul ar putea fi că le-a auzit de la persoane cu autoritate în 
ochii săi, le-a citit în cărțile de școală ş.a.m.d. Ce argumente 
va putea aduce însă intelectualul umanist ce nu pare să pună 
la inimă ignoranta lui deplină în materia științifică unui in- 
terlocutor ipotetic ce ar contesta cu tărie că Pământul se miș- 
că sau că este aproximativ sferic? Desigur, nici unul. Va tre- 
bui, așadar, să admitem că identitatea lui de persoană cu gân- 
dire independentă și critică nu se va mai putea exprima în 
relaţia sa cu o imagine sau alta a lumii. Pe cine l-ar putea lăsa 
totuși nepăsător constatarea că modul său spontan de a gândi 
asupra unor lucruri de interes general nu se deosebește până 
la urmă de cel al strămoșilor lui îndepărtați? 

Ni se va putea răspunde că asemenea considerații îm- 
ping lucrurile prea departe și că există bune temeiuri pentru 
a opune știința acelei „gândiri înțelegătoare“ ce conferă sem- 
nificații lucrurilor și vieții omenești, aşadar bune temeiuri 
pentru a exclude știința din sfera marii culturi. Fie că accep- 
tăm acest punct de vedere, fie că credem că el va trebui să fie 

dacă nu respins, atunci cel puțin nuanțat, prezentarea și dis- 
cuția unora din aceste temeiuri ne va da posibilitatea să înțe- 
legem mai bine înstrăinarea crescândă a celor două lumi ale 
ştiinţei și culturii omenești, îndeosebi într-o epocă de accen- 
tuată specializare și ramificare a cercetării. 

S-a observat adesea, mai întâi, că știința modernă nu 
răspunde unei tendințe și nevoi ireductibile, de nereprimat a 
spiritului omului, cea de a cuprinde dintr-o singură privire 
întregul. Știința nu ar reprezenta cultură, deoarece nu ar oferi 
o privire de ansamblu, totalizatoare asupra lumii. Ea s-ar li- 
mita premeditat la cercetarea unor aspecte parțiale ale reali- 
tății, a acelor ce sunt susceptibile să devină obiectul unei cu- 
noașteri cu valoare obiectivă. Dintr-o perspectivă reprezen- 
tativă pentru percepţia intelectualității umaniste asupra limi- 
telor cunoașterii ştiinţifice se subliniază cu insistență că cer- 
cetătorul se desprinde de „experiența originară a lumii“, con- 
centrându-se exclusiv asupra faptelor reproductibile și prin 
aceasta controlabile. Accesul spre fapte științifice devine posi- 
bil doar la capătul unor operații de selecție și abstractizare 
succesive care ne îndepărtează tot mai mult de concretețea 
lumii reale. Afirmarea neîngrădită a demersului analitic nu ar 
fi decât expresia subordonării interesului de cunoaștere al 
științei moderne unei preocupări în esență tehnice de domi- 
nare și dirijare a lucrurilor. Iată cum explică Andrei Pleșu ceea 
ce pierdem în acea raportare la natură care este caracteristică 
științei moderne. „Atenţia e selectivă și abstractivă. Ea 
izolează, caută diferențe și — în ultimă instanță — definiții. 
Ceea ce înseamnă că ea nu poate avea cu nici un chip acces la 
continuitatea naturii şi la globalitatea ei... cultivând totuși, 
cu încăpățânare, analiza, disjuncţia, clasificarea, științele 
obțin, în cele din urmă, un întins repertoriu de convenții, 
care au privilegiul de a îngădui utilizarea naturii, fără înțe- 
legerea ei reală. Împărțirea spațiului în kilometri, metri și cen- 
timetri, sau a timpului în ore, minute și secunde și stabilirea 
feluritelor legi de mișcare în cuprinsul lor sunt manevre care 
nu spun nimic despre esența spațiului și timpului; ele ne ajută 
numai să ne raportăm la ele cu oarecare eficiență. Dar în 

planul cunoașterii propriu-zise, cantitivismul științific pro- 
duce mai degrabă derută. El rămâne uneori până și în urma 
strictei empirii120,“ Pasajul semnalează și o altă implicație ma- 
joră a renunțării deliberate la cuprinderea întregului: știința 
exactă a naturii tinde să transforme multe întrebări de tipul 
„Ce este?“ în întrebări de tipul „Cum se petrece/Cum are loc 
ceva?“ Cu alte cuvinte, ea înlocuiește interogațiile privitoare la 
natura lucrurilor cu interogații privitoare la structura lor, la 
aspectele pur relaționale ale naturii. Galilei și Newton au pus 
bazele științei matematice a naturii încetând să se întrebe ce 
este mișcarea și concentrându-se asupra întrebării cum are 
loc mișcarea, a formulării în limbaj matematic a legilor mişș- 
Cării. Aceeași observaţie este valabilă pentru domenii de cerce- 
tare ca psihologia, sociologia sau antropologia. În măsura în 
care ele au pășit „pe drumul sigur al științei“ cum se exprimă 
Kant, locul întrebărilor de tipul „Ce este omul?“ l-a luat preo- 
cuparea pentru desprinderea unor aspecte relaționale constan- 
te, repetabile ale fenomenelor și pentru prinderea lor în legi 
științifice. Suntem lăsați să înțelegem că toate acestea ar fi re- 
nunțări ce limitează drastic, dacă nu cumva anulează pe de- 
plin semnificația culturală a științei. 

Ceea ce acuză însă cu deosebire critica umanistă a ști- 
inței este o obiectivitate ce se câștigă cu prețul separării și 
opunerii subiectului și obiectului și, prin aceasta, cu prețul 
îngustării și chiar al amputării unor dimensiuni umane ma- 
jore ale cunoașterii. Este un motiv care a fost semnalat chiar 
şi de un filosof de orientare științifică, cum a fost Anton 
Dumitriu!?! pentru a căpăta o semnificativă dezvoltare în 
observaţiile lui Constantin Noica asupra a ceea ce el socotea 


120 Andrei Pleșu, Pitoresc şi melancolie, Editura Humanitas, Bucu- 
rest), 1992, p. 42. 

121 Întrebându-se de ce nu ne pot mulțumi în mod principial cunoș- 
tintele științifice, autorul răspunde: „Fiindcă oricât de departe ar merge ele, 
nu vor putea să ne indice decât o parte a lumii, decât experienţa subiectu- 
lui cu obiectul, dar nu ne vor putea niciodată arăta lumea în totalitatea ei, 
cu subiectul la un loc, ca obiect printre alte obiecte“. (A. Dumitriu, Logica 
nouă, Imprimeriile „Adevărul“, Bucureşti, 1940, p. 73.) 

a fi opoziţia dintre filosofie și știință, dintre interesul filo- 
sofiei și interesul științific de cunoaștere. Noica insista asupra 
caracterizării științei drept un univers teoretic închis. „,Ieore- 
ticul“ pare să fie, la Noica, raționalul opus calitativului, ceea 
ce este „obiectiv“ în sensul de lipsit de acele determinări pe 
care obiectele le primesc abia prin actul raportării la ele a 
subiectului uman. Prin închiderea în teoretic, prin limitările 
pe care și le impune pentru a atinge o „cunoaștere obiectivă“, 
știința și-ar pierde semnificația culturală. Căci numai rapor- 
tarea la subiectul uman cu determinaţii istorice și individuale 
conferă relevanță culturală reprezentărilor noastre despre 
lume. Asemenea raportare investește filosofia speculativă cu 
o demnitate culturală ce lipsește cu totul științei „obiective“. 
„Oricine trebuie să consimtă — notează Noica — că spiritul se 
aplică aici (în filosofie — n.m., M.F.) asupra spiritului și că, în 
timp ce în știință este vorba despre lucruri chiar atunci când 
se vorbește despre om (omul adică e privit ca lucru, așa cum 
face deseori și psihologia, care încetează atunci să fie o dis- 
ciplină filosofică), în filosofie este vorba de om, chiar atunci 
când se vorbeşte despre lucruri“122. Într-o reprezentare asu- 
pra obiectivităţii științifice larg împărtășită în lumea culturii 
umaniste — obiectivitatea înțeleasă ca atemporalitate și im- 
personalitate — calitatea științifică și valoarea culturală stau 
una în calea alteia, se limitează dacă nu cumva se anulează 
reciproc. Statutul științific al cercetării și al rezultatelor ei 
sunt invers proporționale cu ceea ce Noica apreciază drept re- 
levanță culturală a cunoașterii. Această idee a fost exprimată 
extrem de clar și de sugestiv de către autorul american 
Edmund Leach, într-o conferință ținută în anul 1967. El 
spunea: ,„Matematicienii au fost întotdeauna deosebit de res- 
pectabili, și tot așa sunt cei ce se ocupă de teoriile proceselor 
pronunțat lipsite de viață privitoare la ceea ce alcătuiește 
lumea fizică — astronomii, fizicienii, chimiștii cu preocupări 
teoretice. Dar cu cât un om de știință se interesează mai mult 


122 ÇC. Noica, Trei introduceri la devenirea întru ființă, Editura 
Univers, 1984, p. 13. 

de chestiuni ce au o relevantă omenească directă, cu atât sta- 
tutul său social va fi mai scăzut. Adevărata drojdie a lumii 
științifice sunt inginerii, sociologii și psihologii. Într-adevăr, 
dacă psihologul doreşte să fie socotit om de știință, el trebuie 
să studieze șoareci, nu ființe omenești. Aceeași regulă se apli- 
că în zoologie. Este cu mult mai respectabil să diseci țesuturi 
musculare decât să observi comportamentul unei ființe vii în 
ambianța ei naturală“123. Motivatia reţinerii oamenilor for- 
mati în mediul culturii umaniste de a acorda semnificație 
culturală științei, în întregul ei, ar putea fi sintetizată astfel: 
orice fapt de cultură ia naștere doar printr-o raportare subiec- 
tivă la realitate, este expresia și afirmarea forțelor creatoare 
ale unei puternice individualități, o situare impersonală față 
de obiect nu poate produce cultură, iar situarea autentic știin- 
țifică ar fi tocmai o asemenea situare; știința este cunoaștere 
impersonală și cunoașterea impersonală nu este cultură; în 
descoperirea științifică individualitatea ce realizează descope- 
rirea nu lasă urme, în timp ce creația de cultură poartă pece- 
tea de neșters a personalității celui ce a plăsmuit-o. 
Indiferenta față de știință, susținută de convingerea că 
suntem în fața unor realități în esență aculturale nu poate 
avea un corespondent simetric în raportarea oamenilor din 
cetatea științei la universul de semnificații și valori al tradiției 
religioase, artistice și filosofice. Cine ar putea nega că aceasta 
reprezintă cultură, marea cultură, și ca atare, ceea ce noi toți 
suntem datori să cunoaștem și să pretuim? Cu toate acestea, 
răspunderea unui mod de a gândi influent în lumea cercetării 
prin actuala înstrăinare a celor două culturi nu poate fi tăgă- 
du. Este un mod de a gândi ce porneşte de la supoziţia că 
putem și trebuie să despărțim clar și net cele ale minții și ale 
sufletului și spiritului. Primele ar fi cunoștințe, cele din urmă 
credințe și valori. Cele dintâi, făcând abstracție de semnifi- 
catia lor practică potenţială, ar răspunde nevoii intelectuale 
de a corela și, în acest fel, de a explica și prevedea, pe când 


123 Citat după W.H. Davenport, The One Culture, Pergamon 
Press, New York, 1970, p. 12. 

ultimele pun în mișcare sensibilitatea și imaginația creând 
sensuri și teluri noi. De o parte stă lumea cunoașterii obiec- 
tive, o lume presupusă a fi dincolo de înclinații și așteptări 
personale sau colective, și chiar dincolo de istorie, de cealaltă 
parte se află o lume de proiecții imaginare și idealizate ale 
năzuințelor și aspirațiilor spirituale ale colectivităților ome- 
nești, o lume ce nu poate pretinde, spre deosebire de prima, 
validitate universală. Despărțirea celor două culturi ar fi, ast- 
fel, oarecum în ordinea lucrurilor. Nu se pune în mod serios 
la îndoială că un cercetător izolat de lumea culturii tradi- 
tionale va putea atinge obiective din cele mai ambiţioase. 
Mai mult, se crede că pentru a reuși, cercetătorul ar trebui să 
aibă permanent în vedere nu ceea ce leagă, ci ceea ce desparte 
cele două lumi. Conștiinţa originalității cunoașterii obiective 
este constant invocată, ca o obsesie fertilă. Ni se sugerează cu 
insistență că acceptarea necondiționată a dictatului unor 
fapte ce vorbesc singure, reprimarea oricăror înclinații și pre- 
ferințe prin care se exprimă personalitatea creatorului de 
ştiinţă sunt atribute de neconfundat ale excelentei științifice. 
Această temă revine continuu în reflecțiile filosofice ale oa- 
menilor de ştiinţă, în cele mai diferite formulări. Voi cita una 
singură ce aparține unui biolog german atras de problematica 
filosofiei științei și de cea a raportului dintre lumea științei și 
cea a culturii umaniste : „În știință este vorba exclusiv de date 
obiective, de inducţie și de procese logice de gândire. Cu pri- 
vire la corectitudinea sau incorectitudinea unei teorii științi- 
fice logic ireproșabile nu decid autoritățile și congresele, ci 
exclusiv datele obiective. Știința nu este, așadar, nici dogma- 
tică, nici democratică. Hotărâtoare sunt numai logica și 
datele obiective“12%. Şi mai departe : „Cititorul cu simț critic 
va fi înregistrat deja că eu utilizez conceptul “știință” în sensul 
pe care îl indică cuvântul anglo-american ‘science’. Acest 
concept nu este identic cu conceptul tradiţional de “știință a 


124 Hans Mohr, Wissenschaft nund Bildung, în (Hrsg.) H. Kreuzer, 
Die Zwei Kulturen, Literarische und naturwissenschaftliche Inteligenz, 
Deutscher Taschenbuch Verlag, Miinchen, 1987, p. 236. 

naturii; sunt desemnate prin cuvântul știință în sensul de 
“science” toate acele activități ale spiritului omenesc în care 
decid exclusiv date obiective și logica. Ştiinţa include astfel 
toate științele naturii și matematica axiomatic-deductivă dar 
și O diversitate de alte discipline în care străduinţa spre obiec- 
tivitate este evidentă“125. Exaltarea impersonalității, a neutra- 
lității valorice şi, în acest sens, culturale a cunoașterii științi- 
fice de către unii, contestarea semnificației spirituale a științei 
de către alții converg și se susțin reciproc. Si efectele acestor 
retorici paralele au un punct de apropiere în măsura în care 
atenuează o neliniște, adorm o luciditate. Umanistului i se 
sugerează că poate să ignore fără pierderi știința modernă. 
Cercetătorul este îndemnat să creadă că în marea creaţie ști- 
ințifică, la fel ca şi în cercetarea de rutină, nu intervin resor- 
turi și motivații ce fac corp comun cu marile tradiții spiri- 
tuale ale omenirii. Cercetătorul modern care pierde contactul 
cu izvoarele culturii umaniste va fi împuținat cel mult ca om, 
și nu ca producător de știință. Conștient de limitele puterilor 
sale, practicianul cercetării va putea accepta o asemenea pier- 
dere drept jertfa ce trebuie adusă pentru o reușită profesio- 
nală semnificativă. 

Impresia că granița dintre știință și cultura umanistă 
este una netă, că relaţia dintre ele este sub toate aspectele una 
de exterioritate şi de opoziţie, este o impresie în mare măsură 
favorizată de o reprezentare simplificatoare, larg răspândită, 
asupra obiectivelor supreme ale cunoașterii științifice, pre- 
cum și asupra obiectivităţii științifice. Intelectualul umanist 
este adesea înclinat să creadă că renunțarea științei la o repre- 
zentare cuprinzătoare și unitară asupra universului este una 
principală. El interpretează specializarea științifică drept sem- 
nul abandonării definitive a aspirațiilor vechilor filosofi ai 
naturii de cuprindere a întregului și crede că găsește o con- 
firmare a acestui fel de a înțelege obiectivele de perspectivă 
ale științei în afirmații cum este cea făcută odată de logi- 
cianul și filosoful englez Bertrand Russell că pe măsura 


125 Hans Mohr, Wissenschaft nund Bildu ng, pp. 236-237. 

dezvoltării cercetării naturii omul de știință ajunge să știe tot 
mai mult despre tot mai puţin, în cele din urmă despre nimic. 
Aceasta este însă o impresie înșelătoare. Cercetătorii naturii 
cu adevărat mari ai erei moderne au subordonat întotdeauna 
interesul pentru cunoașterea faptelor particulare și a core- 
laţiilor constante dintre fapte interesului superior pentru 
construcţia unei imagini a lumii, a unui Weltbild. Poziţia de 
principiu și orientarea activității lui Albert Einstein, perso- 
nalitatea cea mai reprezentativă a secolului științific ce se în- 
cheie, este deosebit de semnificativă din acest punct de ve- 
dere Mulţi dintre cei ce judecă și apreciază sensul activității 
științifice reprezentându-și-l pe cercetătorul naturii ca un om 
adâncit în examinarea, prin observaţii realizate cu ajutorul 
unor aparate complicate, prin experimente și măsurători, a 
unor detalii ce nu interesează pe nimeni în afara unui cerc 
îngust de specialiști, vor fi surprinși să afle ce a spus Einstein 
cu privire la țelul ultim al activității sale, ca cercetător al 
naturii : „Singurul scop pe care l-am urmărit întotdeauna în 
cercetările mele a fost simplificarea și unificarea sistemului 
fizicii teoretice. Am atins acest scop în mod satisfăcător pen- 
tru fenomenele macroscopice, nu însă pentru fenomenele 
cuantice şi structura atomică. Cred că și teoria cuantică mo- 
dernă, în ciuda succesului ei considerabil, este încă departe de 
a aduce o soluție mulțumitoare în ceea ce privește aceste 
probleme“128. Acel obiectiv pe care filosofii naturii au crezut 
că îl vor putea atinge doar prin puterile rațiunii pure, marii 
cercetători ai naturii se străduiesc să-l înfăptuiască acum prin 
teorii ale căror principii pot fi supuse controlului experien- 
tei. Năzuinţa lor rămâne una în esenţă filosofică. Einstein, și 
alți cercetători de prim rang ce gândeau ca el!27, au spus-o 


126 A. Einstein, Correspondance Inter Editions, Paris, 1981, pp. 21—22. 

127 Iată cum se exprimă cunoscutul fizician german Max Born: „Sa- 
tisfacţia pe care o oferă cercetarea naturii se aseamănă, doar într-o mică mă- 
sură, cu cea pe care o simte oricine dezleagă cuvinte încrucișate. Ea reprezintă 
mult mai mult, poate chiar mai mult decât bucuria pe care o oferă munca 
creatoare în alte profesiuni, cu excepţia artei. Ea stă în sentimentul de a 
pătrunde misterul naturii, de a dezvălui un secret al creaţiei și de a aduce 

fără echivoc. Creatorul teoriei relativității vedea sensul ultim 
al tuturor strădaniilor științifice în pătrunderea a ceea ce nu- 
mea „conexiunile de o generalitate mai adâncă“ și justifica de- 
semnarea țintei supreme a acestor străduințe prin „mândrul 
nume “imagine a lumii” (Weltbild)“ în termenii următori: 
„Eu cred că mândrul nume este pe deplin meritat, căci legile 
universale pe care se sprijină edificiul de idei al fizicii teore- 
tice au pretenția de a fi valabile pentru orice eveniment din 
natură. Pornind de la ele ar trebui să fie găsită, pe calea de- 
ducției pur mintale, imaginea, adică teoria oricărui proces al 
naturii, inclusiv a fenomenelor vieții, dacă acest proces de de- 
ductie nu ar depăși cu mult capacitatea minții omenești. Re- 
nunțarea la completitudinea tabloului fizic al lumii nu este, 
așadar, principală“128. Câtă distanță între o asemenea înțele- 
gere a semnificației științei și ceea ce domină și astăzi în cer- 
curi largi ale publicului instruit! Într-o epistolă scrisă la bă- 
trânețe și adresată unui prieten din tinerețe, Einstein, care a 
exprimat cel mai bine o asemenea înțelegere, atât prin orien- 
tarea activității sale de cercetător al naturii, cât și prin mesa- 
jul său adresat tuturor celor interesați de știință, nu a ezitat să 
O caracterizeze ca izvorând dintr-o atitudine de esenţă „reli- 
gioasă“: „Nu am găsit o expresie mai bună decât cea de 'reli- 
gios’ pentru această încredere în alcătuirea rațională a realită- 
tii, cel puțin într-o anumită măsură accesibilă rațiunii ome- 
nești. Acolo unde acest sentiment lipsește, știința degenerea- 
ză în empirie lipsită de spirit“129. Așadar, „știința normală“, 
activitatea pe care o practică marea majoritate a oamenilor de 
știință, acea activitate pe care o au în vedere de cele mai multe 
ori umaniștii zilelor noastre atunci când vorbesc de știința în 
genere, pare să fi fost socotită de Einstein în cel mai bun caz 


puțin sens și ordine într-o parte a unei lumi haotice. Aceasta este o satis- 
factie filosofică“. (M. Born, Die Zerstörung der Etik durch die Natur- 
wissenschaft, în Die Zwei Kulturen, p. 254). 

128 A, Einstein, Principiile cercetării, în A. Einstein, Cum văd eu 
lumea, tr. de M. Flonta, I. Pârvu, D. Stoianovici, Editura Humanitas, 
Bucuresti, 1992, p. 34. 

o activitate pregătitoare, preliminară ce își capătă adevăratul 
sens doar ca premisă pentru înfăptuirea obiectivelor superi- 
Oare ale cercetării naturii. Dacă există însă o strădanie știinţi- 
fică ce urmărește nu pur și simplu descoperirea de noi fapte 
și corelaţii între fapte, subordonate interesului practic pentru 
predicție și control, ci „pătrunderea conexiunilor de o gene- 
ralitate mai adâncă“, cum am mai putea opune atunci știința, 
în întregul ei, marii culturi și cum am mai putea trasa o gra- 
niță netă ce le desparte și le opune? Ce ar putea reprezenta ro- 
dul unor strădanii dezinteresate de a cuprinde și explica prin- 
tr-un număr cât mai mic de concepte de bază și principii 
toate fenomenele universului altceva decât cultură, o parte 
integrantă chiar dacă una mai puțin remarcată a lumii valori- 
lor spiritului? 

Nici reprezentarea curentă asupra activităţii științifice ce 
susține imaginea populară asupra omului de știință, ca o fi- 
ință a cărei judecată este rece, impersonală, detașată de orice 
credințe și convingeri subiective, nu poate da socoteală de 
atitudini ce disting și singularizează regiuni superioare ale ști- 
intei teoretice. În chestiuni ce privesc criteriile de evaluare ale 
excelenței marilor teorii științifice și orientarea strategică a 
cercetării, oamenii de știință de prim rang pot ajunge la deza- 
corduri ireductibile ce nu pot fi înlăturate prin argumente de- 
monstrative de ordin faptic!30. Einstein, bunăoară, a declarat 
nu o dată că pentru el consideraţiile privitoare la simplitatea 
și frumusețea matematică a unei teorii fizice fundamentale 
au un rol mult mai mare în formarea judecății sale decât 
confirmarea consecințelor derivate din teorie de către datele 
observației și experimentului. Unde mai sunt dictatul fapte- 
lor și al logicii, drept instanțe supreme ale judecății științifice, 
instanțe evocate de atâtea ori în discursul pe care membrii 
cetății științifice îl adresează publicului larg? Pentru cei ce își 
formează imaginea asupra științei în ansamblu pornind de la 


130 Pentru susținerea acestor concluzii prin studii istorice de caz, vezi 
M. Flonta, Perspectivă filosofică şi rațiune științifică. Presupoziţii filo- 
sofice în știința exactă, Editura Ştiinţifică și Enciclopedică, București, 1985. 

discursuri de acest fel, ba chiar le invocă pentru a sublinia 
lipsa de relevanță culturală a științei, va fi o mare surpriză să 
afle că marii oameni de știință au putut pune intuitii subiec- 
tive, care prin natura lor nu pot să forțeze consensul tuturor 
celor avizaţi, deasupra unor probe de natură faptică. Einstein 
a fost convins de adevărul teoriei sale generale a relativității, 
o teorie formulată în preajma izbucnirii primului război 
mondial, înainte și independent de verificarea prin obser- 
vație astronomică a uneia din consecințele majore ale teoriei, 
consecință pe care o indicase în memoriile sale teoretice. În 
1914, el îi scria prietenului său cel mai apropiat, M. Besso: 
„Acum sunt pe deplin satisfăcut și nu mă îndoiesc de validi- 
tatea întregului sistem, fie că observația eclipsei solare va re- 
uși, fie că nu. Rațiunea lucrului este prea evidentă“. Spre sfâr- 
șitul vieții sale, Einstein nu se va sfii să susțină acest punct de 
vedere în forme încă mai şocante din punctul de vedere al 
opiniei curente asupra impersonalității judecății științifice și 
asupra bazelor consensului științific. Aflând vestea morții 
marelui fizician Max Planck, pentru care a avut în mod 
constant o deosebită prețuire și afecțiune, Einstein s-a expri- 
mat, în fața unuia din asistenții lui, într-un chip aparent ire- 
verenţios afirmând că într-un fel Planck „nu a înțeles de fapt 
fizica“. Şi el și-a susținut nu fără umor această apreciere cu 
totul surprinzătoare, cu referire la eclipsa de soare din primă- 
vara anului 1919, care a permis testarea pentru prima dată 
prin observaţie astronomică a uneia din consecințele fizice 
ale teoriei generale a relativității, în următoarele cuvinte: „În 
timpul eclipsei din 1919, Planck a rămas în picioare toată 
noaptea pentru a vedea dacă se confirmă curbura luminii în 
câmpul gravitațional al Soarelui. Dacă ar fi înțeles cu adevă- 
rat felul în care explică relativitatea generală echivalența ma- 
sei grele și inerte, el ar fi putut să se ducă să se culce, cum am 
făcut eu“131 (1!) Aceasta nu este, cum s-ar putea crede, poziția 
singulară a unui om de știință cu o reputaţie unică ce și-ar 


131 Vezi E.G. Straus, Memoir, în (ed.) P.A. French, Einstein. A. Cen- 
tenary Volume, Harvard University Press, Cambridge Mass., 1979, p.31. 

putea permite unele extravaganțe. Unul din cei mai de seamă 
fizicieni teoreticieni ai secolului cunoscut pentru sobrietatea 
extremă a judecăților și exprimărilor sale, englezul Paul Dirac, 
s-a raliat cu hotărâre punctului de vedere al lui Einstein că 
simplitatea și frumusețea matematică a unei teorii fizice, atri- 
bute mai greu de standardizat și, prin urmare, de evaluat în- 
tr-un mod impersonal, sunt semnele cele mai convingătoare, 
desigur numai pentru cel ce știe să le perceapă, ale valorii 
științifice a unei teorii fizice de cel mai înalt nivel de genera- 
litate. Într-un text publicat după moartea lui Einstein, Dirac 
observa: „Când lucra la construcţia teoriei sale asupra gravi- 
tației, Einstein nu încerca să dea socoteală de anumite rezul- 
tate ale observației. Departe de aceasta. Modul lui de a proce- 
da a fost să caute o teorie frumoasă, o teorie de un tip pe care 
l-ar alege natura. Desigur că este nevoie de geniu adevărat pentru 
a fi în stare să-ți imaginezi cum este natura gândind în mod 
abstract asupra ei. Rezultatul unui asemenea mod de a acțio- 
na este o teorie de o mare simplitate și eleganță în ideile ei de 
bază. Ai o credinţă irezistibilă că fundamentele teoriei trebuie 
să fie corecte independent de acordul ei cu experiența“132. 
Frumuseţea matematică ca sigiliu al adevărului? Suntem oare 
în acea știință impersonală, rece, aproape inumană, al cărei 
portret l-au făcut atâția dintre criticii ei umaniști pentru a-și 
justifica indiferența, dacă nu chiar antipatia și adversitatea. 
Știința modernă este o configurație multiformă, com- 
plex structurată, ce nu suportă judecăţi uniforme. Acea ima- 
gine a științei a gânditorului umanist ce susține până astăzi 
contestarea semnificației culturale a științei este o imagine 
unilaterală și simplificatoare în măsura în care consideră ex- 
clusiv „știința normală“ și cercetarea științifică de rutină, tre- 
când cu vederea ceea ce am putea numi „știință eroică“. De- 
oarece „știința normală“ este însă ceea ce fac pretutindeni cei 
mai mulți oameni de știință, de-a lungul întregii lor cariere, 


132 PA.M. Dirac, The Excellence of Einsten's Theory of Gravi- 
tation, în C.M. Kinnon, AN Kholodilin, LC Richards, In Commemo- 
ration of Einstein, D. Reidel, Dordrecht, Boston, London, 1981, pp. 43—44. 

va trebui să recunoaștem că această imagine are cel puțin o 
îndreptățire relativă. S-ar putea spune, poate mai bine, că re- 
prezentări cu mare audiență în lumea intelectualității noastre 
umaniste despre două spații intelectuale net distincte cel al 
științei și al „culturii mari“, spații despărțite prin pereți im- 
permeabili, dau socoteală mai degrabă de porțiunile extreme 
ale unui spectru continuu. Căci „știința normală“ ca activi- 
tate cooperativă, impersonală în rezultatele ei, îndreptată 
spre stabilirea de fapt și corelaţii între fapte, se continuă în- 
tr-un efort de cuprindere a acestora prin concepte și principii 
cu semnificaţie universală ce oferă un câmp de exprimare 
convingerilor și preferințelor subiective ale teoreticianului, 
tot așa cum creații ale geniului artistic și ale reflecţiei libere, 
ce poartă amprenta unei sensibilități și gânduri pronunțat 
personale, se vor putea prelungi în încercări de explorare a 
universului uman dominate de valorile rigorii și ale argu- 
mentului, ce prilejuiesc întâlnirea și comunicarea unor spi- 
rite ce se supun în mod liber constrângerilor intersubiecti- 
vității. Această înmlădiere și nuanțare a unor reprezentări cu 
largă circulație despre două lumi închise, pe deplin exterioare 
una în raport cu cealaltă, nu poate totuși să suprime contras- 
tul dintre valorile și opțiunile ce configurează astăzi profilul 
științei și al culturii umaniste, ca doi poli ai lumii intelectuale. 


Separarea modernă a științelor de lumea culturii uma- 
niste pare să fie inevitabilă dacă admitem că procesul diver- 
sificării cercetării și al aprofundării specializării științifice 
înaintează în mod ireversibil. Nu mai există de mult nici mă- 
car o lume comună a științei, așa cum exista ea încă în seco- 
lul al XVII-lea, atunci când au apărut primele societăți știin- 
țifice. Nici chiar dezvoltarea interdisciplinarității și transdis- 
ciplinarităţii nu schimbă în mod semnificativ situația. Şi 
cine mai poate cuprinde astăzi într-o privire și se poate apro- 
pia cu înțelegerea cerută de toate regiunile atât de întinse ale 

culturii umaniste? Expresii ca „două lumi“ sau „două cul- 
turi“ reprezintă, desigur, schematizări și simplificări. Ele pot 
fi totuși legitimate pentru a indica două moduri de a gândi, 
două atitudini intelectuale fundamentale ce se confruntă în 
universul spiritual al lumii contemporane. Știința modernă 
în segmentele ei cele mai reprezentative, pe de o parte, repre- 
zentările şi credințele religioase, artele, literele și filosofia ca 
reflecţie asupra condiției umane, pe de altă parte, pot fi carac- 
terizate drept două culturi într-un sens antropologic al ter- 
menului. Este sensul în care o cultură ar desemna, dincolo de 
multe deosebiri importante dintre configuraţiile ce i se sub- 
sumează un ansamblu de intuitii, situări, reacții, standarde de 
evaluare și moduri de comportare comune!35. Este sensul în 
care lumea de astăzi, ca peisaj mintal va putea fi caracterizată 
în mod neproblematic prin coexistența a două culturi. În cele 
ce urmează îmi propun să arăt că s-ar putea vorbi, chiar dea- 
supra deosebirilor dintre tradiții filosofice și stiluri de filoso- 
fare, despre două culturi filosofice. Lumea românească 
oferă în această privință un interesant post de observație. Mai 
mult decât în alte părți, opinia cultă dominantă astăzi la noi 
furnizează desprinderea unora din trăsăturile ce marchează 
opoziția dintre ceea ce voi desemna prin expresia două cul- 
turi filosofice, cu deosebire a rațiunii privilegierii uneia din- 
tre ele și a indiferenței față de cealaltă. 

Sistemul major de referință în configurarea opiniilor și 
punctelor de vedere ale intelectualității românești cu privire 
la autenticitatea filosofiei pare să fie, în acest moment, opera 
și învățătura lui Constantin Noica. După ce în anii '50 și '60 
orice pronunțare calificată în materie filosofică a trebuit să 
amuțească pentru a putea impune cu o autoritate la fel de ne- 
cruțătoare ca și cea penitenciară filosofia oficială, o filosofie 
care în măsura în care nu a fost doar ideologie va putea fi 
caracterizată mai degrabă drept o nefilosofie, Noica a repre- 
zentat în ultimii douăzeci de ani ai vieţii sale simbolul liber- 
tății gândirii. Imensul prestigiu cultural pe care l-a acumulat, 


133 Vezi CP. Snow, Ein Nachtrag (1963), în Die Zwei Kulturen, p. 67. 

îndeosebi după apariția Jurnalului de la Păltiniș, l-a înves- 
tit pe acest om cu o personalitate atât de net conturată cu 
prestigiul autorității supreme în toate cele ale filosofiei. So- 
cotit filosoful prin excelență, Noica era chemat să descopere 
pretutindeni semnele demnității filosofiei sau să denunțe, 
dimpotrivă, lipsa de acoperire a pretențiilor multora din cei 
ce se considerau îndreptățiți, prin profesie sau vocaţie, să 
spună un cuvânt în acest domeniu. Și se cuvine să observăm 
că, din diverse motive, în afara cercului mai restrâns al celor 
ce i-au fost apropiați, nimeni nu a contestat, în luări de pozi- 
tii cu audiență publică, punctul de vedere răspicat afirmat al 
lui Noica asupra autenticității filosofice. 

Într-o încercare de a se schița profilul a două culturi filo- 
sofice în lumea românească pare de aceea potrivit să se în- 
ceapă cu o prezentare și caracterizare, fie ele și sumare, a ceea 
ce a crezut, a afirmat și a propovăduit Noica cu privire la 
identitatea filosofiei cu privire la ceea ce el a socotit a fi as- 
tăzi filosofie într-un sens înalt, major al cuvântului. 

Pentru autorul Devenirii întru fiinţă filosofia se defi- 
nește prin temă. Ea are „o unică temă de la început, atunci 
când este filosofie“134. Tema sau problema unică a gândirii 
filosofice este ființa, ființa concepută nu în opoziție cu deve- 
nirea, ca negare a acesteia, ci ca afirmare a devenirii întrucât 
este „întru ființă“. Fiinţa, va sublinia cu insistență Noica, 
este o temă principial inaccesibilă unei abordări științifice. 
Filosofia nu reprezintă cunoaștere în înțelesul obișnuit al 
cuvântului. Pentru ființă „cunoașterea nu are organ de asimi- 
lare“135. Fiinţa este obiect al speculației, nu al cunoașterii. 
Deși vorbește uneori de cunoaştere filosofică, Noica opune 
propria sa înțelegere a filosofiei ca ontologie — ca speculație 
asupra ființei — acelei înțelegeri a filosofiei care a fost consa- 
crată de marea tradiție a metafizicii raționaliste — filosofia ca 
știință supremă. În ultimii ani, când filosofia lui Noica a de- 
venit obiectul multor prezentări și exegeze, mai mult sau mai 
puțin calificate, se poate constata că viziunea lui asupra onto- 


134 Vezi C. Noica, Devenirea întru ființă, p. 170. 
135 Ibidem, p. 168. 

logiei, ca speculație asupra fiinţei, nu este adesea distinsă în 
mod clar de concepția tradițională asupra metafizicii drept 
știință prin excelență, adică drept o cunoaștere a lumii supra- 
sensibile, a transcendentului, a necondiționatului sau absolu- 
tului. Merită de aceea să stăruim puțin asupra acestei distincții. 

Prima cultură filosofică dezvoltată, cultura antichității 
clasice grecești, s-a constituit într-o lume în care cunoașterea 
sau știința erau socotite bunul suprem. Filosofia nu putea fi, 
în această ambianță culturală, decât știință cu riscul de a i se 
contesta noblețea, demnitatea supremă. Poziţia lui Aristotel 


este exemplară în această privință. Pentru autorul Metafi- 
zicii toate stiintele teoretice sunt filosofice. În sens restrâns, 


filosofia este stiinta teoretică prin excelență, cunoasterea cea 
a tot ce există. Rangu! suprem al unei asemenea cunoașteri va 
fi fixat prin expresia filosofie primă. Conceptul cunoașterii 
filosofice formulat de CES a inaugurat o tradiţie înde- 
lungată ce se întinde de la școala filosofică peripatetică, prin 
scolastica medievală, până la raționalismul secolelor XVII și 
XVIII. (Descartes va scrie, cum se știe, Meditaţii despre filo- 
sofia primă.) În această tradiție, expresiile filosofie primă 
și metafizică vor fi utilizate, adesea, drept echivalente. Supo- 
ziția ce sustine tradiția aristotelică — făcând abstracţie de dife- 
rențele semnificative dintre plăsmuirile de geniu care o ilus- 
trează — este cea a ierarhiei formelor existenței și a cunoaș- 
terii, o supoziție a cărei sorginte religioasă ar putea fi greu 
negată. Cea mai înaltă știință va trebui să aibă drept obiect 
cea mai înaltă formă a existenței, și anume ceea ce este etern, 
imuabil, există în sine, este substanță. O asemenea existență, 
pe care unii mari filosofi, ca Descartes, Spinoza, Leibniz sau 
Hegel, o numesc Dumnezeu, reprezintă obiectul central al filo- 
sofiei prime. Aceasta este pentru autorii marilor sisteme de 
metafizică raționalistă, știința despre Dumnezeu și despre atri- 
butele sale. Filosofia primă este cunoașterea supremă, deoa- 
rece este So aomi sI necondtbomuhi O teorie 

asupră naturii, a cosmosutui va fi o a doua filosofie. Chris- 


tian Wolf, cel mai reputat metafizician german în vremea lui 

Kant, distingea cunoasterea istorică, cunoasterea matematică 
și cunoașterea filosofică. Prima este cunoașterea faptelor, o 
cunoaștere care își are sursa și temeiurile în experiență. A 
doua este o cunoaștere a priori, limitată însă la domeniul 
cantității şi al numărului. În sfârșit, cunoasterea filosofică 
este socotită cunoașterea prin rațiune pură a absolutului, a 
principiilor sau cauzelor prime a tot ceea ce există. În marea 
tradiție a metafizicii raționaliste, a filosofiei prime, con- 
ceptul cunoașterii filosofice și ideea ce i se asociază, ideea 
autonomiei filosofiei, se conturează cu deplină claritate. Este 
conceptul cunoașterii obiective și universale a absolutului. 
Posibilitatea de a cunoaște prin rațiune despărțită de simțuri 
o realitate transcendentă este acceptată drept o supoziție ne- 
problematică de autorii sistemelor metafizice ce aparțin aces- 
tei tradiții, o tradiţie a cărei putere de fascinaţie nu a încetat 
să se exercite până în zilele noastre. 

Empiristii englezi și, apoi, Kant, vor face pentru Be 
dată din această supoziție o problemă. Ei vor deschide. 
cesul metafizicii raționaliste prin analiza 
catli unel Ee independente -de-experientd. La Kant, 
această analıză va deveni critică a rațiunii pure. Concluziile 
criticii kantiene sunt distrugătoare pentru conceptul tradițio- 
nal al cunoașterii filosofice. Concluzia finală a cercetării în- 
treprinse în Critica rațiunii pure este că o cunoaștere cu va- 
loare obiectivă a absolutului nu este cu putință în virtutea 
naturii facultăţii noastre de cunoaștere. Cunoașterea cu va- 
loare obiectivă se constituie numai prin cooperarea intuiției 
sensibile și a intelectului. Materia cunoașterii noastre despre 
orice obiect determinat, despre lumea exterioară sau despre 
noi înşine, este dată de simțuri. O asemenea cunoaștere va fi, 
aşadar, una întotdeauna relativă. O cunoaștere cu semnifi- 
catie în același timp obiectivă și absolută putem câștiga nu- 
mai cu privire la condiţiile ce fac posibilă experienţa în ge- 
nere, adică cu privire la pretinsele forme a priori ale sensi- 
bilității și intelectului. Obiectul cunoasterii filosofice e cunoașterii filosofice este 


astfel restrâns la analiza formelor ue a priori ale orică pure, a priori ale oricărei 


cunoașteri posibile. Locul metafizicii sau al filosofiei prime 

îl ia ceea ce autorul primei Critici numește filosofie trans- 
cendentală. Kant propune un nou concept al cunoașterii 
filosofice. Conceptul său reprezintă o limitare drastică a con- 
ceptului tradițional, o limitare pe care mulți contemporani și 
gânditori ce i-au urmat au resimţit-o drept inacceptabilă. 
Aceștia l-au numit pe Kant autodistrugătorul. Metafizica 
raționalistă a putut renaşte, după Kant, în măsura în care 
constructorii de sisteme metafizice, precum și teoreticienii 
cunoașterii metafizice au respins ab initio concluziile criti- 
cismului, ca o limitare intolerabilă a competenţelor rațiunii 
omenești. Pentru Hegel, bunăoară, filosofia, concepută drept 
cunoaștere a absolutului prin concepte, rămâne știința su- 
premă, așa cum a fost gândită ea în marea tradiție aristo- 
telică. În calitatea ei de știință supremă, filosofia aduce la 
unitate toate științele, le orientează și le conduce spre propria 
lor desăvârșire. 

Noica va denunța cu insistență înțelegerea filosofiei ca 
știință — în speță ca știință a științelor — înțelegere consacrată 
de raționalismul modern. El va spune despre cei mai de seamă 
reprezentanți ai acestei tradiţii, începând cu cel ce a inau- 
gurat-o, Aristotel, că sunt lipsiți „de demonul filosofiei“, și va 
socoti că reabilitarea filosofiei sau chiar salvarea ei, într-un ev 
științific cum este cel pe care îl trăim, depinde în mod hotă- 
râtor de reluarea speculației asupra ființei, al cărei loc originar 
îl caută în textele lui Parmenide și îndeosebi în cele ale lui 
Platon. Elemente nedeclarate dar active ale unei asemenea 
speculații ar exista în orice filosofie ce merită acest nume. 
Pretutindeni întâlnim cele trei momente ale ființei — gene- 
ralul, individualul și determinaţiile. Texte importante ale lui 
Noica, în primul rând Încercarea asupra filosofiei tradi- 
tionale, examinează marile sisteme filosofice din această per- 
spectivă. În măsura în care pretind să ofere cunoașterea unei 
realități transcendente, aceste sisteme ar fi importante nu prin 
ceea ce își propun, ci prin ceea ce realizează fără să știe. 
Interpretarea dată de Noica filosofiei lui Hegel este exemplară 
din acest punct de vedere. Filosofia în plinătatea și puritatea 
ei, în deplina ei autenticitate, nu reprezintă dezvăluirea sau 

descoperirea unei ordini preexistente și nu este, în acest sens, 
cunoaştere. Speculația filosofică — va spune Noica — mai 
degrabă instituie decât descoperă o ordine. Aceasta în sensul 
că acea ordine care este pentru Parmenide sau Platon ființa 
nu preexistă ca atare actului cunoașterii filosofice, ci se con- 
stituie oarecum o dată cu el. „Nu există ordine în sensul că ar 
precede cunoașterea filosofică, subsistând într-o regiune idea- 
lă, într-un topos ideal. Dacă ar exista o asemenea ordine dina- 
inte dată, atunci ea ar fi ceva de speța acelor idei platonice, 
subsistente în sine, pe care le critică Platon însuși în “Parme- 
nides”. Dacă ar exista dinainte o asemenea ordine de proto- 
tipuri și esențe ea ar cădea din plin sub critica dialecticii de 
azi, care numește metafizică și idealism tocmai această hipos- 
taziere (și dă astfel o critică îndreptățită, dar numai a meta- 
fizicii proaste). Deci e adevărat, nu există ordine în acest în- 
țeles“13€. Formulările accentuat metaforice ale lui Noica suge- 
rează că ordinea, ființa nu se revelează rațiunii filosofice așa 
cum ar exista ea în sine, și nici nu este postulată pur și simplu 
prin actul arbitrar al unei gândiri ce instituie propria ei or- 
dine. Filosofia speculativă instituie o ordine supunându-se în 
același timp unei ordini. Demersul ei este în acest sens unul 
circular: de la ordine spre ordine. „Problema e deocamdată 
doar formală : cum ar opera această “cunoaștere în cerc? Ar 
opera oare presupunând o ordine constituită în afară? Dar 
ea nu știe nimic despre această ordine; cercul ar fi iluzoriu, de 
vreme ce conștiința nu merge de la ordine (neștiind-o) la or- 
dine, ci în cel mai bun caz ajunge acolo. Ar opera poate pu- 
nând o ordine constituită a ei? Dar atunci conștiința știe 
prea mult, și cercul este iarăși iluzoriu, căci, într-un sens, 
cunoașterea nici nu mai pleacă de la sine. Ordinea nu poate fi 
simplu capăt de drum, cum era în primul caz, dar nici doar 
punct de plecare, cum e acum. Spre a fi cerc real, trebuie să fie 
în același timp punct de plecare și capăt de drum. Aceasta în- 
seamnă că nu poate fi ordine dinainte constituită, în afară 
ori înăuntru. E ordine ce se constituie, ca și din afară și ca și 


136 C, Noica, Trei introduceri la devenirea întru ființă, Editura 
Univers, București, 1984, p. 48. 

dinăuntru. În punctul de plecare trebuie să De ca o ordine 
dinăuntru ce se dă liber; spre a reveni la sine, trebuie să fie ca 
o ordine din afară care încovoaie necesar gândirea, îi face 
curbura. Atunci condiția gândirii în care este ordinea nu e 
constituită, ci se constituie, dezvăluindu-se tocmai în actul de 
cunoaștere filosofică; și ea se instituie în același timp liber și 
necesar“137. Pasajul mi se pare fundamental pentru înțelegerea 
modului cum gândește și practică Noica speculaţia ontolo- 
gică. În speculație rațiunea filosofică este prezentă ca perspec- 
tivă accentuat personală a unei individualități puternice și se 
deschide totodată spre o ordine ce există în lucruri dar se cere 
afirmată în același timp în fața realului, ca normă ideală, ca 
valoare. „Adevărul e ordinea aceasta toată, scrie Noica, înăun- 
trul căreia ceea ce este se confundă cu ceea ce trebuie să fie, 
existența se acoperă cu esența, libertatea cu necesitatea“ 138. 
Gândul filosofic autentic, gândul speculativ depășește, așadar, 
opoziţia dintre realitate și valoare, dintre ceea ce este și ceea ce 
trebuie să fie. Ordinea pe care o instituie el este ceea ce este și 
trebuie să fie. Fiecare minte speculativă gândește în felul ei 
această ordine. Opera ei reprezintă o înțelegere distinctă a fi- 
intei. Speculația începe cu un gând propriu și își găsește îm- 
plinirea prin desfășurarea lui sistematică într-un sistem. Ca 
punere a unei ordini, ce va purta pecetea unei anumite gândiri 
și sensibilități speculative afirmând libertatea gândirii, și, 
totodată, ca deschidere spre o ordine ce ni se impune cu ne- 
cesitate, speculația ontologică, în sensul lui Noica, se delimi- 
tează în același timp de afirmarea dogmatică a unui adevăr ce 
pretinde o valabilitate universală și atemporală și de reflecția 
liberă ce se sustrage îndatoririi de a da socoteală de o coerență 
ce ne depășește și ne învăluie. În această perspectivă sistemele 
speculative se ridică unele în fața altora, aidoma capodope- 
relor unei arte, și nu se exclud, nu se suspendă unul pe celălalt 
de la înălțimea pretenţiei că sunt în posesia unui adevăr unic 
și definitiv, aşa cum procedează metafizicile dogmaticel%, 


137 Trei introduceri la devenirea întru ființă, pp. 45-46. 
138 Ibidem, pp. 49-50 
139 Tată cum exprimă un alt autor român, cu o viziune în multe privințe 

Filosoful speculativ este, asadar, mintea ce creează o lume a 


cunoașterii cu valoare obiectivă. Conditia operei speculative 
se apropie, din acest punct de vedere, de cea a operei de artă. 


Căci speculaţia filosofică nu aspiră la adevăr, în sensul pe 
care-l dă știința cuvântului atunci când califică drept adevăr o 
descoperire ce se impune în mod constrângător tuturor celor 
competenţi și de bună credință, independent de structura 
gândirii și sensibilităţii lor, de năzuințele și înclinațiile lor cele 
mai profunde. Adevărul, ca o descoperire cu semnificație uni- 
versală, ce nu poartă în substanța lui pecetea de neșters a 
personalității celui ce l-a enunțat, nu poate fi găsit în lumea 
speculaţiei filosofice. Noica o va spune fără echivoc : „Dilema 
creației de cultură; dacă te înscrii pe linia adevărului, vei fi 
depășit; dacă faci o afirmare proprie, nu ai adevăr“140, Dile- 
ma adevăr — afirmare proprie, schițată în acești termeni de 
Noica, exprimă nu numai relația dintre speculația filosofică și 
știința cu valoare obiectivă, dar, așa cum vom vedea, și 
punctul de bifurcatie dintre o filosofie ce este creație într-un 
sens major al cuvântului, filosofia ca sistem personal și 
cercetarea filosofică ale cărei rezultate sunt un bun comun al 
tuturor celor ce cercetează. Ai de ales între a te afirma în spa- 
tiul de libertate al creaţiei pure sau de a aduce contribuții re- 
cunoscute ca atare de către toți cei avizaţi. Una dintre alegeri 
te plasează în mod hotărât în lumea culturii umaniste, cea- 
laltă în cea a raționalității impersonale, a gândirii obiective, 
înrudită cu gândirea științifică caracterizată prin consens 
cuprinzător, cooperare a spiritelor și progres. „Faptul că luăm 
de fiecare dată totul de la început face ca și imposibil 


diferită asupra filosofiei ca speculație asupra fiinţei, această înțelegere a le- 
gitimităţii și inevitabilității concepțiilor ontologice. „Nu contest că meta- 
fizica devine în sine prin sisteme; cam ca în poezie unde avem de-a face, 
așa zicând, cu un sistem poetic homeric, cu altul eschilian, cu unul dantesc, 
cu un imaginar shakespearian sau eminescian ori mallarmean... O singură 
metafizică, ca interpretare, este printr-o ataşare dogmatică, împotriva me- 
tafizicii însăși“. (Gheorghe Vlăduţescu, Cum este posibilă metafizica? în 
„Academica“, 7 [19], mai 1992.) 
140 C. Noica, Carte de înțelepciune, p. 64. 

progresul, în cultura umanistă cel puțin!+1.“ Într-adevăr, o fi- 


losofie care ia totul mereu de la început se situează într-o 
subliniată opoziție cu filosofia numită științifică. Modul 
cum a caracterizat Kant, acum mai bine de două sute de ani, 
regimul celei din urmă, atunci când a pus în discuţie preten- 
tia metafizicii raționaliste de a reprezenta știință, ne ajută și 
astăzi să înțelegem mai bine acest contrast: „Dacă metafizica 
este o știință, atunci cum se face că ea nu poate dobândi, ca și 
celelalte științe, o recunoaștere generală și durabilă? lar dacă 
nu este știință, cum se întâmplă că reușește să ne ia ochii, pre- 
zentându-se sub aparența unei științe, și să amăgească mintea 
omenească cu speranţe care nu pier niciodată, dar nici nu se 
împlinesc vreodată?... Pare aproape de râs că, în timp ce ori- 
care altă știință merge înainte fără încetare, tocmai în aceea 
care pretinde a fi înțelepciunea însăși și pe care orice om o 
consultă ca pe un oracol ne învârtim mereu pe loc, fără a 
înainta cu un singur pas“142. 

Prin ce impune reprezentarea lui Noica asupra identită- 
tii filosofiei cu deosebire în mediile intelectualității noastre 
literare și artistice? lată doar câteva sugestii. Mai întâi, se 
pare, prin opțiunea sa privitoare la tema filosofiei. Filosofia, 
concepută ca discurs asupra ființei, ca ontologie fundamen- 
tală, impune respect prin anvergură și capacitatea unică de 
antrenare a temei ei. Gabriel Liiceanu va exprima acest fel de 
a percepe filosofia ca expresie a „verticalității gândirii“, o per- 
cepţie ce explică în bună măsură ecoul faptei speculative a lui 
Noica în spaţiul culturii umaniste românești, vorbind de o 
„supremație culturală de principiu“ a filosofiei. Argumentul 
pe care îl aduce în sprijinul afirmării unei asemenea suprema- 
tii perene a filosofiei evoca sugestiv modul cum este perceput 
în acest spaţiu mesajul ontologiei lui Noica : „Cum poţi con- 
testa că atâta vreme cât există o ordine esențială a lucrurilor 
trebuie să existe și un discurs despre ea, care prin însuși acest 


141 C. Noica, Carte de înțelepciune, p. 64. 

142 Immanuel Kant, Prolegomene la orice metafizică viitoare 
care se va putea înfățișa drept știință, traducere de M. Flonta și Th. 
Kleininger, Editura All, București, 1996, pp. 51-52. 


142 


fapt devine esențial, privilegiat și suprem, în principiu su- 
prem“1%5. Dincolo de demnitatea resimțită drept supremă a 
temei, discursul lui Noica despre ființă atrage prin semnifi- 
cația lui eminent existențială. În viziunea de inspirație plato- 
nică a filosofului gândirea ontologică autentică este gândirea 
orientată spre ființă, ființă ce nu poate fi despărțită de bine. 
Concepută în acest fel, ontologia este în esență o perspectivă 
asupra existenței, un mod de a înțelege condiția umană în 
măsură să ne ofere orientarea fundamentală. Discursul onto- 
logic învăluie, prin urmare, cultura umanistă în întregul ei, 
constituie în același timp mediul ei și axa ei directoare. Aces- 
tor dimensiuni li se adaugă și alta de natură să impresioneze 
și să atragă cu deosebire pe intelectualul de formație literară 
și artistică, și anume înțelegerea construcției ontologice drept 
o configurație conceptual-sistematică și, în același timp, ca o 
viziune accentuat personală. Or, tocmai această din urmă ca- 
litate a contribuit, cred, în cea mai mare măsură, la perce- 
perea ontologiei lui Noica ca fapt major de cultură. Vine în 
întâmpinarea unui mod de a gândi adânc înrădăcinat în me- 
diile noastre culturale și este prilej de mare satisfacție împre- 
jurarea că cel ce este perceput drept filosoful prin excelență va 
sublinia cu orice ocazie că și-a trăit viața sub stăpânirea unei 
singure idei, o idee care îl definește și îl singularizează, și că 
străduința neîntreruptă de a articula este ceea ce dă sens şi 
unitate tuturor căutărilor sale. Calitatea adânc și înalt perso- 
nală era pentru Noica pecetea unei gândiri autentic filoso- 
fice. Îndrumarea pe care a dat-o celor care l-au perceput ca 
filosof exemplar, primindu-i îndrumarea ca una încărcată cu 
o autoritate în măsură să suscite o supremă încordare a for- 
telor, era să-și caute tema, problema proprie, să-și găsească 
ideea să încerce să o elaboreze sistematic într-o construcție 
de mare anvergură : „Este ceasul să intri în gândul tău, la un 
moment dat, după ce ai rătăcit atâta timp printre gândurile 
altora. Și să poți spune : “M-am instalat într-o idee până la 
sfârșitul aventurii acesteia, până la sfârșitele mele’“ 144, 


143 Gabriel Liiceanu către Sorin Vieru (mai 1984), în Epistolar, p. 176. 
144 C. Noica, Carte de înțelepciune, p. 41. 

Destinul autentic în filosofie este, așadar, destinul creator al 
marelui artist. Devii filosof într-un sens înalt al cuvântului 
când intri în posesia propriului gând și îl slujești până la 
sfârșitul vieţii!*. Filosofia mare este aventură a spiritului. 
Impresia ce se degajă din această reprezentare romantică 
despre destinul filosofului este copleșitoare, așa cum au 
mărturisit-o cei care au resimțit printr-un contact mai 
apropiat și prelungit fascinația neobișnuită a gândirii lui 
Constantin Noica. Luat foarte în serios imperativul „Fii tu 
însuți“, de îndată ce este asociat cu exigența unei impozante 
construcții conceptuale menite să confere o dezvoltare siste- 
matică ideii, poate genera mari tensiuni și complexe, așa 
cum rezultă și din paginile Epistolar-ului. 

Înțeleasă și practicată așa cum a înțeles-o și a practicat-o 
Noica, filosofia speculativă pare să vină în întâmpinarea 
acelui ideal al creației care a dominat și domină până astăzi 
cultura umanistă. Recepţia și ecoul filosofiei sale într-o cul- 
tură ai cărei zei ocrotitori sunt personalități ce întruchipează 
într-un mod convingător acest ideal, nu puteau să fie decât 
excepționale. O caracterizare cât de sumară a construcției 
speculative, într-o exemplaritate oarecum ideală, poate fi edi- 
ficatoare în această privință. Atât ca proiect, cât e prin întru- 
chipările cele mai semnificative ale proiectului, « ontologie 
speculativă este o perspectivă conceptuală și, totodată, perso- 
nală, subiectivă asupra existenței ca totalitate. Acele categorii 
și relații categoriale ce dau contur și închidere unui sistem 
ontologic unifică diversitatea experiențelor noastre, atât a ce- 
lor faptice, cât şi a celor valorice conferindu-le o semnificaţie 
universală. Marile sisteme ni se înfățișează, astfel, ca o stră- 


145 Această imagine asupra filosofiei ca „gândire eroică“ răzbate suges- 
tiv din pronunțări ocazionale ale învățăceilor, atunci când prin ele vorbeşte 
de fapt maestrul : „Este, desigur, problema D-voastră cum veți reuși să strân- 
geți toate aceste zări în chinga unicei “opțiuni”, sau dacă nu cumva veți ajunge 
în deceniul decisiv al creaţiei filosofice — cel de al șaptelea — care vă stă în 
față, să părăsiți altarul vechilor zei, pentru a ne propune zeul D-voastră. 
(Căci ce altceva este creație, dacă nu forța de a propune lumii zei noi, în 
locul unei paciente și anonime intrări în cortegiul zeilor știuți?) (Gabriel 
Liiceanu către lon Ianoși [noiembrie 1986], p. 292.) 

danie de a integra experiențele personale ale viet în ordinca 
impersonală și atemporală a ființei. Ele explică astfel fapte și 
fundamentează valori din perspectiva unor interese și preo- 
cupări ce au în același timp o semnificaţie intelectuală și spi- 
rituală. Ţintind absolutul și necondiționatul, viziunea pe care 
o propune un sistem va fi în același timp personală și defi- 
nitivă. Definitivă în măsura în care ea nu poate fi pusă în ca- 
uză de nici o experiență particulară. Căci orice experiență 
reală sau doar gândită este aptă să fie absorbită, integrată și 
interpretată în cadrul categorial al sistemului. S-a spus, pe 
bună dreptate, că faptele și experiențele particulare, oricare ar 
fi anvergura lor, nu pot fi invocate, pentru a-l susține sau a-l 
răsturna. Insatisfacţia privește întotdeauna întregul. Şi ea nu 
poate lua naștere decât în mintea celui care propune o alter- 
nativă. Creatorul unei arhitectonici speculative sau cel ce se 
acomodează uneia deja consacrate nu poate scăpa de impre- 
sia că a atins o armonie deplină și, în acest sens, ultimă. El nu 
crede că a descoperit un nou mod de a vedea existența, ci în- 
săși natura existenței. Asemănările dintre marile creații specu- 
lative și artistice se impun de la început atenţiei. Ca și plăsmu- 
irile sensibile ale imaginației artistului, structurile concep- 
tuale produse de închipuirea filosofului nu sunt menite să re- 
leve noi fapte și să le explice în sensul curent al cuvântului, ci 
să confere noi sensuri faptelor deja familiare. Semnificația unei 
mari opere de filosofie speculativă este eternă. Doar receptarea 
ei ține de caracteristici individuale și de spiritul timpului. 
Intelectualul zilelor noastre care vede în ontologia specu- 
lativă produsul cel mai înalt și mai reprezentativ al străduin- 
telor gândirii filosofice va fi pe deplin îndreptățit să creadă că 
filosofii sunt apariţii rare. Condiţia celor mai mulți dintre cei 
care se interesează de filosofie, ori de câte ori va fi asumată în 
mod lucid, va fi, așadar, una a umilinței. lată o exprimare 
extrem de caracteristică: „Filosof adevărat știam că nu pot fi. 
Nu ai dreptul, zic eu, să râvnești la asta dacă nu te crezi în 
stare să-l surclasezi pe Kant sau măcar pe Bergson, adică dacă 
a eşti convins că ai ceva demn de spus în acest domeniu“. O 
rezervă ar putea fi formulată, aici, doar cu privire la expresia 

„a surclasa“ în măsura în care va fi luată în înțelesul ei 
obișnuit, „a întrece“, „a depăși“. Pentru cel ce privește filo- 
sofia din perspectiva idealului creator al artistului, o faptă fi- 
losofică autentică va rămâne veșnic actuală. Filosof, în acest 
sens al cuvântului, este numai cel care produce o operă în mă- 
sură să stea alături de capodoperele genului. Opera filosofică 
va fi tot atât de impregnată de individualitatea creatorului ei 
ca și marea operă de artă. Ca fapt cultural ea va fi unică, 
inimitabilă, fără antecedente şi continuări. Nu există 
contribuţii filosofice, nu există cercetări filosofice. Se lasă 
clar să se înțeleagă că în câmpul filosofiei nu ar exista decât 
două roluri : cel al marelui creator şi al comentatorului. 
Prin natura lucrurilor, doar foarte puțini își pot asuma primul 
rol. Mult mai mulți sunt desigur apți să-l exercite pe cel de-al 
doilea. Aceștia ar fi profesioniștii filosofiei, în primul rând 
profesorii de filosofie. Ei conservă, îngrijesc și transmit marea 
creație filosofică. Ca atare, ei nu există decât prin marile spi- 
rite creatoare. O dependență pe care o exprimă bine un vechi 
proverb : „Când împărații construiesc catedrale, cărăușii au de 
lucru“. Raportarea comentatorului la geniile speculative va fi 
foarte asemănătoare cu cea a istoricilor și teoreticienilor artei 
la marii artiști. Concluzia firească este că filosoful cu adevărat 
demn de acest nume este fie creatorul unui sistem menit să 
înfrunte vremea, fie nu este deloc. Regimul creației filosofice 
nu ar avea nimic comun cu cel al cercetării. lată de ce și 
pretenţia „cercetării filosofice“ de a fi mai mult decât comen- 
tariu și exegeză nu ar putea sfârși decât în impostură. 
Contrastul dintre două culturi filosofice — filosofia ca 
viziune subiectivă, accentuat personală și filosofia ca cerce- 
tare — capătă contururi mai clare, mai nete pentru cel ce ur- 
mărește confruntarea dintre Noica și unii dintre cei mai 
apropiați discipoli, prieteni de idei și interlocutori ai săi, care 
au susținut necesitatea „îmblânzirii“ programului filosofului 
pe care l-au resimțit drept prea rece, prea impersonal, prea se- 
ver și chiar opresiv. Această discuţie, tot mai animată în ulti- 
mii ani ai vieţii lui Noica, ce a putut apărea unora drept o 


regretabilă „ceartă“ sau chiar drept o schismă dramatică, este 

extrem de instructivă și în măsura în care scoate în evidență 
diferențe stilistice semnificative în interiorul uneia și acele- 
iaşi culturi filosofice. Atât timp cât aceste diferențe nu se 
revarsă însă peste liniile ce delimitează ceea ce desemnez, aici, 
drept două mari culturi filosofice, dezbinarea va_putea fi so- 
cotită totuși drept o „ceartă în 

Este extrem de caracteristic pentru predispoziţiile și în- 
clinaţiile dominante în mediul culturii românești, o cultură 
în care tonul l-au dat și îl dau și astăzi scriitorii și artiștii, că 
„despărțirea de Noica“ nu a fost o reacție față de opțiunea lui 
hotărât antimodernă pentru gândirea orientată, o opțiune ce 
se exprimă îndeosebi prin tema contradicției unilaterale14%, 
ci fată de exigenţele percepute drept excesive de elaborare 
conceptuală și construcție speculativ-sistematică pe care le-a 
propus în mod constant autorul Devenir întru fiinţă. 
Obiectul și miza confruntării a fost în mod evident o 
pretenție resimţită drept excesivă și respinsă în cele din urmă 
drept inacceptabilă, pretenţia că „sistemul este singura formă 
adecvată a filosofiei“. Pentru Gabriel Liiceanu, principalul 
protagonist al acestei dezbateri, confruntarea cu standardele 
de excelență filosofică statuate de Noica va lua forma Cer) 
cu filosofia“147. Noica nu este numit și invocat decât în pri- 
mul din textele în care se consumă această dispută, Filosofia 
și paradigma feminină a auditoriului. În altele, Genurile 
filosofiei, Sistem şi fragment, Cioran sau filosofia ca 
antifilosofie (titlu extrem de caracteristic pentru intenția 
autorului) și Despre carte, ceea ce se acuza permanent este 
tot pretenţia că sistemul speculativ și sistemul în genere 
reprezintă singura formă de viață autentică filosofică. Noica 
nu mai este nici măcar amintit, dar pentru cititorul prevenit 
nu încape nici o îndoială că discuţia se duce tot timpul cu 
Noica. Modelului noician al filosofiei îi este opus în aceste 
texte un model pe care l-am putea numi cioranian, chiar 


146 Pentru dezvăluiri, vezi discuția ontologiei lui Noica în capitolul 
Ambiţia sistemului. 

147 Vezi G. Liiceanu, Cearta cu filosofia, Editura Humanitas, Bucu- 
rest), 1992. 

atunci când Emil Cioran nu este invocat. Scrisori publicate în 
Epistolar, care au fost scrise cam în aceeași perioadă, conțin 
mărturii semnificative în această privință!4%8. 

Despărțirea de Noica, adică rebeliunea față de recunoaș- 
terea sistemului ca singura formă înaltă, pe deplin autentică 
a gândirii filosofice, este un act al eliberării de modele și repre- 
zentări de excelență ce sunt resimţite acum drept constrân- 
geri. Ce se percepe drept limitativ, excesiv și, prin urmare, 
constrângător în stilul de filosofare pe care l-a recomandat cu 
insistență opera speculativă și învățătura lui Noica? Voi men- 
ționa câteva trăsături ale unei filosofii înalt speculative ce sunt 
cu deosebire acuzate, într-o ordine oarecum întâmplătoare. 

Sistemului i se reproșează, mai întâi, artificialitatea, în- 
truchipată într-o ordonare liniară a ideilor și argumentelor ce 
anulează mișcarea ezitantă, tatonatoare, cu ocolişuri, dezor- 
donată, frenetică și adesea contradictorie a gândirii naturale, 
îi limitează posibilitățile de exprimare, îi suprimă spontanei- 
tatea. Sistemul nivelează, aplatizează, regularizează pulsiunile 
spontane ale spiritului. Ordinea și coerenţa ideatică a siste- 
mului, rigorile sale conceptuale și argumentative ar ascunde 
chipul adevărat al gânditorului ca ființă vie, stăpânită de por- 
niri contradictorii, ființă ce caută, revine, se răzgândește, se 
revoltă împotriva propriilor înclinații și stereotipii,trăiește suc- 


148 „Ideea că trebuie să ai o “idee” concepută ca o “mașinuţă specu- 
lativă” care “se plimbă” — explicându-le —, peste viaţă și lume, este marea su- 
perstiție sub care s-a așezat sistemul pedagogic al d-lui Noica. De la denun- 
tarea acestui imperativ ca fiind o pură superstiție începe adevărata dezba- 
tere cu Noica (aceasta este, implicit, o dezbatere cu un anumit mod de a 
concepe filosofia) și nu de la divergenţele mărunte sau mai mari privind 
diversele opțiuni în câmpul gândirii speculative“ (p. 118). Într-o altă scri- 
soare acea reprezentare asupra excelentei filosofice ce constituie obiectul 
„despărțirii“ va fi evocată cu o referire la o filosofie „despre al cărei autor 
Kierkegaard spusese că seamănă cu un om ce-și construiește un palat, el ră- 
mânând să locuiască mai departe într-o cămară de slugi...“ (p. 245). Si 
câteva rânduri mai jos, punându-se în contrast gândirea vie ce exprimă pul- 
saţiile și tensiunile existenței trăite cu acea „punere în formă“ pe care o re- 
clama gândirea sistematică: „Scriind un “tratat” despre limită — numai pen- 
tru că ăsta era obiceiul, din tată în fiu, în tagma filosofilor nu amenințam, 
vorba lui Cioran, să devin un ‘turist în infern?“ (p. 246). 

cesiv dezbinarea lăuntrică și împăcarea cu sine. Limbajul „gân- 
dirii pure“, limbajul conceptual, abstract-discursiv, este per- 
ceput drept „gândire artificială“. Sistemului i se reproșează, 
apoi, tendinţa totalizatoare, ambiția cuprinderii întregului, ne- 
socotirea varietăţii infinite a realităților şi experiențelor ome- 
Dest ce nu ar putea fi supuse jurisdicției rigide a câtorva prin- 
Op generale și formule categoriale. Văzut din această per- 
spectivă, sistemul filosofic este „voinţă și adevăr“ ce ar sfârși în 
„voință de putere deturnată în spirit“149. Aceasta deoarece 
aspirația spre unificare absolută a creatorilor de sisteme filo- 
sofice ar fi susținută de supoziţia că dincolo de o lume a di- 
versității, eterogenității, ba chiar a incoerenţei — lumea expe- 
rienţelor trăite — ar exista o ordine simplă iar sistemele ar fi 
tocmai diferite proiecții sau reprezentări ale acestei ordini. 
Discursul filosofic va fi situat astfel tot mai aproape de „dis- 
cursul divin“. Supoziţia ce pare să stea în spatele acestui por- 
tret al gândirii „sever-discursive“ este că structura conceptuală 
și rigoarea argumentativă, pe de o parte, și pretenţia de „asigu- 
rare definitivă“ a rezultatelor demersului sistematic, pe de 
altă parte, ar fi indisociabile. Sub stăpânirea ambiţiei siste- 
matice, filosofia ar cădea în mod inevitabil în „păcatul orgo- 
liului“, și-ar asuma o sarcină peste măsura unei minți ome- 
nești, cea a unei cunoașteri depline a necondiționatului și 
absolutului. A găsi ordinea lumii” sfârșește cu “a pune lumea 
în ordine și orice explicaţie totală dată lumii se prezintă 
de-acum încolo ca o reconstrucţie totalitară a ei. În locul dia- 
logului, apare sistemul ca expresie a decretului în câmpul ideii“. 
Şi mai departe : „Un sistem şi un imperiu sunt animate de 
același apetit expansiv. O lege la fel de sângeroasă prezidează 
nașterea ideii în jurul căreia se construiește sistemul și naşte- 
rea visului pe care se înalță un imperiu. Caracterul sângeros 
al legii constă în însuși caracterul ei de lege : a pune lumea 
în ordine, într-o ordine care nu e emanația discretă a inte- 
riorităţii... — iată aspiraţia comună a sistemelor filosofice și a 
oricărui sistem imperial“150. (Că aceasta ar fi o aspirație 


149 Gabriel Liiceanu, Cearta cu filosofia, p. 51. 
150 Ibidem, p. 52. 

comună sistemelor filosofice în genere este totuși proble- 
matic. „Metafora imperială“, invocată aici, poate fi o carac- 
terizare sugestivă a „voinței de putere“ proprie marilor sis- 
teme de metafizică raționalistă, cum sunt cele construite de 
Descartes, Spinoza, Leibniz sau Hegel, sisteme ce pretind a se 
fi înstăpânit pe un adevăr unic, definitiv, și, în acest sens, 
absolut. Aplicată unor sisteme cum sunt cele ale lui Blaga sau 
Noica, o asemenea caracterizare mi se pare a fi o forțare a no- 
tei. Aceste sisteme sunt construcții speculative ce nu pretind 
a fi decât reprezentări inevitabil subiective, aşadar personale, 
asupra unei ordini ce nu este totuși doar a unui loc și a unui 
timp, ci una care îi privește și îi angajează pe toți oamenii ce 
gândesc în mod independent. Chiar dacă nu reprezintă o 
„emanaţie discretă a interiorității“, o asemenea ordine este 
totusi într-o anumită măsură și într-un anumit fel o emana- 
tie a interiorității. Este potrivit, de aceea, să distingem năzu- 
ința de cuprindere proprie sistemului filosofic, în genere, de 
pretenţia posesiei unei cunoașteri impersonale, cu valoare 
obiectivă, adică să distingem între mitul „unificării absolute“ 
și mitul „gândirii asigurate“. Arătam că Blaga, și în egală 
măsură Noica, se detașează explicit de idealul epistemic al 
„gândirii asigurate“, gând ce a prezidat instituirea marii tradi- 
tii a metafizicii raționaliste. De altfel și autorul va recunoaș- 
te în Noica un „îmblânzitor“ al răcelii, aridității, rigidității și 
impersonalității supraomenești a speculații raționaliste!51.) 
Denunţându-se și deplângându-se în asemenea termeni 


154 Gabriel Liiceanu evidenţiază, de fapt, o tensiune ce există între 
„programul lui Noica“ și unele caracteristici ale practicii sale filosofice. Nu 
numai că Noica nu a atins, în sistemul său, „exactitatea“, aşa cum recunoștea 
singur, rămânând de multe ori pe treapta exprimării ideii prin metafora 
sugestivă, dar el a acordat o preferință absolută unui filosof atât de puțin 
„imperial“, cum a fost Platon, și s-a complăcut în „povestirea“ ideilor specu- 
lative. Calificând scrierea lui Noica Povestiri despre om după o carte a 
lui Hegel drept o carte născută dintr-un „bun instinct“, Liiceanu scrie: „Po- 
vestită, și astfel salvată (s.m. — M.E.), cartea lui Hegel a terminat prin a se 
reîntruchipa într-o structură literară. Ea a primit alt nume. Şi dacă până 
acum putea fi rostită de la catedră, ea este acum povestită “la gura sobei”, 


sub blândul îndemn al lui “stai lângă mine și ascultă“ (Op. cit., p. 14). 

autoritarismul, voința de putere, ca atribute inerente ale filo- 
sofiei de sistem, este vizată până la urmă acea impersonalitate 
ce rezultă din rigoarea conceptuală și argumentativă, din 
disocierea netă a ideaticului pur de imaginativ și sensibil, de 
extirparea mesajului existențial direct al gândului filosofic, o 
impersonalitate ce ar conduce la orientarea filosofiei după 
idealul de obiectivitate al științei, la pierderea forței de antre- 
nare proprii reflecției spontane și fragmentare. Sunt transpuși 
astfel în atmosfera specifică a gândirii unui Kierkegaard sau 
Cioran, a autorilor care deplângeau dispariția în spatele unor 
construcții speculative de suverană detaşare și glacială auste- 
ritate a gânditorului viu, al cărui mesaj va fi profund impreg- 
nat de experienţele sale personale, de ceea ce reprezintă un 
mod particular, unic de raportare la existență. Sistemul încă- 
tușează astfel gândirea liberă, care este o gândire accentuat 
personală. „Aristotel, Toma d'Aquino, Hegel — trei înrobitori 
ai spiritului. Cea mai vătămătoare formă de despotism e 
sistemul, în filosofie și în toate“152. Sistemul, rigoarea, coe- 
rența, consecvența supraomenească, ambiția universalităţii ar 
reprezenta moartea gândirii vii. lată cum întâmpina Cioran 
străduințele comentatorilor lui Nietzsche : „Nimic mai supă- 
rător decât lucrările ce pun ordine în hățișul de idei al unui 
spirit care a urmărit orice, numai sistemul nu. La ce bun să 
atribui o coerenţă iluzorie ideilor lui Nietzsche, sub pretextul 
că ele gravitează în jurul unui motiv central? Nietzsche este o 
sumă de atitudini, și ar însemna să-l coborâm căutând la el 
voință de ordine, preocupare pentru unitate. Prizonier al 
umorilor sale, el le-a înregistrat fluctuaţiile“153. Pe Cioran — 
autorul ce ilustrează probabil cel mai bine o atitudine externă 
— nu îl scoate din indiferență decât ceea ce are calitatea de a 
provoca, de a uimi, de a contraria, de a izgoni orice stare de 
confort a gândirii și sensibilităţii. Ceea ce este pur conceptual 
nu îi spune nimic, deoarece îi apare lipsit de vibraţie, rece, 


152 E, Cioran, Despre neajunsul dea te fi născut, traducere de E. Marcu, 
Editura Humanitas, București, 1995, p.:126. 

153 E, Cioran, Ispita de a exista, traducere de E. Marcu, Editura Hu- 
manitas, București, 1992, p. 129. 

mort. „Filosofia lui Wittgenstein, notează el, nu mă atrage în 
mod deosebit, dar Wittgenstein, ca om, mă pasionează. Tot 
ce citesc în legătură cu el are darul să mă tulbure“15%. 

În sfârșit, sistemului i se reproșează că, în pas cu golirea 
de substanță omenească a gândului, tinde să transforme filo- 
sofia într-o îndeletnicire esoterică a unui grup de indivizi 
specializați în mânuirea abstracţiilor. Filosofia se va adresa 
astfel doar celor dispuși să se supună unei lungi iniţieri și 
exersări într-un limbaj specializat și într-o tehnică, în rând 
cu alți viitori experți. O dată cu intrarea în scenă a sistemului 
s-ar inaugura un laborios proces de creare a unui limbaj spe- 
cializat care îndepărtează de filosofie secţiuni tot mai cuprin- 
zătoare ale publicului instruit. Azi ne-am găsi, se pare, la ca- 
pătul acestui proces în măsura în care prestigiul stilului sa- 
vant, profesional a devenit nemăsurat, cel puțin în mediile 
universitare, familiile filosofice tot mai mici și mai exclusi- 
viste concurând, în această privință, grupurile științifice spe- 
cializate. Situaţia în care a adus ambiția sistematică filosofia 
apare nu numai dezastruoasă, ci și ridicolă. „Autori de texte 
filosofice, care manipulează un limbaj de aparat așa-zis “şti- 
inţific”, sunt mai numeroși astăzi în lume decât cititorii 
lor“ 152. Și ceea ce este încă mai important, odată cu profesio- 
nalizarca ei crescândă, filosofia ar pierde contactul cu proble- 
mele cu adevărat însemnate, semnificative ale vieții ome- 
ncşti. Pierderea publicului nu ar fi decât un reflex al acestei 
evoluţii fatale. Căci prin sacrificiile pe care filosofia le-a 
adus, în ultimele sute de ani într-o măsură tot mai mare, 
idolul care este Sistemul, idealurilor sever-discursive ale ela- 
borării conceptuale și rigorii argumentative, ea ar fi ame- 
nințată să piardă tot ce este mai de preț: libertatea de mişcare 
a gândirii, receptivitatea pentru problemele ce solicită în 
prumul rând o minte emancipată și un suflet sensibil și, odată 
cu aceasta, și publicul pe care l-a avut încă din vremea în care 
Socrate discuta cu tinerii în piețele cetății. 


154 E. Cioran, Exerciţii de admiraţie, traducere de E. Marcu, Edi- 
tuia Humanitas, București, 1993, p. 99. 
155 Gabriel Liiceanu, Cearta cu filosofia, p. 19. 

Care sunt marile contururi ale acelei reprezentări asupra 
autenticității filosofiei ce se distanțează în mod ostentativ de 
sistem, o reprezentare ce vine în întâmpinarea mentalităţii 
culturale dominante în cercurile intelectualității literare şi 
culturale românești? Cred că Gabriel Liiceanu le-a schițat în 
mod nuanțat și sugestiv în scrieri ce marchează despărțirea sa 
de idealul filosofic al lui Constantin Noica. Reflecţiile sale 
evocă tot timpul tensiunea dintre modelul noician 
delul ciorantan al filosofiei, iar preferi 
modul cel mai hotărât către cel din urmă. 
lecare și de sprijin al pledoariei pare să fie 
sentimentul că asteza conceptuală pe care a impus-o specu- 
lația pură gândirii filosofice a devenit intolerabilă,că aceasta 
poate redeveni cu adevărat vie și umană numai ca expresie di- 
rectă a mișcărilor spontane ale sufletului. Altfel spus, ceea ce 
se cere unei cărți de filosofie este ca omul angajat, cel pentru 
care căutarea sensurilor este problemă de viață, să exclame 
citind-o : „Dar aceasta este problema mea!“!56, Imperativul 
ar putea fi formulat astfel: filosofia este prin excelență reflec- 
ţie liberă care își afirmă deschis subiectivitatea, aşa cum o 
face arta; ea nu trebuie să-și acopere sâmburele, mesajul exis- 
tențial, cu armura unui angrenaj conceptual ce ar putea su- 
gera o năzuință de cunoaștere dezinteresată. Ceea ce se pune 
în cauză este opoziția spirit — suflet — o temă majoră în pro- 
gramul filosofiei speculative propus de Noica — adică subor- 
donarea subiectivității spontane unei pretinse rațiuni univer- 
sale!57. Rostul filosofiei nu este în primul rând să ne instru- 
iască, să ne exerseze mintea, să ne învețe să gândim, să ne 
„formeze“ şi să ne „educe“ într-un sens convențional al ter- 
menilor, ci să ne zgâlțâie, să ne trezească, să ne ascută sensi- 


136 Cearta cu filosofia, p. 34. 

'57 În cuvintele lui Liiceanu, „... superioară este acea modalitate a 
discursului filosofic care se adresează spiritului nu direct, ci prin 
intermediul sufletului. Şi de vreme ce ajunge la spirit străbătând sufletul, 
această modalitate nu poate fi decât artistică. Din această clipă, ecuaţia 
“suflet — artisticitate — popularitate” vine să ia locul ecuaţiei spirit (rațiune) 
— ştiinți ficitate (sistem) — ermetism“ (Ibidem, p. 30.) 


153 


bilitatea pentru problematica orientării vieții, să ne reclă- 
dească. Sugestia este că gândul filosofic trebuie să solicite și 
să pună în mișcare toate facultățile noastre, în egală măsură 
rațiunea, imaginația şi afectele. Speculaţia pură ca desprin- 
dere a gândului de acele interogaţii ce reprezintă reacţia în 
fața existenței a unei ființe lucide, sensibile și responsabile, 
duce la artificialitate. Gândirea filosofică este vie doar atât 
timp cât este „plasmatică, fără contururi ferme, contradic- 
torie şi şovăitoare, bruiată fără încetare aporetică...“158 Ea se 
oferă ca spectacol al unei sincere, pasionate, adesea chinuite 
căutări. Semnificație are în primul rând căutarea ca atare, și 
nu rezultatul la care va ajunge ea. Reflecția filosofică, ca miș- 
care naturală a gândirii, va fi în mod necesar fragmentară. 
Sistematizarea, organizarea conceptuală și argumentativă, 
contrariul acestei mișcări firești, o suprimă. Ca expresie fi- 
delă a unei tatonări ezitante în universul sensurilor, scrierea 
filosofică adevărată va fi mai degrabă „reportaj filosofic”, 
deci diagrama unei rătăciri în spațiul gândirii...“159. Opoziția 
dintre gândirea speculativă și gândirea filosofică angajată 
existențial va fi stilizată într-o formulă ideal-tipică ca opo- 
zitie dintre „gândirea artificială“ și „gândirea naturală“. Gân- 
direa naturală „face din momentele finitudinii — din tăcere, 
rătăcire, agonie și moarte — semnele de punctuație ale unui 
discurs eliberat de prezumția colaborării cu continuitatea ab- 
solută a Sensului. În locul eului impersonal ca agent absolut 
al Adevărului, eul dramatic al filosofiei“15, În filosofia de 
sistem, ca filosofie căreia i se impută inspirația științifică, 
scrierea va fi, dimpotrivă, operă ce nu înregistrează mișcarea 
reală, neliniară și contradictorie a gândului, ci reorganizează 
ideile în disciplinate coloane argumentative pentru a susține 
şi a întemeia teze şi concluzii, tot aşa cum demonstrația ma- 
tematică nu redă demersul real prin care a fost găsită o teo- 
remă, ci introduce post actu acele premise ce permit deri- 
158 Cearta cu filosofia, p. 54 


159 Idem. 
160 Ibidem, p. 56. 

varea ei drept o consecință necesară. „Orice sistem filosofic 
reorganizează demersul gândirii în funcţie de rezultatul găsit 
în culisele nevizitabile ale gândirii; ceea ce se vede este diferit 
de ceea ce s-a petrecut cu adevărat. Aici “adevărul” nu este, așa 
cum ni se spune ‘rezultatul cu drum cu tot”, ci este drumul 
re-făcut în vederea unui anumit rezultat. În schimb, în suita 
de fragmente sau în epica de idei, rezultatul nu apare nicăieri 
ca rezultat, ci pur și simplu ca ansamblu al unui demers ne- 
mistificat. Gândirea rapsodică sau cea liber-discursivă nu 
trebuie să ajungă în mod necesar ‘undeva 161, 

Filosofului speculativ care construiește un sistem, un 
„palat al gândirii“, îi este opus astfel filosoful-scriitor, filoso- 
Dei sistematiceliteraturizarea filosofiei. Cu referire la mari 
personalități ce ilùstrează aceste două programe, opoziția este 
cea dintre Descartes și Pascal, Kant și Hamann, Kierkegaard 
și Hegel, Husserl și Heidegger, cu deosebire cel târziu. Con- 

— 


ceptului îi este opusă reflecția, teoreticului, expresia directă a 


spontaneității gândului, sistemului fragmentul, gândirii arti- 
ficial ordonate „gândirea naturală“, filosofiei pentru specia- 
EE 
sensurilor ultime. Pledoaria este pentru „o filosofie fără 
concepte, care vorbește limba tuturor și a cărei limbă poate fi 
vorbită de toți“162, o filosofie ce vine în întâmpinarea preo- 
cupărilor cercurilor largi ale publicului cult și este accesibilă 
oricărui om instruit. Sistemul filosofic va putea fi socotit o 
construcţie inspirată de modelul matematic în timp ce filoso- 
fia ca reflecţie liberă, filosofarea, tinde să urmeze modelul 
pe care îl oferă marea operă de artă163. Mesajul este cel al 
eliberării filosofiei de constrângerile resimțite ca limitative, 
stânjenitoare, ba chiar deformatoare ale rigorii conceptuale și 
argumentative. Jurnalul filosofic, epistola filosofică, cuvân- 
tarea filosofică, dialogul filosofic, aforismul și eseul filosofic 
161 Cearta cu filosofia, p. 58 


162 Idem, p. 43. 
163 Ibidem, p. 44. 

sunt opuse sistemului drept „genuri artistice ale filosofiei“ 
faţă de „genul științific al filosofiei“ 164, 

Filosofia devine artistică, literară în primul rând în mă- 
sura în care este, ca şi arta, o expresie directă a trăirilor, pre- 
dispozițiilor, tensiunilor, anxietăţilor, perplexităţilor și aver- 
siunilor unei individualităţi puternice. O asemenea filosofie 
ar fi mai autentică decât filosofia de sistem, deoarece este mai 
accentuat personală, mai subiectivă. Filosoful care reflectează 
în mod liber se exprimă doar pe sine, dă glas unor înclinații 
şi idiosincrazii ce nu angajează pe nimeni altcineva. El nu 
dorește să impună ceva cuiva. Cioran, care a ilustrat într-o 
formă deosebit de netă această atitudine, recunoștea că scri- 
erile sale sunt doar mărturisiri. Spre sfârşitul vieţii, în 1986, 
el afirma într-o convorbire: „Vreau să spun că privesc tot ce 
am Scris nu ca pe o teorie, ci ca pe o terapie pentru mine 
însumi“165. Iar într-un interviu din aceeaşi perioadă, referin- 
du-se la reproșul că nu vorbeşte decât de ceea ce îl privește, el 
declara: „Ei bine, da: cei ce vorbesc de probleme generale îmi 
par, cel mai adesea, goi“166. Pentru cei ce vor împărtăși o ase- 
menea poziție interesant este doar un gând așa cum este trăit 
de cineva si nu unul ce va trebui să aibă aceeași semnificație 
pentru toți cei capabili să gândească. Printr-un asemenea 
gând nu ne vorbește așadar raţiunea universală, spiritul unei 
epoci sau al unei colectivități, ci o ființă omenească sensibilă. 
Doar arta, ce se plasează în mod programatic la antipodul te- 
oriei, este autentică și umană!$. Delimitările dintre gândul 
filosofic și artă apar ca neavenite și artificiale. Deosebit de 
clar și de sugestiv va exprima această tendință de a valoriza 
filosofia tocmai prin ceea ce o apropie, aproape până la 
contopire, de artă, o personalitate culturală românească de 


164 Cearta cu filosofia, p. 57. 

165 Citat după Cioran sau filosofia ca antifilosofie, în Gabriel 
Liiceanu, Cearta cu filosofia, p. 143. 

166 Jbidem, p. 145. 

167 În epoca în care despărțirea sa de filosofie, în sensul convenţional 
al termenului, devenise deja definitivă, Cioran îi scria fratelui său: „În afa- 
ră de muzică și poezie, totul e minciună și vulgaritate“ (Ibidein, p. 147). 

distincția si prestigiul lui Alexandru Paleologu. Formulările 
sale deosebit de tranșante ne oferă una din cheile „despăr- 
țirii“ sale de Constantin Noica: „Finalitatea filosofiei nu este 
speculația abstractă. Filosofia cea mai întreagă, cea mai adec- 
vată necesităţii umane de gândire, este cea care nu se separă 
de sufletul omenesc, de manifestările mai mult sau mai puțin 
vizibile ale acestui suflet și, mai ales, nu ocolește frumusețea 
pe care o oferă viața“. Şi mai încolo: „Deci am ajuns să trag 
foarte în “jos” noțiunea de filosofie. Dar cred că, trasă în jos, 
poate fi de;natură să încurajeze lumea către această disciplină 
ce pare rezervată numai celor ce posedă un anumit vocabu- 
lar“!68, Vokbind astfel, Paleologu discută evident cu Noica. 
Apropierile dintre temeiurile „despărțirii“ sale de filosofia lui 
Noica și cele Xe despărțirii ulterioare a lui Gabriel Liiceanu, 
așa cum se exprima acesta în aproape toate textele grupate în 
volumul Cearta cu filosofia, este izbitoare pentru orice 
cititor avizat. Ca și Liiceanu, Paleologu pledează, în felul său, 
împotriva lui Noica, cauza „filosofiei ca artă“. 

Ca retlecţie liberă ce se adresează în primul rând sensibi- 
lității, sufletului, ca gândire eliberată de „plumbul concepte- 
lor“, filosofia va fi „artistică“ atât în conținut, cât și în for- 
mă. În scrisul filosofic înțeles și practica în spiritul acestei 
opţiuni semnificația a ceea ce se spune nu va putea fi despăr- 
țită de felul în care se spune. Textul filosofic se apropie de cel 
poetic și se distanțează cu ostentaţie de textul teoretic, cu deo- 
sebire de textul științific. Analizele formale mai recente ale 
limbajelor evidenţiază că acestea pot fi distinse din unghiul 
de vedere al dependenței lor de formele de expresie. Formele 
de expresie joacă rolul cel mai mare în limbajul muzical, 
unde nu există un conținut independent de expresie şi un rol 
foarte mare în limbajul poetic. Raportul dintre expresie și 
conținut se echilibrează în limbajul comun, în timp ce 
limbajul științific are o relativă independență față de forma 
expresiei. „Marca marii poezii este tocmai impresia că nimic 


168 AJ. Paleologu, Lucrurile cu adevărat importante - fragmente 
dintr-o discuţie cu publicul, în Cartea interferenţelor, Editura Stiin- 
tifică și Enciclopedică, Bucuresti, 1985, pp. 179-180. 

nu poate fi modificat. În știință e exact invers. În mate- 
matică, de exemplu, un lucru poate fi spus într-o infinitate 
de moduri“16?. La filosofii speculativi stilul poate fi o calitate, 
dar felul lor de a scrie va fi, evident, subordonat realizării acu- 
rateței conceptuale a obiectivelor sistematice. Noica nu a 
părut să acorde vreo însemnătate calității stilistice a multora 
dintre textele sale, acea calitate care le fac atât de atrăgătoare 
pentru cititor. Se poate chiar observa că textele sale sistema- 
tice, pe care le considera fundamentale, în primul rând cele 
în care şi-a expus viziunea ontologică, sunt cele mai puțin 
realizate din punct de vedere stilistic. Dimpotrivă, în filosofia 
inspirată de modelul marii arte felul de a scrie primește o 
însemnătate hotărâtoare. Paleologu va afirma acest lucru în 
modul cel mai direct, cu francheţea sa cuceritoare : „Dar care 
sunt filosofiile care au rezistat vremurilor, care sunt cele care 
continuă să intereseze, să pasioneze, să se impună? Și culmea, 
fără să se excludă unele pe altele, deși de regulă se bat cap în 
cap! Numai acelea care au o mare frumuseţe în sine, o mare 
soliditate în alcătuirea lor, adică o mare valoare artistică, în- 
tr-un cuvânt, un mare stil“170. Ce ni se spune aici? Mai întâi, 
că nu va trebui să acordăm o importanţă deosebită dezacor- 
durilor dintre filosofi. Filosofii rămân mari independent de 
faptul că sunt contraziși de alți filosofi socotiți și ei mari. În 
filosofie, ca și în artă, nu interesează prea mult adevărul. Ni 
se spune apoi, că o filosofie va fi mare în primul rând prin 
calitatea ei artistică. „Dacă filosofia, vreau să spun operele 
filosofilor nu se validează ca artă, atunci nu contează“17l. 
Mai clar este greu de spus. Potrivit acestei table de valori, Kant 
şi Husserl nu sunt filosofi însemnați, un Descartes sau un 
Hume cu atât mai puțin. Filosoful i se recomandă lui 
Paleologu prin felul său aparte de a gândi și a vorbi despre 
marile probleme ale existenţei, bunăoară, despre fericire și 
despre moarte: Pentru autorul nostru ceea ce conferă calitate 


169 S. Marcus, Poetica matematică, p. 158. 

170 AJ. Paleologu, Amicus Plato... sau Despărțirea de Noica, în 
Ipoteze de lucru, Cartea Românească, București, 1980, pp.65-66. 

171 Ibidem.p. 66. 

unui text filosofic este, în esență, ceea ce conferă calitate unui 
text poetic, adică atributele prin care textul poetic se opune 
textului științific. Aceasta îmi aminteşte exprimarea memo- 
rabilă a unui cunoscut fizician (Robert Oppenheimer) care 
aflând că un tânăr coleg de breaslă (Paul Dirac) scrie și poezii 
l-ar fi întrebat: „Cum puteți să împăcaţi aceste două preocu- 
pări? În poezie cineva spune într-un fel nou un lucru pe care 
îl ştie toată lumea, în fizică este tocmai invers“. Nu știm cum 
înțelegea Oppenheimer autenticitatea și excelența filosofică 
şi unde anume ar fi plasat filosofia între aceste două limite 
ale unui spectru relativ continuu reprezentate de poezie și fi- 
zică. Știm în schimb de ce fel sunt așteptările intelectualității 
literare și artistice românești cu privire la filosofie. Câştigă 
audiență și prețuire în primul rând textele filosofice ce se în- 
depărteazăcât mai mult de ariditatea conceptuală și rigoarea 
propriei filosofii sistematice, de limbajul abstract, specializat, 
răspund direct și sugestiv întrebărilor pe care și le pune o fi- 
ință înclinată spre reflecția existențială. Că așa stau lucrurile 
o probează între altele extraordinara audiență de care se bu- 
cură în aceste medii scrierile lui Cioran. La întrebarea, pusă 
recent de o revistă de cultură, „Ce influență a avut asupra 
d-voastră personalitatea lui Emil Cioran?“ un bine cunoscut 
critic literar răspundea: „Cioran m-a întărit în credința că 
există o materie unitară a creaţiei, în cadrul căreia distincțiile 
dintre filosofie și literatură, dintre idee şi emoție, dintre con- 
cept și imagine nu sunt decisive. Măsura principală a creaţiei: 
existența autorului ce se revelează“172. Este o exprimare cu 
totul în spiritul viziunii asupra filosofiei a tuturor celor ce acuză 
despărțirea dintre filosofie şi artă drept artificiale și resping 
credinţa unui Blaga sau Noica în autonomia deplină a filo- 
sofiei!73, Într-adevăr, cu greu s-ar putea susține că Cioran ar 
fi un autor important sau cel puţin interesant independent 


172 Vezi răspunsurile lui Gheorghe Grigurcu la ancheta revistei sibi- 
ene „Euphorion“, an. VI, nr. 1, 1996. 

73 „lar cine acceptă o filosofie ca artă, trebuie să o accepte vrând-ne- 
vrând și ca filosofie. De aceea cultura este un imperiu al păcii“. (Al. Paleologu, 
Amicus Plato..., în Ipoteze de lucru, p. 67.) 

de felul său de a scrie. Horia Patapievici crede că în atracția 
pe care o exercită Cioran asupra cititorului său am putea des- 
cifra pornirea perversă a acestuia din urmă de a se complace 
într-o lume de idei și reprezentări pe care nu le-ar putea ac- 
cepta într-o formulare directă, frustă: „Consimţim numai la 
cruzimile pe care le putem primi în montura replicilor fastu- 
Oase, deoarece, legitimaţi de calitatea stilului, putem trece 
liniștiți sub tăcere motivele inavuabilei noastre adeziuni la 
un conținut de distrucție... căci odată cu retorica sa trece și 
radicalismul său distructiv. Şi chiar dacă, pentru unii dintre 
noi, poziţia sa de principiu este obvios falsă, totuși, prin stil, 
consecinţele ei trec în perfecțiunea admiraţiei. Şi toți parti- 
cipăm prin acest stil la sărbătorile desființării“174. Cu alte cu- 
vinte, virtuțile stilului ne ajută uneori să ne înșelăm cu pri- 
vire la atitudinea noastră reală față de ideile lui Cioran. 
Există, oare, vreo indicație mai convingătoare privitoare la 
magia stilului, la forța lui de încătușare? Reprezintă reflecţiile 
unui autor care scrie astfel filosofie sau artă? 

În comparaţie cu mulți dintre entuziaști lui cititori ro- 
mâni din zilele noastre, Cioran pare să fi avut o reprezentare 
considerabil mai severă, mai austeră asupra filosofiei. El a lăsat 
să se înțeleagă nu o dată că ceea ce a scris după ce a intrat în 
posesia deplină a mijloacelor sale nu ar trebui socotit filo- 
sofie. Este ceea ce transpare foarte clar atunci când îl scrie o 
dată, la bătrânețe, fratelui său din România despre aversiunea 
pe care i-o provoacă zgomotul ce se face în jurul lui, ca scriitor 
de succes: „Si je metais pas si vieux, je retournerais à la 
philosophie. Elle a du moins l'excuse de ne pas être accesible 
aux journalistes et aux bonnes femmes“175. Când vorbeste de 
filosofie ca despre ceva de care_s-a despărțit, Cioran are în 
vedere, evident, un eșafodaj sistematic de "dei şi concepte, un 
GE Te Care ME ma spun nie pun nimic. În 
filosofie, observă el în prima carte ce l-a recomandat ca scriitor 
de limba franceză, într-un paragraf intitulat Despărțirea de 

174 H.R. Patapievici, Între demonul fanfaron și barbarul de seră, 


în „Euphorion“, nr. 1, 1996. 
175 Citat după Gabriel Liiceanu, Cearta cu filosofia, p. 162. 

filosofie, se refugiază cei „care fug de exuberanta corupătoare 
a vieții“176, 

Noica și Cioran par să fi fost de acord într-un singur 
punct, și anume că reflecția pur subiectivă nu este filosofie, 
cel puţin într-un sens tradițional al termenului. Este acel sens 
pe care Gabriel Liiceanu încerca să-l fixeze, înaintea despăr- 
țirii sale de Noica, scriind că filosof în înțelesul adevărat, au- 
tentic al cuvântului este cel „care a ajuns să aibă un punct de 
vedere asupra lumii și să îl desfăşoare unitar, suveran și coe- 
rent asupra oricărui detaliu al ei“177. „Despărțirea de Noica“ 
în mediul culturii umaniste românești este despărțirea de fi- 
loșofie înțeleasă ca speculație ultimă. Noica nu obosea să re- 
pete că speculaţia este opera rațiunii, și nu a intelectului care 
judecă. Rațiunea recunoaște și instituie totodată o ordine ce 
conferă sens întregului. Cum arătam mai sus, această ordine 
nu estèpentru Noica nici o ordine preconstituită pe care min- 
tea noastră este ținută doar să o descopere, nici o ordine 
postulată pur și simplu de filosof, potrivit înclinațiilor sale 
pur personale. Desigur că fiecare minte speculativă vede aceas- 
tă ordine într-un mod ce îi este propriu. Dar o vede 
deschizându-se spre o rațiune ce stă deasupra oricărei subiec- 
tivități. Este ceea ce Noica subliniază observând că „filosofiile 
mari“ sau „conștiințele filosofice autentice“ sunt doar cele 
care înțeleg că „omul stă sub stăpâni“. Răspunzându-i lui 
Liiceanu, care opunea constrângerilor filosofiei de sistem 
dreptul gândirii de a se mișca liber fără a fi în nici un fel 
stingherită, Noica remarca că nu el a urmărit „o idee unică“, 
ci ea, ideea, l-a urmărit pe el!78. Căci de îndată ce conștiința 
individului devine filosofică, ea nu ar mai avea libertatea „de 
a alege orice sensuri sau de a se lăsa invadată de orice sensuri“. 
Atunci când conștiința percepe ordinea, în sensul speculativ 
al cuvântului, ea „îşi dă seama că libertatea și necesitatea se în- 
tâlnesc“179. Sinele și sinea, trecerea mediului exterior în mediu 


176 E. Cioran, Tratat de descompunere, traducere de Irina Mavro- 
din, Editura Humanitas, București, 1992, p. 76. 

177 Jurnalul de la Păltiniș, p. 192. 

178 Vezi Gabriel Liiceanu, Cearta cu filosofia, p. 45. 

179 Vezi C. Noica, Trei introduceri la devenirea întru fiinţă, p. 42. 

intern nu sunt decât dezvoltări ale acestei teme. Din per- 
spectiva în care se situa Noica, filosofia abdică de la misiunea 
ei, singura care îi conferă autonomie, un loc distinct în pei- 
sajul culturii, de îndată ce încetează să se întrebe asupra sen- 
sului întregului. Iar forma adecvată acestui conținut al gândi- 
rii autentic filosofice este elaborarea conceptuală, sistematică 
a Ideii. „Filosofia ca artă“ înseamnă, în ochii lui Noica, o 
renunțare ce poate fi eventual apărată de argumente, dar nu va 
putea fi împărtășită de cel ce cunoaşte chemarea gândirii 
speculative. În sistemul filosofiei speculative, Noica resimte 
căldura învăluitoare a gândului ființei. Cei care s-au despărțit 
în cele din urmă de el percep, dimpotrivă, năzuința specu- 
lativă de a cuprinde întregul într-o formulă conceptuală, pre- 
cum Și rigorile sistemului ca o oprimare a „gândirii naturale“ 
ce exprimă în mod direct mișcările sufletului. Filosofia spe- 
culativă vorbeşte întregului gen omenesc. Pentru cei ce opun 
speculației reflecția liberă, filosoful vorbește doar pentru sine 
şi comunică ceva numai celor ce îl pot înțelege în virtutea 
unei înrudiri a sensibilităţii, a unei comuniuni a experiențelor 
gândirii și vieții. Filosofia speculativă este privită ca o 
îndeletnicire golită de suflet; în speculație autorul ei nu „tră- 
ieşte“, ci se înstrăinează de propria lui viaţă. lată o exprimare 
caracteristică a unei asemenea stări de spirit. „Problemele 
sufletului nu se rezolvă așezând spiritul deasupra sufletului. 
Asta nu e decât un mod de a escamota lucrurile, ceea ce în 
cazul lui Noica e foarte de înțeles: el nu are suflet, nici măcar 
“suflețel”, și habar nu are ce poate să însemne un asemenea lu- 
cru... Şi tocmai de aceea, dacă Noica a obţinut “legat'-ul dintre 
operă și propria viață, a făcut-o cu prețul unui manque de 
vie... Tocmai de aceea, în sfârșit, moartea nu e pentru el decât 
un sfârşit și nimic altceva; pentru el moartea nu e decât ceva 
care urmează vieții și ceva care se află neîncetat aici. El nu a 
simțit că moartea este o prezență; el nu o concepe decât sub 
forma ei postumă, tocmai pentru că nu face decât să o con- 
ceapă... Adevărul e că dacă spiritul este “cultural” și sufletul nu 


este, nu poți fi cultural fără o cultură a sufletului“ 180. 


180 Marin Teofil către Gabriel Liiceanu, în Epistolar, pp. 209-210. 

Disputa asupra ontologiei lui Noica purtată în acești 
termeni scoate la iveală tensiunea dintre două atitudini exis- 
tențiale. Din această perspectivă, opoziția lor este bine mar- 
cată iar simpatia lumii noastre artistice și literare va înclina 
fără îndoială spre cei care au părăsit ceea ce poate apărea 
drept „castelul de gheaţă“ al gândirii „sever-discursive“. De 
îndată ce privim însă această dispută drept o confruntare ce 
se poartă asupra condiției filosofiei în genere, ea ni se va înfă- 
țişa, cum observam în treacăt mai sus, ca o „ceartă de fami- 
lie“. Se poate argumenta că „marea dezbinare“ survine nu în- 
tre cei ce socotesc că atributele filosofiei în deplina ei puritate 
sunt cuprinderea într-o formulă unică a totalităţii, rigoarea 
conceptuală și argumentativă și cei ce consideră că autentici- 
tate deplină în universul ideilor generale are doar reacţia ne- 
stârijenită și neretușată a mintii și a sufletului în fața provo- 


tie ultimă și filosofia ca reflecţie liberă ar putea fi 
caracterizate drept două genuri majore ce aparțin uneia și 
aceleiași culturi filosofice, ce se integrează deplin în marea 
tradiție a culturii umaniste. Cealaltă cultură filosofică pare să 
fie filosofia concepută și practicată ca cercetare. Cercetarea 
este adevăratul gen științific în filosofie. 

Ce înseamnă cercetare filosofică, în ce sens are ea un ca- 
racter „științific“, prin ce se opune ea atât filosofiei specu- 
lative, cât şi reflecţiei filosofice, dincolo de diferențele insis- 
tent evocate și subliniate dintre acestea? Acestea sunt între- 
bări ce pot primi răspunsuri simple și clare. Cercetarea filoso- 
fică are ca obiect gândirea, așa cum se exprimă ea în osatura 
conceptuală a limbajului comun și a limbajului științei. Ea 
este o activitate ce țintește clarificări de natură conceptuală, 
prin formularea de ipoteze și supunerea lor examinării critice 
a comunității cercetărilor. O asemenea activitate nu se apro- 
pie de cercetarea științifică prin obiectivele ei; ea nu vizează 
extinderea și adâncirea cunoașterii, ci consideră doar forma 
conceptuală a oricărei cunoașteri și gândiri. Interesul filo- 
sofic spre deosebire de cel propriu-zis științific este pur for- 
mal, și nu material. David Hume a avut preocupări de na- 
tură filosofică în măsura în care ceea ce l-a interesat nu a fost 

să îmbogătească cunoașterea noastră cu privire la relaţiile 
cauzale, ci clarificarea conceptului de cauzalitate. Impulsul 
pentru cercetarea pe care a întreprins-o l-a constituit impre- 
sia că nu numai oamenii în viața de fiecare zi, dar chiar si 
metafizicienii gânditori ce își propun să răspundă unor 
întrebări socotite fundamentale, ultime, acceptă necritic şi 
vehiculează o noțiune a cauzalităţii ce este nu numai vagă si 
imprecisă, dar și de nesusținut. Hume a supus această noți- 
une unei examinări critice și a formulat o ipoteză alternativă 
cu privire la ceea ce desemnează utilizarea curentă a terme- 
nului cauzalitate. Această ipoteză a fost propusă examinării 
critice a tuturor celor interesaţi de analiza și clarificarea con- 
ceptelor noastre de bază, a oamenilor cu interese filosofice în 
sensul pe care l-a dat un autor ca Hume cuvântului filosofie. 
immanuel Kant la rândul său — stimulat de reflectia critică a 
lui Hume — și-a propus clarificarea conceptului cunoașterii, 
o clarificare ce i s-a părut indispensabilă pentru a putea răs- 
punde la întrebarea cardinală a Criticii rațiunii pure : 
„Dacă și cum este posibilă metafizica ca știință?“ Și chiar 
dacă el a acordat filosofiei sale transcendentale titlul de me- 
tafizică nu este mai puţin adevărat că primele două secțiuni 
ale Criticii, Estetica transcendentală et Analitica trans- 
cendentală reprezintă o contribuţie epocală la clarificarea 
conceptului de cunoaștere. Cele mai de seamă cercetări epis- 
temologice ulterioare au pornit de la examinarea critică a re- 
zultatelor la care a ajuns Kant. Aproape un secol mai târziu, 
englezul John Stuart Mill a întreprins o încercare de clari- 
ficare a unui concept discutat până atunci de mulți filosofi, 
și anume fericirea. Propunerea sa a devenit apoi un sistem de 
referință în dezbaterea acestei teme în numeroase scrieri de 
filosofie morală. Prin analizele lor conceptuale, autori ca 
Hume și Mill au adus contribuţii la ceea ce desemnez aici 
prin expresia cercetare filosofică. Sub impulsul inițial al 
unor gânditori de limbă germană din Europa Centrală ca 
Franz Brentano, Alexius Meinong și Gotlob Frege, filosofia 
anglo-saxonă a secolului XX a consacrat concepția și practica 
filosofiei ca cercetare. Nevoile de clarificare conceptuală sunt 
deosebit de acute în discursurile teoretice. lată de ce cerce- 

tarea filosofică se concentrează în mod deosebit asupra 
analizei limbajului științei și a limbajului moral. Autori 
reprezentativi pentru această orientare a gândirii filosofice o 
caracterizează uneori și ca filosofie ştiinţifică intentionând 
prin aceasta să sublinieze că filosofia devine o activitate 
cooperativă şi critică a celor ce aduc contribuţii la munca de 
clarificare conceptuală, o activitate în care pot exista rezultate 
general acceptate și progres. Şi tocmai în acest sens se va 
afirma că activitatea filosofică este in principal cercetare ce 
tintește clarificări conceptuale. Prin această caracteristică și 
numai prin această caracteristică va prezenta activitatea filo- 
sofică o asemănare schematică cu activitatea de cercetare 
științifică!8!. Şi tocmai prin această caracteristică ea se opune 
genurilor filosofice consacrate în tradiția culturală româ- 
nească. Autori reprezentativi pentru aceste din urmă genuri 
du fac nici un secret din faptul că, după părerea lor, asemenea 
activități se situează la marginea sau în afara a ceea ce înțeleg 
ei prin filosofie. Cei ce le practică ar putea fi plasați în cel 
mai bun caz în rândul celor pe care Andrei Pleșu îi numește 
filosofi secunzi sau filosofarzi. Se lasă să se înțeleagă că 
activități cu caracter cooperativ în care se poate progresa nu 


181 Într-un articol programatic publicat în anul 1970 în revista The 
Journal of Philosophy (vol. LVIII, nr. 14), Sydney Hook, unul din cei 
mai reprezentativi filosofi americani de orientare analitică, va exprima 
foarte clar un asemenea punct de vedere : „Înseamnă aceasta că nu a existat 
progres în filosofie? Dacă progresul va fi măsurat în acelaşi mod ca si în 
domenii de felul medicinii sau fizicii, adică prin creșterea cunoasterii siste- 
matizate și a controlului asupra lucrurilor, atunci va trebui să răspundem 
in mod negativ. Dar dacă indicele progresului este adâncimea, complexi- 
tatea și subtilitatea analizei sau nivelul și rigoarea argumentaţiei, atunci în 
mod neîndoielnic a existat progres“. Și mai încolo : „Stilul filosofiei s-a 
schimbat. El a devenit mai științific, fără fructele științei... filosofii sunt 
tentaţi de a abandona pretenţia că sunt în posesia unei cunoașteri, oricare 
ar fi aceasta, si de a lăsa căutarea cunoașterii pe seama gândirii comune și 
a științelor ce s-au dezvoltat din ea. Filosotia este definită astfel ca o acti- 
vitate, o activitate de analiză conceptuală sau categorială ale cărei rezultate 
nu reprezintă cunoaștere, ci clarificare... Dacă propunerea este acceptată, 
cercetarea cooperativă poate conduce la rezultate împărtășite în comun și 
la un acord comparabil într-o anumită miisură cu concluziile universal 
acceptate ale cercetării ştiinţifice“. 

pot să fie autentic filosofice. Ceea ce se acuză este un fel de 
a gândi plat, șters, impersonal, adică ceea ce nu se recunoaște 
până la urmă drept gândire. Un filosof este o mare persona- 
litate sau nu este deloc. Operele filosofice demne de acest 
nume sunt creaţii; în calitate de creații ele stau în fata altora, 
afirmându-se doar prin ceea ce le distinge și le singularizează, 
ca și marile opere de artă. A concepe și a practica filosofia ca 
o activitate cooperativă, ale cărei rezultate se impun tuturor 
celor competenți atât timp cât rezistă criticii lor, înseamnă a 
o degrada, a o transforma într-o îndeletnicire pentru specia- 
Dep, pentru experţi, în ceea ce poate tolera, până la urmă, o 
„onorabilă rutină“. Cum ar putea „spirite iremediabil plate“ 
să fie recunoscute ca locuitori ai tărâmului sublim care este 
adevărata filosofie? Contribuțiile la clarificarea unor proble- 
me conceptual delimitate nu pot fi decât simple exerciţii ale 
intelectului, ca și cercetările științifice specializate, chiar dacă 
ele sunt realizate cu alte mijloace și urmărind alte obiective 
decât cele ale investigațiilor științifice. Și cum ar putea veni 
ele în întâmpinarea întrebărilor pe care le ridică astăzi criza 
existenței umane şi a culturii? Noica clasase asemenea înde- 
letniciri sub rubrica „anglo-saxonizare a filosofiei“, ceea ce el 
a respins cu aceeași înverșunare ca și Heidegger. Discipolilor 
săi, Noica le repeta că ceea ce el percepea drept „modă anali- 
tică anglo-saxonă“ nu este decât o supralicitare a analiticului 
și logicului ce conduce la refuzul speculației, a marii sinteze 
și decade astfel din demnitatea proprie filosofului. Clarifica- 
rea conceptuală prin analiză logică „nu ne mută din loc“, ne 
lasă unde eram?°2. Noica nu recunoaște de fapt ca filosofie 
într-un sens major al cuvântului, decât o mare faptă a spiri- 
tului, care, aidoma creației artistice, este menită să înfrunte 
veacurile, şi consideră de la această înălțime îndeletniciri 
pedestre, atinse de stigmatul banalităţii, cum sunt cele ale 


182 „Si atunci afirm, chit că Sorel o să se supere pe mine, că Hintikka 
nu mai e nici măcar un alexandrin: e un mandarin. Și e pecinginea mandari- 
nismului — maniera în locul substanței — cea care se întinde peste cultura și 
spiritul anglo-saxon, cu formalismul logic care în America a devenit aproape 
o materie teolegală și a cărui singură graţie este de a fi generat paradoxul gra- 
tuității în mijlocul spiritului pragmatic“. (Jurnalul de la Păltiniș, p. 236.) 

analizei conceptuale. Discipolul său favorit îi transmitea 
reprezentarea sa despre excelența filosofică într-o formulare 
ce condamnă fără drept de apel filosofia înțeleasă ca cerce- 
tare: „Dacă ai de gând să-mi răspunzi că intrând vreme de 
cinci sau zece ani în tăcere riști să pierzi pasul cu colegii tăi 
de generaţie, dacă îmi vei răspunde deci că te sperie hărniciile 
sterpe ale altora, am să-ți spun că mă dezamăgești a doua 
oară. Fiindcă dacă scrii pentru cei din jurul tău și pentru cei 
din timpul tău, scrii degeaba“183. Cercetarea este prin exce- 
lență o activitate de tipul celor pe care le avea în vedere Noica 
atunci când vorbea de „hărnicii sterpe“. Deplângerea pier- 
derii profilului filosofiei prin căderea ei în condiţia cercetării 
vizează îndeosebi analiza, ca reconstrucție logică, preocu- 
pările standard de epistemologie, filosofia științei sau filo- 
sofia limbajului inspirate de paradigmele filosofiei anglo-sa- 
xone. Nu se contestă că străduințele de acest fel pot fi ono- 
rabile, chiar demne de respect. Ele ar aparține însă științei și 
metastiinței, și nu pot aspira la demnitatea proprie filosofiei. 
Filosofia, spune cineva, vizând asemenea îndeletniciri, este 
„formă de viață, nu subtilă echilibristică mintală, sau exer- 
cițiu de șah esoteric“. Este un punct de vedere ce rămâne do- 
minant în mediile noastre culte. Mesajul este clar. Cercetarea 
aparține științei. Gândirea filosofică autentică este și va trebui 
să rămână ceva cu totul diferit de cercetare. Creaţia filosofică 
poate deveni, desigur, ea însăși obiect al cercetării. Numai 
construcția speculativă și speculaţia liberă au însă o semni- 
ficaţie spirituală majoră și poate marca destinul unei culturi. 

Variațiile pe aceste teme sunt deosebit de familiare pu- 
blicului nostru cult. Sunt teme reluate astăzi cu multă vigoare 
și insistență ca reacţie față de pretenţia, impusă de-a lungul 
multor decenii cu mijloace instituționale, că excelența unei 
filosofii ar consta în caracterul ei „științific“. Fără îndoială că 
promovarea și apărarea unei filosofii inspirată, orientată şi 
controlată în mod unilateral de știință, asa cum au voit-o 
empirismul și pozitivismul ultimelor două secole și într-un 
alt fel marxismul vulgar, pare să fie astăzi o cauză pierdută nu 


183 Jurnalul de la Păltiniș, p. 264. 

numai la noi, ci pretutindeni. În euforia acestui refuz se poa- 
te însă scăpa din vedere o realitate — realitatea a ceea ce am 
putea numi o cultură filosofică alternativă. Expresia stă pen- 
tru o modalitate distinctă de a concepe și practica filosofia în 
raport cu cea consacrată în tradiția umanistă clasică. Ín se- 
colul nostru, ea a fost desemnată în mod convențional prin 
eticheta filosofie analitică. Fără îndoială că nu realitatea a 
ceea ce acoperă în mod obișnuit această expresie va fi contes- 
tată, ci calitatea acestei producţii intelectuale de a reprezenta 
filosofie în sensul major al termenului. Opinia multor inte- 
lectuali rafinați rămâne, până astăzi, că ansamblul activități- 
lor și rezultatelor cărora li se aplică expresia filosofie anali- 
tică nu merită acest nume. Ele vor fi fiind analitice, dar nu 
sunt semnificativ filosofice. În măsura în care reprezintă o 
activitate instituțională, filosofia numită analitică ar marca 
nu prefacerea, ci dizolvarea filosofiei. 

Ceea ce creează în universul ideilor și reprezentărilor oa- 
menilor aparținând uneia și aceleiași colectivităţi acea fisură 
profundă pe care o desemnează expresia două culturi este o 
anume distanță între realizările socotite exemplare, între cri- 
teriile de evaluare și standardele de excelenţă ce zădărnicește 
până la urmă orice înțelegere reciprocă și discuţie critică rezo- 
nabilă. Discuţia și confruntarea dintre cei ce înțeleg, filosofia 
ca speculație ultimă sau ca reflecţie liberă, nesistematică are o 
lungă tradiție. Fiecare parte are, cum am văzut, argumentele 
ei despre care este îndreptățită să creadă că vor spune ceva 
celeilalte părți. Unii impută celorlalți că cer prea puţin sau 
prea mult de la filosofie, că o trag prea jos sau încearcă dim- 
potrivă să o ridice prea sus!ê*, Discuţia „ceartă“ este posibilă 
pentru că există, dincolo de ceea ce desparte și opune, un ca- 
dru larg de supoziţii acceptate în comun. Raportarea filoso- 
Dei „științifice“ și a filosofiei umaniste una la cealaltă relevă 


184 C Noica: „În filosofie, moraliștii francezi, Nietzsche, Cioran ră- 
mân toţi la nivelul judecății, chiar dacă e vorba de o judecată grandioasă. 
Or, în cultură, totul e să nu rămâi la nivelul judecății, ci să faci saltul la 
sgn-logismos, în judecata înlănțuită, discursivă și constructivă. În formele 
ei reușite, cultura este silogism, raționament și, în cele mai reușite, silogism 

în schimb cea mai profundă ruptură de comunicație. Cei mai 
mulți dintre cei crescuti într-o cultură filosofică nu reușesc să 
se apropie cât de cât de cealaltă, să înțeleagă într-o măsură cât 
de mică virtuțile și valorile ei. Cel mai de seamă reprezentant 
în viață al filosofiei analitice americane, Willard van Orman 
Quine, întrebat cu privire la autori ca Sartre și Adorno, măr- 
turisește : „Regret, dar sunt gânditori cu totul străini felului 
meu de a gândi. Mi-a plăcut mult piesa lui Sartre Le Diable 
et le bon dieu. Dar putinul pe care l-am citit din scrierile lui 
filosofice îmi aduce aminte de Hegel. Despre Hegel aș zice că 
el este pentru mine obscur până la disperare și neinteligibil 
iar despre existenţialism, când ajung să-l înțeleg, că mi se pare 
de o banalitate absolută. Admit, încă o dată, că este filosofie. 
Dar nu este în mod sigur cea mai bună“185. Prin ultima din 
formulările sale Quine recunoaște, cu o sinceritate dezar- 
mantă, că instituie propriile sale standarde de excelenţă filo- 
sofică ca standarde universale, ceea ce consfințeşte ruptura de 
comunicare ca o realitate iremediabilă. Desigur că mulți nu 
vor împărtăşi o asemenea resemnare. Ei vor fi tentaţi de o 
EE de o discuţie critică peste granițele ce despart 
cele două culturi. Solomon Marcus este unul din puținii au- 
tori români de formaţie ştiinţifică care a încercat să discute 
ideile lui Noica. Una dintre obiecțiile pe care le formulează el 
priveşte antiteza rigidă dintre știință și filosofie, afirmată de 
Noica. În replică, Marcus argumentează că granița dintre fi- 
losofie şi știință devine tot mai vagă. Vorbind de filosofie, 
Marcus are în vedere evident analiza filosofică a științei și a 
limbajului, și nu filosofia ca speculație, ca încercare de repre- 
zentare conceptuală, sistematică a întregului. Discuţia critică 
a ideilor lui Noica pornește de la presupoziția că ar exista o 
identitate monolitică a filosofiei, recunoscută în mod tacit de 


ridicat la o idee unică, concepi“.(jurnaluil de la Păltinis, p. 133.) 
Liiceanu: „...pot exista filosofi mari și filosofie “adevărată” și in afara unei 
construcţii sistematice... filosofia a cunuscut sistemul într-un moment 
bine determinat al istoriei ei si... l-a pierdut cu justificări tot atât de rigu- 
roase ca si acelea care l-au făcut să se nască“. (Cearta cu filosofia, p 69.) 
185 Un entretien avec W.V. Qui”, Le Monde“, 5 Juillet 1994. 

cei ce abordează subiecte socotite filosofice. Desigur că argu- 
mentele produse stau sau cad odată cu această supoziție. Pen- 
tru Noica autorii care nu au despărțit în mod net filosofia de 
ştiinţă, bunăoară un Descartes sau un Leibniz, nu sunt filo- 
sofi prin excelență. Fără îndoială că argumentarea preopinen- 
tului său se sprijină pe presupoziţia contrară. Raportată la în- 
țelegerea pe care o avea Noica asupra filosofiei, afirmația lui 
Marcus că „de la știință la filosofia științei, la filosofie, $ în ge- 
neral, nu-i decât un pas... “186 este lipsită de sens. Ce se poate 
proba într-o asemenea confruntare? Dialogul ce se dorește a 
fi inițiat pare condamnat să fie un dialog al surzilor. 

Ce s-ar putea spune despre percepţia filosofiei analitice 
în mediul culturii noastre umaniste? Se consideră drept ceva 
de la sine înţeles că filosofiei analitice îi lipsește „„verticali- 
tatea“, îndrăzneala marilor inițiative. Ea ar accepta necritic 
punctul de vedere al intelectului comun și științific, abdicând 
de la îndatorirea majoră a filosofiei autentice de a explora u- 
niversul gândirii în căutarea unei „căi proprii“, riscând astfel 
să ne dea o „exactitate goală“. Pretenţia că „cercetarea filoso- 
fică“ ar putea oferi rezultate comparabile din punctul de ve- 
dere al semnificației lor filosofice cu cele ale marii speculații 
sau a reflecţiei existențiale a filosofilor-scriitori va fi expusă 
acelui verdict prin care Heidegger a întâmpinat pretenția că 
știința teoretică ar putea avea o relevanță propriu-zis filoso- 
fică: Die Wissenschaft denkt nicht (Stiinta nu gândeşte). 
Este interesant de văzut dacă o asemenea judecată face drep- 
tate unei ipostaze majore a cercetării filosofice, cea repre- 
zentată de opera târzie a lui Ludwig Wittgenstein. 


186 vezi S. Marcus, Provocarea ştiinţei, Editura Politică, București, 
1988, p. 193. 


170 


LUDWIG WITTGENSTEIN SI TRADITIA 
FILOSOFICĂ 


Autor al unei cărți care putea să pară mai degrabă stra- 
nie cititorului de filosofie germană de după primul război 
mondial (Tractatus logico-philosophicus), un profesor cu 
foarte mică audiență la Cambridge, după 1930, Ludwig Wit- 
tgenstein moare în 1951, lăsând o amintire vie în mințile și 
inimile puținilor oameni care i-au fost mai apropiați și o 
operă în cea mai mare parte nepublicată. Viaţa lui poate să ni 
se înfățișeze ca o ilustrare exemplară a destinului unui mare 
neînțeles. Căci astăzi, după aproape cinci decenii de la trece- 
rea lui din viață, Wittgenstein este, fără îndoială, autorul cel 
mai discutat al secolului nostru, cel puțin în literatura filo- 
sofică de limbă engleză. În cataloagele marilor edituri, nu- 
mele lui apare adesea ca titlu al unei secţiuni, alături de alte 
secțiuni consacrate marilor discipline filosofice, cum ar fi lo- 
gica, epistemologia, filosofia limbajului, filosofia minții sau 
filosofia morală. O practică la prima vedere surprinzătoare, 
care nu se justifică doar prin proporţiile neobișnuite ale lite- 
raturii ce s-a scris deja în jurul textelor și temelor gânditoru- 
lui austriac. Determinantă pentru asemenea decizie pare să fi 
fost mai degrabă împrejurarea că scrierile lui pot fi greu sub- 
sumate unor discipline și preocupări filosofice consacrate. 
Obiectul predilect al reflecțiilor și observațiilor din textele lui 
Wittgenstein este, cum se știe, limbajul. Cine ar cuteza însă 
să plaseze aceste texte sub o rubrică cum ar fi filosofia lim- 
bajului? Cititorul, îndreptățit să creadă că va găsi în ele o 

teorie asupra naturii limbajului, ar fi desigur derutat și deza- 
măgit deja după citirea primelor pagini. 

Wittgenstein este, așadar, un filosof deosebit de original. 
El provine din marea tradiție a gândirii europene, inaugurată 
de filosofia greacă și realizează, din mai multe puncte de ve- 
dere, o ruptură cu fire lungi, care parcurg de la un capăt la ce- 
lălalt această tradiție. Am putea, prin urmare, începe prin a 
ne întreba în ce constă, în genere, originalitatea în filosofie, 
considerând ceea ce au făcut autorii recunoscuți ca inovatori 
sau reformatori sau ceea ce au spus diferiți filosofi în această 
privință, pentru a căuta apoi ceea ce definește originalitatea 
filosofiei lui Wittgenstein. 

Kant, bunăoară, este socotit un filosof cu totul original, 
fiindcă a descoperit un teritoriu nou pentru gândire; mai 
mult decât atât, el a dat o nouă identitate filosofiei, indicând 
ceea ce el a socotit a fi obiectul autentic și legitim al cercetă- 
rilor ei. Kant recomandă filosofilor să renunțe la țelul înșelă- 
tor al cunoașterii necondiționatului și absolutului, a naturii 
lumii în sine, care este principial inaccesibilă experienței, şi 
să-și concentreze străduințele asupra analizei formelor pure 
ale gândirii, a intuiţiilor și categoriilor a priori ce fac posi- 
bilă cunoașterea în genere. Un secol mai târziu, Husserl a 
crezut că deschide cercetării straturi încă mai profunde ale 
gândirii pure, dând astfel o nouă îndrumare filosofiei. Hegel, 
dimpotrivă, vede filosofia drept cunoaștere de sine a Spiri- 
tului absolut prin concepte. Ca știință ce înaintează conti- 
nuu și progresiv spre un țel prestabilit, filosofia atinge treapta 
cea mai înaltă într-o sinteză ce cuprinde într-o formă negată, 
într-o formă ce conservă si depășește, determinările concep- 
tuale gândite de toți marii filosofi. Originalitatea înseamnă 
atingerea unui nou termen sau a termenului suprem al acestei 
sinteze. În spiritul istorismului școlii lui Dilthey, Blaga va 
vedea originalitatea filosofului în adâncimea și puterea de 
cuprindere a viziunii sale metafizice. Pentru Blaga filosoful 
prin excelență este metafizicianul. Iar metafizicianul este au- 
torul unei lumi. Această lume este, ca și lumea unei opere de 
artă, exteriorizarea forțelor unei puternice individualități 

creatoare. De ea se pot apropia doar oameni înrudiți prin 
experiențe sufletești, sensibilitate și structură intelectuală cu 
cel care a plăsmuit-o. Un punct de vedere clar și net conturat 
asupra originalității în filosofie a propus Noica. El afirma că 
din ceea ce se numește istoria filosofiei pot fi desprinse doar 
două filosofii valabile, o filosofie a ființei și o filosofie a spi- 
ritului, reprezentate în mod exemplar de gândirea clasică 
greacă și de idealismul german. „Una caută ceea ce este, cea- 
laltă pe : cum este cu putință ceea ce este“1%7, În jurul acestor 
teme gravitează, crede Noica, tot ce este viu și autentic în tra- 
ditia filosofică. În acest sens, toate filosofiile ce merită acest 
nume ar vorbi despre „același lucru“. Problema filosofică a 
timpului nostru ar fi găsirea unității transcendentalului cu 
transcendentul, adică a temei ce este cu tema cum este cu 
putinţă ceea ce este. O prefigurare a acestei probleme ar 
exista în gândirea lui Platon. Noica o identifică în „rolul du- 
blu al ideii de-a fi totodată dincoace și dincolo de lucruri “188, 
A înfrunta această problemă, a-i oferi o soluție în mediul spe- 
culaţiei ultime, însemna pentru Noica a fi original în filosofie. 

Wittgenstein nu este un filosof original în nici unul din 
aceste sensuri sau în altele deja consacrate. El nu a descoperit 
adevăratul obiect al filosofiei și nici nu a pretins că înco- 
rOnBază sau desăvârșește ceea ce s-a putut câștiga într-o în- 
delurtgată istorie a gândirii europene. Încă și mai puțin s-ar 
putea |crede despre Wittgenstein că este creatorul unei lumi 
sau că intenţionează să ne propună o nouă teorie despre na- 
tura /xistenței. Putem de aceea presupune că ceea ce l-a reți- 
nut până la urmă, după multe ezitări, să-și publice manuscri- 
sele a fost nu numai conștiința impertecțiunii acestora, dar și 
cea a slăbiciunii firelor ce îi leagă gândurile de preocupări fi- 
losofice recunoscute şi consacrate. Existenţial vorbind, aceas- 
ta a fost o conștiință tragică, conștiința izolării, Wittgenstein 
a fost poate singurul gânditor al timpurilor moderne care nu 
și-a iubit originalitatea, nu a prețuit-o ca pe o valoare. În 


187 C. Noica, Trei introduceri la devenirea întru fiinţă, p. 63. 
188 Ibidem, pp. 63—64. 

Cuvântul înainte pe care l-a scris în ianuarie 1945 pentru 
textele ce au apărut mai târziu sub titlul Philosophische 
Untersuchungen, Wittgenstein nota : „Intenţia mea a fost 
de la început să le reunesc o dată pe toate acestea într-o carte 
despre a cărei formă mi-am făcut, în diferite perioade de 
timp, reprezentări diferite. Esenţial mi s-a părut, însă, că aici 
gândurile să înainteze de la un obiect la altul într-o succe- 
siune firească si neîntreruptă. După unele încercări neizbutite 
de a suda rezultatele mele într-un astfel de întreg, mi-am dat 
seama că aceasta nu-mi va reuși niciodată. Că lucrul cel mai 
bun pe care l-as putea scrie vor rămâne întotdeauna doar ob- 
servaţii filosofice (philosophische Bemerkungen), că gân- 
durile mele paralizează de îndată ce încerc să le îndrept, îm- 
potriva tendinței lor naturale, într-o anume direcție. Și aceas- 
ta ține, desigur, de natura cercetării“189, În acest pasaj instruc- 
tiv, Wittgenstein ne spune, mai întâi, că textele pe care se 
gândește să le înfățișeze cititorului nu au acea continuitate și 
coerență pe care el crede că suntem îndreptățiți să o cerem și 
s-o aşteptăm de la o scriere filosofică. În acest sens, ceea ce a 
făcut este departe de ceea ce ar fi dorit să facă. Cuvântul fna- 
inte se încheie cu accente nostalgice : „Mi-ar fi plăcut să dau 
la iveală o carte bună. Nu s-a întâmplat să fie așa: și a trecut 
timpul în care aș mai putea să o îmbunătățesc“190. Wittgen- 
stein semnalează, totodată, că ceea ce el socoate drept o 
insuficienţă a textelor reunite în proiectata carte ține totuși 
de „natura cercetărilor“ pe care a întreprins-o. Este, cred, o 
indicație deosebit de importantă. În cele ce urmează, voi în- 
cerca să clarific și să dezvolt sugestia că ceea ce desparte felul 
de a scrie al lui Wittgenstein de unul consacrat de tradiţie 
ține de obiectivele cercetărilor sale și de un mod de a practica 
filosofia ce se asociază acestor obiective. 

Opera lui Wittgenstein, în primul rând manuscrisele ce 
conțin filosofia lui mai târzie, reprezintă un punct de răs- 


189 L. Wittgenstein, Philosophische Untersuchungen, Suhrkamp 
Verlag, Frankfurt am Main, 1971, p. 9 
190 Ibidem, p. 11. 

cruce în evoluția gândirii filosofice prin natura intereselor 
intelectuale din care a izvorât. Aceste interese îl individuali- 
zează și, în același timp, îl izolează pe autorul lor. Altfel decât 
marii filosofi care au reformat sau revoluționat tradiția filo- 
sofiei teoretice, de la Descartes la Kant și de la Kant la Hus- 
serl, Wittgenstein nu identifică un nou obiect sau o nouă 
metodă a cercetării filosofice. Demersul său este unul mai 
radical. Textele lui pot fi privite și examinate drept încercări 
ice: 1U 

tatonatoare, întreprinse în diferite direcții și mereu reluate, de 
a scoate la iveală şi de a supune interogației unele din supo- 
zițiile ce sustin reprezentări venerabile asupra naturii gândirii 
raționale. În multe cazuri este vorba de supoziţii de la care 
Filosofii au pornit ca de la lucruri de la sine înțelese. Dispuși, 
în principiu, să suspecteze orice, să supună totul îndoielii și 
examinării critice, ei nu au pus în discuție asemenea supo- 
ziții, ci, dimpotrivă, au clădit pe baza lor, conferindu-le astfel 
o şi mai mare autoritate. 

Acest fel de a înfățișa inițiativele, care îi rezervă lui Wit- 
tgenstein o poziție unică printre filosofi sau îl scoate din rân- 
dul filosofilor în sensul consacrat al termenului, se vrea o 
provocare la adresa curiozității intelectuale a cititorului. Într-a- 
devăr, ce ar fi putut să scape acestor gardieni ai raționalității 
și campioni ai gândirii critice care au fost și sunt filosofi? 
Este puțin probabil că acestea ar putea fi concepte și idei ce 
urmăresc delimitarea obiectivelor, granițelor și limitelor cu- 
noașterii raționale. Căci formularea unor asemenea concepte 
și idei a fost o îndeletnicire favorită a filosofilor de-a lungul 
timpului. Mai plauzibilă este presupunerea că în cauză sunt 
reprezentări și intuiții primare, relativ vagi, dar totuși vigu- 
roase și active, pe care filosofii le împărtășesc cu ceilalți se- 
meni ai lor, până și cu cei lipsiți de orice fel de interese teo- 
retice și intelectuale. Cuvinte cum sunt a cunoaste sau a şti 
sunt folosite în mod curent nu numai de filosofi, ci şi de oa- 
menu de pe stradă. Și unii și alții leagă de asemenea cuvinte 
anumite intuiții și reprezentări. Puţini oameni însă, în afara 
celor ce-și atribuie o competenţă filosofică, ar fi dispuși să 
indice altfel decât prin exemple cum înțeleg cuvinte pe care 

le folosesc în mod curent. Aceasta nu înseamnă că ei nu ar 
primi și încuviința drept ceva de la sine înțeles anumite expli- 
caţii privitoare la ceea ce înseamnă a cunoaşte sau a şti. Mai 
mult, învățăcelul în ale filosofiei va fi încurajat de consta- 
tarea că ceea ce poate afla în această privinţă, citind, de pildă, 
marile dialoguri ale lui Platon, nu contrariază în nici un fel, 
ci doar articulează, dezvoltă și precizează intuiții ferme ale 
celui care nu a deschis și nu va deschide poate niciodată car- 
tea vreunui filosof!?l. Scrierile lui Wittgenstein, cel puțin 
cele de după 1930, pot fi privite ca încercări de a pune în evi- 
dență și de a supune discuţiei asemenea intuiții și repre- 
zentări extrem de familiare. Efortul de a explicita, de a scoate 
la iveală și de a supune examinării critice reprezentări mai 
vechi decât filosofia, situate într-un strat care nu a fost încă 
explorat de filosofi, reprezintă nu numai o mutație radicală 
în temele investigaţiei filosofice, în natura intereselor filo- 
sofice. Ea înseamnă până la urmă și o schimbare abruptă în 
înțelegerea sensului și finalității preocupărilor filosofice și 
odată cu aceasta, a modului de a practica filosofia și a rațiunii 
de a face filosofia. Manuscrisele lui Wittgenstein, de la Caie- 
tul albastru şi Caietul brun și până la notele puse pe hârtie 
în ultimele zile ale vieţii sale, în aprilie 1951, pot fi citite ca 
expresii fragmentare ale unor asemenea căutări si interese in- 
telectuale. Autorul lor pare să fi resimțit cu acuitate izolarea 
lui intelectuală. El era conștient că ceva esențial îl desparte nu 
numai de alți filosofi, ci și de modul comun de a gândi. 
Potrivit biografului său G.H. von Wright, Wittgenstein ar fi 
spus odată că are sentimentul unui om care scrie pentru oa- 
meni care vor gândi cu totul altfel, vor respira o atmosferă de 
viață diferită de cea a timpurilor sale, adică pentru oameni 
dintr-o cultură diferită. 

Invitaţia de a privi în acest fel filosofia mai târzie al lui 
Wittgenstein nu este desigur mai mult decât prima schiță a 
unei încercări de interpretare. Nu afirm că aceasta ar fi fost 


191 Din acest punct de vedere, filosofi în multe privinţe inovatori și 
revoluționari ne apar ca accentuat conservatori. 


176 


intenția dominantă, chiar dacă nemărturisită, a lui Wittgen- 
stein. Cu atât mai puțin aș vrea să sugerez că dorința lui 
Wittgenstein ar fi fost ca cititorii să înțeleagă în acest fel 
obiectivele pe care le urmărește. Observațiile mele sunt suges- 
tii interpretative ce pot fi susținute numai prin considerații 
obiective. Ele ar putea prezenta interes doar dacă ar fi în mă- 
sură să dea o mai mare coerență textelor, să coreleze analize 
altfel disparate, să confere un plus de sens numeroaselor în- 
trebări și descrieri care abundă în scrierile lui Wittgenstein. 
Revenind acum la firul principal, să ne întrebăm ce în- 
seamnă, potrivit reprezentării comune, familiare, a cunoaște 
sau a ști? Răspunsul lui Wittgenstein la o asemenea întrebare 
va primi contur dacă vom examina și corela un mare număr 
de descrieri și analize risipite în textele sale. De cele mai mul- 
te ori, această temă transpare în interogații și comentarii pri- 
vitoare la semnificația cuvintelor, a expresiilor lingvistice în 
genere. Caietul albastru începe cu întrebarea : „Care este 
semnificaţia unui cuvânt?“ Cititorul cultivat, exersat prin 
lecturi filosofice, va crede că autorul formulează în acești ter- 
meni o întrebare sau problemă filosofică în sensul curent al 
acestor expresii. El va aștepta să primească răspunsul pe care-l 
consideră potrivit la o asemenea întrebare, adică să găsească 
în text o teorie filosofică cu privire la semnificaţia cuvintelor. 
Așteptarea lui va fi dezamăgită. Căci textul lui Wittgenstein 
nu urmează câtuși de puţin această cale. Mai mult, Wittgen- 
stein previne asupra unor întrebări de acest fel, observând că 
ele produc multor cititori ceea ce el numește „crampe min- 
tale“. Analogia își propune să sugereze că deși aceștia nu sunt 
în stare să ofere ceva de felul unei definiţii, a unei explicații, 
sau a unui termen sinonim care să transmită altora ce înțeleg 
prin semnificația unui cuvânt, ei simt că ar fi totuși datori să 
producă ceva de acest fel. Impresia unei „crampe mintale“ 
este impresia că nu putem spune ceea ce de fapt stim. Într-o 
asemenea dificultate ne-ar putea asista însă cu folos texte ale 
filosofilor. Unele din acestea tematizează, explicitează și ela- 
borează reprezentări adânc înrădăcinate despre ceea ce în- 
seamnă a cunoaște, a ști, despre ceea ce este în genere sem- 

nificaţia unui cuvânt. Până ṣi o răsfoire oarecum la întâm- 
plare a dialogurilor lui Platon poate să constituie o revelație 
în această privinţă. În Menon, Socrate insistă asupra distinc- 
tiei dintre determinarea genului, adică a ceea ce este comun 
unei clase cuprinzătoare de lucruri și determinarea feluritelor 
specii cuprinse într-un anumit gen. Indicând, bunăoară, va- 
rietatea felurilor de albine, nu răspundem la întrebarea ce este 
o albină, nu determinăm acea calitate sau acele calități prin 
care albinele nu se deosebesc unele de celelalte. Or, tocmai în 
această calitate, sau în aceste calități, stă semnificația cuvân- 
tului albină, cunoașterea a ceea ce este în esență o albină. În 
același fel, continuă Socrate, prin înșirarea diferitelor virtuţi 
nu vom determina „calitatea comună care le face să fie 
virtuți“ 192, Acestui pasaj din Menon îi corespunde altul din 
Theaitetos. Aici Socrate îl ironizează pe cel cu acest nume, 
atunci când răspunde la întrebarea „Ce este cunoașterea?“ 
enumerând diferite științe și meserii: H s-a cerut un singur 
lucru, ai dat o mulțime și în loc de ceva simplu, o diver- 
sitate“. Si Socrate precizează: „Dar nu aceasta era, 
Theaitetos, întrebarea care sunt obiectele cunoașterii şi 
nici câte anume sunt; te întrebam nu pentru că voiam să le 
enumerăm, ci ca să ne dăm seama ce poate fi cunoașterea în 
sine“195. Aici, ca şi în alte pasaje din scrierile lui Platon și ale 
multor filosofi din marea tradiție pe care o ilustrează aceste 
scrieri, putem găsi explicitarea şi dezvoltarea unor 
reprezentări care par să fie cele ale gândirii comune. Explica- 
tiile lui Platon conturează ceea ce filosofii limbajului de astăzi, 
numesc, în mod obișnuit, teoria realistă sau teori ia- 
listă a semnificatiei. Este teoria ce se sprijină pe presupunerea 


192 Vezi Platon, Menon, traducere de Liana Lupaș și Petru Creția, în 
Platon, Opere II, Editura Ştiinţifică și Enciclopedică, București, 1976, p. 375. 

193 Platon, Theaitetos, traducere de Marian Ciucă, în Platon, Opere 
VI, Editura Științifică și Enciclopedică, 1989, p. 187. Si Socrate ilustrează, mai 
departe, sensul unor asemenea interogaţii astfel: „Mai ia seama la ceva: dacă 
cineva ne-ar întreba ceva mărunt și obișnuit — despre lut, de pildă, ce poate fi 
el — și dacă i-am vorbi aceluia despre un lut al olarilor, un lut al meșterilor de 
cuptoare și despre un lut al cărămidarilor, nu ne-am face de râs?“ 

că numele proprii desemnează obiecte individuale, iar nu- 
mele comune_calități sau mănunchiuri de calități proprii 
obiectelor individuale, o presupunere ce se corelează şi se 
armonizează cu ontologia familiară, care împarte însușirile 


indivizilor în însuşiri esențiale, definitorii Și însușiri ce nu 
sunt definitorii. lată o pagină din Wittgenstein ce contine o 
caracterizare extrem de sugestivă a acestei supoziții familiare : 
„Suntem înclinați să credem că trebuie să existe ceva comun 
tuturor jocurilor, să zicem, și că tocmai această proprietate 
comună îndreptățește aplicarea termenului general “joc” la di- 
ferite jocuri... Ideea unui concept general, care este o însușire 
comună a insistențelor sale particulare este legată de alte idei 
primitive, prea simple, despre structura limbajului. Ea este 
comparată cu ideea că însușirile sunt ingrediente ale 
lucrurilor care au acele însușiri; de exemplu, că frumusețea 
este un ingredient al tuturor lucrurilor frumoase, tot așa cum 
alcoolul este un ingredient al berii și vinului și că,-prin 
urmare, am putea avea frumusețe pură, nedenaturată de ni- 
mic din ceea ce este frumos“194. Citez încă un pasaj ce con- 
feră contur și acuitate unei reprezentări curente : „Greșeala 
noastră este asemănătoare cu aceasta: Spunem cuiva : “Cu- 
vântul scaun nu desemnează acest scaun spre care arăt; la 
aceasta, el caută în cameră obiectul pe care-l desemnează cu- 
vântul scaun. (O ilustrare și mai bună, ar fi dacă ar încerca 
să privească în interiorul scaunului pentru a găsi semnificația 
reală a cuvântului “scaun”)“195. Cunoașterea noastră ar con- 
sta, așadar, potrivit acestei reprezentări, în noțiunile pentru 
care stau cuvintele, în semnificația cuvintelor. Se presupune 
că există, pe de o parte, mulțimea cuvintelor și, pe de altă 
parte, mulțimea noțiunilor sau a semnificaţiilor. Dacă cu- 
vântul frumusețe fixează ceea ce este comun tuturor lucru- 
rilor și ființelor frumoase, adică noțiunea de frumusețe, re- 
zultă că acest cuvânt care avea semnificație chiar și atunci 


194 L. Wittgenstein, Caietul albastru, traducere de M. Dumitru, 
M. Flonta și PA. Iliescu, Editura Humanitas, București, 1993, pp. 51-52. 

195 L. Wittgenstein, The Blue and Brown Books, Basil Blackwell, 
Oxford, 1958, p. 113. 

când nu ar mai exista lucruri și ființe frumoase. Semnifica- 
tiile sau conceptele, coloana vertebrală a cunoașterii noastre, 
sunt, așadar, entități invariabile, atemporale, deosebite de 
obiectele și ființele materiale cărora pot să li se aplice. 
Wittgenstein se desprinde clar de marea tradiţie filoso- 
fică atunci când face pasul următor, încercând să-l ajute pe 
cititor să câștige o distanțare critică față de acest mod de a 
privi lucrurile. El nu se angajează nici un moment într-o ar- 
gumentare abstractă. Căci o obișnuință de gândire (Denkge- 
wohnbheit) nu este altceva decât un fel de a vedea lucrurile 
care pare în acord cu toate experiențele noastre. Ea nu va 
putea fi zdruncinată decât descriind cât mai multe situații — 
fie ele reale sau posibile, care nu i se acomodează. Nu pot aici 
decât să sugerez și nu să descriu terapia pe care o aplică 
Wittgenstein. Voi cita un crâmpei din nenumăratele descri- 
eri, prin care el încearcă să-i arate cititorului cât de brută, de 
simplistă, și în ultimă instanță inadecvată experiențelor noas- 
tre este reprezentarea familiară cu privire la ceea ce este 
semnificația unui cuvânt și să favorizeze astfel instalarea 
unui nou Gestalt, a unui altfel de a vedea lucrurile: „Consi- 
deră, de exemplu, evenimentele pe care le numim “jocuri”. Mă 
gândesc la jocuri pe eșichier, la jocuri de cărți, jocuri cu min- 
gea, întreceri sportive și așa mai departe. Ce le este comun 
tuturor acestora? Nu spune: “Trebuie să le fie ceva comu, 
altfel nu s-ar numi “jocuri, ci privește (schau) pentru a sta- 
bili dacă lor tuturor le este ceva comun. Căci dacă le privești, 
nu vei vedea ceva ce le-ar fi comun tuturor, ci vei vedea ase- 
mănări, înrudiri şi anume un întreg șir de asemănări și de 
înrudiri. Cum am spus : nu gândi, ci privește! Priveşte, de 
exemplu, jocurile pe eșichier, cu feluritele lor înrudiri. Treci 
apoi la jocurile de cărți: ai să găsești multe corespondențe cu 
prima clasă, dar multe trăsături comune dispar și apar altele. 
Dacă trecem acum la jocurile cu mingea, ceva comun se 
păstrează, dar mult din ceea ce este comun se pierde. Sunt ele 
toate distractive? Compară șahul cu țintarul. Sau există pre- 
tutindeni câștig și pierdere, ori o competiţie a jucătorilor. 
Gândește-te la pasiente. În jocurile cu mingea există câștig și 

pierdere; dar dacă un copil aruncă mingea la zid și o prinde 
tot timpul din zbor, această trăsătură dispare. Priveşte ce rol 
au îndemânarea și norocul. Şi cât de diferită este îndemâ- 
narea în jocul de șah și în jocul de tenis. Gândește-te acum la 
dansurile țărănești. Aici există elementul distracție, dar multe 
alte trăsături caracteristice au dispărut! Si astfel putem vedea, 
trecând prin multe, multe alte grupuri de jocuri, cum apar şi 
dispar asemănările. Iar rezultatul acestei examinări sună așa: 
Noi vedem o plasă complicată de asemănări care se suprapun 
și se intersectează. Asemănări în mare și în mic. Nu pot să 
caracterizez mai bine aceste asemănări decât prin cuvântul 
“asemănări de familie”; căci în acest fel se suprapun și se 
intersectează diferite asemănări ce există între membrii unei 
familii: statură, trăsături ale feței, culoarea ochilor, mers, 
temperament etc., etc. Voi spune: “jocurile” formează o fa- 
milie“196,. Câteva descrieri de acest fel nu vor avea, desigur, 
nici un efect asupra cititorului al cărui fel de a vedea lucrurile 
este structurat de reprezentarea curentă, reprezentarea potri- 
vit căreia semnificația numelor comune sunt conceptele ce 
rețin şi izolează însușirile esenţiale, comune în egală măsură 
tuturor indivizilor ce aparțin unui gen. Dacă însă descrierile 
unor situaţii de acest fel se înmulțesc și dacă cititorul are ca- 
pacitatea de a privi, în sensul în care utilizează Wittgenstein 
acest cuvânt, adică dacă poate cât de cât să recupereze modul 
de a vedea al omului antrenat într-o anume activitate, inte- 
grat unei „forme de viață“, și nu să gândească — adică să 
asimileze faptele descrise unei scheme familiare — atunci ar 
putea să survină o schimbare de Gestalt. Modul de a vedea 
lucrurile pe care încearcă să-l transmită și să-l inoculeze trep- 
tat descrierile lui Wittgenstein celui ce este în stare să pri- 
vească ar putea fi exprimat astfel: noi învățăm să folosim cu- 
vintele nu raportându-ne la o semnificație ce le este _exte- 


rioară şi ar preexista folosirii lor, ci prin raportare la contexte 
particulare de viață și activitate social reglementate în care 


survin aceste cuvinte. Considerarea situațiilor în care copilul 


156 L Wittgenstein, Philosophische Untersuchungen, pp. 48-49. 

învață să folosească cuvintele sau a unor limbi primitive ne 
poate deschide ochii, ne poate ajuta să vedem ceea ce nu 
vedem în multe alte situaţii. Asemenea situații indică celui ce 
este în stare să privească că aceleași expresii pot fi folosite 
într-un mod foarte diferit când oamenii trec de la anumite 
forme de viață ei activitate la altele. Caietul brun descrie, de 
exemplu, o mare varietate de situaţii în care poate fi folosit 
cuvântul regulă. Atunci când încercăm să dăm o precizare de 
dicționar cuvântului regulă, acordăm unora dintre aceste 
folosiri ale cuvântului o poziție privilegiată. Descrierile lui 
Wittgenstein ne atrag atenția asupra acestui fapt. Nimic nu 
ne oprește, desigur, să numim utilizările acelorași cuvinte și 
expresii lingvistice în diferite contexte de viață și activitate, 
semnificații ale cuvintelor și expresiilor. Ceea ce am numit 
semnificaţii nu este însă decât indicarea rolului pe care îl 
joacă aceleasi cuvinte și expresii în diferite activități și situ- 
atii. Cuvintele au semnificație prin rolul pe care-l joacă în 
contextele determinate de viață și activitate, și nu prin corela- 
tia lor cu anumite entități atemporale și imuabile, cu noțiu- 
nile, aşa cum le înțelege filosoful sau omul de rând. Acordul 
lingvistic, acordul în folosirea expresiilor limbii într-o comu- 
nitate, subliniază Wittgenstein, „nu este un acord al opini- 
ilor, ci al formelor de viață“177. Imaginând expresii din lim- 
bajul unui trib ale cărui forme de viață s-ar deosebi sub anu- 
mite aspecte foarte mult de cele care ne sunt familiare, Wit- 
tgenstein remarcă tendința noastră spontană de a-i face pe 
oamenii din acest trib să vorbească limbajul nostru în mă- 
sura în care presupunem tacit întregul fundal al limbajului 
nostru, semnificaţiile pe care le dăm noi în mod obișnuit cu- 
vintelor. Pentru a ne putea împotrivi acestei tendințe, va 
trebui să considerăm cu atenție împrejurările și activitățile 
cărora li se asociază anumite cuvinte și expresii. „Ceea ce 
caracterizează un ordin, ca atare, o descriere, ca atare, sau o 
întrebare, ca atare etc., este — cum am spus — rolul pe care-l 
joacă rostirea acestor semne în întreaga practică a limbajului. 


197 Philosophische Untersuchungen, p. 113. 

Adică, dacă un cuvânt din limbajul tribului nostru este tra- 
dus corect printr-un cuvânt al limbii engleze depinde de rolul 
pe care-l joacă cuvântul în întreaga viață a tribului ; depinde, 
prin urmare, de situaţiile în care este folosit, de expresiile 
afective de care este în genere însoțit, de ideile pe care le tre- 
zeşte sau le determină rostirea lui etc., etc. Întreabă-te, de 
exemplu, ca exerciţiu: În ce fel de cazuri vei spune că un anu- 
mit cuvânt, pronunțat de un om aparținând tribului, a fost 
un salut? În ce cazuri vom spune că el corespunde lui “Good 
bye al nostru, în ce caz lui “Hello” al nostru? În ce cazuri 
vom spune că un cuvânt al unui limbaj străin corespunde cu 
‘perhaps’ al nostru sau cu expresiile noastre pentru îndoială, 
încredere, certitudine?“198. 

De îndată ce reușim să privim faptele, situațiile de viață 
în care sunt învățate şi folosite diferite cuvinte și să ne des- 
prindem astfel de supoziții familiare ce susțin teoria esenția- 
listă a semnificației, ne devine clar că semnificațiile cuvin- 
telor nu sunt și nu vor putea să fie nici neschimbătoare, nici 
unitare, nici exacte. O atare stare de lucruri, departe de a re- 
prezenta o insuficiență, o infirmitate ce ar trebui corijată, 
cum este înclinat să gândească filosoful condus de idealul lo- 
gic al precizării conceptelor, este o caracteristică majoră a ori- 
cărui limbaj care „crește în mod organic“. Spirit sever rațio- 
nalist, potrivnic oricărui compromis cu exigenţele gândirii 
clare, Wittgenstein a socotit, totodată, că năzuința filosofilor 
inspirați de idealul unui limbaj precis, un limbaj științific sau 
chiar formalizat, relevă o profundă neînțelegere a naturii lim- 
bajului și a cunoașterii omenești. lată un comentariu semni- 
ficativ din Caietul albastru: „Să luăm alt exemplu, între- 
barea lui Socrate : “Ce este cunoașterea? Aici cazul este chiar 
mai clar, deoarece discuţia începe cu aceea că învățăcelul dă 
un exemplu de definiție exactă, iar apoi se cere o definiție a 
cuvântului cunoaștere analoagă în aceasta. Așa cum pune 
problema, s-ar părea că este ceva greșit cu folosirea obișnuită 
a cuvântului ‘cunoaştere’. Se pare că noi nu știm ce înseamnă 


198 The Blue and Brown Books, pp. 102-103. 

el și că, prin urmare, poate nu avem nici un drept să-l 
folosim. Aici am răspunde: Nu există o singură utilizare a cu- 
vântului “cunoaștere”, dar putem să ne închipuim mai mul- 
te asemenea utilizări care vor fi mai mult sau mai puțin în 
acord cu felurile în care este folosit în realitate cuvântul “1%. 
Este demn de reținut că Wittgenstein a fost cel mai puțin în- 
teles și mai nedrept judecat tocmai de filosofi reprezentativi 
pentru această orientare. Bertrand Russell, fostul lui profesor, 
nu ezita să aprecieze în autobiografia sa intelectuală, care va 
apare târziu, după moartea mai tânărului său elev și prieten 
din tinereţe, că acesta s-ar fi umilit în fața simțului comun, 
tot așa cum un geniu ca Tolstoi s-a umilit la bătrânețe în fața 
țăranilor, pe care i-a preferat oamenilor culți. El riscă apoi o 
judecată încă mai radicală și mai puţin reverențioasă: cu tre- 
cerea timpului, pe Wittgenstein gândirea serioasă l-ar fi 
obosit, așa că el a inventat o doctrină de natură să-l scutească 
de o asemenea activitate. O învățătură ce încurajează lenea de 
gândire, observă Russell, nu poate fi serioasă20%. Cât de ha- 
zardate ar fi asemenea judecăţi, ele au totuși meritul de a ne 
avertiza că practica filosofică a lui Wittgenstein din cea de a 
doua epocă a vietii sale intelectuale se situează exact la anti- 
Bel ee oe analitice EE EE 
ar trebui să fie tuat în seamă mai ales de către cei, nu puțini 
și la noi, care mai cred că filosofii de orientare neopozitivistă, 
empirist-logică și cei ce ilustrează până astăzi marea tradiție 
ontologică, înțeleasă ca speculație ultimă, ar reprezenta cei doi 
poli ai lumii filosofice. Frecventele înfruntări dintre perso- 
nalități reprezentative pentru cele două grupuri au contribuit 


19 Caietul albastru, pp. 69-70. 

200 „Nu am simtit niciodată, nici cel puţin un moment, cea mai mică 
tentaţie să socotesc adevărată această filosofie ce ridică lenea intelectuală la 
rangul unei virtuți; resimt mai degrabă — așa cum trebuie să mărturisesc — 
o aversiune copleșitoare împotriva ei; căci dacă ea ar fi adevărată, atunci fi- 
losofia ar deveni în cel mai bun caz o modestă știință auxiliară a lexicogra- 
Dei şi în cazul cel mai rău o joacă inutilă.“ (B. Russell, Philosophie. Die 
Entwicklung meines Denkes, Nympenburger Verlagshandlung, München, 
1973, p. 224.) 

mult la întărirea acestei impresii. Ea se poate dovedi, totuși, 
înșelătoare. Din perspectiva pe care ne-o deschide filosofia 
târzie a lui Wittgenstein s-ar părea că filosofia speculativă de 
factură tradiţională și „filosofia ştiinţifică“ într-un sens 
restrictiv al expresiei sunt susținute de prejudecăți comune 
privitoare la natura cunoașterii și a limbajului. Liniile de des- 
părțire în filosofie ar putea fi astfel retrasate. Continuatorii 
tradiției filosofiei speculative în secolul nostru și cei care îi 
critică de pe o poziție empiristă împărtășesc în egală măsură 
reprezentări tacite problematice cu privire la natura gândirii 
și a limbajului. Cei familiarizați cu mișcările pe care le între- 
prinde autorul „Cercetărilor filosofice“ ar zice că și unii și 
ceilalți comit greșeli asemănătoare izvorâte din aceleași surse. 

Însemnările lui Wittgenstein și textele dictate de el stu- 
denților săi indică, cu o insistență obsesivă, că cele mai multe 
probleme filosofice, probleme ca cea a distincției dintre reali- 
tăti materiale și mintale, a existenței lumii exterioare, a ceea 
ce înseamnă a cunoaște, a crede sau a fi sigur ne vor apărea 
într-o cu totul altă lumină de îndată ce vom considera cu 
atenţie, fără idei preconcepute, o mare varietate de situații 
relativ simple în care învăţăm și folosim expresiile limba- 
jului. Descrierile unor asemenea situații, care abundă în tex- 
tele scrise după anul 1930, precum și interogaţiile care li se 
asociază, urmăresc să ne ajute să facem ceea ce la prima ve- 
dere ar putea să ne apară ca foarte ușor: să vedem lucrurile 
așa cum sun. Wittgenstein lasă să se înțeleagă că reali- 


201 „Atunci când filosofii folosesc un cuvânt — “cunoaștere, “ființă”, 
“obiect”, “propoziţie”, “nume” — și aspiră să prindă esența lucrului, va trebui 
să ne întrebăm întotdeauna: este folosit oare acest cuvânt în limbajul în 
care este la el acasă în acest fel? Noi conduceri cuvintele de la utilizarea lor 
metafizică înapoi la utilizarea ior cotidiană.“ (Philosophische Unter- 
suchungen, p. 67.) Am înțelege însă greşit ultima propoziție dacă am 
atribui expresiei „utilizare metafizică“ sensul „utilizare în scrierile metafi- 
zicienilor“ iar expresiei „utilizare cotidiană“ sensul de „utilizare în lim- 
bajul cotidian în genere“. Vorbind de „utilizare metafizică“ a cuvintelor, 
Wittgenstein vizează o utilizare bazată pe reprezentările comune asupra 
semniticatiei cuvintelor, în timp ce prin „utilizare cotidiană“ indică utili- 
zarea cuvirielor în jocuri de limbaj ce n sunt tuturor familiare. 

tățile învătării și folosirii expresiilor limbii nu ne sunt date 
nemijlocit, nu sunt prezente în fața ochilor noștri. Este 
necesară de aceea o sforțare pentru a putea privi lucrurile mai 
de aproape. Wittgenstein ar fi spus odată : „Să dea Dumnezeu 
filosofului capacitatea de a pătrunde ceea ce este accesibil 
tuturor“. O contribuţie filosofică reală reprezintă în primul 
rând o încercare de a îndrepta privirea noastră asupra unor 
situaţii de viață a căror considerare ne poate ajuta să vedem 
lucrurile asa cum sunt. Contrastul dintre situaţiile reale de 
utilizare a cuvintelor în cadrul diferitelor jocuri de limbaj și 
supoziţiile familiare pe care se sprijină teorii filosofice asupra 
unor teme cum este semnificația expresiilor limbajului ne 
poate scăpa ușor. Pentru a-l scoate la iveală și a-l impune 
atenţiei, filosoful trebuie să solicite resursele imaginaţiei con- 
ceptuale. Textele lui Wittgenstein ne sugerează că imaginația 
conceptuală este facultatea filosofică prin excelență. Exerci- 
tiile libere ale imaginației conceptuale sunt singurele ce ne 
pot ajuta să vedem lucrurile „așa cum sunt“. Filosoful care 
începe direct cu formularea unei teorii ce urmărește să pro- 
pună o nouă explicație, o nouă înțelegere, o nouă inter- 
pretare a lumii riscă să rămână, chiar fără voie, prizonierul 
unor prejudecăți adânc înrădăcinate. Să considerăm o mostră 
a acestui fel de a înțelege și a practica cercetarea filosofică pe 
care îl propun manuscrisele lui Wittgenstein în versiunea 
germană a Caietului brun : „Dar atunci când arăt cu mâna 
o bucată de hârtie albă, cum se deosebește oare o indicare a 
formei de o indicare a culorii ei? Am putea spune : deosebirea 
este că în cele două cazuri avem în vedere lucruri diferite. Iar 
a avea în vedere ar trebui să fie aici un proces al gândirii 
care are loc în timp ce arătăm. Suntem înclinați în mod 
deosebit spre această reprezentare atunci când ne spunem că 
un om care este întrebat dacă are în vedere forma sau cu- 
loarea va răspunde în genere apodictic într-un sens sau altul. 
Dacă căutăm însă două procese mintale ce marchează con- 
siderarea formei și considerarea culorii, nu găsim nimic de- 
spre care am putea spune că ar trebui să însoțească toate 
acţiunile unei indicări de același fel. Noţiunile noastre : 

“îndreptarea atenției spre formă! și “îndreptarea atenţiei spre 
culoare sunt doar noţiuni brute, nedeterminate. Deosebirea, 
am putea spune, nu stă pur și simplu în ceea ce se întâmplă 
cu ocazia indicării, ci, mai degrabă, în ambianța acestei 
indicări, în ceea ce îi premerge și ceea ce îi urmează“202. 
Descrieri de acest fel ale unor situații de viață sunt activități 
filosofice majore, în măsura în care pot să determine, în cele 
din urmă, o schimbare a modului obișnuit de a privi 
lucrurile. Putem aștepta mai mult, putem oare să-i cerem mai 
mult filosofului? Convingerea lui Wittgenstein pare să fi fost 
că filosoful este chemat să ne ajute, prin descrierea situațiilor 
pe care le imaginează, să privim lucrurile mai îndea- 
proape și, până la urmă, să vedem lucrurile așa cum sunt. 
Menirea lui nu este să formuleze teorii, să explice, aşa cum se 
crede în mod obisnuit. Modul cum a fost înțeleasă și 
practicată de cele mai multe ori filosofia nu o deosebește clar 
de activitățile de tip științific. „Filosofii au în mod constant 
în fața ochilor lor metoda științelor naturii și sunt tentaţi în 
mod irezistibil să pună întrebări și să răspundă la ele în felul 
științelor naturii. Această tendință este adevărată sursă a 
metafizicii și îl conduce pe filosof în întuneric complet. Aș 
vrea să spun aici că treaba noastră nu poate fi niciodată aceea 
de a reduce ceva la altceva și de a explica ceva. Filosofia este 
într-adevăr “pur descriptivă'205. 

Să examinăm indeaproape practica filosofică pe care o 
recomandă Wittgenstein cu referire la întrebarea : „Ce este 
semnificaţia unui cuvânt?“ Încă în Caietul albastru, repre- 
zentarea curentă despre semnificaţie, ca o relație dintre un 
cuvânt și O realitate exterioară pe care o desemnează cuvân- 
tul, este asemuită cu o ceață ce se interpune între noi și 
lucruri și ne împiedică să le vedem așa cum sunt. Filosoful va 
trebui să caute și să găsească căile cele mai potrivite pentru a 
se elibera de tirania unor asemenea reprezentări. Una dintre 


202 L, Wittgenstein, Eine Philosophische Betrachtung (Das Braune 
Buch), în L. Wittgenstein, Werkausgabe, Band 5, Suhrkamp Verlag, Frank- 
furt am Main, 1984, p. 120. 

203 Caietul albastru, pp. 53-54. 

aceste căi este examinarea unor situații deosebit de simple în 
care sunt folosite cuvintele. Sunt situaţii în care activitățile 
noastre și folosirea cuvintelor se corelează foarte strâns. Wit- 
tgenstein vorbeşte de forme de viată (Lebensformen) și de 
jocuri de limbaj (Sprachspiele) asociate acestora. Unele 
pasaje din textele sale i îngăduie cititorului să presupună că 
autorul lor a socotit limba de toate zilele drept un mediu in- 
form, a cărui examinare nu sprijină în mod univoc un răs- 
puns sau altul la întrebarea: „Ce este semnificația unui cu- 
vânt?“ Într-o paranteză de la începutul Caietului brun ci- 
tim: „Limbajul adultului ni se înfățișează ca o masă nebu- 
loasă, limbajul comun, înconjurată de jocuri de limbaj dis- 
tincte, mai mult sau mai puțin delimitate, limbajele teh- 
nice“204. Wittgenstein sugerează că cel ce dorește să-și facă o 
idee în această privință va proceda bine dacă va examina 
modul cum sunt folosite cuvintele într-o mare varietate de 
jocuri de limbaj. „Jocurile de limbaj sunt formele de limbaj 
cu care începe un copil să folosească cuvintele. Studiul jocu- 
rilor de limbaj este studiul formelor primitive de limbaj sau 
al limbajelor primitive. Dacă dorim să studiem problemele 
adevărului și ale falsității, ale acordului sau dezacordului 
judecăților cu realitatea, ale naturii aserțiunii, presupunerii și 
întrebării, va fi foarte avantajos dacă vom privi la forme 
primitive de limbaj, în care aceste forme de gândire apar fără 
fundalul derutant al unor procese de gândire foarte compli- 
cate. Când privim la asemenea forme simple de limbaj, 
atunci ceața mintală ce pare să învăluie folosirea noastră 
obișnuită a limbajului dispare. Vedem activităţi, reacţii care 
sunt distincte și transparente“205. (Exploatarea resurselor cla- 
rificatoare ale acestei metode pretinde nu numai examinarea 
unor jocuri de limbaj familiare, ci și imaginarea celor mai di- 
ferite jocuri de limbaj). Corelaţia clară dintre folosirea cuvin- 
telor și desfășurarea anumitor activități, care este caracte- 
ristică jocurilor de limbaj, poate contribui la înlăturarea aurei 


24 Fine Philosophische Betrachtung, p. 122. 
205 Caietul albastru, p. 51. 

de mister care învăluie, adesea, ceea ce numim semnificaţia 
cuvintelor. lată doar un singur exemplu. Wittgenstein își 
imaginează o comunitate arhaică care posedă două sisteme de 
numerotare : numărarea cu literele alfabetului şi numărarea 
cu numerele sistemului decimal. El denumește aceste două fe- 
luri de a număra închis și respectiv deschis sau limitat și 
nelimitat. Prin raportare la un sistem de numărare de al doi- 
lea fel folosirea cuvântului deschis devine pe deplin clară. 
Folosirea cuvântului deschis se corelează strâns cu folosirea 
cuvântului infinit. Ceea ce înseamnă că semnificația cuvân- 
tului infinit va deveni tot atât de puțin misterioasă ca și a cu- 
vântului deschis2%, „Ceaţa se risipește — subliniază Wittgen- 
stein —, dacă studiem fenomenele limbajului în legătură cu 
forme primitive de folosire a acestora, în care putem să cu- 
prindem în mod clar cu privirea scopul și funcționarea cu- 
vintelor. Asemenea forme primitive ale limbajului utilizează 
copilul când învață să vorbească“2%. Numeroasele situații în 
care copilul poate învăța să folosească un cuvânt, cum este 
bunăoară cuvântul timp, situații pe care le imaginează Wit- 
tgenstein, indică ce învață de fapt copilul când învață lim- 
bajul. Examinarea unor asemenea situații arată că el este 
deprins de cel care-i instruiește să asocieze anumite cuvinte 
sau expresii cu activități, evenimente, împrejurări și carac- 
teristici ale ambianţei ce se repetă, cel puțin sub anumite 
aspecte. Semnificația, ca presupusă relație între cuvinte și 
entităţi exterioare de natură materială sau ideală, nu inter- 
vine, așadar, în nici un fel în învățarea folosirii cuvintelor de 
către copii. Tocmai considerarea marii varietăți de situații în 
care copilul poate să învețe folosirea uneia și aceleiași expresii 
ne vindecă de tentaţia de a recurge la ceva de felul semni- 
ficaţiei pentru a explica cum se învață folosirea acestor 
expresii. Abia o dată ce modul nostru de a privi lucrurile a 
fost modelat prin examinarea unei mari varietăți de 
asemenea jocuri de limbaj, vom fi în măsură să percepem 


206 Vezi The Blue and Brown Books, pp. 94-95. 
207 Philosophische Untersuchungen, p. 15. 

altfel utilizările mult mai complexe ale limbajului de către 
adulți. „Ceea ce facem ori de câte ori discutăm un cuvânt este 
să ne întrebăm cum l-am învățat. Prin aceasta, pe de o parte, 
se elimină diverse idei greșite, iar pe de altă parte, ajungem la 
un limbaj primitiv în care este folosit cuvântul. Deși acesta 
nu este limbajul pe care îl vorbim la douăzeci de ani, avem 
aici o aproximare grosolană a genului de joc de limbaj ce tre- 
buie jucat“208. Numai prin exerciții de acest fel ne vom putea 
desprinde, în cele din urmă, cu totul de punctul de vedere atât 
de familiar, potrivit căruia „semnificația este o conexiune 
ocultă, pe care spiritul o face între un cuvânt și un lucru și 
această conexiune conține întreaga folosire a unui cuvânt, 
aşa cum se poate spune că sămânța conţine copacul“2%. 
Altfel spus, ne vom putea desprinde de tendința adânc înră- 
dăcinată de a considera folosirea cuvintelor prin raportare la 
semnificație, gândită ca o entitate preexistentă, de a presu- 
pune că există ceva de felul semnificației reale a fiecărui 
cuvânt şi că această semnificație poate și trebuie să 
constituie, ea însăși, obiectul unei cercetări. Astfel, cuvântul 
eu, folosit ca subiect, pare să desemneze ceva incorporal, 
ce-și are sediul în corpul nostru. Printr-o asemenea iposta- 
ziere, ce are loc prin acțiunea a ceea ce am putea numi un 
„reflex mintal“, eul poate să devină ezo-ul filosofilor. Cu 
referire la cel din urmă, s-a spus: Cogito ergo sum. Jocurile 
de limbaj ne pot indica că și asemenea cuvinte ca eu sau 
spirit au folosiri din cele mai diferite210. Aceste jocuri ima- 
ginate de filosof ne îngăduie să realizăm cât de neașteptat de 
diferite pot fi utilizările unuia și aceluiași cuvânt în diferite 
situații. Până și o expresie ca durere inconștientă nu este un 
nonsens în orice fel de situaţie. 

De unde derivă impresia noastră persistentă că anumite 
cuvinte desemnează realități substanțiale și că folosirea cuvin- 


208 L, Wittgenstein, Lecţii și convorbiri despre estetică, psiho- 
logie și credință religioasă, traducere de M. Flonta a A.P. Iliescu, Editura 
Humanitas, 1993, pp. 14-15. 

209 The Blue and Brown Books, p. 11. 

210 Lider, p. 69. 

telor este determinată de relația dintre cuvânt și o realitate 
transcendentă? Wittgenstein sugerează că nu rareori această 
ipostaziere a cuvintelor oglindește puterea paralizantă a unei 
analogii. Astfel, ne putem reprezenta timpul ca ceva care curge, 
în analogia cu buștenii ce curg pe un râu cu un debit constant. 
„Într-un asemenea caz putem spune că bustenu care au tre- 
cut sunt toți jos spre stânga, iar buștenii care vor trece sunt 
toți sus spre dreapta. Apoi folosim această situație ca o com- 
paraţie în limbajul pentru toate evenimentele în timp și în- 
corporăm chiar și comparaţia în limbajul nostru, ca atunci 
când spunem că “evenimentul prezent trece’ (un buștean trece), 
“evenimentul viitor urmează să vină” (un buştean urmează să 
vină). Noi vorbim despre curgerea evenimentelor și de ase- 
menea despre curgerea timpului — râul pe care călătoresc buș- 
tenii. Aici este una din sursele cele mai fertile ale perplexității 
filosofice : vorbim despre evenimentul viitor ca de ceva ce vine 
în camera mea și de asemenea despre venirea viitoare a acestui 
eveniment. Spunem: “Se va întâmpla ceva’ și “Ceva vine spre 
mine’ ne referim la bușteni ca la ‘ceva’, la venirea bușteanului 
spre mine. Se poate astfel întâmpla să nu fim în stare să ne 
desprindem de implicațiile simbolismului nostru, ce pare să 
admită întrebări ca : “Unde merge flacăra lumânării când este 
stinsă”, “Unde merge lumina”, “Unde merge trecutul?. Am 
devenit obsedați de simbolismul nostru. Vom spune că sun- 
tem conduși în perplexitate de o analogie care ne târăște în 
mod irezistibil“211. Ridicându-se uneori de la descrierea unor 
asemenea situații la consideraţii mai generale, Wittgenstein va 
afirma că Oamenii ajung deseori la perplexități filosofice, 
deoarece sunt tentaţi să să creadă c că ar exista ceva de felul unei 
legi sau unei i reguli ce ce guvernează | folosirea cuvintelor și apoi 
încearcă să o aplice în mod consecvent. Este ceea ce el va 
numi „iluzii gramaticale“, expresii ale fascinaţiei pe care o pot 
exercita asupra minţii noastre anumite forme de exprimare. 
Problema semnificației cuvintelor ca problemă filoso- 
fică, adică ca un complex de întrebări ce au fost formulate 


211 The Blue and Brown Books, pp. 107-108. 

pornind de la presupunerea că semnificația stă în relatia din- 
tre cuvânt și o realitate exterioară, dispare, crede Wittgen- 
stein, o dată ce izbutim să privim lucrurile așa cum sunt. 
Mai mult, o dată ce am câștigat această capacitate prin 
acțiunea modelatoare pe care o poate exercita descrierea unei 
mari varietăți de jocuri de limbaj asupra felului nostru de a 
privi lucrurile, vom întrezări a unele surse din care își trage 
autoritatea reprezentarea ce sustine teoriile realiste sau esen- 
țialiste ale semnificației. Putem presupune că atunci când 
oamenii cu interese intelectuale, în primul rând filosofii, au 
început să reflecteze asupra a ceea ce ar putea să fie sem- 
nificaţia cuvintelor, ei au considerat, în primul rând, numele 
proprii. Filosofii au fost astfel în măsură să explice situații 
frecvente de folosire a acestor cuvinte prin relația de desem- 
nare, relația dintre un cuvânt și un obiect, o relaţie pe care au 
gândit-o ca primară și determinantă în raport cu folosirea 
cuvintelor. În virtutea a ceea ce Wittgenstein denunță drept 
„pornirea noastră către generalitate“ (our craving for gene- 
rality), acest fel de a vedea lucrurile a fost extins asupra tutu- 
ror expresiilor limbajului. .„Folosirea de către noi a unor 
expresii ca “nume ale numerelor”, “nume ale culorilor, “nume 
ale noțiunilor” — notează Wittgenstein — poate să izvorască 
din două surse diferite. Una este că noi putem să ne închi- 
puim funcţiile numelor proprii, numerelor, cuvintelor pen- 
tru culori etc., drept mult mai asemănătoare decât sunt în 
realitate. Dacă facem așa suntem tentaţi să gândim că funcția 
fiecărui cuvânt este mai mult sau mai puțin asemănătoare cu 
funcția numelui propriu al unei persoane sau a unor ase- 
menea nume generice ca “masă”, “scaun”, “ușă” etc.“212, Apoi, 
„atitudinea dispreţuitoare față de cazul particular“213, pe care 
Wittgenstein o socotea caracteristică științei și marii tradiții 
filosofice, a consolidat acest fel de a vedea lucrurile și l-a pus 
la adăpost de obiecţii. Nu există decât o singură cale de a ne 
elibera de sub dominaţia acestei reprezentări, aceea de a ne 


212 The Blue and Brown Books, p. 82. 
213 Caietul albastru, pp. 53-54. 

întoarce spre ceea ce am neglijat, de a examina sau de a ima- 
gina jocuri de limbaj, situații elementare de învățare și de 
folosire a cuvintelor. Numai conducându-ne pe această cale 
va răspunde filosofia menirii ei autentice, aceea de a ne ajuta 
să vedem lucrurile așa cum sunt. lată poate cea mai sugestivă 
dintre caracterizările pe care le-a dat Wittgenstein acelui fel 
de a vedea și de a face filosofia, pe care îl ilustrează „cerce- 
tările“ sale, o caracterizare ce ne ajută să înțelegem mai bine 
provocarea pe care o adresează el unei tradiții milenare : „Nu 
avem voie să formulăm nici o teorie. În consideraţiile noastre 
nu trebuie să fie nimic ipotetic. Orice explicaţie trebuie lă- 
sată la o parte și în locul ei trebuie să pășească doar descrierea. 
lar această descriere își primește lumina, adică țelul, de la 
problemele filosofice. Acestea nu sunt, desigur, probleme 
empirice, ci vor fi dezlegate printr-o examinare a functio- 
näm limbajului nostru, și anume în așa fel încât acesta să fie 
înţeles împotriva unei înclinații (Trieb) de a fi înțeles în mod 
greșit. Problemele vor fi dezlegate nu prin producerea unei 
noi experiențe, ci prin punerea laolaltă (Zusammenstel- 
lung) a unor lucruri de mult cunoscute. Filosofia este o luptă 
împotriva vrăjirii intelectului nostru prin mijloacele lim- 
bajului nostru“214, 

Faptul că filosofia lui Wittgenstein, spre deosebire de 
cea a contemporanului lui Heidegger (cei doi autori, care au 
exercitat probabil cea mai mare influență asupra gândirii 
celei de a doua jumătăţi a secolului nostru, s-au născut în ace- 
lași an, în 1889), nu a cunoscut până acum un ecou notabil 
în mediul cultural românesc ni se pare a fi un fapt ce merită 
atenție. Între explicaţiile posibile ale acestui fapt doresc să 
semnalez aici doar două. 

Prima, poate cea mai importantă, este aceea că s-a reţi- 
nut doar orientarea antimetafizică a gândirii lui Wittgen- 
stein. Contribuţia lui filosofică a fost înțeleasă drept una în 
esență critică, orientată distructiv. Cei mai mulţi dintre cei 
destul de puţini care s-au pronunțat la noi asupra lui Wit- 


214 Philosophische Untersuchungen, p. 66. 

teenstein au cunoscut doar opera lui de tinerețe, Tractatus 
logico-philosophicus, socotită îndeobşte drept unul din 
punctele de plecare și de sprijin ale empirismului logic. De 
aici tendința, influentă nu numai în mediul cultural româ- 
nesc, de a-l integra pe Wittgenstein criticii pozitiviste a meta- 
fizicii. O tendinţă pe care o ilustrează și o notație fugară a lui 
Noica, dincolo de nuanțarea pe care o cuprinde ea : „Nu se 
poate “uita” ființa, ca și refacerea ei statornică din precarități, 
în numele cunoașterii goale și al aplicațiilor ei. Să tăcem cu 
privire la lucrurile despre care nu se spune nimic sigur? A 
declarat-o Wittgenstein, dar cu un sens aproape tragic, în 
timp ce neopozitiviștii care l-au urmat au rostit-o cu o peni- 
bilă suficiență, tipică pentru precaritatea ce suspendă gene- 
ralul. Căci tocmai lucrurile despre care ‘nu putem vorbi 
sfârșesc prin a vorbi ele în noi, iar dacă întoarcem privirea de 
la ele ne rămân siguranța frustă — și non-sensul“215. Aceasta 
nu este o înțelegere adecvată a poziţiei lui Wittgenstein, nici 
cel puțin în lucrarea sa de tinereţe. De ce să ne mirăm atunci 
că un Heidegger se va exprima mai puțin nuanțat, calificân- 
du-l pe Wittgenstein drept un „pozitivist cras“?216. Chiar și 
autori orientați într-o anumită măsură cu privire la schim- 
bările pe care le aduce filosofia lui târzie vor spune că singura 
țintă a străduințelor lui Wittgenstein ar fi fost să arate că 
problemele filosofiei tradiționale, cu deosebire încercările de 
a răspunde acestor probleme prin ridicarea unor construcții 
metafizice, și-ar avea sursa în neînțelegerea naturii și a 
funcţionării limbajului. 

Unei asemenea evaluări i s-ar putea răspunde că orien- 
tarea critică a gândirii lui Wittgenstein, resimțită adesea drept 


215 C. Noica, Devenirea întru ființă, p. 300. 

216 „Dieser krasse Positivist“. A fost felul în care s-a exprimat Hei- 
degger atunci când unul dintre studenţii săi i s-a prezentat drept nepotul 
lui Ludwig Wittgenstein. Că Heidegger şi-a format o asemenea opinie de la 
sursă, și nu din auzite, o probează și descoperirea în biblioteca lui a unui 
exemplar al Tractatus-ului. (Sursa acestor informaţii este B. McGuinness 
„Der Löwe spricht... und wir können ihn nicht verstehen“, în volumul cu 
același titlu, Suhkamp-Verlag, 1991, p. 9.) 

distructivă, nu este decât o dimensiune a cercetării filosofice. 
Dacă filosofia este explorare și cercetare a resurselor și posibi- 
ltăților gândirii conceptuale, ea va scoate la iveală fixații și 
automatisme ale acesteia, ce survin oarecum de la sine dato- 
rită lipsei interesului și preocupării pentru explorarea acestor 
surse și posibilități. Va trebui să se sublinieze încă o dată că 
filosofia, ca cercetare, a fost întotdeauna o examinare critică 
a universului conceptelor ce țintea o mai bună orientare a 
gândirii, printr-o înţelegere mai adecvată a resurselor, posibi- 
lităților și limitelor ei. 

Problemele conceptuale vor fi considerate drept proble- 
mele specific filosofice, iar rezultatele unei activități autentic 
filosofice în primul rând clarificări2!7. Cercetarea filosofică, 
aşa cum a conceput-o și a practicat-o Wittgenstein, va fi clar 
delimitată atât de cunoașterea științifică, cât și de moduri de 
a înțelege filosofia consacrate de îndelungate și influente tra- 
diții de gândire. Este o afirmaţie ce se cere susținută, fie și 
foarte sumar. Știința supune cercetării cadrele generale ale 
gândirii conceptuale și propune revizuiri ale acestor cadre 
doar în ocazii excepționale, și anume atunci când acestea se 
dovedesc a nu mai fi adecvate pentru soluționarea unor pro- 
bleme determinate, generate de noi descoperiri experimentale 
sau de interesele mai generale ale unificării cunoașterii. Din 
acest unghi de vedere, poziția omului de știință teoretică față 
de cadrele conceptuale generale ale gândirii va putea fi carac- 
terizată drept una conservatoare. Marele fizician german 
Werner Heisenberg va.caracteriza foarte sugestiv această po- 
zitie cu referire la revoluția cuantică : „Atunci când vorbim 


217 O sursă principală a neînțelegerii noastre (unseres Unverstănd- 
nisses) este că nu cuprindem cu privirea (iibersehen) folosirea cuvin- 
telor. — Gramaticii noastre îi lipseste claritatea. Prezentarea clară mijlocește 
înțelegerea ce constă tocmai în faptul că “vedem corelaţiile”. De aici însem- 
nătatea găsirii și născocirii de verigi intermediare. Conceptul prezentării 
clare este pentru noi de însemnătate fundamentală. El desemnează forma 
prezentării noastre, felul în care vedem noi lucrurile. Este aceasta o “per- 
spectivă asupra lumii” (Weltanschauung?) O problemă filosofică are for- 
ma: ‘nu mă descurc“. (Philosophische Untersuchungen, p. 69.) În acest 
sens, rezultatele activităţii filosofice vor fi clarificări. 

de revoluţii în știință este important să le examinăm cu toar- 
te multă atenţie. Să ne gândim, bunăoară, la exemplul teoriei 
cuantice a lui Planck. Ştiţi, poate, că Planck a fost de la în- 
ceput un spirit pronunțat conservator, care nu a avut nici- 
odată dorința de a schimba în mod serios vechea fizică. El 
și-a propus însă să dezlege o problemă determinată, strict 
delimitată; el dorea să înțeleagă spectrul radiaţiei calorice. A 
încercat, desigur, să realizeze acest lucru în condiţiile conser- 
vării tuturor legilor fizice anterioare și i-au trebuit mulți ani 
până și-a dat seama că acest lucru nu este posibil. Abia 
atunci, el a propus o ipoteză ce nu se potrivea în cadrele fi- 
zicii de până atunci, și chiar mai târziu a voit să umple din 
nou bresa pe care a făcut-o în zidul vechii fizici, prin supo- 
ziții suplimentare. Lucru ce s-a dovedit însă cu neputinţă și 
dezvoltarea ipotezei lui Planck a impus o restructurare radi- 
cală a întregii fizici... Deci încă o dată: problema ce se pune 
este de a ne limita la un rel important a de a schimba nu mai 
mult decât ceea ce este strict necesar“218. Dacă, așadar, știința 
teoretică nu examinează și nu pune în discuție cadrele 
generale ale gândirii decât atunci când este silită să o facă, tra- 
dițiile filosofice ce se bucură de prestigiu în spațiul cultural 
românesc acceptă, de regulă, aceste cadre în mod tacit, drept 
premise ale construcției sau ale discuţiei filosofice. Sistemele 
de filosofie speculativă se înalță pe temelii acceptate drept 
postulate sau evidențe ale gândirii. Filosofia concepută și 
practica ca reflecţie fragmentară respinge însăși preocuparea 
pentru întemeiere și se distanțează astfel de orice interes pen- 
tru cercetări de tip conceptual. Cei ce o ilustrează socotesc că 
interese de acest fel nu pot duce decât la ocoluri inutile în 
abordarea unei problematici existenţiale presante pe care o 
ridică prezența noastră în această lume. 

În universul cultural românesc, filosofia concepută și 
realizată ca cercetare rămâne ceva puţin înțeles. Ea nu va fi 
socotită filosofie într-un sens major al cuvântului, ci, în cel 


248 W, Heisenberg, Der Teil und das Ganze, R. Piper Verlag, 
Munchen, 1969, pp. 203-204. 

mai bun caz, un fenomen marginal într-un secol marcat de 
obsesia inovației cu orice preţ. În cazul filosofiei mai târzii a 
lui Wittgenstein o asemenea rezervă va putea fi mai greu 
justificată. Dacă reproșurile de platitudine, prozaism, lipsă de 
verticalitate vor fi într-un sens îndreptătite pentru analize 
filosofice ce țintesc reconstrucția logică a unor noțiuni și idei 
intuitive, ele nu se mai susțin deloc în cazul unor analize 
cum sunt cele întreprinse de Wittgenstein. Nu este pur şi sim- 
plu adevărat că demersurile sale nu ar fi destul de radicale, nu 
ar provoca obișnuinte de gândire adânc înrădăcinate, nu 
ne-ar strămuta din făgașul reprezentărilor curente?!?. Şi cu 
greu s-ar putea susține că acea lume filosofică în care gândi- 
rea lui Wittgenstein este vie și activă ar fi dominată de ale- 
xandrinism cum îi plăcea să spună lui Noica. O explicaţie a 
rezervei ar putea fi aceea că noutatea pe care o aduc asemenea 
analize nu vine în întâmpinarea așteptărilor pe care le are de 
la filosofie intelectualitatea noastră literară şi artistică. Lu- 
crurile ar putea fi exprimate poate astfel: ceea ce se așteaptă 
este dezvăluirea unor sensuri ascunse și totodată ultime, iar 
ceea ce oferă Wittgenstein sunt doar unele încercări de cla- 
rificare a naturii și domeniului de aplicare al conceptelor 
noastre?20. Este un mod de viață filosofică aparte, iar tra- 
dițiile culturii românești nu favorizează cunoașterea lui ca 


219 Cât de radicale pot fi consecinţele unei cercetări filosofice în 
sensul lui Wittgenstein ne-o arată și câteva remarci pe care le-a făcut el 
odată în fața studenţilor săi de la Cambridge: „Ceea ce dau este morfologia 
unei expresii. Arăt că există forme de folosire la care nu v-aţi gândit. În 
filosofie ne simțim constrânși să privim spre un concept într-un anumit 
fel. Ceea ce fac este să sugerez posibilităţi la care nu v-aţi gândit încă. Cre- 
deţi că există o singură posibilitate sau cel mult două. Dar eu vă fac să vă 
gânditi la altele. Mai mult, vă fac să vedeţi că este absurd să se aștepte ca un 
concept să se limiteze la aceste posibilități înguste“. (N. Malcolm, Ludwig 
Wittgenstein. A Memoir, Oxford University Press, London, New York, 
Toronto, 1958, p. 50.) 

220 „Deoarece totul stă deschis privirilor noastre, nu este nimic de 
explicat. Căci ceea ce este ascuns nu ne interesează. Am putea numi “filo- 
sofie’ si ceea ce este posibil înaintea tuturor noilor descoperiri si invenţii.“ 
(Philosophische Untersuchungen, p. 70.) 

atare. Este acel mod de viață în care întrebările celui ce se 
străduiește să obțină un spor de înțelegere în universul ideilor 
generale, înainte, independent, și dincolo de ceea ce ne poate 
oferi cunoașterea științifică, sunt în primul rând: „Cum 
gândim?“, „Gândim bine?“, „Cât de bine gândim?“ În încer- 
cările noastre de a căuta și a găsi răspuns la asemenea între- 
bări suntem tot timpul pe drum și niciodată la capătul său. 
Cercetarea filosofică este o muncă veşnic neîncheiată, iar re- 
zultatele ei nu pot fi niciodată definitive prin însăși natura 
obiectelor pe care le urmărește. Produs al unei activități pro- 
nunţat imaginative, o contribuție autentică la cercetarea filo- 
sofică înțeleasă în acest fel are o pregnantă tentă personală. 
Totodată o operă ce constă în primul rând în asemenea con- 
tribuții va putea fi reluată, controlată, dusă mai departe şi cri- 
ticată de oameni cu talent filosofic. În acest sens, cu totul alt- 
fel decât în știință, se va putea vorbi și în cercetarea filosofică 
de continuitate și de progres. Oamenii în multe privinţe 
diferiți, cu înclinații și înzestrări diferite, pot participa totuși 
la o operă comună. În măsura în care dezvăluie subordonarea 
modului nostru de a gândi față de anumite perspective și 
experiențe particulare o asemenea operă posedă un remarca- 
bil potenţial eliberator. În cultura noastră felul de a concepe 
munca filosofică pe care Wittgenstein l-a ilustrat în mod 
exemplar este și va rămâne, poate mult timp, ceva străin. 
Căci el contravine unei reprezentări mai romantice, mai 
„eroice“ asupra excelentei filosofice. 

Doresc să mai menționez și o altă explicație posibilă a 
receptivității scăzute a mediului nostru cultural pentru cer- 
cetarea filosofică, aşa cum este ea ilustrată în mod exemplar 
de opera târzie a lui Wittgenstein. Este, mi se pare, impresia 
că răceala gândirii analitice ne ţine departe de problematica 
existenţială ce ar trebui să stea în centrul interesului filosofic. 
Unui filosof în sensul deplin al cuvântului i s-ar cere mai 
mult decât să dezvăluie un mod, fie el cât de original, de a 
formula întrebări de interes conceptual și de a căuta răspun- 
suri la aceste întrebări. Este, poate, unul din motivele pentru 
care Wittgenstein a rămas un autor în mare parte necunoscut 

nu numai în România, ci și în Austria natală, într-o perioadă 
în care notorietatea lui filosofică în țările anglo-saxone și 
nordice era deja considerabilă. Impresia că filosofia lui Wit- 
tgenstein nu transmite acea orientare fundamentală a cărei 
prezență ar distinge marea gândire se poate, totuşi, dovedi 
înșelătoare. Cum am putea contesta mesajul existențial mai 
putin ostentativ dar totuși real unor analize care ne ajută „să 
vedem lucrurile așa cum sunt“, explorând universul fără mar- 
gini al posibilităților gândirii și ajutându-ne astfel să perce- 
pem complexitatea și diversitatea formelor de viață, precum 
și insuficiențele unei gândiri centrate pe situații și analogii 
particulare? Nu răspunde oare străduința de a lărgi orizon- 
turile gândirii și de a favoriza astfel mișcarea ei liberă dem- 
nității superioare a filosofiei? Nu ne asistă, prin urmare, ana- 
liza filosofică atunci când încercăm să gândim într-un mod 
cât mai adecvat asupra problemelor hotărâtoare ale vieții? Nu 
continuă filosofia, aşa cum o vede și o face Wittgenstein, să 
fie astfel o magistra vitae? lată mărturia uneia dintre persoa- 
nele ce i-au fost cele mai apropiate omului și gânditorului 
singuratic care a fost autorul Cercetărilor filosofice : 
„Propria mea impresie este că — într-o anumită perioadă 
—poate într-un moment al unor mari dificultăți sau chiar de 
disperare — Wittgenstein a luat hotărârea să-și ducă viața de 
acum și până la sfârsitul ei într-un anumit fel și cu un 
anumit țel, fără a se lăsa abătut în vreun fel de la această 
hotărâre. Acest țel am putea eventual să-l descriem spunând 
că el dorea să facă toate sforțările pentru a-i ajuta pe ceilalți 
să gândească într-un mod corect asupra problemelor hotărâ- 
toare ale vieţii. Pentru aceasta a fost necesar ca el să-și con- 
sacre întregul său timp și toate forțele acestei sarcini, fără să 
se lase abătut de reflecţii într-un fel mai puțin impor- 
tante221“, Este o mărturie pe care o confirmă chiar o notație 
din rândurile finale ale Cuvântului înainte pe care l-a scris 
Wittgenstein în 1945 pentru manuscrisul publicat după 
moartea sa sub titlul Cercetări filosofice : „Nu doresc ca 


221 Vezi B. McGuiness, Op. cit., p. 15. 

prin scrierea mea să-l scutesc pe un altul să gândească. 
Dimpotrivă, dacă ar fi cu putință, să-l îmboldesc spre gân- 
duri proprii“. Există, desigur, diferite modalități prin care un 
filosof îi poate ajuta să gândească pe semenii săi. Wittgen- 
stein pare să fi ales calea cea mai austeră. Felul său de a gândi 
şi de a scrie seamănă izbitor cu stilul său de viață de o 
simplitate împinsă până la limită dar lipsit de orice ostentație 
sau cu casa liberă de orice decorație ce i-ar putea ascunde 
proporţiile, casă pe care Wittgenstein a proiectat-o pentru 
una din surorile lui, la Viena. Analizele lui ne indică o cale 
nouă de a ieși din orizontul gândirii comune, cea a clari- 
ficării bazate pe imaginaţie conceptuală. Ne putem, fără în- 
doială, întreba de ce rezultatele acestui demers ne apar mul- 
tora dintre noi drept puțin impresionante și puțin atrăgă- 
toare. Rămâne, oricum, întrebarea dacă anumite înclinații și 
preferințe culturale pot întemeia ierarhizări valorice în câm- 
pul formelor de viață filosofice. Adică, dacă avem temeiuri să 
susţinem că ceea ce suntem mai pregătiți să înțelegem ar fi 
mare, superior, autentic, iar ceea ce ne rămâne oarecum stră- 
in, mai puțin la îndemână ar fi mai puțin semnificativ și, până 
la urmă, filosofic periferic. Caracterul conceptual al preocupă- 
rilor, rigoarea extremă a discursului și sobrietatea stilistică nu 
semnifică prin ele însele o detaşare a „gândirii pure“ de mie- 
zul fierbinte al interogaţiilor asupra condiției umane. Nimic 
mai greșit decât asimilarea filosofiei concepută ca cercetare a 
limitelor gândirii, filosofiei ca ancilla scientiae. O indife- 
renp susținută de o asemenea prejudecată, cu mare putere de 
rezistență în medii culturale și artistice românești, va fi cu 
deosebire nedreaptă față de gânditorul care se încumeta să 
afirme în scrierea sa de tinerețe, ce apare într-o epocă de ma- 
ximă autoritate a unui scientism astăzi depășit: „Simţim că 
chiar dacă toate întrebările științifice și-ar primi răspunsul, 
problemele noastre de viaţă nu ar fi câtuși de puțin atinse“. 

KANT ÎN CULTURA FILOSOFICĂ 
ROMÂNEASCĂ 


Generaţia care urma acum mai mult de o jumătate de 
secol liceul, generație căreia îi aparține și autorul, întâlnea în 
cunoscutul manual de istorie modernă al lui D.D. Pătrășcanu 
un portret al lui Immanuel Kant. În rândurile ce însoțeau 
tabloul cel prezentat era caracterizat drept filosoful exemplar, 
rege al cugetării, a cărui operă ilustrează cel mai bine creația 
filosofică în calitate de construcție sistematică. Aceasta era o 
expresie, între altele, a atmosferei vieţii intelectuale românești 
a timpului. Astăzi, după urma adâncă pe care a lăsat-o în 
cultura românească Constantin Noica, filosoful exemplar ar 
fi socotit, probabil, Platon. 

De-a lungul unui secol de preocupări și activitate filoso- 
fică, începând din prima jumătate a secolului trecut, creația lui 
Kant, în primul rând filosofia lui teoretică dezvoltată în Criti- 
ca rațiunii pure, a constituit un sistem privilegiat de referință. 
Nu credeam că aceasta era regula în țări de cultură filosofică mai 
nouă, de exemplu în uneie țări vecine. Se poate pune, așadar, în 
mod firesc întrebarea cum se explică această particularitate? 

Înainte de a încerca formularea unui răspuns la o aseme- 
nea întrebare doresc să fac o observaţie. Cercetarea influenței 
copleșitoare pe care a exercitat-o opera lui Kant asupra înce- 
puturilor gândirii filosofice în România nu este pur și simplu 
un capitol de istorie. Într-o conferință la Paris, la începutul 
anilor '20, Albert Einstein a fost întrebat, între altele, ce crede 
despre Kant. Răspunsul marelui fizician a început cu obser- 
vatia : „liecare are un Kant al său“. Această remarcă merită 

atenţie. Einstein dorea probabil să sublinieze că personalități 
cu înclinații intelectuale diferite, cu dominante tematici dis- 
tincte și cu poziții teoretice adesea incompatibile, vor putea 
invoca concepte și idei kantiene drept punct de plecare şi de 
sprijin sau ca fundal contrastant pentru acea orientare pe care 
doreau să o imprime cursului gândirii filosofice. Conside- 
rațiile ce urmează vor îngădui să se aprecieze cât adevăr con- 
ține această observaţie a lui Einstein. Se va vedea că receptia 
ideilor kantiene, înțelegerea semnificației lor, contextul de 
preocupări în care au fost ele invocate, reacția critică față de 
aceste idei și sensul delimitărilor critice sunt interesante nu 
numai pentru a aprecia prezența operei lui Kant într-o epocă 
de exprimare pe deplin liberă în mediul gândirii abstracte, o 
epocă ce se încheie la sfârșitul celui de-al doilea război mon- 
dial, ci și pentru a configura mai bine marile orientări din 
filosofia vremii, pozițiile unor personalități reprezentative ale 
culturii românești. Altfel spus, interesul pentru cunoașterea 
operei lui Kant sau pentru confruntarea critică cu temele și 
ideile sale, merită să fie examinate pentru a înțelege mai bine 
unele tendințe semnificative ale tradiţiei noastre filosofice. Fi- 
xarea cadrului general al unei asemenea cercetări va fi favori- 
zată de câteva precizări istorice preliminare. 

Începuturile recepției ideilor lui Kant coincid, în mare mă- 
sură eer vieneze Dee in soi ro- 
mâneşti, în prima jumătate a secolului trecut. Sunt traduse și 
adaptate la nevoile unui învățământ filosofic incipient ma- 
nuale de logică și filosofie, îndeosebi din limba germană, în 
care găsim prezentate și discutate ideile lui Kant. Vulgarizarea 
ideilor filosofice este puternic impregnată de teme st idei dez- 
voltate în lucrările lui Kant. Într-o carte de școală tipărită în 
1835, întâlnim o definiţie a filosofiei formulată într-un spirit 
accentuat kantian : „Filosofia iaste știința cară se înalță peste 
toate științele, cercetând temeiurile învățăturilor ce sunt cu- 
prinse într-însele“222. Este o formulare ce s-ar putea traduce 


222 Vezi G. Călinescu, Istoria literaturii române de la origini 
până în prezent, Editura Minerva, București, 1982, p. 123. 

din limbajul acesta arhaic în limba noastră curentă astfel: cer- 
cetarea filosofică se ridică deasupra științelor în sensul că ea 
își propune să clarifice natura, întinderea și limitele cunoaș- 
terii, în primul rând ale cunoașterii cuprinsă în știință. Cum 
se explică poziția centrală ce a revenit ideilor și teoriilor lui 
Kant încă de la începuturile înfiripării învățământului filo- 
sofic la români? Aici intervin, cred eu, elemente ce țin de u- 
nele dominante ale vieții filosofice pe plan european, de ceea 
ce se numește spiritul timpului (Zeitgeist), dar și de parti- 
cularități de ordin local. 

Atmosfera intelectuală în Europa, la mijlocul secolului 
trecut, a fost puternic influențată de dezvoltarea cunoașterii po- 
zitive. Declinul influenței filosofice hegeliene se datora toc- 
mai conflictului dintre spiritul ce animă idealismul absolut și 
gândirea de tip științific. Dintre marile construcții ale gân- 
dirii filosofice moderne, critica kantiană a cunoașterii părea 
să se armonizeze cel mai bine cu noul spirit științific al vremii. 
Să ne amintim că Hegel este un critic al științei newtoniene, 
în timp ce filosofia teoretică a lui Kant își are punctul de 
plecare în știința epocii și își propune să explice, între altele, 
cum este posibilă știința modernă a naturii. De aici marea re- 
zonanță a îndemnului adversarilor idealismului absolut : 
„Inapoi la Kant“. Modelul filosofic german, așa cum s-a 
profilat el îndeosebi în opera lui Kant, a lui Schopenhauer și 
mai târziu, în a doua jumătate a secolului, în scrierile neo- 
kantienilor, domina conștiința filosofică europeană. Situarea 
multor tineri intelectuali români, fondatori de școli, insti- 
tuții de cultură și societăți culturale, precum și de publicații 
de cultură, va fi în mod firesc marcată de această stare de spi- 
rit. Gheorghe Lazăr, care studiase la Viena, citise şi încercase 
să traducă din Kant, obișnuia să spună : „Filosofia frantu- 
zească trebuie să-și scoată căciula înaintea celei nemțești“. lar 
Ion Zalomit, unul dintre primii profesori de filosofie ai uni- 
versității bucureștene după 1860, își încheia studiile de filo- 
sofie în Germania cu o disertaţie scrisă în limba franceză și 
intitulată Principiile şi meritul filosofiei lui Kant. Publi- 
cată la Berlin în 1848, disertația începe cu observaţia : „Este 


203 


general recunoscut că Germania este țara filosofiei“. Autorul 
adaugă că și în Franța, țară care are o veche și strălucită tra- 
diție filosofică, se acordă cea mai mare atenție studiului filo- 
sofiei germane. Pentru Zalomit, unul dintre puţinii români 
ai generaţiei sale cu studii filosofice, este de la sine înțeles că 
înfloritoarea cultură filosofică germană, în primul rând cea 
kantiană, putea oferi cea mai potrivită poartă de intrare în 
marea tradiție a culturii filosofice europene. 

Istoricii Junimei au subliniat adesea că unul din elemen- 
tele ce conferă un profil particular orientării pe care s-a stră- 
duit să o imprime culturii române această societate este opți- 
unea pentru modelul filosofic german, lucru ce a şocat pe 
atunci pe unii dintre nu puținii tineri intelectuali de școală 
franceză. Poziţia lui Maiorescu, ca arbitru cultural și profesor 
de filosofie, este exemplară în această privință225. Pentru a nu 
mai aminti de Eminescu, un mare admirator al lui Schopen- 
bauer, cel care a făcut cea dintâi încercare de a transpune în 
limba română a vremii un text kantian de ariditatea celui al 
Criticii rațiunii pure. Acţiunea Junimei pentru orientarea 
culturii naționale în spiritul umanismului european, așa cum 
se exprima aceasta în primul rând în mișcarea de idei din 
Germania, se situa de fapt în continuarea unei opere inau- 
gurate de cărturarii ardeleni. Primul cunoscător și propovă- 
duitor al învățăturilor lui Kant între scriitorii români a fost 
Samuil Micu Klein. O generație mai târziu, Gheorghe Lazăr, 
Simion Bărnuţiu, Timotei Cipariu, August Treboniu Laurian 
s-au format în școli deja puternic impregnate de ideile kan- 
tiene. Ei au căutat sprijin și îndrumare în partea mai teore- 
tică, mai filosofică din scrierile lor, cele de etică, filosofia 


223 Deși trata și filosofiile de limbă franceză și engleză, cursul de 
istorie al filosofiei contemporane, susținut mai mult de două decenii de 
Titu Maiorescu la Universitatea din București începând cu toamna anului 
1884, se concentra asupra filosofiei germane. Maiorescu nota în acel an că 
insistă asupra filosofiei lui Schopenhauer și Kant, primul văzut drept con- 
tinuator al celui din urnă, deoarece temele acestor gânditori continuă să 
stârnească interes, în timp ce ideile lui Fichte, Schelling și Hegel „dispar 
din conștiința publică“. 

istoriei și dreptului, estetică sau pedagogie, în lucrările lui 
Kant sau ale discipolilor filosofului din Königsberg. Lucrul 
este întru totul firesc dacă ținem seama de faptul că ei s-au 
format în mediul culturii și gândirii germane. 

Prezenţa neobișnuit de densă a temelor și motivelor 
filosofiei lui Kant în gândirea românească poate fi urmărită 
și evaluată pe mai multe linii. Este potrivit să distingem mai 
întâi între raportarea lui Kant într-o literatură de comen- 
tariu, interpretare și exegeză a textelor filosofului care se lea- 
gă și de încercări de traducere, și în scrieri ce dezvoltă proiec- 
te constructive mai mult sau mai puţin originale ale auto- 
rilor. În cazul din urmă va fi util să distingem între autori ce 
pretind că propun noi idei pe temelia filosofiei kantiene și cei 
ce obișnuiesc să-și prezinte proiectele și rezultatele, ba chiar 
și felul în care concep și practică filosofia, în confruntare cu 
criticismul kantian. 

Tradiţia noastră universitară de cultivare a filosofiei lui 
Kant este inaugurată de Titu Maiorescu. În cursurile lui 
Maiorescu, prezentarea ideilor lui Kant este subordonată în 
mod vizibil unei intenții mai generale : trezirea gustului și in- 
teresului pentru filosofie. Opera lui Kant îi apare lui Maio- 
rescu drept exemplară pentru ceea ce reprezintă cultura filoso- 
fică în genere. A prezenta cât mai clar și accesibil sistemul lui 
Kant i s-a părut lui Maiorescu a fi calea cea mai bună de a 
apropia tineretul studios de filosofie. Căci rostul predării filo- 
sofiei, într-o țară în care asemenea îndeletniciri nu aveau încă 
o tradiție, pare să fi gândit Maiorescu, stă în primul rând în 
educarea gândirii abstracte, în evidenţierea însemnătății pe 
care o pot avea considerații de principiu pentru orientarea în 
viață. Pentru Maiorescu, ca și pentru alți intelectuali români 
din generaţia sa ce s-au format sub influența scrierilor filo- 
sofului din Königsberg, Kant pare să fi fost socotit filosoful 
prin excelență, cel puțin din câteva motive: idei originale sunt 
dezvoltate într-un sistem cu o structură arhitectonică impu- 
nătoare, centrul filosofiei îl reprezintă analiza cunoașterii pe 
care o avem independent de experiență, așadar un demers de 
un grad înalt de abstracție și puritate, discursul filosofic se 

caracterizează printr-o structură argumentativă deosebit de 
riguroasă. A pătrunde cât de cât în filosofia lui Kant în- 
seamnă a stabili contactul cu una din manifestările cele mai 
înalte și greu accesibile ale marii culturi occidentale. Pe de altă 
parte, filosofia lui Kant era socotită exemplară pentru con- 
figurarea ideii culturii filosofice în măsura în care ea con- 
stituia un examen critic al facultăților și capacităților ființei 
umane în genere. Orientarea critică și stringența argumen- 
tativă a filosofiei lui Kant era socotită de Maiorescu și de alți 
junimiști cultivați ca fiind de cea mai mare însemnătate pen- 
tru construcția pe baze sănătoase a unei culturi tinere. O altă 
supoziție ce pare să fi susținut imaginea despre filosofie a lui 
Maiorescu și a celor din cercul său este că numai prin analiza 
critică a facultăților cunoașterii ne putem elibera de tirania 
unor obișnuinţe adânc înrădăcinate ale gândirii comune. Cri- 
tica cunoașterii situează într-o perspectivă cu totul nouă mul- 
te probleme de interes general. Este o preocupare pentru filo- 
sofia apropiată de cea a saloanelor culte ale vremii. Adâncirea 
studiului filosofiei lui Kant era apreciată ca putând servi 
foarte bine asemenea intenții. Scrupulele interpretului califi- 
cat îi erau însă, în bună parte, străine profesorului Maiorescu. 
El credea că prezentarea ideilor filosofice trebuie întreprinsă 
în așa fel încât să stimuleze exercițiul speculativ al gândirii, 
jocul liber al intelectualului. Maiorescu se oprea în cursurile 
sale despre Kant cu deosebire asupra unor teme în măsură să 
pună în mișcare imaginația romantică a ascultătorilor săi, 
teme cum ar fi idealitatea spațiului și timpului sau distincția 
dintre lumea fenomenelor — lumea cunoașterii noastre — și 
lumea în sine. Motivul central al prelegerilor lui Maiorescu 
consacrate filosofiei lui Kant, își amintesc auditorii, era cel al 
contribuției formelor pure ale sensibilităţii și intelectului în 
constituirea cunoașterii noastre prin experiență, un motiv 
-opus reprezentării familiare despre un intelect-oglindă. Acest 
motiv va ocupa un loc deosebit de important și în scrierile 
despre: Kant ale universitarilor din generația următoare, unii 
dintre ei foști elevi ai lui Maiorescu, ca Petre P. Negulescu sau 
Ion Petrovici. lată cum se exprima în această privință Maio- 

rescu: „Intelectul nostru nu poate fi o oglindă care dublează 
realitatea. Un astfel de duplicat, în economia naturii, ar fi de 
prisos. De asta să se fi creat intelectul, ca să se repete încă o 
dată — și mai prost poate — aceea ce este? E natural să credem 
că formele lui creează ceva nou, care nu există independent de 
el?224, Referindu-se la teza kantiană a idealității spațiului şi 
timpului, Maiorescu urmărea să arate în ce fel poate să disloce 
speculația filosofică convingeri ale gândirii curente, să zdrun- 
cine prejudecăți acceptate adesea ca neproblematice. Cu ase- 
menea intenţii, el nu a ezitat să se îndepărteze uneori destul 
de mult de litera și de spiritul kantian. Petrovici își amintește 
că profesorul Maiorescu dezvolta tema idealității timpului 
susținând, de exemplu, că evenimentele viitoare sunt deja rea- 
lizate în noi chiar dacă le vedem de obicei ca succesive în 
timp. Drept o ilustrare a ideii, profesorul cita o halucinație a 
tânărului Goethe care, în drum spre Weimar, s-ar fi văzut pe 
sine venind călare din direcția opusă, ceva mai în vârstă și în 
costum de mare demnitar?25. Asemenea reflecții, mai puțin 
ortodoxe din punct de vedere academic, ne amintesc de felul 
cum se oglindeau aceleași teme kantiene în mintea romantică 
a lui Eminescu. lată doar un fragment din Sărmanul Dionis: 
„În faptă, lumea-i visul sufletului nostru. Nu există nici timp, 
nici spațiu — ele sunt numai în sufletul nostru. Trecut și viitor 
e în sufletul meu, ca pădurea într-un sâmbure de ghindă... 
Dacă am afla misterul prin care să ne punem în legătură cu 
aceste două ordini de lucruri, care sunt ascunse în noi, mister 
pe care l-au posedat, poate, magii egipteni și asirieni, atuncea 
în adâncurile sufletului coborându-ne, am putea trăi aievea în 
trecut și am putea locui lumea stelelor și a soarelui“. 

Chiar dacă nu-și îngăduie jocuri libere ale imaginaţiei pe 
canavaua unor motive kantiene, universitarii de formaţie juni- 
mistă cultivă, mai departe, cu predilecție tema kantiană a „răs- 
turnării copernicane“, și anume, într-o înțelegere, naturalistă, 


224 Apud I. Petrovici, Kant şi cugetarea românească, în „Revista 
de filosofie“, vol. X, nr. 1-2, 1924, p. 5. 
225 Jbidem, p. 6 

psihologistă: modul nostru de a vedea și de a gândi lumea de- 
pinde în mod hotărâtor de natura și alcătuirea particulară, 
specifică a sensibilităţii și intelectului nostru. Iată cum expri- 
ma Petrovici această temă în lecții ținute la zeci de ani după 
cele ale lui Maiorescu: „Adevărul accesibil nouă nu e ceva ab- 
solut, ceva care ar exista în sine, ci, fiind în bună parte o creaţie 
a noastră, are o pecete omenească de neșters. Adevărul este în 
funcție de modalitățile constructive ale facultății noastre de a 
cunoaște... Cunoștința noastră este ca un fagure de miere în 
care ramele sunt creația noastră iar materialul este venit din 
afară. Dar nu putem avea decât intuiţii sensibile, intuițiile su- 
prasensibile fiind interzise facultății noastre de cunoaștere... 
Nişte ființe deosebite de noi, de pildă de pe alte planete, ar 
putea să aibă altfel constituită facultatea lor de a cunoaște, ar 
putea să aibă altfel de simțuri sau să-și fabrice alte calapoade 
de organizare, într-un cuvânt, să-și creeze alte adevăruri “226. 

Tradiţia junimistă în cultivarea filosofiei lui Kant, o tra- 
de ce se exprimă cel mai fidel în scrieri pe teme kantiene 
ale unor influenți promotori ai culturii filosofice cum au 
fost Maiorescu, Negulescu sau Petrovici, este în esență o ope- 
ră de expunere, interpretare și comentariu a scrierilor lui 
Kant. O nouă generaţie va îndrăzni mai mult. Su anume, în- 
cercări de exegeză a textelor kantiene. Care sunt motivațiile 
acestei tradiţii în studiile kantiene, cel puțin din perspectiva 
celor care au susținut-o și au impus-o prin autoritatea lor? 
Iată doar câteva dintre ele ce mi se par a semnala puncte de 
convergență remarcabile în preocupările multor autori ce au 
publicat la noi cercetări kantiene până în anii celui de-al doi- 
lea război mondial. 

Mai întâi, filosofii români educați la școala Junimei, 
precum si urmașii lor, au împărtășit convingerea că într-o 
cultură tânără însușirea temeinică a principalelor rezultate 
ale gândirii filosofice trebuie să preceadă mari inițiative con- 
structive, ce riscă altfel să fie premature. În primele faze de 


226 I, Petrovici, Viata și opera lui Kant, Editura Casei Școalelor, 
Bucureşti, 1936, p. 29. 

dezvoltare ale unei culturi filosofice, credeau ei, ar D recoman- 
dabilă o atitudine preponderent receptivă. Totodată, unele 
personalități reprezentative pentru această tradiţie erau unite 
de convingerea că sub anumite aspecte rezultatele criticii kan- 
tiene sunt definitive. Kant ar fi probat imposibilitatea de a 
cunoaște prin rațiune absolutul. Pentru un spirit atașat valo- 
rilor raționalismului aceasta va fi o concluzie de cea mai mare 
semnificaţie și însemnătate în orientarea cercetării filosofice. 
Căci multe curente de gândire ce pretind a fi depășit kantianis- 
mul nu și-ar fi însușit de fapt lecţia lui Kant. În acest sens, se 
credea că opera lui Kant ar fi fixat matricea în care se vor 
dezvolta pe mai departe reflecția și analiza filosofică. Este op- 
tica celor ce privesc filosofia dominați de idealul kantian al 
cunoașterii obiective. Petrovici, de exemplu, aprecia sistemul 
universitar german în care filosofia este studiată în strânsă co- 
relație cu științele exacte, susținând că acest lucru este „enorm 
de important pentru construirea unei filosofii temeinice“227. 
Convingerea lui Maiorescu, Negulescu, Petrovici sau Mircea 
Florian a fost că prin opera lui Kant metafizica trans- 
cendentă, metafizica înțeleasă drept proiectul unei cunoașteri 
cu valoare obiectivă a absolutului, a primit o lovitură din 
care nu-și va putea reveni niciodată. Nu se poate trece peste 
Kant, construind sisteme filosofice a căror pretenţie de a re- 
prezenta „știință“ ar fi fost probată ca nelegitimă de către cri- 
ticismul kantian. Cel care a fost, probabil, după Maiorescu 
cel mai fidel admirator și popularizator al filosofiei kantiene 
a cunoașterii nu ezita să afirme că nici una din încercările de 
distanțare categorică de concluziile Criticii rațiunii pure 
nu a fost încununată de succes. Prin urmare, filosofia kanti- 
ană poate fi socotită drept „o categorie apriorică conștiinței 
filosofice contemporane“228, În asemenea convingeri ar sta 
în primul rând baza actualităţii permanente a rezultatelor 
filosofiei teoretice a gânditorului de la Königsberg. Filosofia 
cunoașterii a lui Kant va fi caracterizată drept Noul 


227 I, Petrovici, Viaţa și opera lui Kant, p. 39. 
228 Idem, Kant și cugetarea românească, p. 1. 

Testament al gândirii moderne, care continuă dar și modifică 
Vechiul Testament cartezian?2%. În introducerea voluminoa- 
sei sale lucrări Istoria filosofiei contemporane, al cărei prim 
volum este consacrat lui Kant, Negulescu observă că există 
două tipuri de filosofie : o filosofie constructivă, ce satisface 
în primul rând nevoia sufletească de a cuprinde absolutul și 
de a oferi o întemeiere teoretică valorilor pe care se sprijină 
tradiţiile şi instituțiile colectivității, și o filosofie critică care 
își propune, înainte de toate, să determine natura, întinderea 
și limitele cunoașterii cu valoare obiectivă. Autorul afirmă, 
conciliant și aparent neutru, că ambele orientări ale gândirii 
şi-au dovedit utilitatea. Preferința lui merge, neîndoielnic, 
spre cea din urmă. Rezultatele filosofiei critice, afirmă Negu- 
lescu, deși mai puțin impresionante, sunt mai statornice230. 
Acestei motivații a unei activități de comentariu și exe- 
geză, care să favorizeze o înțelegere adecvată a textelor kan- 
tiene, i se mai poate adăuga una. Sistemul lui Kant, cu deo- 
sebire filosofia sa teoretică expusă în Critica rațiunii pure, 
este un monument al gândirii filosofice de o amploare și 
complexitate fără egal. Perceperea lui corectă, atât în liniile 
sale principale, cât și în toate detaliile analizei și argumen- 
tării, cere o privire îndelung exersată. Ni se sugerează că mulți 
dintre gânditorii ce fac abstracție de rezultatele la care a ajuns 
Kant sau pretind că l-ar fi depășit nu îl cunosc sau nu îl 
înțeleg. O înțelegere și expunere corectă a ideilor lui Kant ar 
reprezenta proba supremă a competenţei în materie filoso- 
fică. În mediile universitare de orientare raționalistă exer- 
sarea asupra textului kantian apărea drept încercarea hotărâ- 
toare a calificării profesionale?3!. Chiar și contradicţiile in- 
terne ale sistemului kantian, adesea acuzate de unii dintre cei 


229 I, Petrovici, Viaţa și opera lui Kant, p. 7 

230 Vezi P P Negulescu, Istoria filosofiei contemporane, vol.l, 
Imprimeria Naţională, București, 1941, pp. 61-62. 

231 În scopul unei mai bune înţelegeri a acestei stări de spirit pot fi 
citite scrieri ca aceea a lui Nicolae Balca, Pentru o mai corectă înțelegere 
a filosofiei kantiene. O confruntare cu D-l P.P. Negulescu, Tipografia 
Tiparului Universitar, Bucureşti, 1942. 

mai de seamă comentatori ai vremii ca Hans Vaihinger și 
Erich Adickes, sunt în măsură să sporească atracţia lumii 
filosofice universitare pentru opera lui Kant. Căci a formula 
o nouă interpretare, ce restituie sistemului o coerență ame- 
nințată, ar reprezenta în ochii specialiștilor o prestație filo- 
sofică majoră. Am putea compara prestigiul unei asemenea 
prestații cu cel de care ar avea parte astăzi, cel puţin în filo- 
sofia anglo-saxonă, o lectură nouă și convingătoare a unor 
texte filosofice atât de deschise interpretării cum sunt cele ale 
lui Ludwig Wittgenstein. 

La noi, ca și în alte părți, gânditorii ce propun noi sis- 
teme metafizice, de tip mai mult sau mai puțin tradițional, 
au simțit în mod firesc nevoia să-și legitimeze iniţiativele prin- 
tr-o confruntare critică cu filosofia cunoașterii a lui Kant. O 
situație aparte, oarecum o excepție de la această regulă, o con- 
stituie sistemul metafizic a lui Constantin Rădulescu Motru. 
Potrivit convingerii sale, exprimate chiar și în titlul uneia din 
cărțile sale, Elemente de metafizică pe baza filosofiei 
kantiane, construcţia s-ar sprijini pe cuceririle filosofice ale 
lui Kant și ar încerca să le extindă. 

Profetul restabilirii metafizicii precritice, după efectul pa- 
ralizant pe care l-a exercitat, cel puțin de la mijlocul secolului 
trecut, criticismul kantian asupra unor întreprinderi de acest 
fel, poate fi socotit la noi Nae Ionescu, iar cel mai îndrăzneţ 
constructor al unui sistem filosofic integral, ce sfidează și în- 
fruntă fățiș spiritul kantian, este, fără îndoială, Lucian Blaga. 
Dacă în cultura noastră filosofică cultivarea cercetărilor kan- 
tiene a afirmat un spirit obiectivist, intelectualist, individu- 
alist şi universalist, în tradiţia luminării și liberalismului mo- 
dern, apoi reacţia de orientare metafizică și existențială îm- 
potriva acestei orientări pe care a dorit Kant să o dea filo- 
sofiei ar putea fi caracterizată ca expresie a unei atitudini 
mintale a cărei configurație este trasată prin atribute ca su- 
biectivism creator, antiintelectualism, în sensul primatului 
sentimentului asupra rațiunii, și etnicism. Voi încerca o schi- 
tă inevitabil simplificatoare, a acestei antiteze, cu referire la 
unele mari teme și motive ale gândirii lui Nae Ionescu și 
Lucian Blaga. 

Învățământul filosofic al lui Nae Ionescu a fost îndreptat 
în primul rând, după propriile sale mărturisiri, împotriva ace- 
lui spirit raționalist care a fost ilustrat cel mai bine în opera 
unor gânditori ca Descartes, Spinoza și Kant. Pentru extrava- 
gantul şi enigmaticul profesor al Universităţii bucureștene o 
filosofie cu valoare obiectivă, universală, filosofia științifică 
nu există și nu poate exista. Creaţia filosofică este, ca și cea 
artistică, ceva foarte personal şi subiectiv. Ea reprezintă valo- 
rificarea existenței din perspectiva unui anumit tip de struc- 
tură spirituală. Filosofia ce tinde să dea o reprezentare a abso- 
lutului sau cel puţin exprimă aspirația spre absolut, — singura 
filosofie autentică — este naţională, etnică și personală, subiec- 
tivă. Ea constituie expresia distilată a spiritului unei anumite 
colectivități. Căci creatorul de filosofie proiectează asupra în- 
tregului cosmos o expresie personală a unor trăiri şi gânduri 
ce sunt adânc înrădăcinate în formele de viață ale unei co- 
munităţi232, Din perspectiva lui Nae Ionescu, tăgăduirea kan- 
tiană a posibilității cunoașterii metafizice este definitorie 
pentru ceea ce rămâne în mod funciar atitudinea spirituală a 
Occidentului modern, o atitudine tu totul străină Răsări- 
tului ortodox. Nae Ionescu face teoria cunoașterii nu ca în- 
temeiere a posibilității științei, a cunoașterii cu valoare obiec- 
tivă, ci ca legitimare a metafizicii transcendente233. O aseme- 


232 „Opera de artă, ca și sistemul filosofic, este un rezultat al necesi- 
tății noastre de absolut și reprezintă, pentru fiecare dintre noi, în felul nos- 
tru, un absolut, dar care este un absolut al nostru, subiectiv, adică este fruc- 
tul necesităţii universal umane de absolut, dar nu absolutul însuși. În artă 
şi în filosofie n-ai să găsești niciodată absolutul. Ca să mergi la absolut, tre- 
buie să depășești și arta și filosofia și să treci la religie.“ (Nae Ionescu, Curs 
de istoria logicii, Editura Humanitas, București, 1993, p. 73.) 

233 „Până la o anumită limită mă mișc eu, atunci când pornesc să fac 
teoria cunoștinței din punct de vedere general, dintr-o atitudine și cu țeluri 
strict științifice ; și cu totul altul este câmpul meu de activitate și putinţa mea 
de realizare atunci când pornesc să fac teoria cunoștinței din punct de vedere 
și cu țeluri metafizice... Vasăzică oricât ar fi teoria cunoștinței o disciplină de- 
osebită de metafizică, și oricât ar face ea parte din propedeutica metafizicii, 
nu este mai puțin adevărat că teoria cunoștinței, făcută ca introducere la me- 
tafizică, are cu totul altă înfățișare sau are, în punctele esențiale, o înfățișare 
deosebită de teoria cunoștinței, făcută dintr-un punct de vedere științific.“ 
(Nae Ionescu, Curs de metafizică, Editura Humanitas, 1991, pp. 197-198.) 

nea teorie a cunoașterii nu poate D decât o continuă confrun- 
tare cu criticismul kantian. Căci a face teoria cunoașterii cu 
intenţia de a legitima posibilitatea cunoașterii absolutului în- 
seamnă a întreprinde analiza cunoașterii cu țeluri diametral 
opuse celor care l-au inspirat pe Kant. 

Confruntarea lui Lucian Blaga cu filosofia cunoașterii a 
lui Kant poate fi percepută drept procesul pe care autorul 
Trilogiei cunoașterii îl face acelei abordări critice a cunoaș- 
terii pe care el o resimte drept exemplară pentru îngustimile și 
prejudecățile raționalismului epocii luminilor. Kant a fost 
convins că cercetarea sa cu privire la natura și limitele unei cu- 
noașteri independente de experiență ar fi arătat cum este po- 
sibilă știința, cât și de ce este imposibilă metafizica ca ştiin- 
tă. În realitate, lasă să se înțeleagă Blaga, filosoful din Königs- 
berg ar fi fost el însuși prizonierul unei perspective metafizice 
nedeclarate, o perspectivă care ar fi limitat în mod fatal 
câmpul analizelor sale. Teoria cunoașterii și filosofia lui Blaga, 
în întregul ei, se întemeiază pe distincţie cu semnificație onto- 
logică între două orizonturi ale existenței, existența omului ca 
ființă practică, o existență în lumea sensibilă, în vederea auto- 
conservării, și existența omului ca ființă spirituală, existență pe 
care filosoful o caracterizează drept „existență în orizontul 
misterului și pentru relevarea acestuia“. Există două tipuri 
fundamentale de cunoaștere, care răspund nevoilor esențial 
diferite pe care le resimte omul ca ființă practică, activă, și ca 
spiritualitate. Atât un tip de cunoaștere, cât și celălalt, se con- 
stituie prin intervenția organizatoare a unor structuri și cate- 
gorii ce sunt a priori în sensul că nu sunt și nu pot fi derivate 
din informaţiile pe care ni le oferă simțurile. Intuiţiile, catego- 
riile și principiile care au fost degajate la capătul laborioasei 
analize kantiene a părții pure, neempirice, a cunoașterii noas- 
tre, intuiții, categorii și principii care, în calitate de forme ce 
organizează materia dată prin senzații, fac posibilă experiența 
în genere, sunt condiții a priori ale cunoașterii de tip I. Teoria 
cunoașterii a lui Kant este, prin urmare, o teorie de cunoaștere 
de tip I. Categorii și structuri de cu totul altă natură orientează 
și modelează cunoașterea de tip II. Creaţiile teoretice ale minții 

omului, construcţiile imaginative cu funcție eminamente 
explicativă ale filosofiei și ale științelor sunt tot atâtea încercări 
de a răspunde nevoii dezinteresate de înțelegere, de dezvăluire 
a misterelor. „Plăsmuirile teoretice ale științei — scrie Blaga — 
poartă stigmatele inevitabile ale categoriilor stilistice, ceea ce e 
un semn că ele se produc de fapt în ordinea specifică a spi- 
ritului uman, privit în plenitudinea ființei sale, și nu în ordi- 
nea biologicului și pragmaticului“234. În timp ce determinările 
a priori ale cunoașterii cu finalitate practică sunt universale, 
proprii speciei în genere, structurile a priori ce orientează 
cunoașterea înaltă, cunoașterea cu semnificație spirituală, sunt, 
dimpotrivă, variabile de la o etnie la alta. Ele sunt, în primul 
rând, reprezentative pentru acele particularități stilistice ale 
creaţiilor gândirii teoretice și ale imaginaţiei sensibile ce con- 
turează specificitatea unei culturi. Spre deosebire de cunoaș- 
terea bazată pe experiență, creațiile teoretice ce vizează trans- 
cendentul, necondiţionatul, sunt orientate și modelate de cate- 
gorii ce își au sediul în subconștient, categorii numite de Blaga 
stilistic-abisale. În contrast cu intuiţiile pure ale sensibilităţii 
și categoriile intelectului, cercetate de Kant, aceste categorii nu 
sunt constitutive spiritului omenesc în genere. Teza lui Blaga 
este că particularitățile ce deosebesc o cultură de o altă cultură 
ar fi generate de matrici stilistice distincte, ancorate în subcon- 
știentul colectivităţii. Creaţiile teoretice ale spiritului, ca repre- 
zentări asupra transcendentului, iau naștere și capătă formă în 
câmpul de forțe generat de matricea stilistică și au, ca atare, o 
determinare etnică, prin urmare istorică și locală. Aceste creații 
vor fi oglinda sufletului celui ce le plăsmuiește, suflet ce 
oglindește la rândul său straturile mai adânci ale gândirii și 
sensibilităţii specifice unei anumite colectivități etnice. Cu- 
noașterea înaltă, cunoașterea cu semnificaţie spirituală, cu- 
noașterea ce răspunde nevoii noastre de a înțelege, nu poate 
pretinde, așadar, o valoare obiectivă și universală. Relativitatea 


234 Vezi Lucian Blaga, Știință si creație, în Opere, vol. X, Editura 
Minerva, București, 1987, p. 204. 

ei contrastează cu valoarea obiectivă a cunoașterii întemeiate 
pe experiență. 

Caracterizarea cunoaşterii intelectuale, obiective și uni- 
versale drept o cunoaștere care are doar o finalitate practică 
poate fi calificată drept un motiv nietzschean sau bergsonian 
în gândirea lui Blaga. Intelectul este funcția biologicului; in- 
telectul, gândirea discursivă, rațională în genere, oferă mij- 
loace eficace pentru anticiparea și stăpânirea practică a lucru- 
rilor, dar nu înțelegere ; o cunoaștere cu valoare obiectivă, 
universală este de aceea cu putință numai în Orizontul exis- 
tenței sensibile, a existenţei în vederea autoconservării și per- 
petuării speciei. Cunoașterea înaltă, cunoașterea ce depășește 
hotarele experienței, este orientată, dimpotrivă, de forțe și 
tendinţe ce își au sediul în adâncurile subconștientului. Ea va 
fi inevitabil subiectivă, cu valoare relativă. 

Relativitatea categoriilor stilistic-abisale are pentru Blaga 
un tâlc adânc. Ele sunt mijloace prin care se realizează cen- 
zura transcendentă, acea cenzură ce previne și împiedică o 
pătrundere deplină și cu totul adecvată a unei realități situate 
dincolo de granițele cunoașterii prin experiență. În cuvintele 
lui Blaga, categoriile stilistic-abisale împiedică năzuința spre 
înțelegere ce susține elanurile imaginative ale gândirii teo- 
retice să-și atingă pe deplin țelul, adică să realizeze „o pătrun- 
dere, o convertire pozitivă și absolut adecvată a misterului“. 
Forţele cele mai adânci ce pun în mișcare spiritul ne izolează 
de mistere și, totodată, ne apropie de ele. 

Blaga critică filosofia cunoașterii a lui Kant din această 
perspectivă pronunțat metafizică. Asumarea acestei perspec- 
tive precede la el critica cunoașterii. Ca și Nae Ionescu, au- 
torul Trilogiilor dezvoltă o teorie a cunoașterii, o epistemo- 
logie, pentru a legitima reprezentări ce vizează transcenden- 
tul. Analiza cunoașterii este subordonată acestei intenţii. O 
distincție ontologică, distincția dintre cele două orizonturi 
ale existenţei, susține distincția epistemologică dintre două 
tipuri de cunoaștere. Epistemologia nu fundează, ci legiti- 
mează angajarea metafizică. 


215 


Blaga nu acuză de fapt inadecvarea, ci insuficiența criti- 
cismului kantian. Orizontul Criticii rațiunii pure ar fi 
limitat la orizontul cunoașterii de tip I. Cadrele criticii kan- 
tiene ar fi valabile doar pentru acest orizont și ar înceta, în 
acest sens, să fie constrângătoare. Blaga nu se poate sustrage 
sentimentului ametitor de a-l judeca pe Kant dintr-o perspec- 
tivă mai înaltă. „Filosofia noastră oferă deci o definiție a 
omului, de-o complexitate, pe care Kant nici n-a putut s-o 
viseze“235, „Kant a prezentat în esență structurile “științei” în 
funcţie exclusiv de acel tip de cunoaștere, pe care noi îl atri- 
buim numai fiinţei umane incomplete ca atare, adică ființei 
umane, care există cu precădere în orizontul lumii date, sen- 
sibile, și în vederea autoconservării sale236, Și mai departe : 
„Atât Kant, cât și școlile neokantiene, dar și pozitivismul de 
toate nuanțele, examinând structura științei, a încercat o sim- 
plificare abuzivă și inadmisibilă a situației“237. 

Kant nu ar fi înțeles, ne sugerează Blaga, că obiectivi- 
tatea și universalitatea nu pot să reprezinte criterii de exce- 
lență decât pentru o cunoaștere cu finalitate în esență prac- 
tică. Mai mult, filosoful german ar fi fost condus, printr-o 
extindere nelegitimă a idealului cunoașterii obiective, la eva- 
luarea incapacității noastre principiale de a atinge o cunoaș- 
tere a transcendentului drept o limită, chiar drept o insufi- 
ciență. Din perspectiva pe care o oferă distincţia dintre cele 
două orizonturi ale existenței și tipuri ale cunoașterii, relati- 
vitatea de nedepășit a plăsmuirilor gândirii teoretice ce țin- 
tesc să dezvăluie absolutul are o semnificaţie mai adâncă. 
Căci absenţa acelei cenzuri transcendente, pe care o instituie 
fiecare matrice stilistică ar conduce, o dată cu atingerea unei 
cunoașteri universale, impersonale a absolutului, la anularea 
celor mai nobile aspirații ale spiritului, ce se exprimă în efor- 
turile veșnic reînnoite de „relevare a misterelor în creaţiile 
metafizice și în cele ale științei teoretice“. Acestea sunt fără 
îndoială judecăți pe cât de aspre, pe atât de categorice. 


235 Știință și creație, p. 196. 
236 Ibidem, pp. 197-198. 
237 Ibidem, p. 203. 

Prețuirea lui Kant, și în egală măsură prețuirea lui Blaga, nu-l 
pot opri pe cercetătorul lipsit de părtinire să examineze dacă 
și în ce măsură sunt ele îndreptățite. 

În Critica rațiunii pure întrebarea dacă există o cu- 
noaștere metafizică, în sensul unei cunoașteri a transcen- 
dentului prin rațiunea pură, despărțită de simțuri, este între- 
barea dacă metafizica este posibilă ca știință și cum este ea 
posibilă ca știință. Pentru Kant știința, cunoașterea cu va- 
loare obiectivă și universală, este cu putință numai prin cola- 
borarea sensibilităţii și intelectului, prin aplicarea concep- 
telor și principiilor pure ale intelectului datelor sensibilităţii. 
În opera sa epocală Kant revine în mod repetat asupra acestei 
teme. Iată unul din aceste pasaje : „A gândi un obiect și a 
cunoaşte un obiect nu este deci același lucru. 

Din cunoaștere fac parte, în adevăr, două elemente: mai 
întâi conceptul, prin care, în genere, un obiect este gândit 
(categoria); și, în al doilea rând, intuiţia prin care obiectul 
este dat; căci dacă conceptului nu i-ar fi dată o intuiție co- 
respunzătoare, el ar fi o idee în ceea ce privește forma, dar 
fără nici un obiect, și prin ea nu ar fi posibilă nici o cunoaș- 
tere despre vreun lucru oarecare, fiindcă, pe cât știu, nu ar 
exista nimic și nici nu ar putea exista ceva, la care ideea mea 
să poată fi aplicată. Orice intuiție posibilă pentru noi este 
sensibilă (estetică), prin urmare gândirea unui obiect în ge- 
nere cu ajutorul unui concept pur al intelectului nu poate 
deveni în noi cunoaștere decât întrucât acest concept este 
raportat la obiectele simțurilor... Prin urmare, nici categoriile 
nu ne procură cu ajutorul intuiției cunoștințe despre obiecte 
decât numai prin aplicarea lor posibilă la intuiţia empirică, 
adică ele nu servesc decât la posibilitatea cunoașterii empi- 
rice. lar această cunoaștere se numește experiență“238. Con- 
ceptului kantian al cunoașterii sau al științei ( Wissen) îi sunt 
proprii, așadar, următoarele determinări: cunoașterea are va- 
loare obiectivă, universală; obiectivitatea și universalitatea îi 


238 Immanuel Kant, Critica rațiunii pure, traducere de E. Moisuc 
şi N. Bagdazar, Editura Ştiinţifică, București, 1969, pp. 141-142. 

sunt conferite cunoașterii prin sinteza pe care o realizează 
aplicarea categoriilor și principiilor intelectului pur; materia 
cunoașterii provine din sensibilitate iar forma ei din 
intelectul pur. Sensibilitatea și intelectul fixează, așadar, 
limitele cunoașterii; nu există o cunoaștere neintelectuală, 
după cum nu există o cunoaștere asupra transcendentului, o 
cunoaștere despre obiecte ce nu ne sunt date prin intuitii 
sensibile. Ceea ce Blaga caracterizează drept cunoaștere de tip 
II, o cunoaștere cu semnificaţie subiectivă și cu valoare rela- 
tivă, nu este, desigur, cunoaştere în sensul kantian al cuvân- 
tului. Pe de altă parte, concluziile analizei kantiene nu sunt 
incompatibile cu susținerea că putem avea reprezentări su- 
biective cu privire la absolut și necondiționat. 

Mai mult, Kant caracterizează rațiunea drept facultatea 
ideilor și susține că ideile rațiunii exprimă tendinţa spontană, 
de nereprimat, a minții noastre de a trece de la condiționat la 
necondiționat, de la relativ la absolut. În acest sens, metafizica 
transcendentă este caracterizată de Kant drept o tendință sau 
dispoziție naturală a rațiunii noastre. Pentru Kant reprezen- 
tările subiective, reprezentări care primesc sens numai în ca- 
drul unei anumite matrici stilistice, nu vor constitui cunoas- 
terea prin excelenţă. Dar în măsura în care autorul Criticii 
rațiunii pure admite că prin ideile ei rațiunea tinde în mod 
natural spre necondiționat și absolut, el nu va tăgădui nici 
existențe, nici interesul reprezentărilor cu privire la trans- 
cendent. Filosofia critică a cunoașterii contestă, așadar, posi- 
bilitatea metafizicii transcendente ca știință, și nu posibili- 
tatea, semnificația sau valoarea spirituală a construcțiilor me- 
tafizice. În măsura în care distinge net metafizica de știință și 
nu afirmă posibilitatea unei cunoașteri cu valoare obiectivă a 
transcendentului, Blaga nu contestă, prin urmare, concluziile 
analizei kantiene. Dar în măsura în care el apropie filosofia 
kantiană de pozitivism și sugerează că tendinţa inevitabilă a 
minții noastre de a plăsmui reprezentări inevitabil subiective 
asupra transcendentului trebuie apărată și legitimată împo- 
triva lui Kant, Blaga nu îi va face dreptate autorului Criticii 
rațiunii pure. Nu realitatea și semnificaţia spirituală a aspira- 

țiilor metafizice ale omului este pusă la îndoială de Kant, ci 
calificarea rezultatelor acestei năzuințe drept cunoaștere. Uti- 
lizarea esenţial diferită a cuvântului cunoastere de către cei 
doi autori poate crea aparența unui dezacord de fond acolo 
unde deosebirile sunt mai mult de ordin terminologic. 

Tendinţa lui Blaga de a-și delimita propria sa poziție prin 
confruntare cu filosofia cunoașterii a lui Kant poate fi mai 
bine înțeleasă dacă schimbăm planul analizei, ieșind din ori- 
zontul strict epistemologic. Mai întâi, refuzul lui Kant de a 
aplica termenul cunoaștere unor reprezentări subiective asu- 
pra absolutului și insistența lui Blaga de a califica aceste re- 
prezentări drept forma cea mai înaltă a cunoașterii relevă un 
conflict profund al valorizărilor. Recunoaștem, aici, conflictul 
dintre spiritul obiectivist, universalist și raționalist al epocii 
luminilor, și orientările pronunțat antiuniversaliste și anti- 
intelectualiste ce s-au dezvoltat, ca reacție față de acest spirit, în 
filosofia europeană, începând de la sfârșitul secolului trecut. 
Sistemul lui Blaga poate fi socotit drept expresia exemplară a 
acesteia din urmă orientări în cultura filosofică românească. 
Este, cred, în cel mai înalt grad semnificativ în acest sens, că 
pentru spiritele universaliste, pentru Kant și toți cei care au 
cultivat mai târziu tradiția criticistă, determinările etnice lo- 
cale și temporale sunt situate în afara orizontului de preocu- 
pări al filosofiei teoretice, în sfera antropologiei și psihologiei 
empirice. Filosofia își limitează în mod deliberat perimetrul 
analizelor ei la forme pure, universale și atemporale. Dimpo- 
trivă, noțiuni cum sunt stil, matrice stilistică, categorii stilis- 
tic-abisale, elemente centrale în armătura conceptuală a siste- 
mului lui Blaga, dau expresie tendinței de a conferi demnitate 
și semnificație filosofică etnicului și iraționalului. Confrun- 
tarea lui Blaga cu filosofia cunoașterii a lui Kant poate fi însă 
considerată și pe un alt plan decât cel al tensiunii perene dintre 
tendințele universaliste și etniciste ale spiritului. Este în esență 
confruntarea dintre două modalități de a gândi și de a înțelege 
obiectivitatea și autonomia științei teoretice a naturii. 

Kant a socotit că știința modernă a naturii, a cărei întru- 
chipare exemplară era pentru ei fizica newtoniană, a apărut 

și se va dezvolta pe mai departe într-un cadru fixat o dată 
pentru totdeauna de ceea ce el socotea a fi componenta pură 
a cunoașterii noastre, de intuiţiile pure ale sensibilităţii și de 
categoriile și principiile intelectului pur. Kant le va carac- 
teriza drept condiţii universale, imuabile, care ne sunt date 
prin natura facultăților noastre, drept condiţii ale oricărei cu- 
noașteri posibile a naturii2%?. 

Dacă există o istorie în timp, o dezvoltare evolutivă a 
ştiinţei naturii, ea este determinată exclusiv de extinderea 
continuă a experienței noastre. Formele a priori ale sensibi- 
litătii și intelectului, forme ce fac posibilă orice experiență în 
genere, sunt situate de Kant deasupra și în afara oricărei 
istorii și sunt calificate, tocmai în acest sens, drept pure“, 

Raportându-se continuu la punctul de vedere al lui Kant 
cu privire la cadrele a priori ce fac posibilă orice cunoaștere 
prin experiență, Blaga va insista asupra deosebirii dintre de- 
terminări externe, imuabile și determinări istorice, culturale 
ale cunoașterii științifice. Acestea din urmă, numite de Blaga 
categorii stilistic-abisale, categorii ce orientează creația 
teoretică în știință, ba chiar și organizarea și clasificarea da- 
telor observaţiei, sunt variabile de la un tip istoric de cultură 
la altul. Acţiunea lor modelatoare generează deosebiri semni- 
ficative în ceea ce privește țelurile și orientarea științei în ma- 
rile culturi istorice. Putem, așadar, distinge tipuri istorice de 
ştiinţă, ce corespund categoriilor stilistic-abisale care disting 
o cultură de alta și conferă fiecăreia o configurație unică și 
irepetabilă. În Știință și creație, Blaga va distinge din aceas- 


239 „Dar dacă orice cunoaștere a noastră începe cu experiența aceasta 
nu înseamnă că ea provine întreagă din experiență. Căci s-ar putea prea 
bine ca tocmai cunoașterea noastră prin experiență să fie un compositum 
de ceea ce primim noi prin impresii a ceea ce facultatea noastră proprie de 
cunoaștere (nefiind provocată decât de impresii sensibile) produce din ea 
însăși, adaos pe care noi nu îl distingem de acea materie primă mai înainte 
ca un lung exercițiu să ne fi făcut atenţi asupra-i și abili de a-l separa.“ 
(Critica rațiunii pure, p. 42.) 

240 „Nu numai că am străbătut ţara intelectului pur și am cercetat cu 
grijă fiecare din părţile ei, ci am și măsurat-o și am determinat în ea fie- 
cărui lucru locul său. Dar această țară este o insultă, pe care natura însăși 
a închis-o în hotare imutabile“. (Ibidem, p. 243.) 

tă perspectivă culturile sumero-babiloneană, greacă, indică, 
arabă și europeană. Fără îndoială că ceea ce rămâne mai viu 
şi actual în asemenea consideraţii nu sunt periodizările ca 
atare, prin care Blaga urmează și continuă preocupări ce au 
căpătat un mare prestigiu în era interbelică, în primul rând 
datorită puternicului ecou al operei lui Oswald Spengler, ci 
teama determinării istorice, culturale a gândirii științifice. 
Dezvoltarea acestei teme reprezintă un alt teren al con- 
fruntării lui Blaga cu filosofia critică a cunoaşterii lui Kant: 
„Ceea ce criticismul kantian, dar și oricare alt criticism de- 
rivat n-a observat este că știința nu este structurată numai de 
categoriile conștiinței, prin care se organizează datele simțu- 
rilor, ci și de o garnitură de categorii mai adânci, mai secrete, 
de natură stilistică. Ca să fim preciși: știința are fără îndoială 
porțiuni care se supun categoriilor, pe care cu o anumită 
îngăduință le vom numi kantiene. Dar știința, întrucât aspiră 
la — și încearcă “revelarea” de mistere, prin construcții sche- 
matic conceptuale, se supune și categoriilor stilistice. Ştiinţa 
are deci o structură mult mai complexă decât și-a imaginat-o 
Kant și toți aceia l-au urmat prin concepții asemănătoare sau 
derivate “241. Fără îndoială că toate construcțiile teoretice ale 
ştiinţei orientate și modelate de imperativele specifice ale ma- 
tricii stilistice proprii unei anumite culturi sunt supuse con- 
trolului experienţei. Blaga nu contestă, așadar, ci recuperează, 
dintr-o altă perspectivă, ideea obiectivității și autonomiei şti- 
inţei teoretice. Teza determinării culturale a științei teoretice, 
așa cum a fost ea schițată de Blaga în Știință și creaţie, va 
cunoaște dezvoltări și aprofundări semnificative în opera 
unor importanți istorici ai științei din secolul nostru, de la 
Alexandru Koyré la Gerald Holton și Thomas Kuhn242. 
Dacă ar fi avut șansa să cunoască opera unor asemenea au- 
tori, Blaga ar fi trăit satisfacția de a se simți confirmat în 


241 L. Blaga,Știinţă şi creaţie, Op. cit., p. 164. 

242 „Pentru susținerea acestei afirmații, în primul rând cu referire la 
opera istoriografică a lui Alexandre Koyr6, vezi M. Flonta, Are cunoașterea 
stiințifică o istorie? Răspunsul lui Lucian Blaga, în Cunoaștere și acți- 
une. Profiluri de gânditori români, Editura Dacia, Cluj-Napoca, 1986. 

unele din intuițiile care au susținut confruntarea sa cu filo- 
sofia critică a cunoașterii și științei a lui Immanuel Kant. 

Prestigiul excepțional al operei lui Kant, în primul rând 
al filosofiei sale teoretice, în lumea filosofică românească este 
pus în evidență de înclinația unor autori reprezentativi de 
a-și raporta în mod constant și subliniat propriile inițiative 
la criticismul Kantian. Ei au preferat să meargă pe propriul 
lor drum crezând, totodată, sau dorind să lase impresia că îl 
au alături pe Kant. Voi ilustra această înclinație prin unele 
consideraţii asupra raportării la Kant a lui Constantin Rădu- 
lescu Motru și a lui Constantin Noica. 

Substratul unor asemenea situări ar putea fi exprimat 
astfel: mai bine alături de Kant decât împotriva lui Kant. Iar 
concluzia analizelor ce urmează ar putea fi următoarea: exis- 
tă o varietate de demersuri filosofice în care nu-l poți avea pe 
Kant de partea ta. 

Mă voi referi mai întâi la cartea lui Constantin Rădulescu 
Motru Elemente de metafizică pe baza filosofiei kanti- 
ene. Prima ediție apare în 1912, iar noua ediţie, cea definitivă, 
datează din 1928. Pasul pregătitor al discuţiei va fi o încercare 
de a schița un cadru mai general de mentalități, reprezentări și 
opţiuni ce ne poate orienta în identificarea acelei interogații 
filosofice ce constituie nucleul problematic al lucrării. 

Motru s-a format și a trăit într-o atmosferă intelectuală 
marcată de ascensiunea rapidă a prestigiului intelectual al şti- 
inței. El a fost elevul lui Wilhelm Wundt și, pe urmele men- 
torului său, unul dintre cei ce s-au străduit să introducă noua 
psihologie de orientare științifică în lumea noastră univer- 
sitară. Fără îndoială că Motru s-a perceput pe sine în același 
timp ca filosof şi ca om de stiință. Relatia dintre filosofie și 
ştiinta pozitivă 1 s-a impus ca o problemă vitală. Interpreta: 
Ee aa ao a lui Kant ca analiză trans- 
cendentală, adică analiză a condiţiilor ce fac posibilă orice 
cunoaștere bazată pe experiență, delimita strict domeniile si 
competențele filosofiei și științei. Ca cercetare a formelor 
pure ce fac posibilă experiența în genere, filosofia transcen- 
dentală se mișcă pe un plan cu totul diferit de cel al cunoaș- 

terii științifice. Din această perspectivă, construcția filosofică 
nu va fi în nici un fel afectată de extinderea și adâncimea 
cunoștințelor pozitive. Personalitate impregnată de menta- 
litatea științifică a vremii, Motru nu a putut accepta însă ca 
filosofiei să-i fie refuzată în principiu șansa unei comunicări 
depline cu știința, a acelei comunicări în care filosoful valo- 
rifică progresele cunoașterii specializate pentru a propune 
noi probleme și noi soluții problemelor sale. În opoziţie cu 
kantienii, el a socotit că filosofia este în primul rând cunoaș- 
tere, și anume forma cea mai înaltă a cunoașterii noastre de- 
spre lume. Motru se exprimă clar, fără echivoc și în mod re- 
petat în acest sens. Metafizica este o știință în înțelesul deplin 
al cuvântului, o știință ce stă deasupra științelor naturii și a 
științei minții oferindu-ne o cunoaștere „mai completă și 
mai puțin relativă despre lume“ decât științele. „Metafizica 
ridică deasupra cunoștințelor speciale o cunoștință unitară 
superioară, înăuntrul căreia adevărurile vechi apar într-o altă 
ordine și într-o altă lumină“24%. Metafizica este o cunoaștere 
a absolutului care depășește rezultatele științelor speciale, 
sprijinindu-se, totodată, pe ceea ce se cunoaște prin aplicarea 
metodelor acestora“24%. Angajarea față de asemenea reprezen- 
tări nu-l individualizează pe Motru ca gânditor, mai degrabă, 
îl integrează într-o mișcare de idei influentă la sfârșitul seco- 
lului trecut în gândirea europeană, al cărui concept al filoso- 
fiei a fost fixat prin expresia metafizica inductivă. Binecu- 
noscutul și atât de influentul Wilhelm Wundt, maestrul lui 
Motru, va determina astfel conceptul filosofiei în lucrarea, 
mult citită pe atunci, Introducerea în filosofie, a cărei primă 
ediție apare în 1901: „Filosofia este știința generală care uni- 
fică într-un sistem necontradictoriu cunoștințele mijlocite de 
științele particulare și reduce metodele și presupozițiile gene- 
rale ale cunoașterii folosite de știință la principiile ei“245. 


243 C. Rădulescu Motru, Personalismul energetic și alte scrieri, 
Editura Eminescu, București, 1984, p. 394. 

244 Vezi Op. cit., îndeosebi pp. 397-399. 

245 W. Wundt, Einleitung in die Philosophie, fünfte Auflage, 
Verlag von Wilhelm Engelmann, Leipzig, 1909, p. 19. 

Motru nu pretinde, este adevărat, că metafizica, înțeleasă în 
acest fel, ca știință, ar fi deja constituită. El este însă convins 
că acest proiect e perfect realizabil. Mai mult, Motru formu- 
lează în cartea la care ne referim prima schiță a unui sistem 
propriu de metafizică inductivă. Acest sistem reprezintă o 
incercare de unificare a universului material și a universului 
conștiinței pe baza conceptului energiei246. Metafizica lui 
Motru este, fără îndoială, o variantă a ceea ce am putea numi 
filosofia ştiinţifică. 

Ne putem întreba care sunt temeiurile atașamentului 
ferm al lui Motru față de ideea că filosofia este cunoașterea 
cea mai completă și cea mai puțin relativă despre lume. Cred 
că răspunsurile vor trebui căutate în acel plan în care se 
întâlnesc și se armonizează motive ce plutesc în atmosfera 
culturală a epocii și în mediul intelectual care a modelat gân- 
direa lui Motru cu aspirații și tendințe ce dau contur unei 
personalități distincte. Ca și multe alte minți ale vremii, filo- 
soful român situa cunoașterea obiectivă în vârful ierarhiei 
valorilor. Excelența filosofiei nu putea fi despărțită, pentru 
el, de calitatea ei de cunoaștere. lată de ce demnitatea filo- 
sofiei nu ar fi putut fi mai bine pusă în lumină decât prin 
înțelegerea ei drept o continuare și dezvoltare a acelei opere 
de cunoaștere pe care o înfăptuiesc științele. Cunoașterea cea 
mai înaltă despre lume, cea mai completă și mai puţin rela- 
tivă, va oferi desigur cea mai deplină satisfacție nevoii noas- 
tre de a înțelege. Dar nu numai atât. Motru era însuflețit în 
eforturile sale speculative de convingerea că un spirit și o 
cultură ce năzuiesc în aceeași măsură spre adevăr și spre bine 
nu-și vor găsi împlinirea decât atunci când aspirațiile spre 
desăvârşirea individuală și solidaritate umană vor putea fi 
întemeiate printr-o cunoaștere cu valoare obiectivă. Cunoaş- 
terea metafizică, cunoașterea absolutului ne este neapărat 


246 În adevăr, ultimele concluzii ale ştiinţei sfarmă vechile bariere pe 
care gândirea le ridicase până acum între lumea științei și lumea din afară, 
a materiei... Ultimele concluzii ale științei asupra realității universului 
spun că această realitate consistă în raportul constant dintre diferitele 
forme de energie“ (Op. cit., p. 477). 

necesară și e de neînlocuit, deoarece ea reprezintă singura cu- 
noaștere care ne-ar îngădui o întemeiere obiectivă a valorilor. 
Insuficienta filosofiei critice este astfel, în ochii lui Motru, 
una dublă. Pe de o parte, metafizica în înțelegerea ei kantiană 
refuză filosofiei calitatea de cunoaștere desprelume, izolând-o 
de știință în măsura în care efortul filosofiei nu reprezintă o 
continuare a efortului științific spre extinderea și adâncirea 
cunoașterii obiective. Pe de altă parte, o filosofie ce suspendă 
în mod programatic orice efort de întemeiere prin cunoaștere 
a valorilor vieţii nu răspundea aspirațiilor unei personalități 
cum a fost cea a autorului nostru. Motru gândea că statutul 
de valoare supremă a cunoașterii obiective nu poate fi asigu- 
rat decât dacă se probează capacitatea ei de a susține, de a în- 
temeia valorile superioare ale vieții și de a oferi o bază rațio- 
nală speranței în triumful lor final. Convingerea filosofului 
ar putea fi calificată drept o expresie particulară, cu subliniate 
accente personale, a optimismului istoric al vremii. 

Motru s-a format și a lucrat, totodată, într-o ambianţă 
filosofică puternic impregnată de kantianism. El nu putea să 
nu-și dea seama că încercările sale în metafizică sunt din cele 
ce cad sub cenzura severelor interdicții kantiene. Cu toate 
acestea, filosoful român nu a redeschis procesul intentat de 
Kant metafizicii. Altfel spus, Motru nu a încercat o revizuire 
a verdictului kantian de condamnare a metafizicii în ipostaza 
ei de pretinsă cunoaștere a absolutului printr-o confruntare 
frontală cu analizele și concluziile Criticii rațiunii pure. 
Probabil că miza unei asemenea confruntări i s-a părut prea 
mare. Motru suspendă pur și simplu interdicțiile kantiene. 
Aparent, el își sprijină construcția metafizică pe filosofia 
kantiană, asa cum sugerează chiar titlul cărtii sale. În reali- 
tâte, roiectul său metafizic, Fizic, ca şi orice proiect de metafizică 
inductivă,_nu se poate legitima d decăt it printr-o. > ruptiită cu 
filosofia critică a cunoaşterii. 

"Moi încercă Să sustin ŞI să dezvolt această concluzie prin- 
tr-o reconstituire foarte sumară și schematică a demersului 
care îl conduce pe Motru la conturarea problemei cărții sale. 

Punctul de plecare al lucrării îl constituie într-adevăr o 
temă a Criticii rațiunii pure și semnalarea a ceea ce autorul 
numește „insuficiența filosofiei kantiene“. Kant explica ne- 
cesitatea și universalitatea adevărurilor științei prin sinteza 
pe care o înfăptuieşte apercepția pură, ca determinare a con- 
ştiinţei în genere. Sinteza devine posibilă datorită acelei iden- 
Dän a eului sau a conștiinței de sine pe care o desemnează 
termenul apercepție. Or, Kant postulează pur și simplu o 
asemenea identitate cu referire la apercepție, ca determinare 
a unei pretinse conștiințe în genere. În realitate, susține 
Motru, această identitate, dacă există, va trebui să aibă o bază 
psihologică, empirică. Motru părăsește astfel planul filosofiei 
transcendentale întreprinzând o examinare și o critică a con- 
ceptelor filosofiei kantiene pe terenul psihologiei empirice. 
„Dacă identitatea conștiinței, constatată prin introspecție, nu 
este una și aceeași cu identitatea postulată de matematică, și 
aceasta este părerea tuturor oamenilor de știință, atunci insu- 
ficienţa filosofiei kantiene devine clară pentru oricine“. Ad- 
miţând că există în genere o unitate a conștiinței, continuă 
argumentarea lui Motru, ea nu poate fi decât una relativă, 
empirică. „Atunci organizarea impresiunilor venite prin sim- 
turi nu se realizează prin mijlocirea unei speciale funcțiuni de 
unitate sintetică a priori, ci se se realizează prin mijlocirea 
obişnuitelor funcţii sufletești care își au rădăcinile lor întinse 
până în viața organică a corpului, cu a cărui unitate se asea- 
mănă și unitatea conștiinței. Cu alte cuvinte, deodată cu tă- 
găduirea identității numerice a eului, se zdruncină și teoria 
unității sintetice a priori, teoria centrală a întregului sistem 
kantian“2%. Dacă acceptăm că bazele unei filosofii de orien- 
tare transcendentală pot fi examinate și criticate din perspec- 
tiva cunoașterii pozitive, atunci rezultă că întemeierea posi- 
bilității unei cunoașteri cu valoare universală și necesară pe 
identitatea conștiinței ar fi rămas, după Kant, o problemă 
deschisă. Motru ajunge astfel la ceea ce constituie punctul de 
plecare al propriei sale construcții. „Constituirea științei se 


247 Op. cit., p. 440. 

face, la el, (la Kant — n.m., M.F.) numai pe baza conștiinței 
în genere, care este o conștiință formală, și nu pe baza con- 
ştiinţei reale omenești, care este o conștiință individuală. Ma- 
rea problemă pentru noi este să înțelegem știința pe baza 
conștiinței din urmă, conștiința individuală, iar nu pe baza 
conștiinței în genere“24%. Contestând în principiu legitimita- 
tea unei abordări transcendentale a explicaţiei posibilității 
științei, Motru vorbește de „eliminarea eroarei din psihologia 
lui Hume și Kant“2%, și caracterizează în mod surprinzător 
ceea ce numeşte renunțarea din perspectivă kantiană „la cer- 
cetarea științifică deasupra, originei și evoluției conștiinței“ 
drept o „renunțare tacită“250. 

Aceasta este o afirmate surprinzătoare, deoarece, așa 
cum se știe, Kant a distins în mod programatic problemele 
filosofiei transcendentale de cele ale științei empirice. Re- 
nunţarea la cercetarea „originei și evoluţiei“ într-o filosofie 
de orientare transcendentală este întotdeauna una explicită. 
Filosoful român credea că progresele pe care le-a făcut psi- 
hologia de la Kant încoace ar crea premisele rezolvării pro- 
blemet sale pe baza datelor cunoașterii pozitive. Sistemul său 
de metafizică inductivă este constituit cu intentia declarată 
dea oferi o nouă explicație identității conştiinţei și, Prin 
EE pentru i rezolvarea problemei lui Kant 
Motru are în vedere, probabil, tocmai această intenție Šnd 
își caracterizează, în prefața primei ediţii, lucrarea drept „i 
drăzneață“ și scrie, apoi, în prefața ediției definitive din 1328, 
că ideile pe care le propune sunt legate „prin origină și ten- 
dintă de filosofia kantiană“. 

Liniile mari și structura de rezistență ale edificiului me- 
tafizicii inductive a lui Motru pot fi redate în puţine cuvinte. 
Postulatele care sustin acest edificiu sunt principiul determi- 


248 Vezi Op. cit., p. 459. 
249 Ibidem, p. 463. 
250 Ibidem, p. 466. 
1 „Soluţia identității este soluția care se deduce logicește din ulti- 
mele concluzii ale științei și care dă, în același timp, și ipoteza cea mai lu- 
minoasă pentru explicarea faptelor experienței“ (Op. cit., p. 477). 

nismului şi cel al identității constiintei cu realitatea univer- 
sului natural. Această identitate stă pentru Motru în natura 
énergeticà a conștiinței și a universului natural. Unitatea ener- 
getică a universului este caracterizată drept o idee „înteme- 
iată științific“. Identitatea cu sine a eului exprimă „identi- 
tatea condiționării acestui eu în mediul vieţii, condiționare 
care cuprinde întreg universul“252. Filosoful român formu- 
lează „ipoteza identității dintre unitatea conștiinței şi uni- 
tatea energiei universale“. Cuvântul ipoteză este utilizat în 
mod deliberat pentru a sugera că este vorba de o teză meta- 
fizică ce ar fi susținută inductiv prin raportare la datele cu- 
noașterii pozitive. Motru precizează că „în cadrul perspec- 
tivei metafizicii pe care o schițează deosebirea dintre conști- 
inţă și universul natural nu mai este o deosebire de natură“, 
ci de „punct de vedere“253. 
Ce înseamnă însă pentru Motru construcția până la vârf 
a edificiului unui sistem de metafizică transcendentă, care 
pretinde că se sprijină pe datele cunoașterii pozitive? Dacă 
consideraţiile de mai sus cu privire la rosturile și țelurile me- 
tafizicii în concepția lui Motru se confirmă, atunci încoro- 
narea efortului metafizic va fi întemeierea prin cunoaștere a 
valorilor vieţii. Aici intervine opțiunea autorului personalis- 
mului energetic: valoarea supremă a vieții este personalitatea. 
Problema este însă de a da o întemeiere „obiectivă” acestei 
opțiuni libere. În acest scop, Motru mai are nevoie în afara 
ostulatului determinismului şi a monismului psihofizic de 
încă un postulat, postulatul Evoluției universale. Personalita- 
tea indică direcţia FinaŢă a EvOTuției realității, fiind caracteri- 


zată ca „produsul necesar al evoluției realității“254. Persona- 


252 Op. cit., p. 479. 

253 Idem, p. 480. „Văzute pe suprafața externă a realității, toate feno- 
menele sunt manifestări fizice, iar aceleași fenomene, văzute de dinăuntru, 
sunt manifestări de conștiință. Energia fizică și conștiința sunt doar două 
aspecte ale uneia și aceleiași realități.“ (Ibidem, p. 497.) 

254 „În suma totală a energiei — dacă prin energie voim să înțelegem 
realitatea — nu sunt posibile, pentru evoluţie, decât anumite corelaţii, și în- 
tre acestea un singur tip de structură sufletească: personalitatea care indi- 
că direcţia totală a evoluţiei. Realitatea, întrucât se concepe ca energie care 

lismul energetic — punctul de vedere că personalitatea repre- 
zintă direcţia evoluţiei universului — ne apare astfel ca o în- 
cercare de a da întemeiere pozitivă, științifică, credinței în 
triumful valorilor superioare ale vieţii. „Precum din haosul 
nebuloaselor primitive au ieșit corpurile pe care le vedem pe 
cer, corpuri a căror mișcare se identifică cu cele mai perfecte 
linii geometrice... tot astfel din veșnicile transformări orga- 
nice, pe care le vedem pe pământ, vor ieși la urmă ființe do- 
tate cu caracterele unei personalități armonice“255. Tocmai 
speranţa de a întemeia enunțuri despre finalitatea universului 
ca întreg pornind de la rezultatele cunoașterii obiective, de 
tip științific, explică, credem, atracţia irezistibilă pe care a 
exercitat-o odată ideea unei metafizici inductive asupra unor 
gânditori cu mentalitate științifică, cum a fost și Constantin 
Rădulescu Motru. 

La capătul acestei încercări de a pune în evidență proble- 
ma cărții lui Motru se poate conchide că titlul ei este înșelător. 
Sistemul metafizic schițat în această lucrare nu a fost con- 
struit, cum am văzut, pe fundamentele filosofice critice, ci, 
dimpotrivă, printr-o desprindere clară de principiile și con- 
cluziile esenţiale ale filosofiei kantiene. Proiectul metafizicii 
inductive nu poate fi asumat fără a ieși din cadrele criticis- 
mului. Demersul lui Motru este mai degrabă un exemplar 
pentru o anumită modalitate şi motivaţie a ieșirii din cercul 
filosofiei transcendentale. Sensibilitatea pentru această moti- 
vaţie nu s-a pierdut până în zilele noastre. Dincolo însă de 
înțelegerea pentru un asemenea demers, rămâne adevărul că 
Motru nu a fost un kantian, nici chiar în sensul cel mai liberal 
al termenului. Elemente de metafizică pe baza filosofiei 
kantiane nu reprezintă o „completare a filosofiei lui Kant“, 
cum o spune chiar autorul256, decât în sensul că în lucrare se 
caută o nouă explicație a identității conștiinței şi, pe această 
bază, a posibilităţii științei, adică a problemei care a primit o 


evoluează, își confundă evoluţia sa cu procesul de formațiune a personali- 
tăţii, în care se rezumă toate corelațiunile organice: realitatea este un per- 
sonalism energetic.“ (Op.cit., p. 509.) 

255 Idem, p. 511. 

256 Ibidem, p. 483. 

formulare clasică în opera lui Kant. Dar această explicație va 
fi căutată pe cu totul alte baze și într-o cu totul altă direcție 
decât în Critica rațiunii pure. Nu poate fi, prin urmare, vor- 
ba de o „completare“ în sensul curent al acestei expresii. Cu 
greu s-ar putea tăgădui că în acea ambianţă de gândire în care 
s-au înfiripat încercările constructive ale lui Motru ideea unei 
metafizici inductive exercita o mare putere de atracție. Iar pre- 
lungirea cunoașterii pozitive într-o viziune asupra totalității 
rămâne până astăzi o excitantă experiență intelectuală. Toţi 
cei care cred că sentința pronunțată de Kant împotriva 
oricărei pretenţii de cunoaștere a absolutului nu poate fi pusă 
în discuţie fără o redeschidere a procesului, pe temeiul 
producerii unor noi probe și mărturii, vor păși însă pe altă 
cale decât cea pe care a ales-o Constantin Rădulescu Motru. 
Constantin Noica și-a făcut ucenicia filosofică studiind 
Critica rațiunii pure. Prima lui scriere, Problema lucrului 
în sine la Kant, reprezintă, îndeosebi prin acuitatea intero- 
gaţiilor și problematizării, o piesă cu totul promițătoare de 
cercetare kantiană. Prezentând și discutând critic punctele de 
vedere ale unora dintre mai cunoscuții exegeți ai Criticii 
rațiunii pure, Noica schițează noi ipoteze interpretative. 
Discuţia se desfășoară în cadrele problematicii Criticii. 
Autorul se străduiește să stabilească premisele și obiectivele 
fundamentale ale proiectului critic și semnalează, din această 
perspectivă, ceea ce socotește că ar fi inconsecvenţe și contra- 
dicții ale sistemului kantian?57. Punctul de sprijin al analizei 
îl constituie permanent „spiritul criticismului kantian“. 
Noica va continua să se intereseze de Kant, în acest spirit, în 
alte lucrări de tinerețe?58. Firul acestor preocupări se rupe o 
dată ce Noica va ajunge în posesia propriilor sale idei și 


257 „ După ce a pus la începutul sistemului său lucrul în sine, Kant 
face, el cel dintâi, greșeala, după câte se pare, de a se întreba dacă-l poate cu- 
noaște. Așadar, după ce a arătat că lucrul în sine duce la aparența sensibilă, 
acum se întreabă dacă nu cumva aparența sensibilă duce la lucrul în sine... 
La Kant sunt două lucruri în sine: unul pe care îl pune și altul pe care îl 
caută. Cel pe care-l caută, nu-l găseşte. Cel pe care-l pune, e inutil să-l ca- 
ute.“ (C. Noica, Concepte deschise în istoria filosofiei la Descartes, 
Leibniz și Kant, Editura Humanitas, Bucureşti, 1995, p. 197.) 

258 Se cuvin a fi menţionate, în primul rând, introducerea la traducerea 

proiecte. Criticismul kantian este examinat din cu totul altă 
perspectivă și cu alte intenții în perioada când a fost scrisă a 
doua parte a Devenirii întru ființă. Noica examinează 
acum Critica rațiunii pure din punctul de vedere carac- 
teristic acelor autori care au propria lor viziune asupra filo- 
sofiei și propun o construcție filosofică proprie. Kant nu ar 
fi înțeles ceea ce a făcut sau ar fi dat ceva diferit de ceea ce 
intenționa să facă. 

Devenirea întru ființă propune o ontologie. Autorul ei 
va schița acum o variantă a interpretării ontologice a Criticii 
rațiunii pure, a cărei idee de bază ar putea fi formulată astfel: 
filosofia transcendentală, așa cum a fost dezvoltată ea de către 
Kant, în opera sa capitală, nu este, cum s-a spus adesea, o 
teorie a cunoașterii, ci o nouă ontologie. În această întreprin- 
dere de reinterpretare, Noica va porni de la interpretarea lui 
Heidegger despre care va spune că arată „fața mai adâncă a 
criticismului Kantian cu trecerea acestuia de la epistemologie 
la ontologie“25%. Punctul de plecare al argumentării lui Noica 
îl constituie întrebarea ce înțelege Kant prin metafizică. Mai 
precis, întrebarea este dacă autorul Criticii pretindea că a dat 
o nouă metafizică sau respingea pur și simplu pretenția tradi- 
țională a metafizicii de a reprezenta o știință sau chiar știința 
prin excelență. „La capătul Logicii sale din 1800, Kant scria 
că metafizica este adevărată filosofie, filosofia unică. Dar u- 
nui contemporan sau biograf al său de mai târziu, Borowski, 
îi declarase că satirele lui Erasm au făcut mai mult bine uma- 
nității decât toate metafizicile la un loc. La fel, un comenta- 
tor de toată însemnătatea, Alois Riehl, putea spune despre 
Critica rațiunii pure, operă pe care Kant o numește stator- 
nic “Critica” însăși, cum că afirmă metafizicul și neagă meta- 
fizica. lar Riehl avea dreptate dacă “metafizica” are înțelesul pe 


disertației din 1770, De mundi sensibilis atque intelligibilis forma et 
principiis, precum și Două introduceri și o trecere spre idealism care 
precede traducerea primei introduceri la Critica facultății de judecare. 

259 C. Noica, Kant și metafizica, după interpretarea lui Heideg- 
ger, în Immanuel Kant, 200 de ani de la apariția Criticii rațiunii 
pure, Editura Academiei, Bucureşti, 1982, p. 146. 

care i-l dădea Kant...“260 Se contrazice, oare, Kant, în pronun- 
țările sale asupra metafizicii aşa cum pare să sugereze acest 
pasaj? Să examinăm lucrurile mai de aproape. Kant a distins 
întotdeauna în mod clar între metafizica vremii, metafizica 
ratonalismului clasic, în particular a scolii wolfiene, pe care a 
calificat-o drept dogmatică, adică sprijinită pe supoziții ce nu 
rezistă Unei examinárı critice a limitelor facultăților noastre 
de cunoaștere, prin urmare a întinderii cunoașterii cu valoare 
obiectivă, şi metafizica ca un alt nume pentru propria filo- 
sofie transcendentală, EI a caracterizat filosofia sa teoretică — 
cercetarea critică a întregii noastre cunoașteri a priori, inde- 
pendente de experiență — drept o reformă a metafizicii, o re- 
formă ce ar fi arătat pentru prima dată cum și în ce sens este 
posibilă metafizica în calitate de știință. Kant s-a exprimat în 
această privință în mod repetat și într-un mod cu totul lipsit 
de echivoc. În Logica generală, un text pregătit pentru tipar 
de G.B. Jäsche, tânăr privat-docent în filosofie de la Universi- 
tatea din Königsberg, pe baza însemnărilor făcute de Kant 
pentru cursurile sale, se afirmă că prima întrebare a filosofiei 
este „Ce pot să știu?“ și se precizează că la această întrebare 
răspunde metafizica?6l. Metafizica este, aşadar, filosofia 
transcendentală. Iar în Prolegomene, o scriere destinată toc- 
mai unei mai bune clarificări a conținutului Criticii, Kant 
subliniază că obiectul metafizicii îl constituie rațiunea pură 
adică întreaga noastră cunoaștere independentă de experiență 
ce face posibilă experiența. Propozițiile metafizicii sunt pro- 
pozițiile sintetice a priori?62. Toate aceste afirmații sunt în 
deplin acord cu precizări pe care le întâlnim în textul Criticii 
rațiunii pure. Numind „critica rațiunii pure“ un tribunal ce 


260 C. Noica, Kant și metafizica, după interpretarea lui Heideg- 
ger, p. 143. 

261 Vezi Immanuel Kant, Logica generală, traducere de Al. Surdu, 
Editura Științifică și Enciclopedică, București, 1985, p. 78. 

262 Idem, Prolegomene la orice metafizică viitoare care se va putea 
înfățișa ca ştiinţă, traducere de M. Flonta și Th. Kleininger, Editura Şti- 
ințifică și Enciclopedică, București, 1987, pp. 185-186, ediție nouă, Editura 
All, Bucureşti, 1996, pp. 184-185. 

poate garanta „pretenţiile legitime“ ale unei cunoașteri inde- 
pendente de experiență și respingând „uzurpările neînteme- 
iate ce pot avea loc în numele unei asemenea pretenţii (se are 
în vedere, desigur, metafizica dogmatică), Kant continua ast- 
fel: „Dar prin aceasta (prin critica rațiunii pure — n.m., ME) 
eu înțeleg nu o critică a cărților și sistemelor, ci a capacității 
rațiunii în genere cu privire la toate cunoașterile la care poate 
năzui independent de orice experiență, prin urmare rezol- 
varea problemei posibilității sau imposibilității unei meta- 
fizici în genere și determinarea atât a izvoarelor, cât și a sferei 
și limitelor ei, toate acestea din principii. Am apucat pe acest 
drum, singurul care rămăsese, să mă măgulesc că, urmându-l, 
am înlăturat toate rătăcirile care până acum dezbinaseră 
rațiunea cu sine însăși în folosirea ei în afara experienței“263. 
Concepută în acest fel, drept critică a rațiunii pure, metafizica 
devine pentru prima dată o știință. Kant opune tot timpul 
metafizica, în această înțelegere, metafizicii pe care o nu- 
mește dogmatică, ale cărei pretenții de a reprezenta cunoas- 
terea unei realități transcendente nu pot fi susținute în fața 
tribunalului pe care îl instituie o critică sistematică a cunoaș- 
terii noastre independente de experiență. „Critica rațiunii 
pure duce deci în cele din urmă în mod necesar la știință ; 
folosirea ei dogmatică, fără critică, duce dimpotrivă la aser- 
țiuni neîntemeiate, cărora D se pot opune altele tot atât de 
verosimile prin urmare la septicism "27, În sfârșit, în unul 
din capitolele finale ale cărții intitulat Arhitectonica ratiu- 
nii pure, numind filosofie pură „o cunoaștere din rațiune 
pură“, Kant scrie: „Filosofia rațiunii pure este sau o prope- 
deutică care studiază facultatea rațiunii sub raportul oricărei 
cunoașteri pure a priori și se numește critică sau, în al doilea 
rând, sistemul rațiunii pure, (știință) întreaga (atât cea adevă- 
rată, cât și cea aparentă) cunoaștere filosofică din rațiune pură 
în înlănțuire sistematică, și se numește metafizică... “265. 


263 Critica raţiunii pure, p. 13. 
264 Idem, p. 57. 
265 Ibidem, p. 623. 

Dacă pentru Kant metafizica este știința ca sistem al rațiunii 
pure și numai ca sistem al rațiunii pure, atunci ce sens mai 
poate avea discuția dacă Critica rațiunii pure ne oferă o 
metafizică sau o teorie a cunoașterii? Metafizica și teoria 
cunoașterii sunt la Kant tot una atât timp cât problema teo- 
riei cunoașterii este cea a posibilității, întinderii și limitelor 
unei cunoașteri prin rațiunea pură. 

Noica insistă asupra faptului că formele a priori, în ca- 
litate de condiţii ale posibilității existenţei, sunt constitutive 
experienței. Experiența, lumea fenomenelor, lumea noastră, 
ia naștere, așadar, prin intervenţia formelor a priori ale unei 
conștiințe în genere. „Lumea“ în această accepție poate fi 
caracterizată drept un produs al conștiinței în genere. În cu- 
vintele lui Noica „,...conștiința nu este o oglindă care să re- 
flecteze lumea, cu formele și structurile ei date ; este un Jabo- 
rator în care se prelucrează datele lumii sau în care datele pri- 
mite de conștiință în genere devin lume. Căci orice conștiință 
este receptivă de material, dar activă în ce privește formele 
după Kant. Că formele puse de ea nu sunt în lucruri? Dar 
lucrurile n-ar fi lucruri fără aceste forme. De aceea înțelesul 
lui “este” îl dă “cum e cu putinţă ce este' regresiunea în trans- 
cendental ca înspre temei... Lumea a trecut printr-un labo- 
rator spre a deveni lume“266. Pentru a reduce lucrurile la ex- 
presia lor cea mai simplă : dacă prin lume înțelegem totalita- 
tea fenomenelor, atunci se va putea spune că pentru Kant 
conștiința în genere constituie lumea. Filosofia transcenden- 
tală, adică metafizica în sensul lui Kant, reprezintă sistemul 
formelor a priori proprii conștiinței în genere, forme consti- 
tutive ale lumii. Există însă vreun temei pentru a spune că 
filosofia transcendentală sau metafizica nu ar avea nimic de 
a face cu teoria cunoașterii aşa cum încearcă să argumenteze 
Noica, urmându-l în această privință pe Heidegger? Conside- 
rațiile de mai sus ne conduc la concluzia că un asemenea te- 
mei nu există, cel puțin atât timp cât admitem că orice inter- 
pretare a sensului filosofiei transcendentale la Kant trebuie să 


26 C, Noica, Op. cit., p. 145. 

fie sprijinită pe texte relevante ale autorului Criticii rațiunii 
pure. Potrivit spiritului și literei acestor texte, filosofia trans- 
cendentală, ca știință a formelor pure, a priori, ce fac posi- 
bilă experiența, adică ca teorie a cunoașterii, este tot una cu 
metafizica. A opune filosofia transcendentală, ca metafizică, 
filosofiei transcendentale ca teorie a cunoașterii nu înseam- 
nă, așadar, „a-i face dreptate lui Kant“. A spune că la Kant 
transcendentalul „trebuie și el înțeles ontologic“2$7 nu poate 
avea alt sens decât a indica prin această formulare rolul for- 
melor a priori ale sensibilităţii și intelectului în constituirea 
lumii fenomenelor, recunoaștere ce este în deplină armonie 
cu înțelegerea filosofiei transcendentale ca teorie a cunoaș- 
terii. O interpretare sau alta a semnificației lucrului în sine 
kantian nu poate schimba lucrurile din acest punct de vedere. 
Nu îmi este clar ce perspective ar putea deschide în această 
privință apelul la distincția pe care o făcea Heidegger între 
„ceea ce a spus Kant“ și „ceea ce a vroit el să spună“268, 

În spiritul lui Kant se poate vorbi de lume doar în două 
sensuri. In primul sens, lumea este lumea fenomenelor, lu- 
mea experienței noastre, lumea în care trăim. Aceasta este 
lumea pe care o explorează cunoașterea comună și științele. 
Filosoful se interesează însă de lume în alt sens, în speță de 
lume ca ansamblul formelor a priori ce fac posibilă cunoas- 
terea prin experiență. Este lumea pe care Kant O va EC 
la începutul capitolului final al Analiticii transcendentale 
intitulat Despre principiul distingerii tuturor obiectelor 
în genere în fenomene și noumene, „țara intelectului 
pur“ și O va caracteriza deosebit de sugestiv drept obiect al 
unei cunoașteri cu caracter științific, opusă acelei cunoașteri 
despre o lume transcendentă, situată dincolo de experiență, 
pe care pretinde să ne-o ofere metafizica clasică: „Dar această 
țară este o insulă pe care natura însăși a închis-o în hotare 
imutabile. E ţara adevărului (un nume fermecător), împrej- 
muită de un ocean vast și furtunos, adevăratul sediu al ilu- 


267 C. Noica, Op. cit., p. 148. 
268 Ibidem, p. 150. 

ziei, unde multă ceață deasă și multe stânci de gheață care se 
topesc repede prezintă aspectul înșelător de țări noi, ispitesc 
încontinuu cu speranțe deșarte pe navigatorul pornit fără 
țintă după descoperiri, angajându-l în aventuri la care nu 
poate niciodată să renunțe și pe care totuşi nici nu le poate 
duce la sfârşit“269. Ca disciplină teoretică care cercetează con- 
dițiile cunoașterii prin experiență, metafizica nu devine doar 
pentru prima dată o știință, crede Kant, ci este știința prin 
excelență. Căci în timp ce obiectul științelor ce explorează 
lumea experienței se schimbă continuu, o dată cu extinderea 
experienţei, obiectul metafizicii va fi dat o dată pentru tot- 
deauna de vreme ce rațiunea pură „este o insulă, pe care na- 
tura însăși a închis-o în hotare imutabile“. Spre deosebire de 
științele bazate pe experiență, metafizica, o dată aflată în 
posesia firului conducător și a metodei adecvate, ar putea 
ajunge în scurt timp în posesia unor adevăruri definitive. 
Este ceea ce Kant va afirma, cu deplină încredere, încă în 
Prefaţa la prima ediție din 1781 a Criticii : „Potrivit ideilor 
pe care le vom da despre ea aici, metafizica este singura știință 
care își poate permite o astfel de executare completă, și anu- 
me în scurtă vreme și cu eforturi reduse, dar unite (subl. m., 
M.F.), astfel încât posterității să nu-i rămână decât să întoc- 
mească pentru scopuri didactice totul după intențiile ei, fără 
a-l putea mări câtuși de puţin conținutul. Căci nu este decât 
inventarul, sistematic ordonat, a tot ceea ce posedăm prin 
rațiunea pură. Nimic nu ne poate scăpa aici, fiindcă ceea ce 
rațiunea produce complet din ea însăși nu-i poate rămâne 
ascuns, ci este pus în lumină de către rațiunea însăși de îndată 
ce am descoperit principiul comun270. Supoziția că ceea ce 
Kant a numit rațiune pură, ansamblul conceptelor și princi- 
piilor ce fac posibilă experienţa, ar fi „o lume închisă între 
hotare imutabile“ şi în acest sens dată o dată pentru totdea- 
una s-a dovedit, desigur, a fi o nouă iluzie și tot așa și supo- 


269 Critica rațiunii pure, pp. 243-244. 
270 Ibidem, p. 17. Pentru reluarea acestei idei în partea finală a 
Prolegomenelor, vezi Op. cit., p. 171, ediţie nouă, p. 172. 

ziția că metafizica, în sensul Criticii rațiunii pure, ar pu- 
tea ajunge în scurt timp o știință pe deplin încheiată. Semni- 
ficativă din punctul de vedere al discuţiei pe care o propune 
Noica este, în acest pasaj, înțelegerea metafizicii drept o cu- 
noaștere impersonală, cu valoare obiectivă, despre un obiect 
strict delimitat, o cunoaștere ce ar putea fi dobândită prin 
unirea forțelor celor ce cercetează (!). Nu ar mai avea nici un 
rost să se insiste asupra opoziției dintre o asemenea înțelegere 
a metafizicii și înțelegerea noiciană a metafizicii, ca ontologie. 

În calitate de autor al unor viziuni ontologice ce se pla- 
sează mai degrabă în tradiția platoniciană și hegeliană, Noica 
va avea dreptate atunci când se va delimita de autorul Cri- 
HCH rațiunii pure, şi nu atunci când va căuta temeiuri pen- 
tru a și-l alătura. Este adevărat că şi în Tratatul de ontolo- 
gie mai întâlnim pasaje în care este evident efortul lui Noica 
de a-l anexa pe Kant la acel fel de a vedea filosofia care îi era 
apropiat?7l. În aceste încercări el contravine în mod clar 
spiritului general al filosofiei kantiene, prin încercarea de a 
releva un sens ontologic în tabela kantiană a categoriilor 
intelectului. Ajungând la concluzia că „,...tabela kantiană a 
categoriilor este pe deplin în corespondență cu triada 
metafizică pe care a pus-o în joc“, Noica recunoaște totuși că 
acesta nu este gândul autorului Criticii: „Kant cel puțin așa 
ar trebui să gândească“272, „În ansamblul ei, opera târzie a lui 
Noica marchează însă o delimitare clară de spiritul filosofiei 
kantiene, o filosofie pe deplin reprezentativă pentru ethosul 
modern al neutralității, exprimat îndeosebi prin acceptarea 
principiului contradicţiei bilaterale. În însemnări și în comu- 
nicare personală, Noica se va exprima într-un fel ce nu lăsa 


271 „Şi de altfel Kant a conceput Criticile sale ca fiind doar o între- 
prindere în formal, în pregătirea analitică de mijloace pentru edificarea 
unui sistem filosofic, ceea ce l-a făcut să susțină tot timpul că, după ce a 
dat o Critică a raţiunii trebuie să dea și o “doctrină”. A și încercat-o în anii 
săi târzii, cu acele nesfârşite pagini din Opus postumurm, care, chiar dacă 
n-au cucerit pe nimeni, rămân totuși semnificative, drept nevoia de a trece 
de la formal la real.“ (Devenirea întru ființă, pp. 304-305.) 

272 Ibidem, pp. 51-52. 

nici o îndoială în această privință. lată doar una din aceste 
mărturii semnificative : „Ce plat e criticismul când e confir- 
mat (Reinhold, Krug, Herbart) și ce subtil când e dezmințit 
(Fichte, Schelling, Hegel)“273, precum și judecata comunicată 
unuia din cei cu care făcea schimb de idei, prin corespon- 
den? : „Mă bucur că ne regăsim și în Kant, dar el e doar cel 
ce a descoperit transcendentul, nu cel care l-a împăcat cu re- 
alul, cum a făcut Hegel. Dacă vă trebuie un patron, păstrați-l 
pe acesta“274. Noica recomanda altora propriii săi zei protec- 
tori și această îndrumare nu a rămas fără efect asupra percep- 
tiei filosofiei în cultura românească de astăzi. 

Intenţia lui Kant a fost să înfăptuiască o delimitare clară 
a cunoașterii de speculație și de credință, a principiilor regu- 
lative ale rațiunii față de principiile constitutive ale cunoaș- 
terii. Este o aspirație ce nu pare să vină în întâmpinarea unei 
stări de spirit deosebit de influente în mediile noastre culturale. 


273 Jurnal de idei, p. 298. 
274 Poveste cu doi necunoscuţi: Constantin Noica — Jon 
Ianoși, în Op. dt, p. 16. 

ECLECTISMUL CA MALADIE 
FILOSOFICA 


De mai bine de un secol lumea filosofiei, altădată lume 
a gândirii pure, a fost populată tot mai dens de istorici ai 
filosofiei. Există, desigur, îndeletniciri cu totul onorabile cu 
gândirea filosofică a trecutului. Este, mai întâi, cea a istori- 
cilor, într-un sens larg, cuprinzător al cuvântului, în parti- 
cular al istoricilor culturii, care încearcă să deslușească pro- 
filul distinct al unei epoci, ceea ce nu e cu putință atât timp 
cât nu va fi înțeleasă gândirea ei în ceea ce ea are particular și 
specific. Este, de asemenea, îndeletnicirea celor ce oferă prin 
analize tot mai strânse ale textelor, prin reflexie în oglinzi 
schimbătoare, noi interpretări și comentarii ale scrierilor 
autorilor vechi, îngrijesc ediții și fac traduceri. Dincolo de 
asemenea îndeletniciri, mai mult sau mai puțin profesionali- 
zate, persistă un interes de neocolit pentru gândirea trecu- 
tului: cel al minților cu adevărat creatoare care propun noi 
feluri de a vedea şi de a înțelege ceea ce știm cu toții, al min- 
tilor ce formulează și dezleagă problemele filosofice în discu- 
tie și confruntare cu toți aceia care au avut de spus ceva origi- 
nal și semnificativ privitor la teme asupra cărora își concen- 
trează reflectia. Mulţi dintre cei ce se consacră profesional sau 
semiprofesional studiului operelor filosofice cu o anumită 
reputație nu fac parte, totuși, din nici una din aceste cate- 
gorii. Ei sunt oameni care își propun o cât mai bună cunoaș- 
tere și înțelegere a ideilor unor mari gânditori ai trecutului, 
menținerea și stimularea interesului contemporanilor pentru 
aceste idei, îndeosebi prin sublinierea actualității lor. În mod 

firesc, pentru cel ce nu va fi ghidat de o problemă proprie sau 
de intenții critice preconcepute, studiul operelor filosofice va 
fi favorizat de o situare receptivă susținută de supoziţia că 
doar cel lipsit de capacitatea de a înțelege ideile și argumen- 
tele unui autor cu o reputaţie bine consolidată nu ar fi în 
măsură să recunoască valoarea și însemnătatea lor. Starea de 
spirit a celui ce nu va aborda studiul unei filosofii consacrate 
cu mintea structurată de un anumit orizont problematic și de 
așteptări, de idealuri și criterii de excelență ferme și bine in- 
teriorizate va fi oarecum apropiată de cea a amatorului pre- 
venit gata să se suspecteze oricând de incapacitatea de a per- 
cepe ceea ce face valoarea unei capodopere artistice. Este o 
stare de receptivitate deplină situată în regimul umilinței în 
măsura în care excelența obiectului supus examinării va fi so- 
cotită ca fiind în afara oricărei îndoieli și doar lipsa de înzes- 
trare și pregătire a celui ce încearcă să se apropie de el ar putea 
fi responsabile de incapacitatea de a o recunoaște. 

O parte însemnată din exercițiul de aproape două secole 
de filosofie de catedră a cultivat și consolidat o asemenea sta- 
re de spirit. Profesorul de filosofie, care asemenea unui ghid 
de muzeu, își conduce auditoriul prin galeria marilor filosofi 
se socotește din capul locului angajat să pună în evidență, în 
culorile cele mai vii, meritele eminente ale fiecăruia în parte. 
Şi dacă aceștia sunt gânditori reprezentativi pentru culturi 
filosofice distincte, pentru moduri alternative și din multe 
puncte de vedere incompatibile de a concepe și de a practica fi- 
losofia, este evident că criteriile de apreciere ale noutății pro- 
blematicii, de evaluare a iniţiativelor creatoare din punctul de 
vedere al relevante lor sub raport conceptual și din perspec- 
tiva intereselor spirituale ale omului vor trebui să fie sensibil 
deplasate în trecerea de la un filosof la altul, de la o tradiție 
filosofică la alta. Consecința greu de ocolit va fi un anumit 
cameleonism intelectual pe care filosoful de catedră îl 
practică în mod nemărturisit în măsura în care preferă, de 
regulă, să nu facă din propria sa condiţie o temă de reflecţie. 
Simptomele unui anumit complex, chiar dacă nu ale unei 
conștiințe încărcate, răzbat totuși în exprimări semnificative 

pentru frământările celor ce ar dori să împace practica cu- 
rentă a filosofiei de catedră cu atașamentul față de valorile 
onestității intelectuale. Deosebit de interesante în acest sens 
ni se par unele consideraţii pe care le face asupra scrierii is- 
toriei filosofiei Petre P. Negulescu, la sfârșitul primului vo- 
lum al întinsei sale lucrări Istoria filosofiei contempo- 
rane. Cunoscutui și apreciatul profesor crede că istoricul 
obiectiv al ideilor ar trebui să înfâțişeze pur și simplu citito- 
rului marile construcții filosofice și să renunțe în mod deli- 
berat la evaluarea lor critică în raport cu un sistem de refe- 
rință propriu sau în genere exterior, adică cu acele standarde 
ale valorii intelectuale și criterii ale excelentei filosofice pe 
care le asumă. Negulescu se distanțează de ceea ce numeşte 
„Istoria critică a filosofiei“, adică de prezentarea istoriei filo- 
sofiei pe baza opțiunii tacite sau declarate pentru o anumită 
tradiție filosofică, pentru anumite criterii de evaluare a 
însemnătății și meritelor unei opere filosofice. O „istorie 
critică a filosofiei“ nu ar putea fi acceptată, deoarece ea s-ar 
sprijini pe supoziţia inacceptabilă că o anumită orientare 
filosofică deține „monopolul adevărului“. Punctul de plecare 
al unei istorii obiective a filosofiei opus istoriei critice a 
filosofiei constă, pentru Negulescu, în recunoașterea fap- 
tului că cele mai multe din marile sisteme filosofice, dacă nu 
toate, au adus contribuții reale „la opera comună de căutare 
a unei înțelegeri unitare a lumii“275. Istoricul obiectiv al 
filosofiei, în sensul lui Negulescu, va trebui să expună, prin 
urmare, ideile filosofilor de prim rang acceptând de fiecare 
dată ca neproblematice presupoziţiile de la care pleacă aceș- 
tia, precum și criteriile care le conduc judecata critică. Lui îi 
va fi, așadar, îngăduit să critice un gânditor de primă mărime 
doar din punctul de vedere al consecvenței enunțurilor sale 
cu presupoziţii si optiuni pe care le-a asumat în mod liber. În 
rest, crede Negulescu, istoricul va trebui să-i lase pe filosofii 
înșiși să se critice unii pe alții276. 


275 P.P, Negulescu, Istoria filosofiei contemporane, vol. I, Criti- 
cismul Kantian, Imprimeria Naţională, București, 1941, p. 531. 
276 Ibidem, p. 532, 

În lumina acestor consideraţii nu vom fi surprinși să 
aflăm că teoreticianul eclectismului a fost un istoric al filoso- 
fiei, şi anume unul din primii istorici ai filosofiei, francezul 
Victor Cousin. Este important de reținut că domeniul de 
interese și preocupări al profesorului francez a fost ceea ce el 
a numit istoria universală a filosofiei și nu istoria gândirii 
filosofice într-o anumită epocă, într-o anumită cultură, la un 
anume popor, într-o anumită tradiție sau școală. Spre deose- 
bire de mulţi istorici ai filosofiei din epoci mai apropiate — 
Negulescu aparține unei familii numeroase — Cousin recu- 
noștea bucuros că cel ce practică istoria ideilor ca istorie uni- 
versală a filosofiei se va conduce în prezentările și evaluările 
sale după o filosofie prealabilă, și anume, după acea filosofie 
ce se susține cel mai bine în opinia lui. Dacă așa stau lucru- 
rile, există, în principiu, două căi ce-i stau deschise: una din- 
tre ele ar fi de a se situa în mod declarat pe una din poziţiile 
alternative ce sunt în general posibile, de exemplu, idealismul 
sau sensualismul în problema centrală a metafizicii, proble- 
ma naturii existenței sau misticismul și respectiv scepticis- 
mul în problema centrală a epistemologiei, problema posibi- 
lității cunoașterii; a doua cale ar consta în adoptarea unui 
punct de vedere „dialectic“, și anume, a punctului de vedere 
că orice soluţie ce poate fi dată întrebărilor formulate de 
marii filosofi se susține dacă este afirmată în mod relativ și 
devine de nesusținut doar dacă este afirmată în mod absolut. 
Situarea din urmă ar permite concilierea soluțiilor opuse res- 
pingându-le în pretențiile lor exclusiviste și reținându-le ca 
adevăruri relative şi parțiale. Este filosofia pe care Cousin o 
va caracteriza drept o armonizare a contrariilor într-o sinteză 
atotcuprinzătoare și o va numi eclectism. „Unitatea ei nu este 
decât o armonie, armonia tuturor contrariilor“277. Cousin va 
argumenta că eclectismul oferă singura bază adecvată și tot- 
odată stabilă pentru prezentarea și evaluarea nepărtinitoare a 
marilor construcții filosofice ale trecutului. Istoricul ce adop- 


277 V. Cousin, Cours de l'histoire de la philosophie. Intro- 
duction à l'histoire de la philosophie, Didier, Libraire-Editeur, Paris, 
1841, p. 410. 

tă punctul de vedere al eclectismului, potrivit căruia absolu- 
tul nu reprezintă nimic altceva decât tocmai sinteza și armo- 
nia tuturor contrariilor, va putea aprecia că ceea ce rămâne 
adevăr viu și durabil în aceste construcții stă în calitatea lor 
de a afirma teza sau antiteza, iar ceea ce se dovedește fals și, 
prin urmare, pieritor este afirmarea exclusivistă a tezei sau 
antitezei. Înțeles și practicat în acest fel, eclectismul ar pro- 
mite o salutară reînnoire a scrierii istoriei filosofiei. 

Nu este prea greu să ne dăm seama în ce constă seducția 
unei asemenea doctrine. Istoricul care aderă la filosofia eclec- 
tismului va fi în măsură să expună și să judece marile reali- 
zări ale geniului filosofic prin raportare la un sistem de refe- 
rință unic, neschimbător. El nu va mai fi pus în situația de a 
adopta noi presupoziții și criterii de evaluare ori de câte ori 
va trece de la un mare sistem filosofic la altul. Istoria profe- 
sorală a filosofiei s-ar vedea pusă la adăpost tocmai de acel 
stânjenitor cameleonism intelectual pe care-l semnalasem 
mai sus. Rămâne însă, desigur, întrebarea ce preț va trebui 
plătit pentru un asemenea câștig, fără îndoială nu lipsit de în- 
semnătate. Răspunsul este la îndemână: suspendarea exerci- 
țiului critic al rațiunii. Aceasta pare să fie o consecință de 
neocolit de îndată ce acceptăm principiul că adevărul ultim 
şi definitiv constă pur și simplu în acea armonizare a solu- 
țiilor posibile ale problemelor filosofice ce rezultă din supri- 
marea pretențiilor exclusiviste ale răspunsurilor, pretenții 
prin care acestea se exclud reciproc. Căci adeziunea la eclec- 
tism va însemna, în acest sens, adeziunea la un punct de ve- 
dere de nedepășit și, prin aceasta, și sfârșitul filosofiei ca de- 
mers critic radical. Nu va fi, așadar, o exagerare să spunem că 
eclectismul lui Cousin nu este, până la urmă, decât un nou 
dogmatism, dogmatismul „echilibrului între antiteze“. Pro- 
fesorului francez nu i se poate totuși contesta un merit. Şi 
anume, acela de a fi semnalat și pus în discuţie o situație di- 
lematică, situație în care se găsește, de obicei, cercetătorul is- 
toriei filosofiei. Schematic vorbind ea ar putea fi caracteri- 
zată după cum urmează. 

Istoricul filosofiei are întotdeauna propria sa filosofie, 
chiar dacă nu își însușeşte fără rezerve tezele unui mare autor 
sau cele ale unei școli filosofice și nu își propune pur și 
simplu să le promoveze prin cercetările sale istorice. El nu se 
poate însă elibera de orice fel de reprezentări cu privire la 
natura și la țelul reflecției sau construcției filosofice. Ca orice 
om cu instrucție filosofică, el va avea o viziune mai mult sau 
mai puțin conturată despre ceea ce constituie excelența unei 
filosofii și a filosofiei în genere. Altfel spus, el nu va putea să 
nu aibă un ideal filosofic. Si este firesc și, totodată, inevitabil 
ca acest ideal să-l conducă, într-un mod mai mult sau mai 
puțin conștient, în judecățile și evaluările sale. O cercetare a 
trecutului gândirii filosofice „liberă de orice presupoziţii“, 
ceva de felul unei „istorii obiective a filosofiei“ în sensul lui 
Negulescu, ne va apărea astăzi, nu numai în lumina unor 
considerații de principiu, dar și din perspectiva unei expe- 
riențe mai îndelungate de scrierea istoriei filosofiei, ca o as- 
pirație pe cât de persistentă pe atât de iluzorie. Năzuinţa spre 
imparţialitate a filosofului de catedră care nu are angaja- 
mente doctrinare ferme poate fi, desigur, foarte bine înțeleasă 
din punct de vedere psihologic. Dacă ținta propusă va fi însă 
eliberarea deplină a spiritului său de orice reprezentări cu 
privire la ceea ce conferă valoare și însemnătate unei reflecții 
sau construcții filosofice, atunci va trebui să recunoaștem din 
capul locului că ea nu va putea fi atinsă. Albert Einstein 
observa că modul în care priveşte cercetătorul creator trecu- 
tul și prezentul științei sale depinde în mare măsură de ceea 
ce așteaptă de la viitor și aspiră să realizeze. Si cunoscutul 
fizician adăuga că „aceasta este soarta inevitabilă a oricărui 
om angajat intens într-o lume a ideilor. El se află în aceeași 
situaţie cu istoricul, care, de asemenea, ordonează evenimen- 
tele reale — chiar dacă, poate, inconștient — potrivit idealuri- 
lor pe care și le-a format cu privire la societatea umană“278. 


278 Albert Einstein, Cum văd eu lumea. O antologie, traducere de 
M. Flonta, I. Pârvu, D. Stoianovici, Editura Humanitas, București, 1992, 
pp. 73-74. 

Dacă acceptăm, așadar, că un filosof nu va fi citit și receptat 
niciodată de o minte liberă de orice supoziții, așteptări şi în- 
clinaţii prealabile, atunci va fi, fără îndoială, legitim să i se 
ceară istoricului filosofiei, profesorului de filosofie care dis- 
cută și apreciază ideile filosofilor, să se clarifice cât îi stă cu 
putință cu privire la preferințele și opțiunile sale și să le de- 
clare în mod explicit. Cousin a înțeles foarte bine acest lucru 
și a atras atenția asupra lui într-o epocă când îndeletnicirile 
de istorie a filosofiei se găseau în perioada primelor începu- 
turi. Iar în lumina celor spuse până acum nu va fi deloc greu 
să înțelegem de ce soluţia lui — eclectismul — este una deo- 
sebit de atrăgătoare pentru un istoric al filosofiei. Căci ea îi 
permite acestuia să se plaseze pe o singură poziţie, a cărei 
adoptare îi îngăduie să creadă că judecata lui nu ar favoriza 
sau defavoriza nici una din marile filosofii ale trecutului. 

Soluția lui Cousin păcătuiește, totuși, nu numai prin fa- 
cilitate, prin adoptarea ca principiu a maximei curente că 
adevărul este la mijloc, că o teză filosofică este valabilă prin 
ceea ce afirmă sau neagă în mod relativ și devine de nesus- 
ținut prin ceea ce afirmă și neagă în mod absolut. Există, tot- 
odată, temeiuri pentru a susține că această soluţie este una 
puțin stimulatoare și fertilă, deoarece nu încurajează angaja- 
rea istoricului față de un anumit ideal filosofic, ceea ce nu 
poate decât prejudicia asupra contribuţiei cercetărilor istorice 
la afirmarea unui anumit crez filosofic. Fără îndoială a unui 
crez care va rămâne întotdeauna problematic și nu va fi nici- 
odată pe deplin asigurat. Viaţa filosofiei, farmecul noilor ini- 
țiative pare să stea însă tocmai în confruntarea și competiția 
deschisă a unor opțiuni și angajamente de acest fel. 

Când devine totuși eclectismul o maladie filosofică? Iată 
doar câteva sugestii în această privință. Eclectismul se dezvă- 
luie ca patologie atunci când grila conceptelor și criteriilor ce 
susține şi orientează prezentarea, analiza și evaluarea unei 
construcții filosofice își pierde treptat contururile până la 
punctul în care multe din constrângerile ce limitează arbi- 
trariul în mânuirea acestor concepte și criterii vor fi sensibil 
atenuate, până la punctul în care ele sunt amenințate să fie 

suprimate. Are loc astfel o anemiere vecină cu anihilarea spi- 
ritului critic prin șubrezirea coloanei sale de susținere: opti- 
uni ferme și consecvente pentru o anumită utilizare a terme- 
nilor fundamentali și pentru anumite criterii de excelență fi- 
losofică. Pe măsură ce rigoarea conceptuală și stringenta cri- 
teriijor se relaxează,spațiul de manevră al celui ce propune 
interpretări și evaluări se extinde. Mișcările sale devin tot mai 
greu de controlat. Posibilităţile ce se deschid pentru a relati- 
viza aprecierile şi evaluările printr-un joc de tipul „judecata a 
se susține dar, pe de altă parte, există bune temeiuri și pentru 
judecata alternativă b“, un joc în care prima judecată este 
insensibil amendată până la acea limită care echivalează de 
fapt cu negarea ei, tind până la urmă să lipsească concluziile 
unei discuţii filosofice de orice fel de relevanță. Acesta este 
prețul ce trebuie adeseori plătit pentru ca bilanțul judecăților 
formulate asupra unui filosof de primă mărime să creeze apa- 
renţa satisfacerii, în egală măsură, a trei deziderate : recunoaș- 
terea însemnătății eminente a ideilor sale, a perspicacităţii 
celor mai de seamă dintre criticii acestor idei și a sagacității 
interpretului. Filosoful de catedră înclinat spre eclectism 
poate crea astfel iluzia celei mai bune din toate lumile posi- 
bile, o lume în care ar fi armonizate aspirații ce stau totuși 
una în calea alteia în ambianța mai „prozaică“ a unei rațiuni 
critice vigilente și inflexibile. 

Puterea de atracție a acestei formule foarte comune și 
răspândite a eclectismului ar putea fi cu greu supraapreciată 
în culturi filosofice al căror centru nu este cercetarea, ci cul- 
tul încărcat de reverență al tradiţiei. lar cultura românească 
până după război a fost una dintre acestea. Pentru cei care au 
trăit în atmosfera ei, autoritarismul ideologic primitiv al ma- 
terialismului dialectic şi istoric stalinist, cu criteriile sale de 
veritabilă poliție a ideilor, nu a fost perceput atât ca o supri- 
mare a spiritului critic autentic, cât ca o reprimare brutală a 
eclectismului elevat al filosofiei de catedră. Din acest punct 
de vedere, situaţia s-a ameliorat considerabil în era Ceauşescu, 
când autoritățile au încurajat o reinterpretare a marxismului 
în spiritul ideologiei naționaliste, ceea ce este, să recunoaș- 

tem, o contradicție în termeni. În critica filosofică, ofensiva 
împotriva a ceea ce s-a numit „dogmatism“ a creat nume- 
roase oportunități de manifestare a unor înclinații eclectice 
reprimate până atunci. Asemenea înclinații nu au fost de cele 
mai multe ori ţinute în frâu de cenzura spiritului critic, ci 
doar în parte îngrădite prin interdicții și presiuni externe. Cu 
totul firesc, în ultimii ani ele s-au putut exprima fără nici un 
fel de opreliști. 

O bună ilustrare în acest sens o constituie o monografie 
relativ recentă asupra criticismului kantian277. Nu doresc să 
formulez nici o apreciere cu privire la nivelul academic al căr- 
tii, subliniind doar că ea abordează teme ce constituie obiec- 
tul unei imense și deosebit de pretențioase literaturi de co- 
mentariu, interpretare și exegeză, o literatură ce se acumu- 
lează într-un ritm tot mai sustinut deja de două secole280. Voi 
încerca să argumentez că, în lipsa unei angajări ferme faţă de 
un sistem de referință conceptual bine precizat și față de cri- 
teriile de evaluare pe care le implică, schimbarea nedeclarată 
a sistemului de referință și a acestor criterii creează libertăți 
nelegitime de natură să slăbească şi chiar să anihileze exerci- 
tarea spiritului critic. 

După cum se știe, întrebarea centrală la care caută un 
răspuns autorul Criticii rațiunii pure este dacă și cum e 
posibilă metafizica în calitate de cunoaștere cu valoare obiec- 
tivă. Răspunsul pe care îl oferă la această întrebare delimi- 
tează în mod net poziţia lui Kant în raport cu cea a metafi- 
zicii raţionaliste a vremii sale. Realizând ceea ce numește 
„critică a rațiunii pure“, Kant va afirma fără echivoc și va ar- 
gumenta în mod sistematic concluzia că orice cunoaștere de- 
spre realitate începe și se sfârșește cu experiența. Datorită na- 
turii st alcătuirii aparatului nostru de cunoaștere suntem 


279 N.N. Bobică, Apriorismul kantian, Editura Academiei, Bucu- 
rest, 1992. 

230 Doar revista „Kant-Studien“, consacrată cercetării filosofiei lui 
Kant, înregistrează până astăzi sute de numere cu mii de articole. Atunci 
când vine din partea unui autor informat, pretenţia de a aduce ceva cât de 
cât nou în cercetarea kantiană nu va fi, aşadar, una minoră! 

lipsiți de orice posibilitate de a întemtia vreo idee cu privire 
la lumea reală, așa cum este ea, independent de felul în care 
ne apare nouă în virtutea constituţiei facultăților noastre de 
cunoaștere, a sensibilităţii, a intelectului și a rațiunii. Cu- 
noaşterea omenească este în mod iremediabil limitată la fe- 
nomene, fenomene ce iau naștere prin aplicarea conceptelor 
intelectului intuitiilor sensibilităţii. Concluzia lui Kant este 
că metafizica, concepută drept cunoaștere prin rațiune pură 
a fundamentelor existenţei, adică ca ontologie filosofică 
sau metafizică transcendentă, speculativă, în sensul cu- 
rent al acestor expresii, nu este posibilă ca știință. Această 
concluzie a celei mai întinse diviziuni a Criticii rațiunii 
pure, Dialectica transcendentală, va fi adeseori reluată și 
insistent subliniată în monografia la care ne referim. lată 
doar un citat din capitolul ce încheie prezentarea şi comen- 
tarea temelor operei fundamentale a lui Kant: „Dialectica 
transcendentală se constituie ca o critică integrală și fără 
drept de apel a  metafizicii speculative, ea respingând 
categoric pretenţiile acesteia de a se situa pe același plan cu 
cunoașterea științifică. Si verdictul pe care-l va da Critica va 
fi irevocabil și, în același timp, dezastruos pentru metafizică: 
dacă certitudinea adevărurilor fundamentale ale științei ră- 
mâne în picioare în urma examenului critic al posibilităților 
noastre de cunoaștere, cea a aserțiunilor metafizice va dis- 
părea în întregime“ (pp. 143-144). 

În mod firesc, ne-am fi aşteptat ca autorul să se considere 
angajat față de această concluzie în toate analizele și aprecie- 
rile sale. Asemenea așteptări vor fi însă, în mod surprinzător, 
înșelate. Astfel, încă în capitolul intitulat în mod derutant 
Apriorismul ca soluție la problematica absolutului, au- 
torul vorbeşte de „temeiuri ontologice ale epistemologiei lui 
Kant“ și sugerează că întregul edificiu al Criticii rațiunii pure 
se sprijină pe anumite reprezentări ontologice, reprezentări 
diferite însă de cele ale raționalismului tradițional. Sugestia 
devine apoi afirmaţie explicită : „Spre deosebire de autorul 
Monadoiagiei, el (Kant -- n.m., M.F.), consideră că lumea f1- 
ințează simultan ca formă si materie, de unde concluzia că 

adevărul autentic îl constituie nu forma desprinsă de materie, 
şi nici aceasta din urmă în afara formei, ci unitatea lor“ (p. 89). 
Principiile epistemologiei criticiste s-ar sprijini tocmai pe 
această supoziție ontologică. Ne-am fi așteptat ca o asemenea 
ipoteză interpretativă, a cărei însușire atrage după sine o re- 
considerare a bazelor unei îndelungate tradiții de exegeză a 
Criticii rațiunii pure, să nu fie doar enunțată, ci amplu dez- 
voltată și argumentată în mod laborios. Dar ceea ce se cuvine 
în primul rând să fie semnalat din perspectiva discuţiei noas- 
tre este absenţa oricărei preocupări de a armoniza această ipo- 
teză cu înțelegerea larg acceptată a concluziilor dialecticii 
transcendentale, la care a aderat în mod declarat și autorul, o 
înțelegere care nu numai că nu a fost contestată într-o exegeză 
seculară, dar pare să fie singura în acord cu numeroase afir- 
mații și asigurări ale autorului Criticii rațiunii pure și al 
Prolegomenelor. Sistemul de referință al analizei și interpre- 
tării este schimbat astfel în desfășurarea exegezei, fără preve- 
nirea cititorului și fără vreo explicaţie. Nu o dată autorul își 
exprimă acordul cu lectura standard a Criticii: nu este posi- 
bilă o cunoaștere a lucrurilor în sine prin rațiune pură și, prin 
urmare, în sistemul criticismului kantian va fi exclusă orice 
posibilitate de a întemeia teoria cunoașterii pe reprezentări 
ontologice prealabile. În alte pasaje ale cărţii, autorul va 
adopta însă punctul de vedere diametral opus potrivit căruia 
teoria epistemologică dezvoltată în opera capitală a lui Kant 
s-ar sprijini pe presupoziţii ontologice asumate în mod ne- 
critic, chiar dacă acestea nu sunt formulate explicit. Se susține 
astfel că pentru înțelegerea teoriei kantiene a cunoașterii ar fi 
esenţial postulatul cu privire la „existența unei forme rațio- 
nale a Universului, formă ce rezultă din integrarea unor ele- 
mente eterogene într-un ansamblu unitar și în cadrul căreia 
principiul întregulu: comandă asupra relaţiilor stabilite între 
elementele individuale“ (p. 127). Acest postulat este carac- 
terizat, apoi, drept „fundament ontologic“ a epistemologiei 
criticiste (p. 128). Nu voi spune nici un cuvânt despre șansele 
de a susține o asemenea ipoteză, a cărei acceptare ne-ar con- 
duce la concluzia că revoluţia crii:cistă anunțată de Kant este 

o aparenţă înșelătoare, o aparenţă a cărei acreditare, în pofida 
strădaniilor atâtor exegeți cu reputație, rămâne de neînțeles. 
Mă voi limita să semnalez doar că cele două lecturi sunt in- 
compatibile și că acea formă de neangajare față de un sistem 
de referință care face cu putință trecerea pe parcursul analizei 
de la o lectură la alta nu poate fi decât fatală pentru orice 
proiect de discuţie și interpretare coerentă a textului kantian. 
Semnificativ în acest sens este faptul că lui Kant i se atribuie 
utilizarea termenului cunoaştere în două accepţii incompati- 
bile. Pe de o parte, se susține că pentru filosoful din Königs- 
berg „întreaga cunoaștere se limitează la datele obținute pe 
calea conlucrării intelectului cu intuiţia sensibilă“ (p. 101). Din 
această precizare rezultă că limitele cunoașterii omenești sunt, 
pentru Kant, limitele experienței posibile. Pe de altă parte, tot 
în contextul unei analize ce pretinde că se sprijină ferm pe 
textul Criticii rațiunii pure, se vorbește despre o „cunoaș- 
tere a supranaturalului“ (vezi p. 102 și 103). Din anumite 
pasaje se desprinde clar concluzia că autorul Criticii contestă 
doar posibilitatea unei cunoașteri metafizice despre natură 
dar nu și despre o realitate supranaturală28l. Mai departe, 
sugestia că în Critica rațiunii pure se admite totuși existența 
unei cunoașteri metafizice devine afirmaţia explicită: „Me- 
tafizica, în calitate de formă specifică a cunoașterii umane, va 
prezenta, în esență, aceleași caracteristici ce se întâlnesc în 
cadrul oricărui act cognitiv; pe de altă parte, ea va avea o serie 
de particularități care o vor deosebi de celelalte moduri de 
cunoaștere, îndeosebi de cunoașterea științifică“ (p. 104). Este 
într-adevăr uimitor că autorul unei monografii critice nu se 
consideră obligat să explice cum ar putea fi conciliate aseme- 


281 „Știința — argumentează Kant de pe poziţiile Criticii — nu ne 
poate spune nimic pozitiv în legătură cu Dumnezeu, nemurirea sufletului 
şi libertatea umană ; dar ea nici nu poate respinge aserțţiunile de ordin me- 
tafizic, și aceasta fiindcă domeniul ei de cercetare îl constituie natura, și nu 
supranaturalul“ (p. 102). „Ştiinţei îi va fi interzis accesul la supranatural, 
dar prin aceasta ea nu pierde absolut nimic, ci, dimpotrivă, câștigă foarte 
mult. În schimb, metafizicii i se rezervă numai supranaturalul și i se inter- 
zice cu desăvârșire orice amestec în cercetarea şi interpretarea naturalului, 
ceea ce pentru metafizică va constitui o pierdere imensă“ (p. 103). 

nea concluzii cu numeroase afirmaţii explicite din textul kan- 
tian în sensul că numai relativul, condiționatul și finitul pot 
constitui obiect al cunoașterii omenești și că putem doar gân- 
di dar nu cunoaşte vreodată necondiționatul și absolutul. 
Deosebit de instructive sunt rezultatele la care ne con- 
duce un examen cât de sumar al construcției de ansamblu al 
monografiei. În partea introductivă nu se fac nici un fel de 
precizări cu privire la opțiunile filosofice și la criteriile de eva- 
luare pe care le asumă autorul. Teoria critică a cunoașterii este 
expusă, analizată și discutată pornind de la acceptarea tacită a 
punctului de vedere al lui Kant că filosofia cunoașterii, în 
calitate de filosofie transcendentală, în opoziție cu psihologia 
empirică a cunoașterii, face abstracție de problematica genezei 
cunoașterii, concentrându-se asupra analizei cunoașterii gata 
constituite. Este punctul de vedere formulat cu deplină clari- 
tate încă în Introducerea criticii rațiunii pure. „Căci s-ar 
putea prea bine ca tocmai cunoașterea noastră prin experiență 
să fie un compositum din ceea ce primim noi prin impresii 
și ceea ce facultatea noastră proprie de cunoaștere (nefiind 
provocată decât de impresii sensibile) produce din ea însăși, 
adaos pe care noi îl distingem de acea materie primă mai 
înainte ca un lung exercițiu să ne fi făcut atenți asupra-i și 
abili de a-l separa “282. Iată însă că în partea finală a monogra- 
Dei pagini consacrate unei evaluări critice globale ne oferă o 
surpriză considerabilă. Aici este introdusă dintr-o dată o nouă 
grilă de evaluare. Cu referire la o temă formulată în termeni 
destul de vagi, și anume, cea a raportului dintre „lume“ și 
„Spirit“, autorul afirmă că aceasta este o relație „de la întreg la 
parte“. „Există mai întâi lumea și apoi noi, ca parte a acesteia, 
așa încât noi existăm prin lume și nu aceasta prin noi. De 
aceea, structurile cognitive ale subiectului vor trebui consi- 
derate nu ca o realitate autonomă în raport cu lumea, ca un 
dat a priori, ci ca un rezultat de adaptare activă a omului la 
lumea din care face parte“ (p. 205). Şi imediat mai Jos: „Struc- 
turile, astfel constituite, vor îndeplini ulterior rolul de con- 
dap fundamentale ale oricărei experiențe, având o funcţie ac- 


282 Immanuel Kant, Critica rațiunii pure, p. 42. 

tivă în “asimilarea” realității de către subiectul cunoscător. Sub 
acest aspect, ele vor apare ca având caracter aprioric; numai că 
va fi vorba de un a priori relativ şi nu de unul absolut de felul 
celui imaginat de Kant“. În sprijinul punctului de vedere că 
structurile cognitive ce fac posibilă cunoașterea prin expe- 
riență s-au constituit în interacțiunea organismului cu ambi- 
anta sunt invocate, în continuare, teorii ale biologiei evoluțio- 
niste și ale psihologiei şi epistemologiei genetice?83. 

Schematic vorbind, lucrurile se înfățișează, așadar, în fe- 
lul următor. Prezentarea, analiza şi discuţia temelor filosofiei 
teoretice a lui Kant se realizează în monografie din perspec- 
tiva și în cadrul problematicii filosofiei transcendentale: exa- 
menul sistematic al condiţiilor ce fac posibilă cunoașterea 
prin experiență. Chiar și arhitectonica complexă a Criticii 
rațiunii pure, aşa cum este ea înfățișată în monografie, va 
putea fi justificată numai în măsura în care este adoptat acest 
punct de vedere. Totuși, la sfârșitul cărții, atunci când autorul 
formulează unele evaluări critice globale, sistemul de refe- 
rință se schimbă. Filosofia kantiană a cunoașterii nu mai este 
discutată din perspectiva problematicii filosofiei transcen- 
dentale, ci a unei problematici esențial distincte, și anume a 
problematicii științifice cu semnificație filosofică a raportu- 
lui dintre înnăscut și dobândit în cunoaștere. Aceasta nu este 
însă, se cuvine să o subliniem cu toată vigoarea, problematica 
filosofiei teoretice a lui Kant. 

Într-o glorioasă tradiţie de exegeză și interpretare a Cri- 
ticii rațiunii pure — o tradiţie ce s-a dezvoltat îndeosebi în 
cadrul școlilor neokantiene și a fost ilustrată de nume ca 


283 Konrad Lorenz, care a propus pentru prima dată o reinterpretare 
a conceptului cunoasterii a priori din perspectiva biologiei evoluționiste, 
s-a raportat nu o dată în mod explicit la Kant. Cercetătorul austriac schi- 
ţează o asemenea reinterpretare încă într-un articol publicat în 1941 şi inti- 
tulat în mod semnificativ Învățătura lui Kant despre a priori în lumina 
biologiei contemporane. Este însă neîndoielnic că aici, ca și în texte 
ulterioare ce conţin referiri la teoria cunoașterii a lui Kant, Lorenz are în 
vedere sensul termenului a priori nu în scrierile celui pe care-l numește 
„bătrânul meu coleg de la Königsberg“, ci o nouă elaborare a conceptului 
cunoașterii a priori pe terenul biologiei evoluționiste. 

B. Erdmann, H. Cohen, Fr. Paulsen, A. Riehl, E. Adickes, 
B. Bauch, E. Cassirer — s-a insistat în mod deosebit asupra in- 
compatibilității interpretărilor transcendentale și naturaliste, 
psihologiste aie condiţiilor posibilității experienței, asupra 
lipsei oricărui temei pentru identificarea formelor a priori (a 
intujțiilor pure ale sensibilităţii și a conceptelor pure ale 
intelectului) cu structuri TE ale mintii omenesti, innascute ale mintii omenesti. Tema 
revine si în exegeza românească a filosofier teoretice a lui 
Kant. Distorsionări naturaliste, psihologiste ale apriorismu- 
lui kantian pot fı întâlnite în prelegerile universitare ale Tui 
Titu Maiorescu, lan Petrovici si Petre P Negulescu, Ele sunt 
oarecum de înțeles în perioada primelor începuturi ale asi- 
milării criticismului kantian. O dată ce această epocă a fost 
însă depășită s-au înregistrat reacțiile unor cunoscători care 
au citit Critica rațiunii pure sub îndrumarea celei mai 
severe şi riguroase literaturi de comentariu și exegeză, a cărei 
consultare se impune deja pentru cel ce dorește să facă studii 
conștiincioase, pentru a nu vorbi de cel ce se încumetă să 
ofere, prin scrieri proprii, o îndrumare în studiul filosofiei 
kantiene. Exemplară în această privință poate fi socotită o 
întinsă şi usturătoare recenzie critică a lui Nicolae Balca, doc- 
tor în filosofie în Germania, elev al lui Bruno Bauch, asupra 
cărții consacrate de profesorul Negulescu criticismului kan- 
tian. Vom cita doar două pasaje din recenzia lui Balca, ilus- 
trative pentru sancţionarea aspră a oricăror ezitări ce su- 
gerează înțelegerea naturalistă a condiţiilor a priori ale posi- 
bilității experienței ca structuri mintale proprie speciei, struc- 
turi ce ar precede în sens temporal contactul prin simțuri 
cu lumea reală: „A priori nu poate... însemna că reprezen- 
tări ale raporturilor spaţiale și temporale și ale timpului și 
ale spațiului ar premerge senzațiilor și percepțiilor, că noi am 
avea, așadar, în sens temporal, reprezentarea spațiului și 
timpului, mai înainte de a simți și percepe... aici este vorba 
de deosebirea fundamentală dintre “Enstehungs — und der 
Gültigkeisfrage (problema genezei și a validității — n.m., 
M.F.). A priori nu privește decât problema validității și deci 
nu înseamnă decât “objectiv gültig’ și nu înainte” de expe- 
riență și independent de ea, cum susține D-l PP. Negu- 

lescu“284. „Căci, repetăm, pentru Kant aprioritatea categoriilor 
nu constă în aceea că acestea ar exista în mintea noastră îna- 
inte și independent de experiență, ci prin această expresie el 
vrea să indice un anumit mod de validitate al cunoașterii și 
anume: acel mod de validitate care, pe de o parte, poartă în 
sine însemnătatea formală a necesității logice și validității 
universale, iar pe de altă parte asigură posibilitatea de a face 
experiență și de a ridica aceste experiențe la rangul de expe- 
riențe științifice. A priori, în acest sens veritabil kantian, în- 
seamnă ‘objective Giiltigkeit” sau “erfahrungsbegriindend! și 
nicidecum “înainte și independent de experiență”, cum greșit 
pretinde D-l P.P. Negulescu. Afirmația că formele intelectuale 
ar fi în timp înaintea experienței nu poate fi sprijinită pe nici 
un loc din Critica rațiunii pure. Ca forme a priori ale inte- 
lectului, categoriile sunt legi care fundamentează experiența 
și ca atare ele nu pot fi înaintea experienței“285. Analiza kan- 
tiană se raportează, prin urmare, în mod neutru la problema- 
tica științifico-filosofică a explicării genezei acelor structuri 
mintale ce preexistă contactului cu realitatea prin simțuri și 
intervin în constituirea cunoașterii prin experiență. A releva 
meritele criticismului kantian în contextul abordării trans- 
cendentale a analizei cunoașterii și a-l critica în contextul 
problematicii genezei structurilor cognitive ale subiectului, o 
problematică a psihologiei și epistemologiei genetice, a bio- 
logiei și epistemologiei evoluționiste, echivalează cu o schim- 
bare a sistemului de referință și a perspectivei ce nu pot fi în 
nici un fel justificate. Criticile formulate la adresa filosofiei 
cunoașterii expuse în Critica rațiunii pure de pe poziţiile 
epistemologiei genetice și evoluționiste nu ating în nici un 
fel această filosofie. Se mai cuvine, poate, să amintim că pro- 
blematica filosofiei transcendentale, formulate pentru prima 
dată de Kant, adică analiza raportului dintre componentele a 
priori și cele empirice ale cunoașterii constituite, făcând ab- 


284 N. Balca, Pentru o mai corectă înțelegere a filosofiei kan- 
tiene. O confruntare cu DJ P.P. Negulescu, Tipografia „Tiparul 
Universitar“, București, 1942, p. 13. 

285 [bidem, p. 19. 

stracție de problematica științifică a construcției structurilor 
subiectului, rămâne şi astăzi actuală. Nu se susține, de aceea, 
afirmația că „problema obiectivității unor adevăruri con- 
struite, problemă care l-a preocupat atât de mult pe Kant se 
poate soluţiona numai din perspectiva considerării acestor 
constructe ca modalități adecvate de răspuns la provocarea 
mediului exterior“ (p. 205). Dimpotrivă, o critică relevantă a 
filosofiei kantiene a cunoașterii este posibilă numai din per- 
spectivă transcendentală286. Rostul observațiilor de mai sus a 
fost însă doar de a arăta că o deplasare nelegitimă a sistemu- 
lui de referință, cum este cea care susține sumarele considera- 
țiilor critice din partea finală a monografiei, nu este în mă- 
sură să promoveze un exercițiu autentic al spiritului critic. 

Încă o remarcă fugară. Eclectismul, ca maladie filoso- 
fică, își are de multe ori sursa în aspirația de a armoniza si- 
tuări și puncte de vedere ce sunt în principiu ireconciliabile. 
La noi, tendințele eclectice sunt deosebit de active, astăzi, nu 
numai în filosofia academică, ci și în critica culturii. Nu pu- 
tini dintre acei oameni de cultură care evocă originalitatea 
spiritualității răsăritene, în particular a celei românești, în 
prelungirea curentelor de gândire tradiționaliste dintre cele 
două războaie, își manifestă, totodată, deplina disponibilitate 
de a sprijini crearea și dezvoltarea unor instituții democratice 
de inspirație occidentală. Ei nu par dispuși să recunoască că 
spiritul care a generat și susține aceste instituţii se află într-o 
opoziție ireductibilă cu valori cardinale a ceea ce numim 
„Spiritualitate răsăriteană“. A pune în evidență, în climatul 
de confuzie ce domneşte astăzi la noi în lumea ideilor, că de 
multe ori acolo unde suntem lăsați să înțelegem că ar putea 
exista armonie sau cel puțin convietuire pașnică între situări 
înrădăcinate în tradiţii distincte de gândire, există, de fapt, un 
veritabil conflict al valorilor, ar putea să constituie o con- 
tribuţie la reabilitarea spiritului critic și la promovarea unei 
confruntări autentice a ideilor. 


286 Un bun exemplu în această privință îl reprezintă cartea lui Peter 
F. Strawson, The Bounds of Sense. An Essay on Kant's Critique of 
Pure Reason, Methuen, London, 1966. 

CULTURĂ FILOSOFICĂ. Şi 
GÂNDIRE FILOSOFICĂ 


O dată cu recâștigarea libertății de gândire și expresie în 
spațiul public, cultural și în universitate a revenit în prim 
plan și tensiunea, mai rareori înfruntarea dintre reprezentări 
diferite, ireconciliabile asupra atributelor ce conferă autenti- 
citate și valoare unui gând filosofic și unei opere filosofice. 
Această tensiune, de cele mai multe ori surdă, ce a marcat și 
marchează la noi raporturile dintre cei ce se situează în tra- 
dra filosofiei profesionale, academice și cei ce se distanțează 
de această tradiție, în gradații cum ar fi rezerva precaută, indi- 
ferentă, neîncrederea, suspiciunea și, în sfârșit, contestarea 
agresivă, este susținută de perspective diferite asupra a ceea ce 
înseamnă cultura filosofică, inițiativa filosofică şi contribu- 
tia personală în filosofie. În încercarea de a schița, inevitabil 
sumar și parțial, câteva situări semnificative, vom imagina o 
situaţie în care protagoniști fictivi prezintă totuși însemnări, 
ce nu sunt câtuși de puțin întâmplătoare cu personaje reale. 

Să presupunem că persoane a căror competență în mate- 
rie filosofică este instituțional consacrată și public recunos- 
cută ar fi invitate să susțină un curs sau un ciclu de conferințe 
asupra criticismului kantian. Nu ne va fi greu să ne imaginăm 
două reacţii caracteristice. Un profesionist atașat valorilor 
filosofiei academice va fi înclinat să accepte o asemenea ofertă 
numai dacă va deține deja experiența și câștigurile unui studiu 
adâncit al câtorva din textele fundamentale ale filosofului ger- 
man și va fi familiarizat cu unele piese de bază ale literaturii 
de comentariu și exegeză a operei lui Kant. Chiar în aceste 

condiţii, el înțelege că acceptarea unei asemenea propuneri 
însemna asumarea unui efort considerabil de reactualizare a 
lecturilor și de completare a informaţiilor, de reflecţie perso- 
nală asupra diferitelor ipoteze interpretative. Cu totul alta va 
fi reacţia adversarului declarat sau nedeclarat al filosofiei aca- 
demice. El va fi tentat să accepte oferta dacă crede că este în 
posesia unei idei sau observații proaspete care ar fi măsura să 
scoată discuția din cadrele consacrate de literatura domeniu- 
lui și să pună astfel filosofia kantiană într-o lumină cu totul 
nouă. Ceea ce merită să fie subliniat nu este, în acest caz, doar 
raportarea la un clasic cu intenția de a-ți afirma gândirea pro- 
prie — de fapt cel mai modest cercetător speră, până la urmă, 
să propună un minimum de noutate — ci refuzul de a te su- 
pune rigorilor actului interpretativ, un refuz ce se exprima 
clar în ignorarea programatică, deliberată a unei uriașe litera- 
turi de comentariu și exegeză. 

În spatele reacțiilor personajelor noastre închipuite stau, 
evident, presupoziții și convingeri diametral opuse. Cel ce nu 
prețuieşte sau, la rigoare, disprețuiește filosofia academică, pe 
care o va califica în mod peiorativ drept profesorală, filo- 
sofie a profesorilor, va refuza cufundarea în detaliile texte- 
lor originale, o explorare și o evaluare atentă a alternativelor 
interpretative, asistate de studiul conştiincios al literaturii se- 
cundare, considerând asemenea preocupări drept risipire în 
erudiție sterilă, pe măsura minţilor mediocre, incapabile de 
inițiative majore. A face uz de propria judecată va însemna 
pentru el a lua totul de la capăt. Căci dacă ești cu adevărat în 
stare să-ți pui capul la contribuţie, atunci ce rost ar mai avea 
să urmezi atâtea poteci deschise şi bătătorite de mulțimea 
comentariilor şi exegezelor critice? Asemenea îndeletniciri îi 
vor apărea mai degrabă drept o expresie a neîncrederii în for- 
tele proprii287. Ambiţia celui eliberat de inhibiţiile pe care le 


287 G. Călinescu, în a sa Istorie a literaturii române, da glas unei 
asemenea bănuieli, într-o ironică caricatură a filosofiei noastre universitare 
dintre cele două războaie : „Admiraţia excesivă pentru Occident parali- 
zează iniţiativa speculativă. În mediile universitare acest complex de inferi- 
oritate se acoperă în haina specialităţii... Gândirea care e una e distribuită 

generează ceea ce va percepe drept cult idolatric al unor texte 
sacre nu va fi, prin urmare, să se integreze într-o tradiție in- 
terpretativă, conferindu-i noi articulații, nuanțări și accente, 
ci să spună ceva cât mai personal. Or, judecata independentă, 
crede el, nu va fi stimulată, ci mai degrabă blocată de o fami- 
liarizare susținută cu literatura domeniului ale cărei proporții 
îi apar din capul locului suspectate. Dimpotrivă, tocmai ig- 
norarea prestațiilor „specialiștilor“ ar putea favoriza tenta- 
tiva unei minţi libere față de tipare și de prejudecăți de a 
prinde în formule proprii marele poziții ale gândirii în fața 
existenței pe care le-ar ilustra opera celor mai de seamă filo- 
sofi. Refuzul muncii obositoare pe care o implică parcurge- 
rea literaturii de bază ar avea astfel mai multe avantaje decât 
dezavantaje în măsura în care ne-ar pune la adăpost de pri- 
mejdia de a nu mai vedea pădurea din cauza copacilor. 

În marea familie a celor care s-au supus rigorilor pregă- 
tirii și cercetării filosofice profesionale o asemenea atitudine 
va apărea drept una nu pe deplin responsabilă, puțin con- 
structivă și încărcată de riscuri. Convingerea ce domină în 
aceste medii este că accesul spre textele marilor autori este 
deschis doar celor ce reușesc prin repetate operaţii de analiză 
și sinteză să pătrundă spre o coerență mai adâncă. O coerență 
ce se dezvăluie abia celui ce urmărește cu aplicație și metodă 
toate firele argumentării și identifică, rând pe rând, punctele 
lor de convergență. Cercetătorul animat de o asemenea stră- 
danie nu va fi desigur înclinat să se dispenseze de îndrumarea 
și sprijinul pe care i-l poate oferi literatura de exegeză și co- 
mentariu. A o nesocoti ar însemna a trata cu autosuficiența 
şi aroganța celui ce nu are nimic de învățat de la alții o 
importantă muncă, în bună măsură cooperativa, ce s-a cris- 
talizat în bunuri sigure, în achiziții perene ale culturii filo- 
sofice. Refuzul confruntării unui punct de vedere personal ce 


în porțiuni a căror cultivare separată e posibilă numai prin renunțarea la 
meditație și prin specializare bibliografică. Cărţile de filosofie apar cu note 
și trimiteri riguroase și informaţia autorului este cu de-amănuntul suspen- 
dată“. (G. Călinescu, Istoria literaturii române de la origini până în 
prezent, Editura Minerva, București, 1982, p. 948.) 

nu poate fi pus niciodată la adăpost de primejdia acceptării 
pripite a unor prime impresii de lectură, cu rezultatele la care 
au ajuns cercetătorii conștiincioși nu ar putea să fie în nici un 
fel legitimat. Şi doar lipsa unui climat profesional serios și 
exigent poate feri de o sancțiune bine meritată pe cel ce 
anunță cu pretenția noutăţii, într-o formulare ezitantă și 
vagă, un punct de vedere ce a cunoscut deja o articulare rigu- 
roasă și o elaborare sistematică sau propune, cu o încredere 
de sine ce nu a fost supusă niciodată probei, o ipoteză inter- 
pretativă despre care se știe bine că este de nesusținut. Desigur 
că pentru cel ce caută originalitatea cu orice preț refuzul stu- 
diului sistematic va fi o pavăză bună împotriva frustrărilor și 
decepțiilor de acest fel. 

Cele două atitudini au fost reprezentate la noi, într-un 
mod în anumite privințe exemplar, de doi universitari din ge- 
nerații diferite, Titu Maiorescu și Nae Ionescu. Adversarii lui 
Nae Tonescu au fost cu deosebire maiorescienii i generaţiei sale. 
Atât Titu Maiorescu, cât și Nae Ionescu au fost personalități 
care au exercitat o influență puternică în cercuri mai largi ale 
opiniei culte. Amândoi au propus prin prezenţa lor la catedră 
modele și au încercat să le confere autoritate formând și în- 
drumând discipoli pe care și i-au dorit emuli capabili să con- 
fere gestului lor anvergura unei stări de spirit mai generale. 

Ca profesor și ca autor, Maiorescu a urmărit să intro- 
ducă și să împământenească în România marea tradiție a fi- 
losofiei occidentale moderne, în primul rând a celei germane. 
Contribuţii proprii, de autentică valoare, ale gânditorilor ro- 
mâni nu ar fi de așteptat, credea Maiorescu, atâta timp cât ge- 
neraţiile și indivizii nu vor fi încheiat, cel puțin în linii mari, 
asimilarea organică a ñarilor creații ale gândirii universale. 
Prin cursul său de istorie a filosofiei contemporane, pe care 
l-a susținut decenii de-a rândul la Universitatea bucureş- 
teană, Maiorescu s-a străduit să confere prestigiu și forță de 
difuziune sporită acestor îndrumări. Refuzul său de a pro- 
pune studenților puncte de vedere accentuat personale și de a 
încuraja un exercițiu mai puțin supravegheat al gândirii era 
programatic și, în acest sens, ostentativ. Respectul pentru 

cultura academică consacrată, pentru ceea ce Constantin Noica 
numea cultura Organizată, a fost starea de spirit care a 
dominat în mediile intelectuale românești până după primul 
război mondial. Cei care au întemeiat instituții europene de 
cultură (universități, societăți științifice st culturale, reviste 
de cultură), deopotrivă cu cei ce se angajau să transpună în 
limba română opere fundamentale ale culturii universale, 
erau animați de sentimentul că slujesc o cauză mai presus de 
orice aspirații de afirmare personală. Ei credeau că trudesc 
pentru a se forma pe ei înșiși și a instrui publicul. Exista un 
cult al formării, a ceea ce germanii numesc Bildung. Doar o 
asemenea stare de spirit ne poate explica cum o minte prin 
excelență creatoare, este vorba de Mihai Eminescu, se va su- 
pune severei discipline a unui exercițiu de traducere din păr- 
tile cele mai aride ale Criticii rațiunii pure?88. 

Mesajul lui Maiorescu și al celor mai proeminenți dintre 
foştii lui studenți care i-au împărtășit credințele și i-au con- 
tinuat acțiunea, un Petre P. Negulescu, un Ion Petrovici, a 
fost univoc: doar o solidă cultură filosofică pregătește terenul 
pe care se poate dezvolta o adevărată creație filosofică. A 
nesocoti această succesiune logică este tot una cu a încuraja 
gestul veleitar într-o atmosferă de provincialism filosofic a 
da curs și pe acest tărâm acelor tendinţe ce au fost denunțate, 
pe terenul politicii și al culturii în genere, de teoria formelor 


288 Constantin Noica a fost, poate, singurul care s-a străduit, un se- 
col mai târziu, să transmită celor ce i-au primit îndrumarea această aspira- 
He spre Bildung, patosul unui efort formativ stăruitor, îndelungat, între- 
prins fără concesii, drept singura temelie a unei gândiri personale auten- 
tice. Cei care l-au urmat au înțeles bine că ținta propusă capătă preț tocmai 
prin încordarea aproape supraomenească pe care o pretinde din partea ace- 
luia care își propune să se apropie de ea. Gabriel Liiceanu îi mărturisea 
odată lui Alexandru Paleologu, în câteva rânduri lucide, convingătoare: 
„Spre dezamăgirea Dumneavoastră, trebuie, de altminteri, să vă spun că nu 
am citit cele 11 volume Kant ale ediției Cassirer, nici Hegel în ediția 
Glockner. Şi nici multe altele. lar programele D-lui Noica nu le-am urmat 
cu strictețe, nu pentru că nu le-aș fi găsit demne de urmat, ci pentru că nu 
am fost în stare să le urmez întocmai“. (Gabriel Liiceanu către Alexan- 
dru Paleologu, în Epistolar, p. 50.) 

fără fond. Respectul față de exercițiul academic, profesional 
al filosofiei, caracteristic generației lui Maiorescu și discipo- 
lilor săi din generațiile viitoare, era hrănit de convingerea că 
filosofia este o activitate sistematică ce se desprinde printr-o 
exercitare disciplinată și stăruitoare a tuturor facultăților pe 
care le pun la lucru marile opere ale tradiției filosofice. Toată 
lumea acceptă că cel înzestrat pentru cercetare matematică își 
va putea pune în valoare talentul numai printr-o muncă 
îndelungată de însușire a bazelor culturii matematice. Iar 
obținerea unui asemenea rezultat nu este un lucru mic. De ce 
ar fi în filosofie cu totul altfel? Ca și în orice alt câmp al cul- 
turii, începuturile vieţii filosofice vor trebui să urmeze cursul 
evoluţiei firești, de la rădăcină spre vârf. Căci dacă nu în filo- 
sofie în genere, atunci cel puţin în unele tradiții filosofice, 
există o continuitate pronunțată a interogaţiilor, temelor și 
conceptelor ce se articulează și se diversifică prin aporturi 
autentic creatoare. 

Prezenţa lui Nae Ionescu exprimă în viața noastră inte- 
lectuală reacția postromantică față de filosofia academică, o 
reacție în care pot fi percepute unele ecouri ale vitalismului și 
nihilismului nietzscheian. Filosofia autentică este pentru 
Nae Ionescu reflecţie liberă, exteriorizare a sensibilităii un unei 
gândiri st strict personale. Afirmarea individualității este opusă 
integrării într-o tradiție, recunoașterii oricărei continuități și 
convergente în faptele „eroilor gândirii“. Filosofia s-ar situa 
în toate privințele la antipodul științei în sensul că în filoso- 
fie nu ar exista nici un fel de puncte de referință obligatorii 
și relativ stabile. Interesul pentru o exploatare presupus pe- 
destră a sensurilor textelor filosofice clasice, în lumina litera- 
turii de comentariu și exegeză consacrate, ar fi semnul unei 
gândiri lipsite de autenticitate. Mircea Vulcănescu își amin- 
teşte că Nae Ionescu descuraja orice pornire a studenților săi 
de a citi analize și comentarii ca îndrumare în lectura textelor 
originale, de a examina și discuta aceste texte din perspectiva 
celor mai abilitate exegeze. El voia să cunoască doar reacția 
spontană, directă a unei minți proaspete, pe care și-o dorea 
eliberată de idolii culturii filosofice convenționale. În fata 

încercării studentului de a invoca, la examen, câțiva reputați 
comentatori ai textelor lui Platon, el a reacționat spunând: 
„Păi nu așa, să vorbim ca oamenii“. Adică: nu-mi reproduce 
ce spun alții, exprimă-ți propria părere, ai curajul de a gândi 
pe cont propriu. Studenților săi le spunea: „Cărţile nu fac doi 
bani în filosofie. Pascal a scris Provincialele, cea mai bună 
carte despre iezuiți scrisă vreodată, fără să fi citit nimic din 
ei, numai după cele ce i-ar fi spus despre ei Arnaud, în două 
ceasuri de convorbire“28. Lipsa dorinței lui Nae Ionescu de 
a scrie filosofie nu este doar consecința comodității sau a îm- 
prăștierii energiei profesorului în activități de o brutală actu- 
alitate ca jurnalistică, politică sau afaceri, ci expresia semni- 
ficativă a unei atitudini fundamentale. Nu există filosofie, ci 
numai filosofare. Filosofarea este trăire momentană în pla- 
nul gândirii, reacţie vie, neîngrădită de presupusul balast al 
tradiției și culturii filosofice, percepute ca realități imperso- 
nale. Apreciate sunt cu deosebire vioiciunea și sprinteneala 
gândirii, forță sugestivă și nu în ultimul rând arta paradoxu- 
lui. Filosofarea, concepută și practică în acest fel, nu este 
decât o parte a conversației oamenilor instruiți care au plăce- 
rea și exercițiul meditației, reflecției și speculației. Ea se inte- 
grează tipului de filosofie pe care David Hume o caracteriza 
drept ușoară, filosofia saloanelor. 

Nu este, poate, de prisos să evocăm aici unele din con- 
siderațiile acestui autor, puțin citit la noi, în primul rând pe 
acelea care arunca o lumină vie asupra supozițiilor ce susțin 
până astăzi diferite judecăți privitoare la atributele ce conferă 
autenticitate, și excelența unei opere filosofice. Hume va d:s- 
tinge între ceea ce numeste o „filosofie uşoară si limpede“ și 
upna „exactă și greu de înțeles“. Prima dintre ele se adresează 
în primul rând omului ca ființă activă și poate exercita o 
anumită înrâurire asupra acelor convingeri și înclinații ce 
modelează și orientează comportarea noastră în îndeletniciri 
cu caracter practic, precum și în relațiile cu semenii. Cea de-a 


289 M. Vulcănescu, Nae Ionescu. Aşa cum l-am cunoscut, Editura 
Humanitas, București, 1992, p. 25. 

doua solicită cu deosebire interesul omului ca fiinţă cuge- 
tătoare în măsura în care își propune să ne ofere o mai Bună 
înțelegere a naturii facultăților noastre raționale și sensibile, 
precum și a întinderii şi limitelor acestor facultăți. „Filosofia 
ușoară“ va fi, așadar, în primul rând reflectie existențială ce 
se exercita cu precădere asupra unor teme morale, politice si 
religioase de cel mai larg interes. Ea atrage oameni instruiți 
care au capacitatea de a transfera probleme cardinale ale con- 
ducerii vieții în mediul reflecției și al dezbaterii de idei. Hume 
credea că această specie de filosofie are și va avea „faima cea 
mai durabilă și îndreptățită“. Stilul ei va fi unul colocvial, 
sugestiv și provocator, apt să pună în mişcare și să cultive în 
același timp mintea și sentimentele, stilul conversației spiri- 
telor subtile și rafinate. O conversaţie ce angajează valori ale 
raționalității, cum ar fi analiza, clarificarea conceptelor şi ar- 
gumentarea cu multă reținere și precauție în așa fel încât ata- 
şamentul față de aceste valori să nu impieteze asupra ușurin- 
tei, eleganţei, sugestivității și farmecului comerțului cu ideile. 
Claritatea şi consecventa vor fi apreciate doar atâta timp cât 
ele sunt cultivate cu măsură și grație, evitându-se alunecarea 
pe panta unor disocieri analitice laborioase și a desfăsurării 
unor lanţuri lungi și obositoare de raționamente abstracte, ce 
vor fi resimtite drept pedante, posace și lipsite de gust. Se lasă 
să se înțeleagă că îndeletniciri de acest fel, puțin plăcute oa- 
menilor de spirit, oameni pe care simțul măsurii și al umo- 
rului nu-i părăsește în nici o privință, nu ar fi în nici un fel 
folositoare. Cei care propun o filosofie calificată de Hume 
drept „exactă și greu de înțeles“ nu ar contribui, așadar, nici 
la binele, nici la plăcerea societății. Mai degrabă ei își mă- 
gulesc vanitatea închipuindu-și că cercetările pe care le socot 
cele mai importante, cele ce ar oferi o adevărată înțelegere a 
omului și a lumii, ar solicita o supremă încordare a gândirii 
abstracte și ar fi, prin urmare, accesibile doar unui cerc foarte 
îngust de aleși. Ni se sugerează că pretenția acelor învățați 
care susțin că ceea ce este mai de preț printre bunurile spiri- 
tului ar fi doar la îndemâna celor ce știu să mânuiască instru- 
mente complicate și pretențioase, potrivite pentru a-i sonda 

adâncurile, este deopotrivă iluzie și expresie a trufiei. Cei ce 
consideră cu reținere și suspiciune filosofia „precisă și ab- 
stractă“ vor asculta și astăzi cu încântare avertismentul pe 
care-l formulează la adresa ei, prin pana lui Hume, un ipo- 
tetic prețuitor al virtuților filosofiei ușoare și populare: „La- 
să-te dus de pasiunea ta pentru știință... dar știința ta să fie 
omenească și, ca atare, să aibă legătură directă cu acțiunea și 
societatea. Îţi interzic gânduri greu de înțeles și cercetări pro- 
funde și le voi pedepsi cu asprime prin melancolia apăsătoare 
căreia îi dau naștere, prin nesiguranța veșnică în care te învă- 
luie ele și prin primirea rece ce va întâmpina pretinsele tale 
descoperiri, atunci când vor fi făcute publice. Fii filosof, dar, 
în filosofia ta, rămâi totuşi om!“290. 

Nu voi discuta aici dacă și în ce măsură „filosofia exactă 
și greu de înțeles“ poate fi transpusă în registrul celei „ușoare 
și populare“, și cu atât mai puţin foloasele și meritele celei 
din urmă??1. Hume însuși este departe de a le pune la îndo- 
ială. Autorul Cercetării se va opune doar respingerii abso- 
lute a tuturor acelor analize și cercetări ce conturează profilul 
distinct al „filosofiei exacte“ și îi asigură, în opinia lui, o 
perenă legitimitate. Ceea ce sare în ochi în cursurile lui Nae 
Ionescu este că distincția dintre speciile de filosofie se șterge 
până la dispariție. Aceia dintre ascultătorii lui care își însu- 
seau pe deplin îndrumarea profesorului nu puteau nici măcar 
bănui existența unor „registre diferite“ a unor „limbaje 
diferite“, a unor tipuri diferite de demers filosofic. Ce face de 
fapt, nu de puţine ori, Nae Ionescu? El transportă problemele 
complexe și dificile ale filosofiei teoretice din mediul lor pro- 
priu, singurul în care ele capătă deplina semnificație, pe tere- 
nul filosofiei ușoare și populare, teren pe care interesele, inte- 
rogațiile și criteriile de relevanță vor fi cu totul altele. Iată doar 
două exemple. Nae Ionescu caracterizează una din conclu- 


29 D, Hume, Cercetarea asupra intelectului omenesc, traducere 
de M. Flonta, A P Iliescu, C. Niţă, Editura Științifică și Enciclopedică, 
București, 1987, p. 92. 

291 Vezi în această privință, Gabriel Liiceanu, Filosofia și paradig- 
ma feminină a auditoriului, în Gabriel Liiceanu, Cearta cu filosofia. 

ziile la care ajunge critica kantiană a facultății de cunoastere, 
și anume că rațiunea pură nu ne oferă o cunoaștere despre o 
realitate preexistentă, ci doar idei regulative, ținte ce 
orientează cunoașterea și acțiunea noastră, drept o afirmare a 
„naturii postulatorii a metafizicii“. Iar în această afirmare a 
„naturii postulatorii a metafizicii“, el identifică concepția 
dinamică, faustica asupra existenței ce definește spiritul 
occidental modern. Printr-o schimbare radicală a planului 
discuţiei se rupe astfel orice legătură cu tipul de probleme ce 
dau sens interogației kantiene asupra posibilității metafizice 
ca știință, interogație ce conferă însemnătate rezultatelor 
întreprinse în Critica rațiunii pure. Nae Ionescu nu ezita să 
evalueze filosofia teoretică a lui Kant tocmai din această per- 
spectivă exterioară, cedând, ca de atâtea ori, tentației para- 
doxului : „Cu alte cuvinte, această natură postulatorie a 
metafizicii, în kantianism, este o trăsătură care a fost în toată 
civilizația apuseană europeană. Vedeţi dar, Kant nu este în 
adevăr un mare revoluționar, el nu a revoluționat nimic 
(sublinierea mea, M.F.): el nu începe o perioadă, ci sfârșește o 
perioadă în istoria gândirii omenești: sfârșește perioada Re- 
nașterii, care își găsește expresia în cartesianism“2%2. lar 
într-un alt loc al aceluiași curs, profesorul menționează dis- 
tincția familiară între relația cauzală și simpla relație de suc- 
cesiune între două elemente pe care le numește secvențe. 
Urmează câteva afirmaţii care se vor şocante pentru 
ascultătorul mai parvenit, dar nu reprezintă, până la urmă, 
decât o încercare de minimalizare a unor analize conceptuale 
ce constituie, până astăzi, un sistem de referință de neocolit. 
„Faptul că două fenomene se urmează, aceasta nu pledează 
întru nimic pentru legătura de cauzalitate între aceste două 
fenomene. Cu această simplă observaţie de bun simț se în/ă- 
tură o întreagă discutie din filosofie, pentru care au 
pierdut o mulțime de vreme Hume şi Kant (sublinierea 
mea, M.F.), care au dezbătut îndelung problema aceasta a sec- 


292 Nae Ionescu, Curs de metafizică, Editura Humanitas, Bucu- 
teşti, 1995, p. 64. 

vente, problema care nu exista propriu-zis, pentru că în sco- 
lastică deja se vorbește de secvența cu cauzalitate și secvența 
fără cauzalitate2%3. Chiar așa de simple să fie lucrurile? Acesta 
va fi cel puțin sentimentul ascultătorului care nu avea nici un 
fel de temeiuri pentru a pune la îndoială competența, seriozi- 
tatea și responsabilitatea intelectuală a profesorului. 

A fost mult invocată, de obicei în termeni admirativi, ca- 
pacitatea unică a lui Nae Ionescu de a produce în mod spon- 
tan în fața studenţilor săi interogațiile și reflecțiile ce dădeau 
substanță cursurilor sale și de a stimula astfel, prin exemplul 
propriu, gândirea personală. Același Mircea Vulcănescu relata: 
„Mai erau interesante cursurile lui Nae Ionescu prin 
caracterul lor de prospețime, de lucru făcut atunci. Nae 
Ionescu nu-și pregătea cursurile de acasă. Nu le scria... Ve- 
deam omul care și-a pus o problemă și care se gândea la ea. 
Vorbea, adică, cu sine, în fața noastră, despre cum ar putea-o 
rezolva. Totdeauna încerca mai multe drumuri. Când apuca 
într-o direcție, nu știa încă unde-l va duce“274. lar Emil Cio- 
ran povestește: ,.... improviza mult, făcea un mare efort și gân- 
dea chiar în timpul cursului, și atunci te prindea cu el în 
elaborarea asta. Efortul pe care-l făcea ni se transmitea și 
nouă, în asa fel încât tensiunea era reciprocă... Reușea să cre- 
eze o colosală intimitate în gândire“2%5. Nae Ionescu izbutea, 
într-adevăr, adesea într-un mod exemplar să trezească și să 
dezvolte curiozitatea intelectuală a celor ce-l ascultau, să sti- 
muleze un anumit gen de atitudine interogativă. Cititorul ce 
se va putea sustrage însă farmecului învăluitor pe care îl ema- 
na asemenea rememorări2% își va pune câteva întrebări. 

Mai întâi, el se va întreba dacă nu se impune păstrarea 
unui echilibru, a unei drepte măsuri, între spontaneitatea 


293 Nae Ionescu, Curs de metafizică, p. 234. 

24 [bidem, p. 27. 

295 Gabriel Liiceanu, Apocalipsa după Cioran, 1995, p. 85. 

29% Vezi și Mariana Sora, Portretul profesorului în creion, în 
Dilema, an. III, nr. 129, iunie-iulie 1995. „Este de subliniat, de o mie de 
ori, că această impresie de perfectă stăpânire a subiectului nu venea numai 
din faptul că nu citea, ci din vorbire, care parcă inventa pe loc cele spuse, 
iar mintea lui se învârtea chiar atunci pe niște rotițe, încât aveai impresia 
că asişti la gândire în statu nascendi.“ 

gândirii și controlul critic exigent, sever al produselor acestei 
spontaneități. Căci oricât de atrăgătoare și seducătoare ar fi o 
improvizație inspirată, într-o materie care pune, până la ur- 
mă, cu deosebire probleme de organizare sistematică si de cla- 
rificare conceptuală este greu să ne asigurăm față de riscul de 
a cădea peste lucruri bine cunoscute și mai susținut elaborate 
sau de a fi conduși spre concluzii ce nu rezistă unei examinări 
critice metodice și temeinice. Şi se va mai întreba dacă prima 
obligație a profesorului nu este totuși de a exersa gândirea a- 
nalitică si critică a celor ce-l asculta și nu de a câștiga ade- 
ziunea acestora la credintele sale personale prin puterea de 
antrenare a spectacolului pe care îl oferă exercițiul viu al gân- 
dirii, putere ce o poate depăși pe cea a celei mai rafinate reto- 
rici. Căci prea adesea, asa cum poate verifica cititorul cursu- 
rilor sale, îndoiala, interogația și nedumerirea constituiau la 
Nae Ionescu doar căi pentru a ajunge la certitudine. În acest 
sens, și numai în acest sens, profesorul român era un carte- 
zian. Este, oare, însă confruntarea dintre preoponent și opo- 
nent doar un procedeu stilistic exterior prin care se vehicu- 
lează puncte de vedere acceptate fără rezerve și sustrase astfel 
unei examinări critice nepărtinitoare sau însăși substanța 
gândirii filosofice? Şi dacă vom admite că acest din urmă fel 
de a vedea lucrurile nu este lipsit de îndreptățire, atunci nu ar 
fi oare îndatorirea profesorului să favorizeze acea permanen- 
tă disponibilitate mentală de a asculta și cealaltă parte, o dis- 
ponibilitate ce se cultivă prin evidenţierea caracterului veșnic 
neîncheiat al înfruntării dintre argumente și contraargumen- 
te? Şi cum ar putea el să-și găsească mulțumirea și răsplata în 
delectarea publicului care urmărește jocurile de artificii scân- 
teietoare ale improvizaţiilor sale cu accente voit paradoxale 
de îndată ce nu va pierde din vedere că omul care gândește 
filosofic este aidoma șahistului care trebuie să țină seama în 
egală măsură de mutările posibile ale adversarului, altfel spus 
să joace simultan de ambele părți ale tablei. Iar toate acestea 
trec mult dincolo de zona spontaneităţii depline și a inspi- 
raţiei de moment. 

La toate acestea s-ar mai putea adăuga următoarea obser- 
vaţie. Atât foștii studenti ai lui Nae Ionescu, cât și multi din- 

tre admiratorii lui de astăzi insistau și insistă asupra deosebi- 
rii dintre prezența vie a profesorului și citirea cursurilor sale, 
înregistrate de stenografi, făcând elogiul formidabilei sale 
spontaneități orale: „Nu trebuie căutat Nae Ionescu într-o li- 
teră searbădă de curs copiat între studenții lui și publicat mai 
ştiu eu în ce an. Altceva era Nae lonescu“277. Acesta este un 
fel foarte potrivit de a evoca un mare orator sau, să zicem, un 
povestitor cu un talent cu totul ieșit din comun. Ne putem 
însă întreba dacă este un suprem omagiu pentru un profesor 
de filosofie. Atunci când se pierde fizionomia și mișcarea fe- 
tei, gesturile, intonația vocii, într-un cuvânt tot ceea ce poate 
constitui farmecul unei oralități, s-a pierdut oare esențialul? 
Cei ce sugerează aceasta nu ne transmit oare fără voie o repre- 
zentare totuși stânjenitoare despre ceea ce constituie substanța 
prezenței unui gânditor? 

În cursul său din istoria logicii, Nae Ionescu spunea: 
„Cunoașteţi filosofia lui Locke: este o filosofie de «om 
prost». Nu că Locke ar fi fost un om prost; dar el făcea 
filosofie pentru toată lumea. La el, filosofia era un lucru 
simplu, care nu cerea nici un efort, nici o frământare sufle- 
tească... Filosofia aceasta a lui Locke lucrează mai mult cu 
elementele simțului comun. Se fereşte să umble cu teorii pri- 
mejdioase. Lucrurile sunt așa cum le vedem noi; iar noi le ve- 
dem cum sunt“278. Pasajul mi se pare foarte sezanificativ. 
Nae Ionescu reproșează filosofiei lui Locke, filosofiei empi- 
rismului englez în general, banalitatea, platitudinea. Căci 
Locke, ca și alți filosofi din aceeași tradiție nu propun „teorii 
primejdioase“. Ei pleacă de la ceea ce știe toată lumea și in- 
tenționează să reconstituie și să explice altfel lucruri de către 
toți ştiute. Așa a făcut și Kant. Pentru Nae Ionescu un demers 
de acest fel va fi însă din capul locului neautentic sau puțin 
semnificativ din punct de vedere filosofic. Punctul de plecare 
al filosofării este pentru el intrarea în posesia unei idei sau 
perspective ce ia în răspăr punctul de vedere al simțului co- 
mun. Prin ele, insul ce filosofează se afirmă ca ființă ce gân- 
297 Vezi, în același număr din Dilema, răspunsurile unor studenți ai 


Facultăţii de Filosofie la întrebarea ce reprezintă pentru ei Nae Ionescu. 

deste de sine stătător, „pe cont propriu“ cum se spune, și se 
opune celorlalți. În Introducerea pe care au scris-o la textul 
celui de-al doilea curs de istorie a logicii lui Nae Ionescu 
ținut în anii 1929-1930, Mircea Vulcănescu și Constantin 
Noica notau: „Nae Ionescu o spunea limpede: originalitatea 
în filosofie nu poate avea alt înțeles decât acela de efort pro- 
priu de gândire, de autenticitate a filosofării. Lipsit de origi- 
nalitate nu ești pentru că spui ce s-a mai spus, ci pentru că 
accepți de-a gata spusele altora, fără ca acestea să răspundă 
unei nedumeriri proprii, unei răfuieli cu tine însuți“2%. Ob- 
servaţia este, desigur, importanța și trebuie să dea de gândit și 
astăzi celui ce începe să studieze filosofia. Reprezentarea lui 
Nae Ionescu despre ceea ce înseamnă a gândi autentic din 
punct de vedere filosofic mi se pare însă demnă de atenție 
dintr-o altă perspectivă. Filosofează cel ce gândește singur o 
idee. Dacă această idee personală se dovedește a fi și originală, 
adică dacă ea nu a fost gândită de alții și posedă pe deasupra 
acea anvergură care să permită o organizare coerentă, într-o 
nouă viziune, a unei mari varietăți de experiențe şi de cunoș- 
tinte, atunci ea va constitui baza unei noi sinteze filosofice, 
a unei noi formule de echilibrare a existenței subiective în 
orizontul absolutului. Nae Ionescu nu recunoștea drept acte 
semnificative din punct de vedere filosofic decât filosofarea 
și construcția filosofică, concepute în acest fel. Și una și 
cealaltă, cât ar fi ele de deosebite din punctul de vedere al 
semnificației lor culturale, sunt acte prin care cel ce gândește 
se afirmă pe sine și se opune în mod absolut celorlalți. 
Condiţia gândirii filosofice, de la primele ei pâlpâiri, până la 
marile construcții ce reprezintă operele ei de vârf, este, așadar, 
cea a creației în genere. Paralelismul dintre filosofie și artă 
este din acest punct de vedere deplin, pe când opoziţia dintre 
filosofie şi ştiinţă este una absolută. 

Atunci când califică filosofia lui Locke drept filosofie de 
„om prost“, Nae Ionescu este cu totul în spiritul acestei repre- 
zentări asupra excelentei filosofice. Stigmatul neautenticității 
cade însă astfel și asupra unei orientări majore a gândirii filo- 


29 Curs de istoria logicii, p. 30 

sofice care are rădăcini deja în filosofia clasică greacă. Am în 
vedere filosofia ca dezvăluire și examinare critică a supozi- 
țiilor de bază ale gândirii raționale, filosofia ca operă de cla- 
rificare conceptuală cu mijloacele analizei. Filosofii ce se inte- 
grează în această mare tradiţie — Locke este doar unul dintre 
aceștia — pornesc într-adevăr de la ceea ce știe toată lumea, de 
la ceva ce este deja dat, și nu urmăresc să propună „teorii pri- 
mejdioase“, cu alte cuvinte teorii pronunțat speculative. Doar 
aprecierea că la Locke „filosofia era un lucru simplu, care nu 
cere nici un efort“, pare greu de susținut. Munca analitică este 
o muncă grea, pretențioasă ce solicită atât rigoare, cât și ima- 
ginație conceptuală, capacitatea de a scoate la iveală și de a su- 
pune examinării critice presupoziții adânc înrădăcinate în 
exercițiul curent și specializat al gândirii. Ceea ce merită să fie 
cu deosebire subliniat este că demersurile analitice ale gândirii 
sunt demersuri controlabile. Rezultatele lor pot fi confirmate, 
amendate sau revizuite de către alți oameni care au pregătirea 
necesară pentru a o face. Filosofii cei mai reprezentativi pen- 
tru acest stil de gândire se sprijină pe alții și se corectează unii 
pe alții, așa cum o fac, chiar dacă într-un alt fel, oamenii de 
știință, dar nu o fac nici o dată marii artiști sau gânditorii pe 
care Nae Ionescu înclină să-i socotească drept filosofi exem- 
plari. Hume l-a continuat și l-a corectat pe Locke, iar Kant i-a 
continuat și i-a corectat pe Locke și Hume. (Cine va consulta 
un index de nume al Criticii rațiunii pure va constata că cei 
mai frecvent amintiți autori moderni sunt tocmai Locke și 
Hume, și nu mari creatori de sisteme ca Descartes, Spinoza și 
Leibniz.) Tot așa Frege și Russel l-au continuat și l-au corectat 
pe Kant, iar lanțul poate fi urmărit mai departe în tradiția 
analitică a secolului nostru. Autori de primă mărime ce se 
situează în această tradiție participă, prin inițiativele lor, la o 
operă comună. Gândirea filosofică poate fi în acest sens opera 
cooperativă. Învățătura lui Nae Ionescu ne apare drept proble- 
matică nu prin aceea că-i cere celui ce se interesează de filoso- 
fie să gândească și să regândească totul cu propria lui minte, 
ci în măsura în care respinge din capul locului sugestia că evo- 
lutia gândirii filosofice nu este doar o succesiune de lumi în- 
chise, ci poate să reprezinte și o înaintare în care rezultatele 

analizelor întreprinse de antemergători fac posibile noi ini- 
tiative, care se sprijină pe ele şi le înglobează oarecum, într-o 
formă corectată. În acest sens gândirea filosofică poate fi o ac- 
tivitate profesională, o activitate în care generațiile succesive 
produc contribuții, cu o greutate și însemnătate ce pot fi, desi- 
gur, foarte diferite, la o operă comună. Concepută și înfăptu- 
ită în acest fel, munca filosofică prezintă asemănări semnifi- 
cative cu cercetarea științifică chiar dacă obiectivele lor rămân 
fundamental diferite: câștigarea unor clarificări de ordin con- 
ceptual și, respectiv, dobândirea de cunoștințe. Cultura filoso- 
fică va însemna în acest caz familiarizarea temeinică cu meto- 
dele și rezultatele acelor cercetări conceptuale şi analize ce 
constituie temelia activității filosofice independente. Anali- 
zele conceptuale și clarificările analitice la care conduc ele nu 
reprezintă câtuși de puțin subtilități sterile, rezervate unui 
grup restrâns de specialiști, ci instrumente indispensabile ale 
exerciţiului curental gândirii filosofice. Nici un om activ din 
punct de vedere filosofic nu se poate dispensa fără sancțiune 
de aceste instrumente. Nu puţine din consideraţiile și argu- 
mentele ce survin în cursurile lui Nae Ionescu ar fi avut, fără 
îndoială, mult de câștigat din punctul de vedere al consec- 
venţei și clarității dintr-o mai sârguincioasă familiarizare și 
mai adecvată mânuire a unora din achiziţiile de bază ale ana- 
lizei filosofice300. 


300 Lon doar o indicație în această privinţă. În partea introductivă a 
cursului său de filosofie a religiei, Nae Ionescu îsi propune să arate că sin- 
gurul instrument al gândirii filosofice „este și rămâne pentru totdeauna ra- 
tiunea omenească“. Reproducem un fragment al argumentaţiei sale: „Va să 
zică, dacă noi ne ocupăm cu diferite obiecte care, prin natura lor, ar fi oare- 
cum înclinate să scape unei cunoașteri cu mijloacele rațiunii noastre, nu 
este mai puțin adevărat că rezultatele cercetărilor noastre asupra acestor 
obiecte rămân transmisibile prin instrumentul acesta al rațiunii, care, în 
speță, se exteriorizează prin limbaj... A! ca noi, sau unii dintre noi, dotați 
cu puteri spirituale deosebite, izbutesc să se coboare în realitate pe alte căi 
decât ale rațiunii și izbutesc să prindă din realitate lucruri ce stau ceva mai 
adânc decât până unde poate pătrunde rațiunea, este adevărat, chiar dacă 
aceste lucruri trebuiesc transformate, frământate din nou, plămădite în ele- 
mente noi ale raţiunii și date ca atare pentru ceilalți“. (Nae Ionescu, Pre- 
legeri de filosofia religiei, Biblioteca Apostrof, Cluj, 1994, p. 11.) Nu ne 

Nu ar fi drept să încheiem fără să spunem un cuvânt în 
apărarea mult hulitei filosofii de catedră, împotriva căreia 
s-au îndreptat de atâtea ori învăţăturile lui Nae Ionescu. Nu 
reprezintă ea oare nimic mai mult decât erudiție pretențioasă 
dar sterilă, reproducere a ceea ce au spus alții? Nu puţini inte- 
lectuali rafinaţi, adesea adevăraţi arbitri în materie de discer- 
nământ în cultura umanistă românească, au crezut-o şi O 
cred şi astăzi. Intr-o raportare critică la direcția junimistă în 
cultura română, îndreptată polemic împotriva filosofiei aca- 
demice, calificată adesea într-o nuanță depreciativă drept fi- 
losofie profesorală sau de catedră, George Călinescu observa 
în trecut: „Un profesor care cunoaște pe degete sistemele de 
filosofie nu-i și un filosof, iar Bohme, cizmar și vânzător de 
mănuși de lână, fără erudiție, era filosof fiindcă gândea“301. 
Asemenea notații sunt extrem de caracteristice, deoarece in- 
voca o imagine pe cât de răspândită, pe atât de neadecvată 
asupra filosofiei universitare. Accentul ar cădea aici, ni se su- 
gerează, pe adunarea și sistematizarea informaţiei, pe erudiție 
istorică. Nimic mai greşit. Acestea sunt atribute ale cronicilor 
filosofice, un gen de scrieri ce se situează în tradiția doxogra- 
Dei, și câtuşi de puţin a acelor lucrări ce relevă virtuțile spe- 
cifice ale filosofiei academice. Voi încerca să pun în evidență 
această distincţie, adesea neglijată, cu referire la o lucrare pe 
care o socot reprezentativă, dacă nu chiar exemplară pentru 
gen, şi anume cartea lui Nicolae Bagdazar, Teoria consti- 
intei, a cărei primă ediție apare în 1940. Efortul autorului 
este îndreptat spre desprinderea marilor interogaţii și proble- 
me ale filosofiei cunoașterii. Cititorul avizat își va da seama 
de îndată că informaţia istorică nu constituie câtuși de puţin 
substanța lucrării, ci doar suportul indispensabil pentru 
clarificări şi delimitări cu caracter tematic și conceptual. Pe 
temeiul unor asemenea delimitări sunt desprinse și carac- 


este greu să ne închipuim cum ar fi tratată o asemenea temă de un autor 
care ar fi urmat constiincios şcoala lui Locke, Berkeley, Hume, Kant și a 
întregii tradiții a filosofiei critice a cunoașterii pe care au inaugurat-o acești 
clasici ai filosofiei universale. 

301 Vezi Jurnalul literar, nr. 2/1947. 

terizate marile orientări epistemologice. Nicolae Bagdazar re- 
alizează discuţia și evaluarea lor pe două axe, cele oterite de 
opoziţiile polare empirism — transcendentalism şi relativism 
— absolutism. Problemele epistemologice ni se înfățișează 
astfel într-o perspectivă esenţial diferită de cea pe care o 
poate oferi expunerea ideilor și teoriilor marilor filosofi în 
termenii specifici fiecăreia dintre teorii și în ordine istorică, 
o expunere de felul celei pe care o conţine scrierea lui Petre 
Negulescu Problema cunoasterii. Abia din această perspec- 
tivă devine posibilă identificarea marilor poziții epistemolo- 
gice, precum și compararea, confruntarea și evaluarea lor 
critică sistematică. Un asemenea rezultat poate să pară mai 
puțin spectaculos pentru admiratorii gesturilor mari. Obţi- 
nerea lui cere însă un efort analitic susținut st consecvent, 
până la urmă mai pretențios decât cel pretins pentru a plăs- 
mui multe sisteme filosofice de duzină, mai apte totuși să 
atragă de îndată atenția spiritelor puţin exersate pe tărâmul 
gândirii pure. Demnă de semnalat, de asemenea, în lucrarea 
lui Bagdazar este distincția dintre expunere și examen critic. 
Expunerea poziţiilor epistemologice are un caracter pronun- 
tat personal. În examenul critic, consideraţiile personale vor 
fi însă strict delimitate de argumentele altor autori, argu- 
mente a căror proveniență va fi indicată cu o minuţiozitate 
pe care unii se vor grăbi să o ironizeze drept pedantă. 
Impresia este însă înșelătoare. Căci este vorba, de fapt, de 
seriozitate și probitate profesională. O lucrare de acest fel. se 
integrează, ca efort individual, într-o operă mai vastă de 
analiză și evaluare critică, o operă ce cumulează contribuții 
aduse de diferiţi cercetători, adesea de generaţii succesive. 
Delimitarea clară a contribuţiilor proprii, care se corelează cu 
și se sprijină adesea pe contribuţiile altor cercetători, vine 
astfel în întâmpinarea unui imperativ elementar al onestității 
intelectuale. Mai mult, ignorarea oricărei contribuţii semni- 
ficative din literatura domeniului la elaborarea și dezvoltarea 
unei anumite poziţii epistemologice, la critica ei internă sau 
externă, ar reprezenta o insuficientă notabilă în lucruri de 
acest fel. Cititorului avizat nu-i va scăpa că într-o scriere ce 

apare în anul 1940 bibliografia plasată la sfârșitul fiecărui 
capitol menţionează alături de marile texte clasice toate 
lucrările de sinteză cu bună reputaţie, fără nici o excepție, 
precum ai contribuţiile cele mai recente ale unor autori ca 
Edmund Husserl, Max Scheller, Nikolai Hartmann, Henri 
Bergson, Ludwig Wittgenstein, Moritz Schlick, Rudolf 
Carnap, John Dewey, Eugen Fink, E. Levinas ș.a.m.d. Şi 
aceasta într-o ambianţă în care nu puțini autori cu reputaţie 
scriu sprijinindu-se pe o bibliografie consacrată deja în 
vremea în care își pregăteau doctoratul! 

Cel ce deschide astăzi cartea lui Nicolae Bagdazar nu 
poate să nu simtă o strângere de inimă citind scurta prefață a 
ediției a doua, scrisă la începutul anului 1944. După ce își 
exprima intenţia de a realiza o versiune lărgită, adusă la zi și 
îmbunătăţită a lucrării sale, autorul adaugă: „Ô... bine înțeles 
dacă se va simţi nevoia unei alte ediţii“. Cum bine se știe, lu- 
mea culturii filosofice în care s-ar fi fi putut resimţi o aseme- 
nea nevoie, acea lume pe care o avea în vedere atunci Nicolae 
Bagdazar, a încetat curând să existe. Această scriere profesio- 
nală, sobră, care nu conţine nici măcar umbra unui anumit 
mesaj politic sau ideologic, a intrat curând în fondul secret. 
Exemplarul ediției a doua, ce poate fi găsit astăzi în Biblio- 
teca Facultăţii de Filosofie din Bucureşti, conține pe ultima 
pagină, alăturată celei a cuprinsului, următoarea notație în 
cerneală: „Această sfântă carte am desfundat-o azi, 15 noiem- 
brie 1964 (al douăzecilea an de la ieșirea ei), eu D.P., anul V 
Filosofie“. Era, evident, momentul când exemplarul a fost 
scos din fondul secret. Unui tânăr avid de cultura filosofică, 
supus ani de-a rândul regimului unui învățământ rudimentar 
şi opresiv doctrinar, hrănit cu o literatură dominată de clișee 
primitive, adesea grotești, o carte ca cea a profesorului Bag- 
dazar nu putea să-i apară decât ca „sfântă“. Este de presupus 
că autorul nu a putut recepta acest frumos și meritat elogiu. 

